DARELS DŽERALDS

APSKURBUŠAIS MEŽS

APSKURBUŠAIS MEŽS

DŽERALDS DARELS

IEVADAM

Jūsu priekšā ir vēstījums par sešu mēnešu ceļojumu pa Dienvidameriku, kurp mēs devāmies abi ar sievu 1954. gadā. Mūsu nolūks bija vākt šajā pasaules daļā sastopamos īpatnējos zīdītājus, rāpuļus un putnus, atvest tos uz Angliju un nogādāt zooloģiskajos dārzos. Diemžēl ekspedīcija izrādījās neveiksmīga, jo radās daudzi neparedzēti šķēršļi, kas izjauca visus mūsu nodomus.

Mēs bijām izplānojuši ceļojumu dalīt divās daļās. Vispirms gribējām doties uz kontinenta pašu tālāko dienvidu galu — Ugunszemi savākt pīles un zosis Se- vernas ūdensputnu aizsardzības biedrībai.

Ieradušies Buenosairesā, atskārtām, ka tur ir pati karstākā kūrortsezona, tāpēc visas biļetes lidmašīnās, kas lido uz dienvidiem — Argentīnas ezeriem un no turienes tālāk uz Ugunszemi, jau bija pārdotas mēnešiem uz priekšu. Tikpat grūti bija nokļūt uz kuģa. Mums bija skaidrs, ka nesasniegsim ceļamērķi paredzētajā laikā, lai iegūtu jaunos putnēnus, kā bijām domājuši, un tā gribot negribot nācās no šī brauciena atteikties.

Pēc tam bijām nolēmuši doties uz Paragvaju, pavadīt tur dažas nedēļas, vācot dzīvniekus, un bez steigas atgriezties Buenosairesā pa Paranas un Paragvajas upēm. Arī šis plāns izjuka — šoreiz politisku iemeslu dēļ.

Tā mēs pārbraucam maja ar saujiņu dzīvnieku, nevis ar plašu kolekciju, kā bija iecerēts. Tomēr pat neveiksmēm mēdz būt savas gaišās puses, un par tām es gribu pastāstīt šajā grāmatā.

SALUDOS [1]

Kuģis uzmanīgi iebrauca ostā; atbalstījušies pret reliņu, mēs vērāmies Buenosairesas panorāmā, kas lēnām pavērās mūsu priekšā. Zem spilgti zilās debess kā daudzkrāsaini stalagmīti slējās debesskrāpji ar neskaitāmiem saulē zaigojošiem logiem.

Kamēr mēs aizgrābti lūkojāmies šajā ainavā, kuģis pietauvojās koku rindām norobežotā piestātnē; virs mums izauga milzīgas ēkas, to žalūzijai līdzīgie atspulgi šūpojās melnajā, viļņotajā ūdenī.

Mūsu pārdomas par moderno arhitektūru iztraucēja kāds cilvēks, tik pārsteidzoši līdzīgs Ādolfam Menžū [2] , ka es vienubrīd pat sāku šaubīties, vai esmu ieradies pareizajā Amerikas kontinenta galā. Izlauzies cauri žestikulējošam, aurojošam, pēc ķiplokiem smakojošam iebraucēju pūlim, kas drūzmējās uz klāja, viņš nesteidzīgi pienāca mums klāt, mierīgs un nevainojami tīrs, un mums piepeši likās neticami, ka termometrs rāda deviņdesmit grādus ēnā. [3]

Mans vārds ir Džibss, esmu no sūtniecības, — viņš smaidīdams stādījās pjiekšā. •— Es meklēju jūs pirmajā klasē, neviens man nepateica, ka jūs atrodaties še lejā.

Iekams nebijām uzkāpuši uz kuģa, mēs arī paši nezinājām, ka vajadzēs braukt te, bet pēc tam jau bija par vēlu, — es paskaidroju.

Tas gan laikam bija… e-e … mazliet neparasts ceļojums, — misters Džibss piebilda, palūrēdams uz liela auguma spāniešu zemnieku, kas sulīgi nospļāvās viņam turpat pie kājām, — it īpaši jau mitruma jums gan laikam nebūs trūcis.

Misters Džibss man tūlīt ļoti iepatikās.

Tas ir nieks, — es bezbēdīgi attraucu, — jums vajadzēja te būt vētras laikā, tad gan patiešām bija slapjš. x

Misters Džibss viegli noskurinājās.

Varu iedomāties jūsu prieku, ka beidzot nokļūsiet krastā. Viss ir kārtībā, ar muitu mēs tiksim galā viens un divi.

Manām simpātijām pret misteru Džibsu pievienojās patiesa godbijība, kad es redzēju, cik brīvi un nepiespiesti viņš izturas muitnīcā: te pasmaida, te parunā ar ierēdņiem, allaž palikdams mierīgs un laipns. Viņš izvilka no kabatām kaut kādas milzīgi lielas blankas, viscaur noraibinātas sarkaniem zīmogiem, un pēc desmit minūtēm mūsu neparastā bagāža bija dabūta cauri muitai, iznesta pa otrām durvīm ārā un sakravāta taksometros. Tad mēs joņojām pa ielām, kas likās tik platas kā Amazone, gar malām rindojās debesskrāpji, koki un glīti ierīkoti parki.

Nepagāja ne stunda kopš ierašanās pilsētā, kad jau bijām iekārtojušies jaukā dzīvoklī septītajā stāvā ar skatu uz ostu.

Misters Džibss aizbrauca uz sūtniecību, droši vien lai pirms lenča paveiktu vēl dažus brīnumdarbus; mēs palikām divi vien un varējām atpūsties no ceļojuma.

Pēc pusstundu ilga treniņa mums beidzot izdevās apgūt visai sarežģīto Argentīnas telefona izmantošanas mākslu, un nākamā stunda pagāja priecīgā noskaņojumā, apzvanot visus tos cilvēkus, kuri mums bija ieteikti, mēs viņiem paziņojām par mūsu ierašanos. Sādu ļaužu saradās krietni daudz, jo mans brālis bija kādu laiku nodzīvojis Argentīnā un, nerēķinādamies ar savu draugu vēlmēm, paziņojis mums viņu vārdus un adreses. Dažas dienas pirms aizbraukšanas no Anglijas es tiku saņēmis no brāļa pastkarti ar uzkricelētu mistisku paziņojumu: «B. neaizmirsti sameklēt Bebitu Fereiru, Calle Possadas 1503, mūsu labāko draudzeni Argentīnā. Viņa ir burvīga.» Sāda veida informāciju no brāļa es saņemu bieži.

Un tā, izpildot norādījumu, mēs piezvanījām Bebitai Fereirai. Kad Bebita pienāca pie aparāta, man piepeši likās, ka viņas balsī es dzirdu meža baloža dūdošanu. Pēc tam atklāju, ka tajā ir vēl kaut kas daudz jaukāks — meža baloža dūdošana ar humora pieskaņu.

Misis Fereira? Mans vārds ir Džeralds Darels,

Ak tā, jūs esat Larija brālis? Kur jūs atrodaties? Es divreiz zvanīju uz muitu, lai noskaidrotu, vai esat atbraukuši. Vai varat ierasties uz lenču?

Labprāt, mēs ļoti priecātos… Vai varam aizbraukt pie jums ar taksometru?

Nu protams. Atbrauciet ap vieniem. Uz redzēšanos!

Man viņa liekas neparasta sieviete, — es sacīju Džekijai, nokārdams klausuli. Tobrīd man vēl nebija ne jausmas, cik nepiedodami zemu un nepilnīgi esmu viņu novērtējis.

Pulksten vienos mēs tikām ievesti kādas klusas ielas plašā dzīvoklī. Uz galdiem gulēja daudz grāmatu — par glezniecību, mūziku, baletu, starp tām romāni un žurnāli trīs valodās. Klavieres rotāja tikpat lielā nekārtībā izsvaidītas notis, sākot ar operām un beidzot ar Sopēnu, bet uz radiolas un tai visapkārt bija izmētātas skaņu plates, to vidū Bēthovens, Nat King Kouls, Sibēliuss un Spaiks Džons. Tā vien rādījās — pat Šer- lokam Holmsam te būtu grūti gūt kaut cik pareizu priekšstatu par dzīvokļa saimnieci.

Pie vienas sienas karājās reti skaistas sievietes portrets, viņai galvā bija liela cepure. Daiļā seja izskatījās vienlaikus rāma un nebēdnīga. Tieši tāda seja varētu būt sievietei, kuras balsi es biju dzirdējis telefona klausulē.

Tu domā — tā ir viņa? — Džekija jautāja.

Ļoti var būt. Bet, man liekas, portrets ir gleznots pirms daudziem gadiem. Tagad viņa droši vien vairs tā neizskatās.

Tai pašā brīdī mēs izdzirdām gaitenī steidzīgus, noteiktus soļus, un Bebita ienāca. Es uzmetu viņai acis un tūlīt nospriedu, ka salīdzinājumā ar oriģināla seju portrets ir tās pavisam vāja kopija. Nekad vēl nebiju redzējis sievieti, kas tik ļoti līdzinātos grieķu dievietei.

Es esmu Bebita Fereira, — viņa sacīja un laikam pamanīja mūsu pārsteigumu, jo humora uguntiņa viņas zilajās acīs iemirdzējās spožāk.

Cerams — jūs neņemsiet ļaunā, ka mēs piezvanījām, — es bildu, — Larijs man ieteica uzņemt ar jums sakarus.

—- Nu protams. Es noteikti apvainotos, ja jūs to nebūtu darījis.

—. Larijs lūdza nodot jums sveicienus.

Kā klājas Larijam? Ak, viņš nudien ir īsts eņģelis! Jūs pat iedomāties nevarat, kas viņš par brīnišķīģu cilvēkul

Tikai vēlāk atklāju, ka šādiem un līdzīgiem vārdiem Bebita raksturo ikvienu, vienalga, simpātisku vai ļaunu cilvēku. Bet šajā brīdī es jutos mazliet pārsteigts, ka manu brāli salīdzina ar eņģeli. Attiecībā uz Lariju šādi vārdi, manuprāt, ir visai nepiemēroti.

Bebita mūs pilnīgi savaldzināja jau pirmajā tikšanās reizē, un kopš tās dienas mēs galvenokārt uzturējāmies viņas dzīvoklī, mielojāmies ar lieliskiem, garšīgi pagatavotiem ēdieniem, klausījāmies mūziku, pļāpājām, vārdu sakot, jutāmies brīnišķīgi.

Ļoti drīz Bebita kļuva mums neatsverams palīgs, un mēs pilnīgi paļāvāmies uz viņu. Bebitu nespēja samulsināt visneparastākie lūgumi, allaž Viņa atrada kaut kādu iespēju tos izpildīt.

Pirmo triecienu, kas iedragāja ekspedīcijas plānus, saņēmām trešajā dienā pēc ierašanās Buenosairesā. Mēs uzzinājām, ka iespējas aizkļūt līdz Ugunszemei, saudzīgi izsakoties, ir pavisam niecīgas. Aviācijas sabiedrība ar mums runāja laipni un pieklājīgi, bet nedeva noteiktas cerības. Ja mēs gribētu pagaidīt dienas desmit, varbūt kaut kas izdotos, tomēr apsolīt gan viņi nevarot. Sadrūmuši mēs bijām ar mieru gaidīt.

Tas bija Jans, kas mums ieteica veltīgi nezaudēt laiku: nav vērts īgniem un noskumušiem desmit dienas klimst pa Buenosairesu, prātīgāk ir doties nelielā izbraukumā pilsētas tuvākajā apkaimē. Jans man ir vecs draugs, ar viņu es iepazinos Anglijā kara laikā. Reiz kada entuziasma uzplūdā viņš man bija ieteicis visādā ziņā aizbraukt uz Argentīnu vākt dzīvniekus. Ja es to darītu, viņš tika apsolījis visiem spēkiem man palīdzēt, un tagad, kad mēs atradāmies Argentīnā, viņš turēja vārdu. Jans apciemoja savus radiniekus, Būtu ģimeni, kurai piederēja liela estansija piekrastes tuvumā, kādas simt jūdzes no galvaspilsētas. Ar šajā zemē raksturīgo un visiem argentīniešiem piemītošo viesmīlību Būtu ģimene lielā sajūsmā izteica vēlēšanos uzņemt mūs savā mājā.

Kādudien agri no rīta pēc mums atbrauca Būtu ģimenes automašīna. No tās iznira Jana kalsnais, izstīdzējušais stāvs; Jans mūs iepazīstināja ar skaistu blondīni, kas sēdēja priekšējā sēdeklī, — tā bija estansijas īpašnieka meita Elizabete Būta. Viņa bija loti glīta, bez tam mēs drīz atklājām, ka viņai piemīt apbrīnojama spēja gulēt: jebkurā vietā un laikā viņu bieži vien varēja redzēt cieši aizmigušu, lai kāds troksnis valdīja visapkārt. Sis neparastais talants mūs pamudināja meiteni nosaukt par Miegapeli. Pati Elizabete gan nopietni iebilda, tomēr šī iesauka viņai palika.

MŪRNIEKPUTNI UN ALU PŪCES

Argentīna ir viena no tām retajām zemēm, kur jūs bez bažām varat doties ceļā, jo, nobraucis pusceļu, redzat kā savu izejas punktu, tā arī galamērķi. Līdzena kā biljarda galds visapkārt plešas pampa, un jums liekas — tā aizstiepjas līdz pasaules galam. Vietās, kur aug dzelkšņi, pampā iekrāsoti violeti laukumiņi, šur tur pavīd atsevišķu koku tumšie silueti — citādi nekas nepārtrauc līdzeno, bezgalīgo zāles plašumu.

Kad aiz mums bija palikušas Buenosairesas priekšpilsētas ar dzeltenbālajiem un ziloņkrāsas debesskrāpjiem, kuri, sarukdami arvien mazāki un vizuļodami kā dīvaini kristāli, pamazām izplūda un izkusa apvāršņa dūmakā, mēs uzbraucām uz lielceļa, kas taisns kā bulta veda cauri visai zālainei. Vietām gar ceļa malām auga sīki krūmi bāli zaļām lapām un maziem, zeltainiem ziediņiem. Sie ziediņi bija tik niecīgi un tādā pārpilnībā,

ka, pa gabalu raugoties, saplūda kopā zeltainā miglā, it kā katru krūmu būtu apņēmis mirdzošs oreols.

Mums tuvojoties, no krūmiem izlidoja šķeltastes muš- ķērāji — mazi melnbalti putniņi ar ļoti garām astes spalvām. Šiem putniem raksturīgs īpatnējs nirstošs lidojums, pie tam katrā nirienā astes spalvas atveras un sakļaujas kā šķēru asmeņi. Sad un tad, smagi vē- zēdams strupos spārnus, ceļu pārlidoja čimango vanags, majestātiski skaists putns ar šokolādes brūnu un iepelēku apspalvojumu.

Apmēram pēc stundas brauciena mēs nogriezāmies no lielceļa uz grambaina, putekļaina lauku ceļa, gar kuru stiepās glīta sēta. Uz katra žoga stabiņa es pamanīju savādu bumbu, kas izrādījās sakaltuši dubļi; bumbas atgādināja termītu ligzdas, kādas es tiku redzējis Āfrikā, tomēr man likās visai neticami, ka termīti varētu būt sastopami tik tālu uz dienvidiem no ekvatora. Kamēr prātoju par dīvainajām bumbām, piepeši no vienas izlidoja putniņš — pēc ķermeņa formas līdzīgs Anglijas sarkanrīklītei, ar platām krūtīm un kustīgu asti. Putns bija apmēram strazda lielumā, krūtis tumšdzel- tenas, galviņa un mugura dzeltenruda. Tas bija mūr- niekputns, un, viņu ieraudzījis, es uzreiz sapratu, ka

savādās dubļu bumbas, kas greznoja sētas mietus, ir šo putnu ārkārtīgi neparastās ligzdas, ko tie uzmūrējuši. Vēlāk pārliecinājos, ka Argentīnā mūrniekputni ir vieni no parastākajiem un jaukākajiem putniem un viņu ligzdas ir neatņemama ainavas sastāvdaļa tāpat kā'milzu dzelkšņi.

Mūsu ceļš veda pretī jūrai, mēs iebraucām purvainā apvidū; tagad it visur vīdēja plati, ar ūdeni pilni grāvji, spilgti zaļie laukumi pampas zeltainajā zālē norādīja, ka tuvumā ir vēl plašāki ūdens klaidi, kurus ieskauj biezi saaugušas niedres. Mūrniekputnu, šķeltastes muš- ķeraju un čimango vietā parādījās bridējputni un ūdensputni. Palamedejas — pelnu pelēki putni tītara lielumā — spēcīgām, neveiklām spārnu vēdām cēlās gaisā un riņķoja virs mums, izgrūzdami fleitas skaņām līdzīgus svilpienus: vīap … vīap … vīap. Klusajos,' vizošajos ūdeņos bariem peldēja pīles, kas atgādināja apaļīgus biznesmeņus, kuri steidzas uz vilcienu. Tur bija pelēkie krīkļi — mazas, glītas pīlītes ar tēraudzilu knābi un melnu micīti; sarkanie Amerikas plat- knabji, smagi putni ar trulām acīm un garu lāpstveida knābi; sarkanknābja nirējpīles nevainojami spodrām, spīdīgi melnām un pelēkām spalvām un koši sarkanu, kā asinīs mērcētu knābi; mazās, dzeltenbrūnās meln- galvas pīlītes, kas kautri peldēja nedaudz iesāņus no pārējām; jāsaka gan, ka viņu šķietamā kautrība ir tīrā liekulība, jo melngalvas pīle, tāpat kā dzeguze, dēj olas svešās ligzdās, uzveļot grūto perēšanas un bērnu barošanas darbu viegli apmānāmām citu sugu pīlēm. Vietumis dumbrājā pastaigājās dzērves; seklajos ūdeņos grūstīdamies plunčojās lieli bari ibisu; šo putnu garais, līkais knābis un spīdīgi melnais, sēru tērpam līdzīgais apspalvojums it nemaz neatbilda rotaļīgajam dzīvespriekam, ar kādu ibisi vēcināja spārnus, griezās riņķī, cits citu knāba un pliķēja. Starp melnajiem ibisiem šur tur gadījās mazākas grupiņas spilgti sarkanu ibisu, kas savu radinieku tumšumā izcēlās kā purpurkvēla saulrieta strēles.

Plašākos atklātos ezeriņos peldēja melnkakla gulbju flotiles; gulbji slīdēja pa ūdens virsmu nesteidzīgā, majestātiskā cēlumā, un viņu putu baltais spalvu tērps brīnišķīgi kontrastēja ar galvas un liegi izliektā kakla zilgano melnumu.

Karalisko melnkakļu pulkā galminieku lomās grozījās koskorabas gulbji — drukni, pavisam necila izskata balti putni. Sājos pašos ezeriņos seklākās vietās gar niedrāja malu barojās nelieli flamingu bariņi. No tālienes pret zaļajām niedrēm flamingi izskatījās kā kustīgi rozā un sarkanu rožu klēpji. Lēni, prātīgi viņi bradāja pa tumšo ūdeni, noliekuši galvu un izliekuši rozā kaklu lielā burta S formā, sarkanās kā zīmoglaka kājas sasaistīja katru putnu ar tā izplūdušo, kustīgo atspulgu.

Manā priekšā bija neredzēti krāšņa putnu dzīves aina, un, tās apburts, es sēdēju mašīnā kā ornitoloģiskā ekstāzē, neredzēdams neko citu kā vien spalvoto ķermeņu lāsmojumu, šļakatas un gludā ūdens virmojumus, plīvojošo spārnu zibšņus.

Piepeši automašīna nogriezās sāņus uz šaurāka ceļa, kas spīdēja vienās peļķēs; mēs izbraucām cauri eikaliptu birzij un atradāmies pie baltas, garas un zemas mājas, kura atgādināja Anglijas fermu. Priekšējā sēdeklī Miegapele Būta pamodās no saldas dusas, viņa bija nepārtraukti gulējusi kopš tā brīža, kad atstājām galvaspilsētu; meitene vēroja mūs zilām, miegainām acīm.

— Esiet sveicināti Losinglesā, — viņa teica un saldi nožāvājās.

Māja bija jauki iekārtota karalienes Viktorijas laika stilā: mēbeles tumšas un masīvas, pie sienām dzīvnieku galvu izbāzeņi un izbālējušas gravīras, gaiteņi izlikti akmens flīzēm; it visur vēdīja tīkama, mazliet šķērma parafīna dvaka, kas izplūda no lielām, spožām kupolveida lampām.

Man un Džekijai tika ierādīta liela istaba, bet to it kā samazināja milzīga gulta ar pēli, kas likās izkāpis tieši no Hansa Andersena pasakas «Princese uz zirņa». Tā bija īsta supergulta, tik liela kā tenisa korts, un pēlis tajā bija siena stirpas augstumā. Apgūlies šādā gultā, jūs jūtat pēļa saldos apskāvienus, līdz nogrimstat tā mīkstajos pūku dziļumos un tai pašā mirkli tiekat ieaijāts tik ciešā, veselīgā miegā, no kura pamodināts aiz dusmām spļaujat zili melnu.

Pa istabas logu, ko bija apvijis kāds staipeknis ziliem, nokareniem ziediņiem, varēja redzēt līdzenu zālienu un zemu augļu kociņu rindas. Gulēdams es pamanīju starp staipekņa ziediem iekārtu kolibri ligzdiņu, ne lielāku par valrieksta čaumalu, ar divām baltām oliņām zirņa lielumā.

Otrā rītā pēc atbraukšanas, zvilnēdams kolosālā pēļa siltajos dziļumos un sūkdams tēju, es vēroju kolibri pārīti: mātīte mierīgi sēdēja uz oliņām, kamēr viņas draugs spurdza šurpu turpu starp zilajiem ziediem kā sīciņa, vizuļojoša komēta.

Tik ērtam putnu dzīves novērošanas veidam, protams, ir liela priekšrocība, bet Džekija izteica šaubas, vai man tā izdosies bagātināt ornitoloģijas zinātni ar jauniem atklājumiem par trochilidae dzimtu, tāpēc gribot negribot nācās raisīties vaļā no pēļa saldajiem apkampieniem, celties augšā un ģērbties. Turklāt mani krimta doma, ka Jans varbūt vēl guļ aizmidzis, es izgāju gaitenī, lai dotos uz viņa istabu un izrautu gulētāju no migas.

Jans jau bija piecēlies, apģērbis pidžamu un pončo — Argentīnā tik noderīgo apģērba gabalu, kas līdzīgs segai ar vidū izgrieztu caurumu galvas izbāšanai. Viņš tupēja uz grīdas un sūca tievu sudraba caurulīti, tās otrs gals atradās mazā, apaļā sudraba podiņā ar tumšu, nepievilcīgu šķidrumu, kurā peldēja kaut kāda smalki sagriezta zālīte.

Hallo, Džerij! Jau augšā? — viņš mazliet pārsteigts izsaucās un sparīgi iesūca no caurulītes; atskanēja melodisks guldziens — izklausījās, it kā no mazas vanniņas tecētu ārā ūdens.

Ko tu dari? — es stingri noprasīju.

Dzeru savu rīta mate\ — viņš atbildēja, un trauciņā atkal noguldza. — Gribi pagaršot?

Vai tā ir tā Paragvajas tēja? — es vaicāju.

Jā. Matē Argentīnā dzer ļoti daudz, pat vairāk nekā Anglijā parasto tēju. Pamēģini, varbūt arī tev iegaršosies, — viņš sacīja, sniedzot man sudraba podiņu un caurulīti.

Es aizdomīgi paostīju tumšbrūno šķidrumu ar tajā peldošo zālīti. Šķidrumam bija asa, tīkama smarža — kā svaigi pļautam sienam. Pieliku lūpas pie mazās caurulītes un iesūcu. Aromātisks guldziens — man mutē iešāvās verdoša šķidruma strūkla, applaucējot mēli.

Slaucīdams asaras, sniedzu podiņu atpakaļ Janam.

Pateicos, — es sacīju. — Jūs te Argentīnā droši vien esat pieraduši pie tik karstiem dzērieniem, bet mana mēle to nespēj izturēt.

Tēju jau var mazliet atdzesēt, — Jans nedroši piebilda, >— bet tad, manuprāt, tā zaudē savu labo garšu.

Vēlāk es pamēģināju dzert nedaudz vēsāku matē un atklāju, ka tēja ar savu svaigi pļautā siena aromātu un asi rūgteno garšu tīkami nomierina un atspirdzina. Tomēr es nekad neiemācījos dzert matē verdoši karstu kā kausētu metālu, bet tieši tāda tēja laikam vislabāk garšo īstam matē cienītājam.

Diena solījās būt brīnišķīga; mēs ieturējām lieliskas brokastis un braucām papētīt apkārtni.

No visām pusēm estansiju ieskāva eikaliptu birzs kā milzu žogs; kad tā bija palikusi aiz muguras, mēs ieraudzījām garajā zālē celmu ar mūrniekputna ligzdu. Es aplūkoju to tuvumā un biju pārsteigts, ka tik sīks putniņš spēj sev uzbūvēt tādu lielu un sarežģītu mājokli.

Ligzda bija kupolveidīga, apmēram divreiz lielāka par futbolbumbu, salipināta no dubļiem un nostiprināta ar saknēm un zāļu stiebriem, kas to padarīja izturīgu; tā bija sava veida dzelzsbetona celtne putnu valstībā. Priekšpusē vīdēja arkveida ieejas caurums, tas ligzdu vērta līdzīgu mazītiņai veclaiku maizes krāsnij. Man gribējās redzēt, kāda tā izskatās iekšpusē; tā kā Jans apgalvoja, ka ligzda ir veca un pamesta, es to atrāvu no celma un ar asu nazi nošķēlu kupola augšdaļu, tā izrādījās ļoti cieta, kā no ķieģeļiem mūrēta. Ligzdas iekšpuse atgādināja gliemežnīcu: pa kreisi no ieejas cieši gar ārējo sienu, kopējot tās izliekumu, stiepās apmēram sešas collas gara eja, kas turpinājās arī labajā pusē. Vietā, kur eja izbeidzās, ligzdas liekums veidoja ieapaļu iedobumu, kura dibens bija rūpīgi izklāts ar zāli un spalvām. Atšķirībā no raupjās, nelīdzenās ārpuses apaļais iedobums un eja bija gludi kā nopulēti. Jo ilgāk es aplūkoju ligzdu, jo vairāk tā mani pārsteidza; likās gandrīz neticami, ka putns, kura vienīgais darbarīks ir knābis, var būt tik prasmīgs celtnieks. Ne velti argentīnieši ļoti mīl sprigano mūrniekputnu, kas lepni pastaigājas viņu dārzos, pieskandinādams gaisu priecīgiem treļļiem.

Hudzons [4] apraksta aizkustinošu notikumu ar kādu mūrniekputnu pārīti, kas bija uzbūvējuši ligzdiņu uz rančo jumta. Kādu dienu mātīte nelaimīgā kārtā iekļuva žurku slazdā un salauza abas kājas. Ar lielām grūtībām atbrīvojusies, viņa tomēr vēl spēja aizlaisties līdz ligzdai un tur nomira. Viņas draugs vairākas dienas lidinājās apkārt, viņu nemitīgi saukdams, pēc tam nozuda. Pagāja vēl divas dienas, un tēviņš atgriezās kopā ar jaunu draudzeni. Abi putni tūlīt stājās pie darba, lai aizmūrētu caurumu vecajā ligzdā, kur atradās pirmās mātītes atliekas. Tad viņi uzcēla jaunu ligzdu vecajai virsū un laimīgi izperēja un izaudzēja jaunos putnēnus.

Jāatzīst, ka mūrniekputnam patiešām piemīt kaut kāda apbrīnojama pievilcība, kas neatstāj vienaldzīgu pat iesīkstējušu "ciniķi. Vēlāk mūsu uzturēšanās laikā estansijā es reiz sarunājos ar kādu vecāku peonu [5] , kas nemaz nebija sentimentāls un ar vēsu prātu spētu nonāvēt ikvienu dzīvu radību, sākot ar cilvēku un beidzot ar kukaini, taču šis vīrs man svinīgi apgalvoja, ka viņš nekad nepacelšot roku pret hornero [6] . reiz kādā izjādē pampā, peons stāstīja, viņš uzdūries celmam ar mūrniekputna ligzdu. Tā bijusi pusgatava, dubļi vēl slapji. Vienā ligzdas malā spirinājies pats celtnieks, putna kājas bija iepinušās garā zāles stiebrā, ko tas acīmredzot lietojis sava mitekļa nostiprināšanai. Nabaga radījums laikam tā bija karājies ilgāku laiku, veltīgi sizdamies ar spārniņiem un lūkodams atbrīvoties; putniņš izskatījās galīgi paguris. Peonam piepeši sameties žēl nabadziņa: viņš piegājis pie ligzdas, izvilcis nazi un uzmanīgi pārgriezis zāles pinekli, pēc tam saudzīgi nolicis bezspēcīgo putniņu uz ligzdas, lai atpūšas.

Tad noticis kaut kas pavisam negaidīts.

— Es varu apzvērēt, ka runāju taisnību, senjor, — peons sacīja. — Atrados pāris soļu no putna, tomēr viņš no manis nebaidījās. Būdams pavisam nespēcīgs, viņš ar pūlēm uzslējās kājās, atgāza galviņu un sāka dziedāt. Senjor, viņš dziedāja man — gandrīz divas minūtes, tā bija jauka dziesmiņa, un es, sēdēdams zirgā, klausījos. Tad putniņš aizspurdza virs augstās zāles. Viņš pateicās man par dzīvības glābšanu. Putns, kas tā prot izteikt pateicību, pelnījis, lai cilvēki viņu ciena.

Kādus simt jardus tālāk, mazliet pa kreisi no manis, Džekija sāka maigi dūdot un satraukti māja man ar roku. Es piesteidzos un atklāju, ka viņa cītīgi, acis nenolaidusi, vēro kādu mazu zālēs noslēptu alu. Pie alas mutes kā sargkareivis nekustīgi tupēja maza pūcīte, vērodama mūs savām apaļajām acīm. Piepeši putns pāris reižu aši paklanījās, tad atkal sastinga iepriekšējā pozā. Tas izskatījās tik jocīgi, ka mēs ar Džekiju nespējām novaldīt smieklus; pūcīte, uzmetusi mums iznīcinošu skatienu, klusu pacēlās spārnos un aizlidoja projām pār vējā virmojošo zāli.

Mums derētu noķert pāris šādu putnu, — Džekija apņēmīgi bilda. — Viņi ir tik burvīgi.

Es piekritu, jo pūces — vienalga, kādas, — man ir ļoti mīļas, un nekad nevienā manā dzīvnieku kolekcijā nav trūcis dažu šo jauko putnu.

Es palūkojos uz Janu, kas brida pa zāli kā vientuļa, sērīga dzērve.

Jan! — es uzsaucu. — Nāc ātrāk šurp! Mēs laikam esam uzgājuši alu pūces ligzdu.

Palēkdamies Jans steidzās pie mums; mēs kopīgi apskatījām alas muti, kur bija tupējusi pūcīte. Alas priekšā bija kails izrakņātas zemes laukumiņš, piemētāts dažādu vaboļu spīdīgajām bruņām un apaļiem pikučiem, kas sastāvēja no sīkiem kauliņiem, aplipušiem ar spalvām un dūnām. Alu, kā redzams, izmantoja ne tikai pārgulēšanai. Jans to pētīja, domīgi kasīdams degunu.

Tu domā — tur iekšā ir putnēni? — es iejautājos.

Nezinu teikt, — Jans atbildēja. — Tagad jau nu būtu tas laiks, kad jaunuļiem uzaugušas spalvas. Bet ar pūcēm nekad nevar zināt, jo viņas sev ierīko vairākas alas, tomēr perē tikai vienā. Peoni man stāstīja, ka pārējās alas pūces tēviņš izmantojot kā sava veida vecpuišu mītnes, bet, vai tas atbilst patiesībai, es nezinu. Mums tātad nāksies atrakt daudzas šādas alas, iekams palaimēsies kaut ko atrast; ja tevi tādas izredzes nebiedē, varam pamēģināt.

Lai kādas vilšanās mani gaidītu, es par tām nebēdāju, ja tikai galu galā dabūju dažas pūcītes, — es noteicu pilns apņēmības.

— Labi. Mums būs vajadzīgas lāpstas un kāds koks, ar ko iztaustīt pazemes eju virzienu.

Mēs soļojām atpakaļ uz estansiju, kur mūs sagaidīja misis Būta, priecīgi pārsteigta, ka, tikko ieradušies, jau esam uzsākuši dzīvnieku vākšanu; viņa mums parādīja plašu, ļoti noderīgu dārzkopja darbarīku komplektu, kā arī vēlēja vienam no peoniem tūlīt pamest iesākto darbu, lai dotos mums līdzi un vajadzības gadījumā palīdzētu.

Apbruņojušies ar lāpstām kā kaprači, lēnām gājām cauri dārzam un piepeši uzdūrāmies Miegapelei Būtai, kas saldi dusēja uz paklājiņa. Viņa pamodās un samiegojusies vaicāja, kurp mēs iedami. Uzzinājusi, ka dodamies gūstīt alu pūces, meitene plaši atvēra gaiši zilās acis un piedāvājās mūs aizvest ar mašīnu līdz pūces ligzdai.

Bet ar jūsu automašīnu taču nevar braukt cauri pampai… tas jau nav džīps, — es iebildu.

Turklāt tavs tēvs mašīnai tikko nomainīja atsperes, — Jans atgādināja.

Viņa apburoši pasmaidīja.

Es braukšu ļoti lēni, — Miegapele apsolīja un, redzēdama, ka mēs vēl arvien šaubāmies, šķelmīgi piebilda:

Padomājiet paši, cik daudz ligzdu tā var apbraukāt.

Zvalstīdamies un kratīdamies mēs braucām caur pampu uz pirmo pūces ligzdu; mašīnas atsperes žēli čīkstēja, un mēs visi, izņemot Miegapeli, izjutām sirdsapziņas pārmetumus.

Ala, ko pirmāk tikām uzgājuši, izrādījās savas astoņas pēdas gara, izlocījusies lielā burta «C» veidā; visdziļākajā vietā tā iesniedzās pazemē apmēram divas pēdas. To visu mēs uzzinājām, kad bijām alu viegli iztaustījuši ar garu, tievu bambusniedres nūjiņu. No virspuses iezīmējām ar sprunguļiem alas aptuveno izvietojumu, tad sākām rakt, ik pa gabaliņam (apmēram pēc katrām divi pēdām) iesprauzdami alas ejā bambusa nūjiņu. Pēc tam katrs ejas nodalījums starp nūjiņām tika rūpīgi pārmeklēts, vai tajā nav putnēnu, un norobežots ar zemes pikām. Beidzot bija sasniegta pēdējā nūjiņa, pie kuras, ja vien mūsu vienkāršais aprēķins izrādītos pareizs, pazemē vajadzēja atrasties perēklim. Strādājām saspringtā klusumā, uzmanīgi drupinājām cietos zemes kukuržņus. Ik pa brīdim pielikām ausi pie zemes, bet no turienes nenāca neviena skaņa; es jau sāku domāt, ka ala ir tukša. Tad salūza pēdējā cietā zemes kārta un sabira perēklī, bet no alas tumsas mums pretī vērās divi pelnu pelēki ģīmīši lielām, spožām, pieneņu dzeltenām acīm.

Mēs visi no prieka skaji iekliedzāmies, bet mazās pūcītes aši samirkšķināja acis un paklakšķināja knābīšus kā kastanjetes. Pūcītes izskatījās tik apburoši pūkainas, ka es, aizmirsis it visu par pūču paradumiem, tūlīt grābu ar roku sadauzītajā perēklī, lai vienu no putnēniem izceltu ārā. Tai pašā brīdī mulsie pūku kamoliņi ar lielajām acīm pārtapa aizkaitinātās, kareivīgās fūrijās. Putnēni uzboza muguras spalviņas un tagad izskatījās divreiz lielāki, izpleta spārneļus un kā spalvainus vairogus nolaida gar ķermeņa sāniem, tad ar nagiem un knābi cirta man rokā. Es atkritu sēdus, sūkādams asinīm notrieptos pirkstus.

— Vai mums ir kāds biezāks drānas gabaliņš, kaut kas mazliet stingrāks par kabatlakatu, ar ko apsiet roku, lai varētu saņemt šos mazos, nevainīgos radījumus?

Miegapele aizsteidzās pie mašīnas un atnesa vecu, ar eļļu notrieptu dvieli. Es aptinu to divās kārtās ap roku un mēģināju vēlreiz. Tagad man laimējās sagrābt vienu putnēnu; kaut gan dvielis pasargāja no knābja cirtieniem, putna asie nagi sāpīgi durstīja manu roku. Stingri ieķēries dvielī, putnēns to negribēja vairs laist vaļā, tikai pēc laba brīža man izdevās negantnieku atraut no drānas un iegrūst maisā. Viņa brālis, palicis viens aci pret aci ar ienaidnieku, laikam bija zaudējis lielo dūšu, mēs viņu samērā viegli satvērām un iedabū- jām maisā. Sasvīduši, aplipuši ar zemi, bet ļoti iepriecināti paši iekāpām mašīnā.

Atlikušo dienas daļu braukājām līčuloču caur pampu, uzmanīgi vērodami, kurā vietā no zāles izlidos alu pūču pāri. Tādās vietās mēs cītīgi meklējām alas un tās ātrākām.

Kā jau Jans tika paredzējis,_ mūsu pūliņi lielākoties bija veltīgi, tomēr dienas beigās, atrakuši kopumā apmēram jūdzi garu pazemes eju, atgriezāmies estansijā ar Joti apmierinošu guvumu: maisā bija astoņi alu pū- cēni, kas tūlīt sāka locīt iekšā gaļu un vaboles tādos daudzumos, ka mums radās šaubas — diezin vai aizbaidītie vecāki tik Joti skumst pēc saviem mazuļiem, varbūt mazo pūcēnu sagūstīšana tiem ir patīkams atvieglojums?

Jaunās alu pūcītes bija paši pirmie dzīvnieki, ko mēs ieguvām Losinglesā, bet tiem ļoti drīz sekoja citi. Jau nākamajā dienā kāds peons mums atnesa kastīti, kurā bija divas jauniņas guira dzeguzītes. Argentīnā šie putni bieži sastopami, vēl vairāk to ir Paragvajā. Pēc ķermeņa formas un lieluma guira dzeguze atgādina Anglijas strazdu, bet ar to arī līdzība beidzas, jo guira ir bāli dzeltenbrūnā krāsā ar zaļganmelnu svītrojumu, uz galvas tai rūsgans izpūris cekuliņš, bet aste gara kā žagatai. Guira dzeguzes uzturas mežos un krūmājos nelielos bariņos pa desmit divdesmit; šie putni izskatās skaisti lidojumā, kad tie planē no krūma uz krūmu kā gaisā palaistas brūnas papīra šautras. Esmu allaž priecājies par šādu skatu, bet citādi par guira dzeguzēm netiku domājis līdz tam brīdim, kad man atnesa šos divus jaunos dzeguzēnus. Atvēris kastīti, es tūlīt atklāju, ka guira dzeguzes nemaz nelīdzinās citiem putniem. Vispirms man radās pārliecība, ka līdz ar izšķilšanās brīdi guiras kļūst galīgi negudras, un nekas šo pārliecību nespēja grozīt. Kad es nocēlu kastītei vāku, abas dzeguzītes tupēja kastītes dibenā plati ieplestām kājām, astes izvērsušas, rūsganos cekuliņus izslējušas. Putnēni mierīgi skatījās manī sapņainām neko neredzošām blāvām, bāli dzeltenām ačelēm, it kā šie mazulīši klausītos tālu, brīnišķīgu mūziku, kuru nespēj uztvert cilvēka vāji attīstītā dzirde. Tad putnēni abi reizē kā labi saspēlējies ansamblis vēl stīvāk izslēja spurainos cekulus un, atpletuši dzeltenos knābīšus, kā ložmetēji izšāva skaļu, histērisku ķērcienu kārtas. Pēc tam stīvie cekuliņi noplaka — un paši putneļi neveikli izlidoja no kastītes, viens uzmetās man uz rokas, otrs uz galvas. Tas, kurš sēdēja uz rokas, priecīgi iekluk- ļ stējās, parāpās augstāk līdz žaketes pogām un tad, no

jauna uzbozis cekuliņu, ņēmās nikni kaustīt pogas ar knābi. Otrs putnēns, tupēdams man uz galvas, sagrāba luīubi veselu kušķi matu un, kājas iepletis, rāva no visa spēka.

Cik ilgi putni dzīvojuši pie šā vīra? — es apjautājos Janam, pārsteigts par dzeguzēnu nekaunību un drošumu.

Jans spāņu valodā aši pārmija dažus vārdus ar peonu nu tad griezās pie manis.

Tas vīrs saka — viņš šos esot noķēris pirms pusstundas, — Jans atbildēja.

Nevar būt, — es iebildu, — putni taču ir pavisam droši. Viņi noteikti kādam cilvēkam piederējuši un izbēguši.

Nē, nē, — Jans attrauca, — guiras vienmēr ir tādas.

Tik drošas kā šīs te?

Jā. Jauniņās guiras ne no kā nebīstas. Pieauguši putni vairs nav gluži tik muļķīgi.

Tā dzeguzīte, kas tupēja man uz galvas, laikam apjauta, ka nekādi nespēj noraut man ādu pār acīm, un nolēca uz pleca, lai izmēģinātu, cik dziļi manā ausī var iebāzt knābi, iekams tas iesprūdis. Es steidzīgi nocēlu putnu no pleca un nosēdināju uz rokas blakus viņa brālim. Abi nu uzvedās tā, it kā nebūtu redzējušies veselu mūžību: sacēluši cekuliņus, mīlīgi raudzījās viens otram acīs un čiepstēja tādā ātrumā kā divas urbjmašīnas. Es atvēru būrīša durtiņas un pieliku pie tām roku ar putniem; dzeguzītes aši ielēca būrītī un nosēdās uz laktiņas, it kā būtu dzimušas un augušas nebrīvībā. Man bija lielu lielie brīnumi par dzeguzēnu bezrūpību, cs gāju sameklēt Džekiju.

— Nāc paskaties uz mūsu jaunajiem iemītniekiem, — es sacīju, viņu atradis, — par tādiem sapņo katrs kolekcionārs.

Par ko tu runā?

Par guira dzegužu pārīti.

Ak par tiem gaišbrfinajiem radījumiem! — viņa nicīgi noteica. — Man tie nepavisam neliekas interesanti.

Tomēr apskati viņus, — es neatlaidos, — tie nudien ir visdīvainākie putni, kādus esmu redzējis.

Dzeguzēni sēdēja uz laktiņas un kārtoja spalviņas. Uz brīdi abi pārtrauca pošanos, lai paglūnētu uz mums ar spožām ačelēm, tad noķērca sveicienu un atkal darīja savu darāmo.

Tuvumā dzeguzēni šķiet mazliet pievilcīgāki, — Džekija sacīja, — tomēr es nesaprotu, kāpēc tu par viņiem izrādi tik lielu interesi.

Vai tu nemanīji viņu uzvedībā kaut ko dīvainu … kaut ko neparastu?

Nē, — Džekija atteica, cieši nopētījusi abus dze- guzēnus. — Tas ir labi, ka viņi pieradināti. Mums būs daudz mazāk rūpju.

Sie putnēni nav pieradināti, — es lepni paziņoju, — viņi ir saķerti tikai pirms pusstundas.

Nieki! — Džekija attrauca. — Palūkojies pats. Tu redzi, ka viņi raduši dzīvot nebrīvē.

Nē, tā nav. Jans apgalvo, ka šajā vecumā guira dzeguzītes ir gaužām muļķīgas un viegli noķeramas, jo ir pavisam drošas. Paaugušās tās kļūst mazliet saprātīgākas, bet, kā rādās, pavisam nedaudz.

Es atzīstu, ka putnēni patiešām ir diezgan neparasti, — Džekija sacīja, tos cieši aplūkodama.

Manuprāt, viņi nav gluži normāli, — es atteicu.

Džekija iebāza pirkstu starp stieplēm un pavicināja

tuvākajam putnēnam. Tas nevilcinādamies pievirzījās pie režģa un nolieca galvu, lai viņu pabužina. Otrs dzeguzēns, redzami iepriecināts, tūlīt uzrāpās brālim mugurā, lai arī viņam tiktu sava daļa maiguma. Tā nu abi putnēni — viens nedroši tupēdams otram uz muguras — kā aizsapņojušies šūpojās uz laktiņas šurpu turpu, kamēr Džekija bužināja tiem kakla spalviņas. Glāstošā masāža radīja putniem labsajūtu: pamazām cekuliņi slējās augšup, galviņas liecās atpakaļ, līdz knābīši rādīja stāvus debesīs; putnēni kā ekstāzē aizvēra acis, uzboza kakla spalvas un lēnām stiepa kaklus uz augšu un uz priekšu; šajā brīdī abas dzeguzītes vairāk līdzinājās mazām, spalvainām žirafītēm nekā putniem.

Nudien viņi ir nenormāli, — es atkārtoju, kad augšējā dzeguzīte, izstiepusi kaklu pārāk tālu, zaudēja līdzsvaru un novēlās uz būrīša grīdas, kur palika sēžot, acis blisinādama un neapmierināti čiepstēdama.

Vēlāk mēs ieguvām daudz šo aušīgo putnu, bet visi izrādījās tikpat muļķīgi. Paragvajā vienu pārīti gluži neticama kārtā sagūstīja kāds no mūsu ekspedīcijas dalībniekiem. Soļodams pa taciņu, viņš pagāja garām divām guirām, kas turpat, jardu atstatu, zālē meklēja barību. Viņam šķita savādi, ka putni, cilvēkam tuvojoties, nelaižas prom, tāpēc viņš apgriezās un pagāja tiem vēlreiz garām. Abas dzeguzes arī tagad tupēja un stulbi blenza uz viņu. Trešajā reizē viņš pielēca putniem klāt, sagrāba tos un priecīgs atgriezās nometnē, turēdams katrā rokā pa guira dzeguzei. Tā kā šos putnus bija viegli sagūstīt pat cilvēkiem bez jebkādām iemaņām, mums drīz vien saradās vairāki pāri guira dzegužu, kas mums sagādāja daudz jautru brīžu.

Katrā dzegužu būrītī vieglākas iztīrīšanas nolūkā bija atstāta apmēram collu plata sprauga. Dzeguzēm ļoti patika, tupot uz būrīša grīdas, izbāzt galvu caur šo spraugu un vērot, kas notiek nometnē, lai pēc tam redzēto kopīgi apspriestu ar skaļiem čiepstieniem un ķērcieniem. Kad dzeguzes, spurainos cekuliņus izslējušas, ziņkārē degošām acīm lūkojās ārā no būra un tad griezīgiem ķērcieniem pārsprieda novēroto, man neviļus gribējās viņas salīdzināt ar vecām, dīkām tenku vācelēm, kas pa jumtistabas logu noskatās kautiņā uz ielas.

Guira dzeguzēm ārkārtīgi patika gozēties saulē, uz to viņas bija kā apsēstas. Sīkākais saulstariņš, kas iespīdēja būrī, guiras bezgala satrauca. Viņas priecīgi trillināja, drūzmējās uz laktiņas, gatavodamās sauļoties; viņu uztverē tā bija ļoti svarīga nodarbība, kurai nedrīkst pieiet vieglprātīgi. Vispirms vajadzēja ieņemt pareizu stāvokli: uz laktiņas jāsēž tik ērti un brīvi, lai nenoveltos pat tad, kad nagi atlaižas vaļīgāk. Pēc tam putni uzbužināja un dūšīgi izpurināja spalvas, kā mēdz purināt putekļu slotiņu. Tad dzeguzēm spalvas uz krūtīm sacēlās, mugurējās izslējās stāvus, garās astes nolaidās zemāk, putni aizvēra acis un kakli lēnām liecās lejup, kamēr krūšu kauls skāra laktiņu un krūšu spalvas nokarājās tās vienā, bet aste otrā pusē. Pamazām, ļoti uzmanīgi putni atlaida vaļīgāk kāju tvērienu un tupēja, viegli šūpodamies. Sauļojoties ar spuraini uzbu- žinātām spalvām, kas pletās uz visām pusēm, dzeguzes izskatījās tik pūkainas kā tikko izšķīlušās no olām un šajā nevarīgajā vecumā pārcietušas drēbju kožu

uzbrukumu. Taču, par spīti visām dīvainībām, guira dzeguzes bija ļoti mīlīgi putni: ja mēs viņas atstājām vienas kaut vai uz pusstundu, dzeguzes ikreiz sveica mūsu atgriešanos ar jūsmīgiem treļļiem, un gribot negribot mums radās pret guirām sirsnība.

Pats pirmais guiru pārītis — tie putni, ko mēs ieguvām Losinglesā, allaž palika mūsu mīluļi, un Džekija viņus stipri izlutināja. Ekspedīcijas noslēgumā dzeguzes tika nodotas Londonas zooloģiskajam dārzam, un sagadījās tā, ka mēs gandrīz divus mēnešus nevarējām viņas apciemot. Vēlāk, pārliecināti, ka tik muļķīgi putni mūs pa šo laiku jau būs paspējuši aizmirst, mēs tuvojāmies viņu būrim putnu mājā ar dalītām jūtām. Bija nedēļas nogale, ap guiru būri drūzmējās arī citi apmeklētāji. Abas dzeguzes tobrīd tupēja uz laktiņas un posa spalvas, taču, pamanījušas mūs starp pārējiem apmeklētājiem, tūlīt pārtrauca tualeti, acis viņām iespīdējās priekā un pārsteigumā, cekuliņi izslējās, un ar skaļiem ķērcieniem guiras kā negudras metās zemē pie režģa.

Bužinot dzeguzēm kakliņus un vērojot, kā tie pamazām stiepjas arvien garāki, it kā pagatavoti no gumijas, mums galu galā bija jāatzīst, ka esam maldījušies: šie putni laikam nebija gluži tik neattapīgi, kā mums bija licies.

EGBERTS UN NEGANTIE DVĪŅI

Palamedejas bija vieni no parastākajiem putniem Lo- singlesas apkārtnē: apmēram vienas jūdzes rādiusā ap estansiju varēja sastapt desmit, divpadsmit pāru šo stalto putnu cēli pastaigājamies zālē vienu otram līdzās vai plati izplestiem spārniem riņķojam debesīs, pieskandinot gaisu melodiskiem, taures skaņām līdzīgiem kliedzieniem.

Man bija nodoms sagūstīt astoņas palamedejas, bet es zināju, ka tas nenāksies viegli, jo palamedejas ir ne tikai visparastākie, bet arī vispiesardzīgākie pampas putni. Tiem piemīt zosu paradums ganīties lielos baros, un ziemā šie bari pilnīgi noposta milzīgus lucernas laukus, tāpēc palamedejas iemantojušas Argentīnas fermeru dusmas un tiek nežēlīgi vajātas un iznīcinātas. Vairums pampā dzīvojošo putnu ļauj cilvēkam pienākt tuvu klāt, bet par palamedejām to nevar teikt — ja jums izdodas pietuvoties palamedeju pārim līdz simt piecdesmit jardiem, varat uzskatīt, ka tā ir ārkārtīga veiksme. Mēs zinājām, ka palamedejas ligzdo pampā tepat visapkārt, tomēr ligzdas bija labi noslēptas; kaul gan vairākkārt zemu virs mūsu galvām ar skaļiem kliedzieniem bija pārlidojuši vecie putni un mums likās — nupat, nupat mēs uziesim ligzdu, taču allaž palikām tukšā.

Kādu vakaru bijām aizbraukuši pie maza ezeriņa, kura krastus ieskāva biezi saaugušas niedres; mēs izli- kām piļu ķeramos tīklus. Es tikko biju nostiprinājis savu tīkla daļu un bridu pa iesāļo ūdeni cauri niedrājam.

Uz brīdi apstājos, lai apskatītu mazu ķauķa perēklī- tim līdzīgu ligzdiņu, prasmīgi iekārtu starp divām lapām, bet tā izrādījās tukša; piepeši manu uzmanību piesaistīja pelēka mālu pika, kas man it kā pamirkšķināja. Laikam jau ar mani nav kaut kas kārtībā, es nodomāju, kad pika pamirkšķināja otrreiz. Ieskatījies ciešāk, atskārtu, ka pelēkā bumbiņa, uz kuru tiku lūkojies, nav nekāda mālu pika, bet ir gandrīz pieaudzis palamedejas jaunulis, pieplacis pie zemes starp niedrēm, nekustīgs kā akmens, vienīgi tumšo acu mirkšķināšana bija viņu nodevusi. Lēnām es žagos uz priekšu, aptupos viņa tuvumā. Paliecos putniņam pretī un aizskāru viņa galvu, bet viņš mierīgi tupēja, nelikdamies par mani zinis. Es paņēmu jaunuli padusē kā vistu un nesu uz mašīnu. Putns nemaz neturējās pretī, nelikās arī nobijies.

Kad es jau atrados pie mašīnas, virs mums zemu aizlidoja divas pieaugušas palamedejas, mūs ieraudzījušas, viņas izgrūda griezīgus kliedzienus. Acumirklī jaunulis sāka sisties ar spārniem un pārvērtās no rāma, padevīga cāļa līdz nāvei pārbiedētā radījumā, kuru man tikai ar grūtībām izdevās savaldīt un ievietot kastē.

Mēs atgriezāmies estansijā; Miegapeles brālis Džons iznāca pretī, lai apjautātos, kā mums veicies. Ar lielu lepnumu es viņam parādīju sagūstīto palamedeju.

Ak šitas nejaucēns, — Džons nicīgi novilka, — es nudien nezināju, ka jums tādi vajadzīgi.

Protams, vajadzīgi, — es dusmīgi attraucu, — zooloģiskajos dārzos par tiem ir liela interese.

Cik tad jums īsti vajag? — Džons vaicāja.

Biju nodomājis iegūt astoņas palamedejas, bet, tā kā šī viena mazuļa uziešana mums prasīja tik daudz

es pūļu, šaubos, vai mans nodoms izdosies, — es drūmi noteicu.

Par to nebēdājiet, es jums dabūšu visas astoņas, — jautri sacīja Džons. — Kad jūs gribat? … Rīt?

Neesmu jau nekāds badakāsis, — es sarkastiski piezīmēju, — būtu labi, ja rīt jūs man sagādātu četras palamedejas, bet pārējās četras lai paliek uz citu dienu.

Okei, — Džons īsi noteica un gāja projām.

Es nospriedu, ka Džonam piemīt dīvaina humora izpratne, ja viņš dzen jokus par palamedeju ķeršanu, kas man šķiet tik svarīgs uzdevums, un es par viņu vairs nedomāju līdz nākamajam rītam, kad redzēju viņu kāpjam zirgā. Peons turpat līdzās jau sēdēja seglos un gaidīja.

Džerij! — Džons uzsauca, valdīdams zirgu, kas nepacietīgi dīžājās šurpu turpu. — Vai jūs teicāt astoņas vai veselu duci?

Ko īsti?

Nu chajās, protams, — viņš mazliet pārsteigts attrauca.

Es paraudzījos viņā.

Man vajag astoņas, — es sacīju, — un rīt varat atnest vēl kādu duci.

Okei, — Džons noteica un, pagriezis zirgu, rikšoja projām cauri eikaliptu birzij.

Ap lenča laiku es atrados nelielā būdā, kur mēs turējām saķertos dzīvniekus, un pūlējos uzmeistarot būri. Trīs dēļu gabali jau bija izniekoti, divreiz es uzbliezu sev ar āmuru pa roku un gandrīz nozāģēju īkšķim galu. Garastāvoklis man bija sabojāts, turklāt Džekija un Jans bija aizgājuši projām un nelikās par mani ne zinis. Vēlreiz es saniknots ķēros pie būra, kad piepeši» izdzirdu pakavu klaboņu, ārā atskanēja Džona jautrā balss.

Sveiks, Džerij! Te ir jūsu chajās.

Nu mans mērs bija pilns. Es mežonīgi sagrābu āmuru un izgāju ārā, lai Džonam nepārprotami paskaidrotu, ka neesmu noskaņots uz jokiem. Viņš stāvēja atspiedies pret zirga nosvīdušajiem sāniem, sejā rotājās smaids. Manas dusmas tūlīt izgaisa, jo es ieraudzīju zemē Džonam pie kājām divus lielus maisus, tie pletās, cilājās un drebēja. Peons nokāpa no zirga, arī viņš

nolika zemē divus tādus pašus maisus, kas likās smagi, tajos kaut kas čaukstēja.

Jūs nejokojat? — es apjucis iejautājos. — Vai patiešām maisos ir palamedejas?

Nu protams, — Džons pārsteigts attrauca. — Ko tad jūs domājāt?

Man likās — jūs dzenat jokus, — es padevīgi bildu. — Cik daudz putnu dabūjāt?

Astoņus, kā jūs lūdzāt, — Džons atteica.

Astoņus? — es aizsmacis izdvesu.

— Jā gan, tikai astoņus. Diemžēl es nevarēju sadabūt veselu duci, bet rīt papūlēšos jums sagādāt vēl astoņus.

Nē, nē, nevajag… Vispirms man jāiemitina šie te.

Bet jūs taču teicat… — Džons izbrīnījies nerimās.

Nav svarīgi, ko teicu, — es viņu steidzīgi pārtraucu, — bet tagad neķeriet putnus, kamēr nebūšu lūdzis to darīt.

Labs ir, — viņš priecīgi sacīja, — kā gribat. Jā, starp citu, vienā maisā ir pavisam maziņš putnelis. Man nebija viņu kur likt. Cerams — viņam nekas nebūs noticis, tomēr labāk paskatieties pāts.

Laikam jau brīnumi atgadās arī mūsu dienās —tā es sevī prātoju, ar smagajiem, kustīgajiem maisiem ieste- berējis būdā; devos sameklēt Džekiju un Janu, lai pavēstītu labās ziņas un aicinātu viņus palīgā izkravāt putnus.

Mēs izņēmām no maisiem saņurcītās, aizvainotās palamedejas, vairums putnu izrādījās apmēram tikpat lieli kā dienu iepriekš sagūstītais. Pēdējā maisa dibenā mēs atradām mazuli, par kuru bija runājis Džons. Tas bija visaizkustinošākais, vissmieklīgākais, visburvīgākais putnēns, kādu esmu redzējis. Viņš varēja būt apmēram nedēļu vecs. Ķermenītis viņam bija kokosrieksta lielumā, pilnīgi apaļš. Garā kakla galā slējās kupolveidīga galva ar mazītiņu knābīti un laipnām, brūnām ačelēm. Pelēkrozā kājas attiecībā pret ķermeni likās nesamērīgi lielas, turklāt putnēns uz tām neturējās droši. Uz muguras spārnu vietā vīdēja divi mazi, nokareni ādas gabaliņi, līdzīgi novalkātu cimdu pirkstiem un likās tur piestiprināti gluži nejauši. Pats putnēns izskatījās kā ieģērbts slikti noadītā, spilgti dzeltenā kokvilnas triko. Mazulis izvēlās augšpēdu no maisa, bet tūlīt varonigi uzrausās uz lielajām, plakanajām pēdām un stāvēja, mazliet sacēlis jocīgos spārneļus, a'r interesi mūs vērodams. Tad viņš pavēra knābīti un kautri iečiepstējās «vīp». Mēs lūkojāmies uz viņu kā apburti, neattapdami atņemt viņa sveicienu, un putnēns ļoti lēnām, uzmanīgi pacēla vienu lielo kāju, izmeta uz priekšu un nolaida zemē, pēc tam to pašu izdarīja ar otru. Tā viņš stāvēja, lūkodamies uz mums, acīm redzami iepriecināts, ka viņam izdevies paveikt kaut ko tik grūtu un sarežģītu. Viņš brīdi atpūtās, tad iečiepstējās un spēra vēl vienu soli, lai mums pierādītu, ka pirmais nav tikai nejauša veiksme, bet vērā liekams sasniegums. Nelaimīgā kārtā, sperdams pirmo soli, viņš netika skatījies uz kājām, un nu izrādījās, ka kreisā bija uzlikta uz labās pirkstiem. Tam bija bēdīgas sekas. Mazulis visiem spēkiem pūlējās izraut labo kāju no kreisās apakšas, pie tam mazais ķermenītis bīstami nolīgojās. Ar spēju rāvienu viņam beidzot izdevās atraut abas pēdas, taču tai pašā mirklī viņš novēlās uz galvas zemē.

Mēs sākām skaļi smieties, bet putnēns pārmetoši pavērās augšup uz mums, izgrūzdams vēl vienu «vīp».

Sākumā, kamēr mazulis izskatījās apaļš un bija klāts spilgti dzeltenām pūkām, mēs viņu saucām par Egu1. Vēlāk, kad putnēns paaugās, viņš ieguva cienīgāku vārdu — Egberts.

Manās rokās nereti nonākuši jocīgi putni, un jāsaka: komiskus viņus allaž vērta ērmotais izskats, tāpēc katra, pat visvienkāršākā kustība likās mazliet smieklīga. Tomēr nekad vēl nebiju redzējis tādu putnu kā Egberts, kas ne tikai izskatījās komisks, bet kļuva vēl daudz smieklīgāks, tiklīdz sāka kustēties. Ne pirms, ne pēc tam man nav gadījies sastapties ar putnu, par kuru būtu jāsmejas līdz asarām. Tikai retais aktieris komiķis spējis mani tā sasmīdināt. Egbertam vajadzēja vienīgi nostāties uz savām pārmēra lielajām pēdām, nočiepstēt «vīp», kad mani jau kratīja nepārvarami smiekli.

Katru pēcpusdienu mēs izlaidām Egbertu no būra un ļāvām viņam kādu stundu mauriņā izlocīt kājas.

' Egg (ang|u vai.) — ola,

Sīs pastaigas mēs gaidījām tikpat nepacietīgi kā pats Egberts, taču ilgāk par vienu stundu neizturējām. Lai paši aiz smiekliem nedabūtu galu, bijām spiesti Egbertu nest atpakaļ uz būri.

Egberta dzīves traģēdija bija viņa kājas. Tās bija pārāk lielas un, sperot soli, vienmēr sapinās. Bez tam allaž gadījās, ka viņš uzmina pats uz saviem pirkstiem un, mums par lielu uzjautrinājumu, nokrita gar zemi — kā pirmajā dienā. Putnēns tāpēc vērīgi uzmanīja kājas, nedodot tām brīvu vaļu. Dažreiz viņš nostāvēja veselas desmit minūtes ar noliektu galvu un nopietni blenza uz saviem pirkstiem, kas, plati izplesti kā jūraszvaig- znes stari, zālē vieglītiņām kustējās.

Tā vien likās — Egberts vislabprātāk atbrīvotos no šīm pārmēra lielajām kājām. Tās viņu tikai kaitināja. Viņš laikam bija pārliecināts, ka bez kājām spētu lidināties pa mauriņu ar dadža pūciņas gaisīgo grāciju. Citreiz, kādu laiku pavērojis kājas, Egberts nosprieda, ka to modrību izdevies iemidzināt. Tieši tad, kad kājas to vismazāk gaidīja, Egberta ķermenis metās uz priekšu, lai steigtos pāri mauriņam, pametot aiz sevis nīstās ekstremitātes. Kaut gan putnēns šo triku bija izmēģinājis daudzas reizes, tas tomēr nekad neizdevās. Kājas allaž bija mudīgākas: tiklīdz ķermenis sakustējās, tās tīšām ļaunprātīgi sapinās mezglā — un Egberts uz galvas iekrita margrietiņās.

Kājas pastāvīgi visdažādākos veidos putnēnu piekrāpa. Egbertam ļoti patika ķerstīt tauriņus. Kāpēc — to mēs neuzzinājām, jo viņš nevarēja pastāstīt. Mēs zinājām vienīgi to, ka palamedejas tiek uzskatītas par pilnīgām veģetārietēm, taču, kad sešu pēdu rādiusā no Egberta lidinājās tauriņš, putnēns acumirklī pārvērtās plēsīgā putnā: acis pielija ar asinskāru spīdumu, un viņš centās piezagties laupījumam. Taču, lai pielavītos tauriņam un to sakamptu, laupījums visu laiku jātur acīs. To Egberts zināja, bet atkal kājas visu izjauca — tikko viņš, drebēdams aiz sasprindzinājuma, uzglūnēja tauriņam, kājas, atstātas bez uzraudzības, sāka rīkoties: mina viena otrai uz pirkstiem, sakrustojās un dažreiz pat aizgāja pretējā virzienā. Kad Egberts novērsa acis no medījuma, kājas uzvedās labi, bet, kad viņš pēc tam no jauna mēģināja tuvoties medījumam, tas jau bija nozudis.

Tad pienāca neaizmirstamā diena, kad Egberts sapņodams platām kājām stāvēja piesaulītē un liels, nekaunīgs, šķiet, galīgi neaudzināts tauriņš aši pārlidoja mauriņu, nolaidās zemē un uzsēdās Egbertam uz knābja, pēc tam, izaicinoši sašūpojis taustekļus, no jauna pacēlās gaisā. Egberts, trīcēdams taisnīgās dusmās, mēģināja nekauņam ieknābt, kad tas slīdēja pāri viņa izliektajai pierei. Nelaimīgā kārtā putnēns bija atgāzis galvu pārāk tālu atpakaļ, tā ka vienu briesmīgu brīdi viņa rumpītis sašūpojās, un Egberts atkrita uz muguras, nevarīgi kuļādams gaisa kājeles.

Kamēr viņš tā gulēja zemē apkaunots un bezpalīdzīgs, nelietīgais tauriņš izmantoja gadījumu un nolaidās uz viņa apaļā, pūkainā puncīša, lai tur žigli sakārtotu savu tualeti, un tad atkal aizlidoja.

Šis apkaunojošais notikums, gluži dabiski, vēl vairāk uzkurināja Egberta neiecietību pret zvīņspārņiem, taču, lai kā viņš nopūlējās, nevienu viņam neizdevās noķert.

Sākumā mums sagādāja raizes Egberta ēdināšana. Viņš nicinoši novērsās no tik parastas barības kā kāposti, salāti, āboliņš un lucerna. Pamēģinājām viņam dot biskvītus ar cieti novārītu olu, bet putnēns sašutis noraidīja mūsu pūliņus padarīt viņu par kanibālu. Devām viņam augļus, klijas, kukurūzu un visdažādāku citu ēdamo, bet visu viņš tikai mirkli papētīja un tūlīt novērsās. Sadusmojies es ieteicu izlaist Egbertu sakņu dārzā, klusībā cerēdams, ka viņš, lai cik mazs būdams, ļaus mums nojaust, kas viņam īsti garšo.

Egberta ēdināšanas problēma tolaik satrauca visu estansiju, un, kad mēs iznesām putnēnu ārā, lai veiktu nodomāto eksperimentu, sakņu dārzā bija salasījies vesels norūpējušos ļaužu pūlis. Putnēns sveicināja klātesošos ar draudzīgu «vīp», nostājās pats uz savām kājām, paklupa, ar pūlēm atguva līdzsvaru un sāka pastaigu; mēs, elpu aizturējuši, viņam sekojām.

Egberts soļoja starp kāpostu rindām, tām pat acu neuzmezdams, viņam laikam vairāk rūpēja paša kājas, kurām nedrīkstēja ļaut vaļu. Nonācis pie tomātiem, viņš sāka ar interesi lūkoties apkārt, bet tieši tad, kad mums šķita — nupat, nupat mēs kaut ko uzzināsim, putnēna uzmanību pievērsa liels sisenis. Kartupeļos Egbertam uznāca nogurums, viņš brītiņu aizsnaudās, mēs pa to laiku stāvējām un pacietīgi gaidījām. Pamodies putnēns izskatījās manāmi atspirdzis, izbrīnījies viņš mūs vēlreiz pasveicināja, nožāvājās, tad grīļīgā gaitā soļoja tālāk. Burkāniem nicinoši pagāja garām. Starp zirņiem Egbertam laikam iegribējās padraiskoties, jo viņš mēģināja mūs iekārdināt spēlēt ar viņu paslēpes. No tā nekas neiznāca .— Egberts redzēja, ka mēs neļausimies sevi novirzīt no galvenā mērķa, un viņš gāja tālāk uz pupām. Pupu ziedi Egbertam patika, tomēr par tiem putnēnam laikam bija estētiska, nevis gastronomiska interese. Starp pētersīļiem un piparmētrām viņam' piepeši sāka kutēt kreisās kājas pēda, viņš pūlējās nostāvēt uz vienas kājas, lai noskaidrotu kairinājuma cēloni, bet augšpēdu smagi ievēlās lietus peļķē. Piecelts, apslaucīts un nomierināts Egberts ste- berēja tālāk, līdz nonāca starp spinātu rindām. Te viņš pēkšņi apstājās un aizdomu pilns cieši pētīja augus. Piegāja iuvāk un, galvu piešķiebis, pētīja atkal. Satraukti mēs gaidījām, kas notiks. Bet tajā mirklī, kad Egberts paliecās uz priekšu, lai paknābātu spināta lapiņu, viņš atkal paklupa un uz galvas iekrita biezā spinātu cerā. Ar grūtībām izrausies ārā, mēģināja vēlreiz. Šoreiz viņam izdevās satvert knābītī spināta lapas galiņu. Viņš parāva, bet lapa bija cieta un izturīga. Nu Egberts plati iepleta kājas, atspērās un rāva no visa spēka. Lapas galiņš notrūka, bet putnēns gulēja augšpēdu zemē, tomēr viņš izskatījās priecīgs un apmierināts, jo turēja knābī spināta lapas gabaliņu.

Visiem aplaudējot, mēs Egbertu nesām atpakaļ uz būri, pēc tam nolikām viņam priekšā lielu šķīvi ar sakapātiem spinātiem. Bet nu radās jauna ķibele. Pat smalki sakapāti, Egbertam spināti bija pārāk rupja barība, jo saēdies viņš tos tūlīt izvēma.

Spināti ir par daudz rupjš ēdamais pat tad, ja mēs tos sīki sakapājam, — es sacīju, — laikam mums vajadzēs tos sagatavot tā, kā to darīja Egberta māte.

Kā tad? — Džekija ieinteresēta jautāja.

Redzi, šie putni saviem mazuļiem atrij pussagre- rnotas lapas pašķidras putriņas veidā.

Vai tu iesaki, lai arī mēs to darām? — Džekija aizdomīgi pavaicāja.

Nē, nē. Es vienīgi domāju, ka Egbertam varētu dot sakošļātus spinātus. Tas jau būtu kaut kas līdzīgs atrītai barībai.

Tev taisnība, bet ar spinātu košļāšanu tu vari nodarboties pats, — mana sieva jautri attrauca.

Nekas neiznāks, — es skaidroju, — es taču smēķēju, tā ka jāšaubās, vai Egberts ņems pretī spinātus ar nikotīna piedevu.

Citiem vārdiem: tā kā esmu nesmēķētāja, tu gribi, lai spinātus košļāju es.

Tu uzminēji.

Ja man viens būtu teicis, — Džekija sūrojās, — ka, apprecoties ar tevi, es būšu spiesta šķiest savu dārgo laiku, košļājot putniem barību, es viņam nebūtu noticējusi.

Tas vajadzīgs lietas labā, — es paskaidroju.

—. Nudien, — viņa turpināja, nelikdamās zinis par manu piezīmi, — ja viens man agrāk būtu teicis un es viņam noticējusi — laikam gan mēs nebūtu apprecējušies.

Džekija paņēma pilnu šķīvi ar spinātiem, uzmeta man saltu skatienu, tad devās uz kādu klusu vietu košļāt.

Pa to laiku, kamēr Egberts atradās pie mums, viņš apēda ļoti daudz spinātu, un visu šo daudzumu Džekija viņam sakošļāja ar atgremotāja dzīvnieka neizsīkstošo pacietību.

Džekija lēsa, ka viņa varētu būt sakošļājusi apmēram centneru lapu. Pat vēl šodien viņa labprāt atsakās no spinātiem.

Drīz pēc tam, kad pie mums bija ieradies Egberts ar saviem ciltsbrāļiem, mēs ieguvām divus dzīvniekus, kurus nosaucām par Negantajiem Dvīņiem. Tie bija divi lieli, ļoti resni sarainie bruņneši. Abi dzīvnieki bija gandrīz viena garuma un resnuma, arī paradumi, kā mēs drīz atklājām, tiem bija vienādi. Abi izrādījās mātītes, un viņas viegli varēja iedomāties par viena un tā paša metiena māsiņām, kaut gan īstenībā viena bija noķerta akmens sviediena attālumā no Losinglesas, turpretim otru mums atsūtīja no kaimiņu estansijas, pāris jūdžu tālāk. Dvīņus mēs ievietojām būrī ar nodalītu guļamtelpu. Sis krātiņš sākumā bija paredzēts viena liela bruņneša iemitināšanai, bet, tā kā mums šai laiki krātiņu bija maz, Dvīņus nācās turēt kopā. Viņi vēl ne- bija pilnīgi pieauguši, tā ka vietas abiem pietika.

Bruņnešu lielākie prieki ir ēšana un gulēšana, un mūsu Dvīņi, šķiet, nevarēja vien diezgan pieēsties un

Izgulēties. Viņi saldi snauda guļamtelpā, nolikušies uz muguras un saritinājušies kamolā, gārdzošā elpa cilāja lielos rozā, krunkotos punčus, ķepiņas raustījās un drebēja.

Kad Dvīņi bija iemiguši, likās, nekas tos nespētu pamodināt. Jūs varat bungot pa būri, pielikt muti pie stiepļu režģa un kliegt, atvērt guļamtelpas durtiņas un, aizspiežot degunu (Dvīņiem piemita ass, specifisks smārds), bakstīt viņu tuklos vēderiņus, kniebt ķepiņās vai purināt astes — viss velti — bruņneši guļ, kā gulējuši, it kā dziļā hipnotiskā transā.

Beidzot jums rodas pārliecība, ka nav tāda spēka, izņemot pasaules bojāeju, kas varētu Dvīņus izraut no dziļās nemaņas, un jūs piepildāt skārda bļodu ar pre- tīga izskata maisījumu, ko viņi tik labprāt ēd, pēc tam lo lēnam iebīdāt būra priekšējā nodalījumā. Lai cik uzmanīgi jūs to darītu, lai kā censtos saglabāt klusumu, nepārtraucot to pat ar niecīgāko skaņu, tikko jūsu roka ar ēdiena bļodu atrodas būrī, no guļamtelpas atskan dīvains troksnis, it kā jūras čūska ar asti dragātu būra koka sienas. Tie ir Dvīņi, kas pūlas apvelties uz sāniem

un uzrausties kājās, lai mestos pie ēdiena. Jums tas īr brīdinājums steidzīgi nolikt bļodu un atvilkt roku, jo tai pašā acumirklī bruņneši kā lielgabala lodes šaujas ārā pa guļamtelpas durtiņām; plecu pie pleca, šņākdami aiz piepūles, viņi mežonīgā skrējienā šķērso būri — gluži kā regbija spēlētāji cīņā par bumbu. Dvīņi triecas pret bļodu, arī pret jūsu roku (ja tā vēl tur atrodas), kopā ar bļodu iekūleņo būra tālākajā kaktā un sāk valstīties neatšķetināmā mudžeklī; sasmalcinātu banānu, piena, jēlas olas un kapātas gaļas maisījuma vilnis uzšļācas pret būra sienu, atlec un līdzīgi lipīgam autam pārklāj Dvīņu pelēkās muguras.

Bruņneši stāv šajā haosā, reizēm apmierināti iespiegdamies un šņākuļodami, uzlaiza pie bruņām pielipušo ēdienu, brīžiem kādā kaktā sakaujas banāna kripatiņas vai gaļas gabaliņa dēļ, kas pielipis pie būra griestiem, bet, neizturējis nevienādo cīņu ar Zemes pievilkšanas spēku, piepeši nokrīt uz būra grīdas.

Lūkojoties uz abiem dzīvniekiem, kas līdz ceļiem stāv ēdienā, jums grūti iedomāties, kā viņiem izdosies pievārēt visu šo vitamīnu un olbaltumvielu daudzumu. Taču pusstundas laikā būris ir iztīrīts un izlaizīts, pat ēdiena traipi no griestiem nozuduši, kaut gan bruņneši tos spēj aizsniegt, tikai paceļoties uz pakaļkājām. Paši Dvīņi atkal atrodas savā aromātiskajā guļam- telpā, kur, atlaidušies uz muguras un saritinājušies kamoliņā, guļ krākdami.

Sātīgais ēdiens bruņnešiem gāja labumā — viņi kļuva arvien brangāki un galu galā tikko spēja izspraukties caur guļamtelpas durtiņām. Kamēr es lauzīju galvu, kā krātiņu visizdevīgāk pārveidot, viens no Dvīņiem bija pamanījies izmantot savā labā šauro izeju. Guļamtelpā viņš tagad nelikās uz ausi gareniskā virzienā — kā agrāk, bet šķērsām, ar galvu pret durtiņām. Tiklīdz šis bruņnesis izdzirda kādu troksnīti vai saoda ēdienu, viņš tūlīt metās uz izeju, pirms vēl viņa biedrs bija paguvis pagriezties vajadzīgā virzienā; pirmais bruņnesis iespraucās durvīs, uzmeta kūkumu un iesprūda kā korķis pudelē. Viņš pastiepa ķepiņu, pievilka-sev klāt ēdiena trauku un sāka tajā nesteidzīgi rakņāties, kamēr viņa saniknotais biedrs guļamtelpā spiedza un šņāca, un skrāpējās gar gudrinieka labi no- bruņoto, neievainojamo dibenu.

Sarainais bruņnesis ir Argentīnas pampu maitu lija. Pieplacināts pie zemes, bruņots pret visāda veida uzbrukumiem kā mazītiņš tanks, bruņnesis tekalē mēnessgaismas pielietajā zālē un samaļ starp žokļiem gandrīz visu, kas pagadās ceļā. Viņš labprāt ēd augļus un sakņaugus, bet, ja to nav, apmierinās arī ar putna ligzdu, kurā ir olas un mazie putniņi, uzkgdai viņam noder jaunas pelītes un pat čūska, ja kāda gadās pa ķērienam. Tomēr visvairāk viņš ciena jauku, sulīgu pussapuvušu gaļu — tā viņu pievelk kā magnēts dzelzi.

Argentīnā, kur attālumi ir milzīgi lieli un ganāmpulki gandrīz nesaskaitāmi, nereti gadās, ka nepamanīta nobeidzas kāda veca vai slima govs un tās beigtais ķermenis paliek turpat zālē guļot; saulē gaļa ātri sabojājas, pa visu plašo apkārtni izplatās smirdoņa, bet ap kritušo dzīvnieku bariem salaižas mušas, kas zum kā bišu spiets. Kad smirdoņa aizsniedz bruņnesi, kurš meklē barību, viņš noprot, ka gaidāms mielasts. Bruņnesis atstāj alu un sāk skraidīt, līdz atrod zālē kāroto gardumu — milzīgu gaļas blāķi, kas čum un mudž no tārpiem. Pamatīgi saēdies puspuvušo, tārpaino gaļu, bruņnesis neaiziet no kritušā dzīvnieka, jo pie tā vēl palicis daudz barības, — viņš izrok zem sprāgoņas alu, liekas uz auss un guļ nost, kamēr no jauna sāk mocīt izsalkums. Tagad viss ir gluži vienkārši: jāaizlien pie alas mutes, jāizbāž ārā galva, un kārumnieks jau atrodas, tā sakot, pie pašiem gaļas podiem.

Bruņnesis parasti nekad neatstāj sprāgoņu, iekams no balojošiem kauliem nav noskrubināta pēdējā gaļas kripata. Pēc tam viņš apmierināti nopūšas — kā jau labi pieēdis dzīvnieks, tad dodas mājās cerībā sagaidīt nākamo kritušo govi vai aitu. Par spīti tam, ka bruņneši ēd bojātu barību, viņu pašu gaļa tiek uzskatīta par īstu delikatesi, kas pēc garšas īpašībām šķiet kaut kas vidējs starp teļa un ar pienu dzirdīta sivēna gaļu. Estansijā dzīvojošie peoni bieži ķer bruņnešus un tur mucās ar dūņām, kur tos nobaro un pēc tam izmanto pārtikā.

Mums var likties pretīgi, ka cilvēks ēd tādu dzīvnieku, kura mīļākā barība ir sprāgoņas, tomēr atcerēsimies, ka arī cūkas ēdienā nav sevišķi izvēlīgas, bet no tā, ko ēd butes, esmu pārliecināts, pat vampīram samestos nelabi.

Pampā mājo vēl kāds dzīvnieks, kuram piemīt brīnumjauki paradumi salīdzinājumā ar bruņneša pretīgajām izdarībām; diemžēl man nekad nelaimējās sastapties ar šo zvēriņu. Tā ir viskača — grauzējs, apmēram tik liels kā parastais terjers, zemei pieplacinātu ķermeni. Viskačai ir truša purniņš, no tā uz augšu gar vaigiem līdz acīriļ stiepjas plata melnas vilnas svītra, zem kuras ir otra — pelēkbalta, bet zem pelēkbaltās atkal melna; rodas iespaids, it kā šis grauzējs kādreiz gribējis līdzināties zebrai un sācis sevi pārkrāsot, tomēr tas viņam drīz apnicis, un darbs palicis pusceļā.

Viskačas dzīvo līdz četrdesmit dzīvnieku lielās grupās, mitinoties plašās pazemes alās, ko Argentīnā sauc par vizcacheras.

Viskačas — tā ir pampas bohēma. Sie dzīvnieki dzīvo ļoti brīvi un nepiespiesti, viņu plašajās kopējās alās allaž draudzīgi cits citam blakus mīt dažādi radījumi, kas tur atraduši sev mājvietu. Alu pūces izrok ligzdas viskaču mājokļu sienās. Čūskas dažkārt iemitinās pamestās ejās — viskaču mītņu bēniņos.

Kad viskačas paplašina savu pazemes valstību un dažas ejas vairs nelieto, tajās tūlīt ievācas kāda bezdelīgu suga. Jāteic, ka daudzajās vizcacheras nereti salasās raibāka sabiedrība nekā dažā labā pansionātā Blums- berijā. Kamēr apakšīrnieki viskačas netraucē, viņas neinteresējas par daudzajiem dzīvniekiem, kas mājo viņu alās.

Viskaču mākslinieciskās tieksmes, manuprāt, lielā mērā ietekmējis sirreālisms [7] . Zeme ap viņu alām ir rūpīgi notīrīta, tajā nav atlicis neviens zāles stiebriņš, turklāt daudzas sīkas kājiņas to nomīdījušas tik gludu kā dejas laukumu. Kailās zemes ielāpiņi pampā viska- čām ir sava veida studijas, kur viņas iekārto savas izstādes. Gari sakaltušu dzelkšņu stiebri tiek rūpīgi sakrauti kaudzēs, pa vidu saliek akmeņus, žagariņus, augu saknes.

Lai šīs klusās dabas kļūtu pievilcīgākas, viskačas tām pievieno dažādus pampā atrastus priekšmetus. Pie kādas vizcachera es ieraudzīju parasto žagariņu, akmeņu un dzelkšņu kaudzi, gaumīgi papildinātu ar vairākām konservu kārbām, trīs sudraba papīrīšiem, astoņām spilgti sarkanām cigarešu paciņām un govs ragu. Sī dīvainā izstāde, tik jauki, rūpīgi sakārtota bezgala plašajā, vienmuļajā pampā, pamodināja manī dedzīgu vēlēšanos sastapties ar viskaču uz viņas pašas zemes. Es dzīvi stādījos sev priekšā šādu skatu: mēnessgaismā savas, alas priekšā tup mazs, drukns dzīvnieciņš ar svītrotu, sērīgu purniņu, iegrimis svarīgā darbā, kārtojot izstādei sakaltušus augus un citus nedzīvus priekšmetus.

Kādu laiku viskačas bija paši izplatītākie pampas dzīvnieki, bet viņu veģetārā barošanās un nepieciešamība attīrīt no zāles lielus laukumus savām izstādēm nebija pa prātam zemkopjiem. Fermeri sāka karagājienu pret viskačām: alas tika izpostītas, lielākā daļa dzīvnieku nosisti vai padzīti no līdzšinējām dzīvesvietām.

Mums neizdevās noķert nevienu viskaču, pat redzēt mēs tās nedabūjām. Bet tieši viskača bija viens no tiem Argentīnas faunas pārstāvjiem, ko es visvairāk vēlējos iegūt.

INTERLŪDIJA

Aviācijas sabiedrība mums bija apgalvojusi, ka mūsu dzīvniekus tūlīt pēc nogādāšanas Buenosairesā divdesmit četru stundu laikā varēs nosūtīt ar lidmašīnu uz Londonu.

Iebraucis ar smago mašīnu Buenosairesas priekšpilsētā, es piezvanīju uz kravas pārvadājumu nodaļu, laī paziņotu, ka esam ieradušies, kā ari apjautātos, kurā vietā lidlaukā dzīvniekiem vislabāk pārlaist nakti. Izmeklēti pieklājīgi man tika paskaidrots, ka dzīvniekus varēs nosūtīt tikai pēc nedēļas un ka lidlaukā nav tādas vietas, kur viņus turēt. Tā nu es atrados Buenos- » airesā ar pilnu autokravu dzīvnieku, kurus nav kur turēt, — nudien, mans stāvoklis, maigi izsakoties, bija neapskaužams.

Laipnais, iejūtīgais šoferis, vēlēdamies mums palīdzēt, atļāva dzīvniekus pa nakti atstāt mašīnā ar noteikumu, ka no rīta tie jāizvāc, jo mašīna vajadzīga darbam. Ar pateicību mēs pieņēmām šo priekšlikumu un, iebraukuši viņa mājas pagalmā, sākām barot dzīvnie

kus. Darbs vēl nebija galā, kad Džekijai kaut kas iešāvās pfātā.

Nu es zinu, — viņa priecīgi izsaucās. — Piezvanīsim uz sūtniecību.

Nevar taču zvanīt uz sūtniecību un lūgt, lai viņi uz nedēļu kaut kur novieto mūsu dzīvniekus, — es aizrādīju. — Sūtniecības ar to nenodarbojas.

Ja tu piezvanītu misteram Džibsam, es domāju — viņš spētu līdzēt, — Džekija neatlaidās. — Ir tomēr vērts pamēģināt.

Nelabprāt — pret savu gribu es zvanīju uz sūtniecību.

Hallo! Jūs jau atpakaļ? — jautri atsaucās misters Džibss. — Vai labi pavadījāt laiku?

O, jā, pat ļoti labi, paldies!

Jauki. Vai daudz dzīvnieku noķērāt?

Krietni daudz. Starp citu — šā iemesla dēļ es nolēmu jums piezvanīt, man vajadzīga jūsu palīdzība.

Pareizi darīts. Kā es varu jums līdzēt? — misters Džibss, neko nenojauzdams, pavaicāja.

Mums kaut kur uz nedēļu jānovieto dzīvnieki.

Vada otrā galā iestājās īslaicīgs klusums, un es tūlīt

nodomāju, ka misters Džibss šajā mirkli pūlas apspiest dedzīgo vēlēšanos nomest klausuli. Tomēr izrādījās, ka biju par zemu novērtējis viņa pašsavaldīšanos, jo, kad viņš atbildēja, balss skanēja laipni, mierīgi, tajā nebija ne miņas no histērijas.

Jā, te nu ir ko padomāt. Jums laikam vajag kādu dārzu vai kaut ko dārzam līdzīgu?

Jā, vēlams ar garāžu. Vai jums būtu kaut kas padomā?

Nav gan. Visai reti gadās, ka mani kāds lūdz palīdzēt… ēē… atrast mājokli dzīvniekiem, tāpēc šāda uzdevuma veikšanai man nav gandrīz nekādas pieredzes, — viņš paskaidroja. — Tomēr atnāciet pie manis rīt no rīta, līdz tam laikam es varbūt kaut ko izdomāšu.

Lielais paldies! — es pateicīgi atsaucos. — Cikos jūs būsiet sūtniecībā?

Agri no rīta nenāciet, — misters Džibss steidzīgi bilda. — Vislabāk būtu tā ap pusvienpadsmitiem. Līdz tam es būšu paguvis aprunāties ar dažiem cilvēkiem.

Atgriezies pagalmā, es šo sarunu atstāstīju Džekijai un Janam.

Pusvienpadsmit ir pārāk vēlu, — Džekija sacīja. — Šoferis man nupat paziņoja, ka pirmais brauciens viņam ir sešos.

Kādu laiku mēs sēdējām, drūmi klusēdami, lauzīdami galvas, ko iesākt.

Es zinu! — Džekija piepeši izsaucās.

Nē! — es stingri noteicu. — Sūtnim es nezvanīšu.

Ne jau sūtnim. Piezvanīsim Bebitai!

Patiesi, to vari Kā mums tas agrāk neienāca prātā?

Bebita noteikti atradīs kādu mītni, — Džekija sacīja, viņai laikam bija radusies pārliecība, ka vajag tikai pamāt, un Buenosairesā jebkurš cilvēks steigsies sameklēt mājvietu mūsu savvaļas dzīvniekiem.

Trešo reizi es devos pie tālruņa. Saruna parādīja, ko spēj Bebita.

Hallo, Bebita! Kā jums klājas?

Džerijs? Sveiks, manu zēn, es tieši nupat par jums runāju. Kur jūs atrodaties?

Kaut kādā Buenosairesas priekšpilsētā, neko vairāk es nezinu.

Nu labi, uzziniet, kur jūs esat, pēc tam atbrauciet pie manis uz pusdienām.

Labprāt, ja vien mēs varētu.

Bet jūs taču varat.

Bebita, es, patiesību sakot, piezvanīju, lai lūgtu jūsu palīdzību.

— Nu, protams, manu zēn. Kas noticis?

Ziniet, mēs esam strupceļā ar mūsu dzīvniekiem. Varbūt jūs varētu atrast kādu vietu, kur viņus uz nedēļu novietot.

Bebita iesmējās.

Ak jūs! — viņa iesaucās un māksloti nopūtās. — Kas jūs esat par cilvēku! Piezvanāt man šādā stundā un lūdzat sameklēt pajumti jūsu dzīvniekiem. Vai jūs patiešām vienmēr domājat tikai par dzīvniekiem?

Bebita, jums taisnība, ir jau vēls, — es ar nožēlu piekritu, — bet, ja mēs līdz rītam kaut ko neatradīsim, mums var klāties bēdīgi.

Nekrītiet izmisumā, draudziņ! Es kaut ko sameklēšu. Piezvaniet man vēlreiz pēc pusstundas.

Brīnišķīgi! — es iepriecināts attraucu. — Piedodiet, ka sagādāju jums tādas rūpes, bet man nav neviena cita, pie kā griezties.

Ak, ko niekus! — Bebita noteica. — Labi vien ir, ka jūs griezāties pie manis. Uz redzēšanos!

Pusstunda vilkās bezgala gausi, un tad es atkal piezvanīju.

Džerij? Nu, es jums atradu vienu vietu. Kāds mans draugs atļāva turēt jūsu dzīvniekus savā dārzā. Viņam ir kaut kas līdzīgs garāžai.

Bebita, jūs esat nepārspējama! — es sajūsmināts iesaucos.

Un kā vēl! — viņa smiedamās atteica. — Bet nu pierakstiet adresi, aizvediet uz turieni dzīvniekus un tad nāciet pie manis pusdienās.

Pacilātā noskaņojumā mēs dārdinājām projām pa satumsušajām ielām uz Bebitas norādīto vietu. Pēc desmit minūtēm mašīna apstājās; palūkojies ārā, es ieraudzīju ap divdesmit pēdu augstus dzelzs vārtus un aiz tiem platu grantētu celiņu, kas veda uz dzīvojamo māju, kura izskatījās kā samazināta Vindzoras pils kopija. Es jau grasījos teikt šoferim, ka viņš mūs atvedis nepareizā vietā, kad piepeši vārti tika atrauti vaļā un smaidīgais sargs, godbijīgi klanīdamies, Ievadīja dārzā mūsu apdauzīto kravas mašīnu, it kā tā būtu roll- roiss. Vienā mājas pusē bija slēgta veranda, tur, kā sargs mums sacīja, mēs drīkstot izvietot savu bagāžu.

Mazliet apmulsuši, sākām izkraut būrus ar dzīvniekiem. Es vēl arvien netiku vaļā no aizdomām, ka esam iebraukuši nepareizā mājā, bet, lai nu kā, dzīvnieki tagad bija pie vietas, un mēs, cik ātri vien varēdami, steidzāmies pa grantēto celiņu uz dzelzs vārtiem, iekams neparādās mājas saimnieks un nesaceļ brēku.

Bebita sagaidīja mūs savā dzīvoklī mierīga, skaista un mazliet uzjautrināta.

Ak, mani dārgie, vai jums izdevās labi novietot dzīvniekus?

Jā, viss ir labākā kārtībā. Vieta ļoti piemērota. Jūsu draugs, Bebita, patiešām ir augstsirdīgs cilvēks.

Ak! — viņa nopūtās. — Bet viņš nudien ir tāds… tik mīļš… tik augstsirdīgs… un tik jauks… Ak! Jūs pat iedomāties nevarat, cik viņš brīnišķīgs.

Cik ilgi jums ar viņu bija jānoņemas, kamēr pierunājāt? — es skeptiski vaicāju.

Bet viņš taču pats piedāvāja, es nemaz nepierunāju, — Bebita nevainīgi sacīja. — Es viņam piezvanīju un pastāstīju, ka mēs~gribam novietot viņa dārzā dažus mazus zvēriņus, viņš tūlīt bija ar mieru. Viņš ir mans draugs, tāpēc, gluži dabiski, viņam nebija iebildumu.

Bebita veltīja mums starojošu smaidu.

Nu, protams, viņam būtu grūti jums atteikt, — es sacīju, — bet mēs nudien esam bezgala pateicīgi, jūs esat mūsu labā feja.

Ko niekus! — Bebita attrauca. — Nāciet labāk ēst pusdienas.

Mēs apbrīnojām Bebitas atjautību, sagādājot mājvietu mūsu dzīvniekiem, bet, cik grūts īstenībā bijis šis uzdevums, to uzzinājām tikai nākamajā dienā, kad ieradāmies pie mistera Džibsa.

—Man ļoti žēl, — viņš atvainodamies bilda, kad mēs ienācām viņa kantorī. — Es apzvanīju vairākas vietas, bet man nekur nelaimējās.

Par to nebēdājiet. Kāda mūsu paziņa atrada dzīv niekiem piemērotu mītni, — es atbildēju.

Es ļoti priecājos, — misters Džibss teica, — jums gan laikam bija ne mazums rūpju. Kur tad jūs savus dzīvniekus novietojāt?

Kādā mājā Alveara prospektā.

Kur?

Viena majā Alveara prospektā.

Alveara prospektā? — misters Džibss nedroši pārjautāja.

Jā, kas tur slikts?

Nekas… it nekas, — misters Džibss sacīja, pārsteigumā blenzdams uz mums, — tikai man jums jāsaka, ka Buenosairesā Alveara prospekts ir apmēram tas pats, kas Parkleina1 kvartāls Londonā.

Nedaudz vēlāk, kad mūsu dzīvnieki beidzot bija nosūtīti ar lidmašīnu uz Angliju, noskaidrojās, ka mēs nevaram doties tālāk uz dienvidiem. Radās jautājums, kurp doties.

Tad kādu dienu mums piezvanīja Bebita.

Klausieties, draudziņ, — viņa mani uzrunāja. «— Vai jūs gribētu apmeklēt Paragvaju?

O, jā, es ļoti labprāt brauktu uz Paragvaju, — dedzīgi atsaucos.

Ziniet, es varbūt varēšu to nokārtot. Jums būs jālido līdz Asunsjonai, tur jūs iekāpsit mana drauga lidmašīnā un lidosit tālāk līdz… nu līdz kādai vietai, ko sauc par Puerto Kasado.

To jūs laikam norunājāt ar vienu no jūsu draugiem?

N-nu, protams, ar ko gan es vēl būtu varējusi norunāt, ak jūs, neattapīgais!

Vienīgais klupšanas akmens varētu būt mūsu trūcīgās spāņu valodas zināšanas.

Arī par to. esmu padomājusi. Vai atceraties Rafaelu?

Jā, atceros gan.

Redziet, viņiem skolā pašreiz ir brīvdienas, un viņš labprāt brauktu jums līdzi par tulku. Rafaela māte domā, ka šāda ekskursija zēnam būtu derīga, zināms, ar noteikumu, ka jūs viņam neļausiet ķert čūskas.

Viņa māte patiešām ir reti saprātīga! Ideja ir lieliska, es dievinu jūs un visus jūsu draugus!

Nesāciet nu atkal, — Bebita teica un nokāra klausuli.

Tā mēs abi ar Džekiju lidojām uz Paragvajas galvaspilsētu Asunsjonu, un kopā ar mums bija Rafaels de Soto Asebals, šai zēnā visu ceļojuma laiku kūsāt kūsāja neizsīkstošs dzīvesprieks, kas lidojuma beigās lika man sajusties kā ciniskam, nodzītam pasaules apceļotājam.

LAUKI AR LIDOJOŠĀM PUĶĒM

Debess bija bāli zila, rīta gaismas pārpilna, kad kravas mašīna kratīdamās piebrauca pie maza lidlauka ārpus Asunsjonas.

Pusaizmiguši, stīvi mēs rausāmies ārā un izlādējām savu mantību. Tad žāvādamies un staipīdamies stāvējām, skatīdamies uz šoferi un pilotu, kuri nozuda kādā pussagruvušā angārā lidlauka malā. Pēc brīža abi atkal parādījās un, tusnīdami aiz piepūles, stūma četrvietīgu vienplāksni, glīti nokrāsotu sudraba un sarkanā krāsā. Lidmašīna tika izgrūsta no angāra saules gaismā, un šajā brīdī abi vīri man neviļus atgādināja divas lielas brūnās skudras, kas nopūlas ap mazu naktstauriņu.

Rafaels sēdēja uz čemodāna miegaini nokārtu galvu, puspievērtām acīm.

— Skaties, Rafaeli — es priecīgi iesaucos. — Tā ir mūsu lidmašīna.

Viņš salēcās un palūkojās uz niecīgo lidaparātu, ko abi vīri stūma mums pretī. Zēnam acis aiz briļļu stikliem iepletās no brīnumiem.

Nē! —> viņš neticēdams iesaucās. — Tā esot mūsu lidmašīna?

Jā, tā laikam būs.

•— Ak manu dieniņ!

Kas tad šai vainas? — Džekija iejautājās. — Tas ir mazs, jauks vienplāksnis.

Jā, — Rafaels atteica, — tur jau ir tā lieta, ka… tas ir mazs.

Vienplāksnis izskatās pietiekami izturīgs, — es samierinoši piebildu, bet šajā brīdī viens no riteņiem pārvēlās pāri mazam zāļu cinītim, un viss lidaparāts sagrīļojās, melodiski notrinkšķēdams.

Ak manu dieniņ, nē! — Rafaels pārbijies iesaucās. — Džerij, ce n'est pas possible [8] lidot šajā … tas ir pārāk mazs.

Lidmašīna ir gluži laba, nudien, Rafael, — Džekija sacīja ar cerīgu optimismu, kā var teikt vienīgi tas, kurš nekad nav lidojis mazā lidmašīnā, — tā ir ļoti laba.

Patiešām? — iejautājās mūsu draugs, norūpējies zibinādams briļļu stiklus.

Jā gan … Amerikā ir ļoti daudz šādu lidaparātu.

Jā, jā, Džerij, bet Amerika tomēr nav Cako… Redziet, lidmašīnai ir tikai viens spārns, rtest-ce pas [9] ? Ja tas salūst, mēs iekrītam … brr … bladācl … mežā, — viņš sacīja, blenzdams uz mums kā izbijusies pūce.

Pa to laiku lidmašīna bija atstumta un sagatavota lidošanai, mums tuvojās pilots, smaidā spīdinādams zelta zobus.

i Bueno, vamosP — viņš sacīja un sāka vākt kopā mūsu bagāžu.

Rafaels piecēlās un paņēma savu čemodānu.

Džerij, man nepatīk, — viņš žēli noteica, dodamies uz mūsu vienplāksni.

Kad visas mantas bija iekrautas, izrādījās, ka mums pašiem palicis pavisam maz vietas, taču kaut kā izdevās iespiesties — pilotam un man priekšējā sēdeklī, Rafaelam un Džekijai aizmugurē. Es ierāpos pēdējais un aizcirtu neticami vieglās un plānās durvis, kas tai pašā mirklī atkal atdarījās. Pilots pārliecas man pāri un palūrēja uz durvīm.

No bueno [10] , — viņš paskaidroja, spēcīgi sagraba durvis un aizcirta ar tādu sparu, ka visa lidmašīna nolīgojās.

Ak manu dieniņ! — novaidējās Rafaels.

Jautri svilpodams caur zobiem, pilots padarbojās ar vadības kloķiem, motors ierūcās, un lidmašīna sāka kratīties un drebēt. Mēs traucāmies uz priekšu, lēkādami pa nelīdzeno zemi, zāle saplūda neskaidrā vienlaidu zaļumā — mēs cēlāmies gaisā.

Lidmašīnai uzņemot augstumu, skatieniem atklājās apvidus ar sulīgu tropu zaļumu, ko caurauda sarkanbrūnu ceļu stīgojums.

Mēs lidojām pāri Asunsjonai, pilsētas sārtās mājas mirgoja saulē, un tad lidmašīnas strupā deguna priekšā, propellera spožajā aplī, es ieraudzīju Paragvajas upi.

Lūkojoties no šī augstuma, upe izskatījās kā ugunīgi vizuļojoša barjera starp diviem dažādiem apvidiem: zem mums bija auglīga, sarkanīga zeme, zaļi meži un apstrādāti tīrumi, kas apjoza Asunsjonu un aizņēma visu Paragvajas austrumdaļu; otrā pusē bija Cako, plašs, vienmuļš līdzenums, kurš aizstiepās līdz pašam apvārsnim. Viss šis plašums tinās caurspīdīgā rīta miglā un likās apaudzis ar sudraba un bronzas krāsas zāli, kurā šur tur iezīmējās spilgti zaļi krūmu puduri. Neviļus bija jādomā, ka te kāds ar dzirklēm nocirpis apvidu kā milzu pūdeļa sānu, vietumis uz dzel- tenbrūnās ādas atstādams zaļu vilnas rotājumu.

Tā bija dīvaina, nedzīva ainava, kurā kustējās vienīgi upe, kas plūda mirgodama un zaigodama, sazarodamās te trīs četrās, te piecdesmit sešdesmit attekās, un attekas'izvijās un sapinās juceklīgos līkumos kā šajā līdze-* numā izgāztas milzīga sudraba pūķa spožās zarnas.

Mēs šķērsojām upi; lidmašīna tagad lidoja zemāk, un es ievēroju, ka tas, ko tiku noturējis par sausu, zālainu līdzenumu, īstenībā bija purvs, — saulē tajā brīžiem spīguļoja ūdens. Pūdeļa vilna izrādījās biezi saauguši brikšņi, starp kuriem šur tur slējās palmas. Dažuviet palmas auga ciešās rindās, kā stādītas, no tālienes tās

līdzinājās zaļām putekļu slotiņām, kas iespraustas bronzas krāsas zālē. It visur saules atspulgos dzirkstīja ūdens, tomēr krūmāji izskatījās noputējuši un izkaltuši, to saknes mirka ūdenī, bet lapas vīta saulē.

Tas bija neapdzīvots, vientuļš, bet dīvaini valdzinošs apvidus. Tomēr itin drīz vienmuļā ainava mums apnika, jo. tajā nebija ēnu, vienīgi palmu izpūrušās lapotnes deva pavēni.

Kaut kur no sēdekļa apakšas pilots izvilka pudeli, izrāva ar zobiem korķi un pasniedza man. Tajā bija kafija ar ledu, rūgta, bet atspirdzinoša. Es padzēros, iedevu arī Džekijai un Rafaelam, atlikumu sniedzu atpakaļ pilotam. Kad viņš, saņēmis zobos pudeles kaklu, atgāza galvu,

lai iedzertu, lidmašīnas deguns grīļīgi nosvērās uz leju pretī sidrabainam upes līkumam divtūkstoš pēdu zem mums. Padzēries pilots ar delnu noslaucīja muti, tad pieliecies iekliedza man ausī: — Puerto Kasado! — un rādīja uz priekšu.

Cauri karstuma dūmakai es neskaidri redzēju, ka mēs lidojam pretī kāda kalna melnajam apveidam, — šis kalns piepeši pārsteidzošā kārtā bija uzradies līdzenumā zem mums.

Una hora, mās o menos, — kliedza pilots, rādīdams man vienu paceltu pirkstu, — una hora… Puerto Kasado… comprendeV

Šo stundu es lielākoties snauduļoju, kamēr tumšais, masīvais kalns nāca arvien tuvāk un tuvāk. Lidmašīnas deguns nira lejup — mēs slīdējām pretī zemei; siltās, vertikālās gaisa strāvas sagrāba niecīgo lidaparātu, mētāja un kratīja, un tas kā noreibis šūpojās un dejoja līdzīgi pelnu plēksnei virs ugunskura. Tad lidmašīna strauji nosvērās uz sāniem, vienu brīnumainu mirkli Cako sagāzās slīpi, upe pārkārās pār lidmašīnas spārnu, bet apvārsnis parādījās virs mūsu galvām. Izlīdzinājuši gaitu, mēs laidāmies zemē uz kādu nelielu zālaini, kas apkārtējā ainavā paliktu nepamanīta, ja tās malā pie garas kārts nekarājies vaļīgi piestiprināts dzeltens vēja konuss.

Lidmašīna ietriecās zālē, mazliet paripoja uz priekšu un apstājās.

Pilots man uzsmaidīja, izslēdza motoru, tad plašā žestā novilka ar roku.

Cako! — viņš paskaidroja.

Kad mēs atvērām kabīnes durvis un izkļuvām ārā, pretī sitās neciešams karstums, mums bija tāda sajūta, it kā piepeši no plaušām ticis izsūknēts gaiss.

Zeltainā zāle zem mūsu kājām bija asa un sausa kā zāģa skaidas, vietvietām to izraiboja dzeltenas un ugunssarkanas puķes.

Tikko no lidmašīnas bija izkrauts pēdējais mantu sainis, tālumā parādījās kravas automašīna, zvalstīdamās tā ripoja pa zāli mums pretī. Mašīnu vadīja resns maza auguma paragvajietis, kura lūpās rotājās draisks smaids, — bija redzams, ka mūsu ierašanās viņu varen uzjautrināja. Viņš palīdzēja ielādēt kravas kastē mūsu bagāžu; šķērsojuši lidlauku, kratījāmies cauri mežam pa putekļainu, dziļām grambām izbrauktu ceļu.

Mašīna sacēla veselus putekļu mākoņus, turklāt mums bija stingri jāturas pie borta, lai neizveltos, tā ka es maz ko redzēju no apkārtnes; pēc desmit minūtēm mēs iedārdinājām Kasado ciemā. Tas bija Dienvidamerikā parastais pussagruvušu būdu jūklis ar bedrainām, nebruģētām ieliņām. Pabraucām garām lielam mango kokam, kas acīmredzot atradās ciema centrā, jo koka ēnā pulcējās daudz ļaužu: daži snauduļoja, citi pļāpāja, vēl citi bija izlikuši smiltīs pārdošanai dažādu ēdamo — ķirbjus, cukurniedres, olas, banānus un citus produktus.

Mājiņa, kura bija paredzēta mums, atradās ciema galā, tikko pamanāma aiz greipfrūtiem un apelsīnu kokiem, starp kuriem auga mudžeklīgi hibisku krūmi, viscaur nosēti ļoti lieliem, spilgti sarkaniem ziediem.

Māju un biezi saaugušos augļu kokus no visām pusēm apjoza daudzi šauri un sekli apūdeņošanas grāvīši, daļēji aizauguši ar zāli un ūdensaugiem. Ap tiem melodiski zumēja moskītu koris, kam naktīs pievienojās visdažādākās koku vardes, krupji un cikādes. Koku vardes satraucoši stabulēja un trillināja, krupji gausi, domīgi krekstēja, bet cikādes laiku pa laikam izdeva skaņas, kas atgādināja elektriskā zāģa spiedzīgo šņirkstoņu, griežot skārda loksni.

Mītne mūs apmierināja, kaut arī bija pavisam vienkārši iekārtota. Tā sastāvēja no trim istabām, kas visas bija caurstaigājamas, kā spāniešiem parasts, pie tam visās tecēja iekšā lietus. Mazliet nostāk atradās virtuve un vannas istaba; slēgta galerija tās savienoja ar dzīvojamām telpām.

Pēc mūsu ierašanās bija pagājušas tikai desmit minūtes, un es jau atklāju, ka bez mums vannas istabu lieto arī daudzi un dažādi vietējās faunas pārstāvji: vairāki simti moskītu, krietns skaits lielu, spēcīgu, kustīgu tarakānu un vairāki sērīga izskata zirnekļi, kuri dzīvoja uz grīdas. Uz skalojamās kastes bija iekārtojušās dažas novājējušas koku vardes izvelbtām acīm un kāds mazs sikspārnis, kas tur karājās, nikni pīkstēdams, un, tāpat kā visi sikspārņi, ļoti atgādināja vecu lietussargu.

Nelaimīgā kārtā par saviem zooloģiskajiem atklājumiem es nevienam netiku pastāstījis, un Džekija, iegājusi pēc manis vannas istabā, drīz vien pārsteidzošā ātrumā no turienes izbēga, pamezdama aiz sevis ziepju putām nošķaidītu grīdu, dvieļus un zobu sukas.

Sikspārnis acīmredzot bija sašutis par biežajiem traucējumiem un, Džekijai ienākot, pameta skalojamo kasti, lai palidinātos virs viņas degungala. Džekija man dzēlīgi aizrādīja: līdz šim viņa neesot zinājusi, ka tīrības uzturēšanai tik ļoti nepieciešami sikspārņi. Galu galā man izdevās savu sievu pārliecināt, ka, par spīti pret- sabiedriskajai uzvedībai, mazais sikspārnis ir pavisam nekaitīgs radījums, tomēr ari vēlāk, kad Džekija atradās vannas istabā, viņa allaž piesardzīgi palūrēja uz sikspārni, kas karājās pie skalojamās kastes un dusmīgi blenza uz viņu.

Tikko bijām izsaiņojuši mantas, mūs apsveica vēl viens vietējās faunas pārstāvis — mūsu saimniece, tumšādaina melnace paragvajiete, kas sevi nosauca par Paulu. Kādreiz viņa droši vien bijusi skaista, bet tagad izskatījās apvītuši. Augums Paulai bija stipri izplūdis, tomēr viņa kustējās apbrīnojami viegli un graciozi. Mājā Paula peldēja kā šokolādes brūns gubu mākonis, kas pamazām plešas arvien lielāks, līdz pāraug negaisa padebesī; viņa sapņaini dungoja mīlas dziesmiņu, aizrautīgi, īpašā veidā slaucīdama putekļus: viss, kas atradās uz galdiem un krēsliem, tika norausts uz grīdas, pēc tam pati slaucītāja, stenēdama aiz piepūles, līkņāja pa grīdu, lai savāktu to, kas palicis nesadauzīts.

Drīz mēs uzzinājām, ka Paula vietējā sabiedrībā ieņem ievērojamu un godājamu stāvokli: viņa bija satikšanās nama vadītāja, tāpēc visas ciema jaunās, neprecētās sievietes atradās viņas aizgādībā. Savus pienākumus Paula pildīja ar lielu atbildības sajūtu.

Divreiz mēnesī, kad krastā piestāja upes tvaikonis, Paula izveda savas meitenes upmalā un ar mātes rūpīgo aci vēroja, kā viņas ved sarunas un kaulējas ar kuģa komandu un pasažieriem. Tuvojoties ciemam, tvaikonis ikreiz nosvelpa, lai brīdinātu par savu ierašanos; Paulai tas bija signāls steigties uz būdu pārģērbties. Viņa iespīlēja savas milzīgās krūtis mazītiņā krūšturī, atstādama ārā to, kas tur neietilpa, apģērba neiedomājama fasona kleitu tikpat neiedomājamā krāsu salikumā, iekāpa kurpēs ar sešas collas augstiem papēžiem, tad aplaistīja sevi ar kārtīgu devu reibinošu smaržu un devās uz piestātni, steidzinādama sev pa priekšu izvēlēto čalojošo, ķiķinošo preci. Šādās reizēs viņa atgādināja laipnu pavecu skolotāju, kas izvedusi pastaigā savas aušīgās, dzīvespriecīgās audzēknes.

Paulas sabiedriskais stāvoklis ļāva viņai turēt rokās visus ciema iedzīvotājus, ieskaitot vietējo policiju. Nebija tāda uzdevuma, kas viņai liktos par grūtu. Ja viņai palūdza sagādāt, teiksim, kontrabandas ceļā iegūtas Brazīlijas cigaretes vai kārbiņu brīnumjaukā Dulce de Leche [11] , Paula nekavējoties sapulcināja savas meitenes un sūtīja viņas uz ciemu sameklēt vajadzīgo. Vai tam, kas atteicās viņai palīdzēt! Dzīves tam vairs nebija. Mēs drīz pārliecinājāmies, ka ir vērts iegūt Paulu par savu sabiedroto.

Kaut gan es vēlējos pēc iespējas ātrāk iepazīties ar apkārtni, savu nepacietību man nācās apvaldīt. Atlikusī dienas daļa pagāja, izsaiņojot un pārbaudot mūsu mantas un iekārtojoties jaunajā mītnē.

Manis pamudināts, Rafaels apjautājās Paulai, kādas ciemā ir pārvietošanās iespējas, lai nokļūtu tālāk zemes iekšienē. Viņa paskaidroja, ka šādu iespēju ir trīs: jāšus uz zirga, vēršu vilktā pajūgā un ar autovia. Tālākā izjautāšanā atklājās, ka autovia ir Cako dzelzceļš, lai gan ar dzelzceļu, šī vārda īstajā nozīmē, tam bija maz kopēja. Tas sastāvēja no šaursliežu līnijas, uz kuras uzmontēta nolietota «Ford 8s» automašīna. Līnijas garums bija ap divsimt kilometru, un tā veda Cako zemes iekšienē, tāpēc autovia mūsu vajadzībām šķita kā radīta. Paula ieteica iziet cauri ciemam, kur mēs ieraudzīšot dzelzceļa līniju, turpat tuvumā jābūt arī vadītājam, kas zinās pateikt, kad paredzēts nākamais reiss.

Tā mēs abi ar Rafaelu nekavējoties devāmies izpētīt Cako dzelzceļu.

Patiesi, ciema viņā galā uzdūrāmies uz sliedēm, tomēr ne uzreiz, jo dzelzceļa līnija izrādījās tik ļoti aizaugusi ar zālēm, ka bija grūti pamanāma. Tā bija gluži fantastiska līnija, un es labu brīdi skatījos uz to, šausmu pārņemts, nespēdams izteikt ne vārda. Sliežu platums bija apmēram divarpus pēdas, abas sliedes galīgi nolietotas, noberztas līdz spožumam un tā salieku- šās, ka atgādināja divas sudraba čūskas, kas lokās starp zālēm. Likās neticami, ka uz tām var noturēties jel kāds satiksmes līdzeklis. Vēlāk, kad es atklāju, ar kādu ātrumu autovias traucas pa šīm sliedēm, man bija jāatzīst, ka tikai brīnums mums līdzējis dzīviem atgriezties no mūsu izbraukumiem.

Mazliet tālāk mēs uzgājām rezerves sliedes, uz kurām stāvēja vairākas dīvaina izskata apdauzītas autovias, bet turpat blakus zem koka garajā zālē, cieši aizmidzis, gulēja tikpat noplucis, neparasta izskata šoferis.

Pamodināts viņš pastāstīja, ka nākamajā rītā viena autovia dosies ap divdesmit kilometru garā reisā un, ja mums ir vēlēšanās, mēs varam braukt līdzi. Cenzdamies nedomāt par izļodzītajām sliedēm, es apgalvoju, ka mēs ļoti vēlamies braukt, jo brauciena laikā varēsim iepazīt apkārtni un izpētīt, kādi putni visbiežāk sastopami Cako.

Mēs pateicāmies vadītājam par labajām vēstīm, uz ko viņš nomurmināja: «Nada, nada… nekas, nekas,» — tad viņš no jauna ^tkrita zālē un tūlīt iegrima dziļā miegā.

Mēs ar Rafaelu atgriezāmies mājā, lai dzirdēto pastāstītu Džekijai, rūpīgi noklusējot, kādā stāvoklī ir dzelzceļa sliedes.

Otrā rītā vēl pirms ausmas mūs pamodināja Paula; ar tējas paplāti rokā viņa iepeldēja istabā nedabiski jautrā noskaņojumā, kādu daži ļaudis laikam pataupa visagrākajām rīta stundām. Pēc tam viņa gāzelīgā gaitā iegāja pie Rafaela, un mēs dzirdējām mundrā balsī izteiktus jautājumus, uz kuriem zēns atbildēja ar nesaprotamu murmināšanu.

Arā vēl bija tumšs, bet cikādu treļļus jau reižu reizēm ar savu dziedāšanu nomāca samiegojušies gaiļi.

Rafaels ienāca pie mums apakšveļā, ar brillēm uz acīm.

Tā sieviete, — viņš sūdzējās, — viņa bija tik priecīga, kad mani modināja. Man nepatīk…

Agra celšanās tev nāk par labu, — es sacīju, — jo tu pavadi pusi dzīves miegā, tāpat kā lācis ziemas guļā.

Kas agri ceļas, ir vesels un dzīvespriecīgs, — Džekija piebalsoja, apspiezdama žāvas.

Vai tu brauksi tādā izskatā? — es pārsteigts vaicāju mūsu tulkam. — Varbūt apvilksi vēl kādu apģērba gabalu?

Rafaels sarauca pieri, cenzdamies izprast sacītā jēgu.

Es laikam vairāk neko neģērbtu, — jokodamies turpināju, — tā tu izskaties taisni apburošs… ja nu vēl atstāsi mājās brilles, tu neredzēsi nevienu moskītu.

Es nesaprotu, Džerij, — Rafaels beidzot atbildēja. Ar angļu valodu agri no rīta viņam vienmēr gāja grūti'.

Nekas. Žigli saģērbies… Tu zini — autovia uz mums negaidīs.

Pusstundu vēlāk mūsu autovia klabēdama ripoja pa sliedēm cauri biezai upmalas miglai, kas gaismas svīdumā vizēja pienaini balta.

Ciems palika mums aiz muguras; beidzot elsdams no mums atstājās arī pēdējais ciema šunelis; virs kokiem piepeši parādījās mirdzoši krāšņa saule, un debess maliņa austrumos pielija ar spožu gaismu; autovia šūpodamās un zvalstīdamās joņoja uz priekšu arvien dziļāk un dziļāk Cako mežos.

Koki šajos mežos nebija augsti, bet auga tik cieši kopā, ka to zari bija savijušies; zem tiem bija purvaina zeme, kurā lielā pārpilnībā zaļoja dažādi augi, dzelkšņaini krūmi un — gandrīz neticami! — arī kaktusi. Daži kaktusi atgādināja veselas virtenes zaļu šķīvju ar kopā salipinātām malām, tie bija piebārstīti dzelteniem dzeloņiem un bāli violetiem ziediem; citi bija līdzīgi astoņkājiem, kas izpletuši savus garos taustekļus uz zemes vai durstīgā apskāvienā apvijušies ap koku stumbriem; vēl citi izskatījās kā zaļas, apaļas huzāru ķiveres, pārvilktas ar melnu dzeloņu plīvuru. Daudzi gaļīgi kaktusi auga un ziedēja, mirkdami līdz pusei ūdenī.

Starp dzelzceļa sliedēm bagātīgi zēla kāds sīks, tikai dažas collas garš augs ar jauku, spilgti sarkanu zieda kausiņu galā. Vietām tas auga tādā biezumā, ka man likās, it kā mēs brauktu pa bezgala garu puķu dobi.

Reizumis mežā parādījās lieli, zālaini klajumi, kā sētin nosēti augstām ugunssarkanām puķēm vairāku akru platībā, klajumu pārdalīja glītas palmu rindas, kuru izliektās, ieapaļās lapotnes šāvās debesīs līdzīgi zaļām raķetēm. Zālainēs uzturējās liels daudzums tirānu — sīki putni apmēram zvirbuļu lielumā, ar piķa melnu muguru un žilbinoši baltu kaklu un krūtīm. Tirāni tupēja uz žagariem un kritušiem kokiem, reizēm kāds pašāvās gaisā, lai noķertu garām lidojošu kukaini, bet tūlīt atgriezās: kā krītoša zvaigzne zālē pazibēja un iemirdzējās baltā krūteža, un putns jau tupēja savā vietā.

Vietējie iedzīvotāji šim putnam devuši skaistu, īsti piemērotu vārdu — flor blanca — baltā puķe. Mūsu priekšā bija vesels lauks šādu lidojošu puķu; putni uz- plīvoja gaisā un metās lejā, viņu baltās krūtis vizēja tik spoži kā saulstaru atspulgi ūdenī.

Sajā apvidū auga ļoti interesanti koki ar nesamērīgi resnu stumbra lejasdaļu, kas tos vērta līdzīgus vīna krūkām, zari bija kroplīgi sagriezušies, skopi izrotāti mazām, bāli zaļām lapiņām. Koki auga pulciņos, un neviļus bija jādomā, ka tie no zemes izsūkuši visas > sulas, tāpēc arī piepampuši tik resni.

Kā sauc šos kokus, Rafael? — es uzsaucu cauri autovia riteņu rīboņai.

Palo borracho— viņš atbildēja, — jūs redzat, Džerij, kādi tie ir — varen resni, vai ne? Stāsta — tie esot pārmēru iedzēruši, tāpēc tos sauc arī par skurbajiem kokiem.

Skurbais koks… tas nudien skan jauki, un vieta ari gluži kā radīta… viss šis mežs liekas kā apskurbis.

Patiešām, ainava vedināja uz domām, ka daba te sarīkojusi grandiozus svētkus ar iedzeršanu, kur piedalījušies visdažādākie mērenās, subtropu un tropu joslas augi. It visur palmas gurdi lieca galvas kā pastāvīgie bāra apmeklētāji ar pārāk gariem, nesukātiem matiem; dzeloņkrūmi bija saķērušies dzēruma ķildā; lepni ģērbušās puķes kvernēja līdzās neskūtiem kaktusiem; visās malās stāvēja palo borracho ar lieliem alus dzērāju vēderiem, salīkuši, izļodzījušies uz visām pusēm; un visā šajā augu jūrā steidzīgi rosījās tirāni kā mazi, veikli viesmīļi ar neticami spodrām balto kreklu krūtežām.

Ļoti drīz mums nācās iepazīt arī šī apvidus sliktās

puses; iegriezušies kādā līkumā, ieraudzījām sev priekšā palmu iejoztu gleznainu dūksnāju, kurā barojās četri Joti lieli jabiru stārķi. Lēni, cēlā gaitā putni staigāja pa zāli un dzidrā ūdens lāmām; šis skats man neatvairāmi atsauca atmiņā kādu senāk redzētu nēģeru sludinātāju procesiju baltos kulta tērpos. Jabiru stārķa ķermeņa apspalvojums ir spoži balts, bet kumpajos plecos ievilktais kakls ar domīgo galvu un knābi — ogju melni; stārķi prātīgi, apdomīgi bradāja pa ūdeni, reizēm nostājās uz vienas kājas un viegli pa- plivināja spārnus.

Es vēlējos putnus kādu brīdi pavērot, tāpēc uzsaucu vadītājam, lai pietur, un viņš, mazliet izbrīnījies, bremzēm kaucot, apstādināja autovia kādas piecdesmit pēdas atstatu no stārķiem, kuri mums nepiegrieza ne mazāko vērību. Tikko biju ērti atlaidies koka sēdeklī un sniedzos pēc binokļa, no dūksnāja pacēlās neiedomājami liels, strīpains moskīts un zumēdams iemetās autovia, lai nosēstos man uz delma. Es viņu nevērīgi notraucu un pacēlu binokli pie acīm, bet tūlīt pat nolaidu roku un pliķēju sev pa kājām, kur bija uzmetušies vēl četri moskīti. Palūkojies apkārt, ar šausmām ieraudzīju, ka caurspīdīgā migliņa, kas plīvoja virs zāles, īstenībā bija vesels mākonis šo kukaiņu, kuri tagad, satraukti, uzmācīgi sīkdami, lidoja uz autovia. Pēc dažiem mirkļiem kukaiņu mākonis bija mūs apņēmis no visām pusēm: moskīti krita mums uz sejām, kakliem un rokām, pat uz biļešu starām, koda cauri apģērbam.

Lādēdamies es kaustīju uzmācīgos kukaiņus un vēlēju autovia vadītājam braukt prom, jo šādos apstākļos pie labākās gribas nebija iespējams novērot putnus.

Autovia dārdēdama traucās projām pa sliedēm, lielākā daļa moskītu palika iepakaļ, bet daži, paši nekaunīgākie, neatstājās no mums kādu pusjūdzi. Moskīti gāzās mums virsū katrā apstāšanās vietā, sabojājot brauciena prieku, jo nekur nebija iespējams uzkavēties ilgāk par desmit minūtēm, neriskējot zaudēt prātu no kukaiņu kodieniem. Jebkādas medības un it sevišķi filmēšana bija grūts un nepatīkams uzdevums: kamēr es noteicu eksponēšanas laiku un iestādīju asumu, kādam obligāti vajadzēja mani apvēdīt ar cepuri, lai aizgai- ņātu kaut daļu moskītu, citādi es nespēju koncentrēties Un ātri zaudēju pacietību.

Ap to laiku, kad mēs pēcpusdienā atgriezāmies Puerto Kasado, es biju izlietojis ap divdesmit pēdu filmas; visi mēs bijām sarkani un sapampuši no kukaiņu kodieniem.

Tomēr šis pirmais brauciens, lai cik nepatīkams, deva zināmu priekšstatu par apvidu, kurā mums būs jādarbojas, kā arī par grūtībām, kas mūs tur sagaida. Tagad varēja sākties īstais darbs — dzīvnieku vākšana moskītu apsēsto, apskurbušo mežu dziļumos.

BRUŅNEŠI, KAS IZSKATĀS KĀ APELSĪNI

Pirmo dzīvnieku mums noķēra un atnesa kāds Puerto Kasado indiānis, kad bija pagājušas četrdesmit astoņas stundas kopš mūsu ierašanās.

Agrā rīta stundā, vēl pirms gaismas svīduma, kad cikādes un koku vardes sacentās dziedāšanā ar ciema gailēniem, mani pamodināja kliedziens — tik skaļš un pilns sašutuma, ka tajā noslāpa visas citas skaņas. Es uzrāvos gultā sēdus un blenzu uz Džekiju, kura tikpat izbrīnījusies raudzījās manī. Mēs nepaguvām pārmīt ne vārda, kad no jauna atskanēja spalgs kliedziens, kas plēsa ausis pušu, un šoreiz es atskārtu, ka tas nāk no virtuves; tad sekoja griezīgu, nesaprotamu gvarani1 vārdu izvirdums.

— Dievs žēlīgais! — iesaucās Džekija. — Tā jau ir Paulas balss … kas tur ārā notiek?

Es izlīdu no gultas un pūlējos sameklēt čības.

' Gvarani — indiāņu cilts, Paranas upes baseina pamatiedzīvotāji. Gvarani valoda plaši izplatīta Paragvajā. (Tulk.)

Viņa fā kliedz, it kā viņu kāds gribētu izvarot, —« es sacīju.

Tas nevar būt, — mana sieva samiegojusies iebilda, —' tāpēc jau nu viņa gan nekliegtu.

Uzmetis Džekijai neapmierinātu skatienu, es izgāju no istabas un devos uz miglā tīto verandu mājas galā. Virtuvē man atklājās neparasts skats. Durvis bija plaši vaļā, uguns gaismas sārtajā ielokā stāvēja mūsu saimniece, iespiedusi rokas sānos, varenās krūtis strauji cilājās no piepūles, ko bija prasījis pirmītējais gvarani runas izvirdums. Viņas priekšā stāvēja mazs, kārns indiānis skrandainā kamzolī un biksēs, turēdams vienā i rokā galīgi nonēsātu salmu cepuri, otrā — kaut ko * līdzīgu futbola bumbai. Es vēroju, kas notiks; indiānis klusā, mierinošā balsī kaut ko pasacīja Paulai un tad pastiepa viņai pretī roku ar futbola bumbu. Paula atsprāga atpakaļ un laida vaļā vēl vienu dusmīgu bļāvienu, tik šaušalīgi skaļu, ka izbiedēja lielu krupi, kas bija tupējis pie virtuves durvīm, bet tagad trakā steigā ielēca hibisku krūmu tumšajā, drošajā patvērumā. Taču indiānis, redzams, nebija no bailīgajiem: viņš novietoja uz grīdas salmu cepuri un ielika tajā futbola bumbu; platīdamies ar rokām, viņš runāja vien tālāk. Paula dziļi ievilka elpu un sāka neganti lamāties.

Pulksten piecos rītā divi cilvēki centās viens otru pārkliegt gvarani valodā, kas sastāv gandrīz vai tikai no rīkles skaņām, — to es ilgāk vairs nespēju klausīties.

Hallo! — es skaļi iesaucos. — jBuenos dias\ [12]

Kliegšana tūlīt aprima. Indiānis pagrāba cepuri ar

futbola bumbu un, piespiedis to pie vaļējā krekla, paklanījās un atkāpās tumsā. Paula apglaudīja savas krūtis, viegli, graciozi palocījās, tad, arvien vēl drebēdama aiz satraukuma, peldēja uz manu pusi.

Ah, senor, — viņa teica, mazliet aizelsusies, satraukti žņaudzīdama rokas. — Ah, senor, que hom- bre… buenos dias, senor… yo lo siento.. . [13]

Es dusmīgi uz viņu paskatījos un liku lietā visas savas spāņu valodas zināšanas.

Hombre, — es iesāku, rādīdams uz indiāni, kas koku un krūmu tumšajā fonā gandrīz nebija redzams, — i hombre, por que usted argumentos? [14]

Paula iedrāzās tumsā un vilkšus izvilka no turienes indiāni, kas stīvējās pretī. Viņa pagrūda mazo vīreli manā priekšā, un tas nu stāvēja ar nokārtu galvu, kamēr Paula pakāpās sānis un ar karalisku žestu pastiepa uz vainīgo brūnu, resnu pirkstu.

Hombre, — viņa sacīja, un balss dusmās drebēja, — mal hombre.'1

Kāpēc? — es iejautājos. Man bija žēl indiāņa.

Paula paskatījās uz mani kā uz jukušu.

Por quē, — viņa atkārtoja. — Por quet

Por que> — es pārjautāju, sajuzdamies kā operetes varonis, izpildot duetu.

Mire, senor [15] , — viņa sacīja, — skatieties! — un pagrāba indiāņa cepuri, ko tas turēja piespiestu pie krūtīm; viņa parādīja cepurē ielikto futbola bumbu. Tagad es to redzēju tuvumā, kaut arī pustumsā, un atklāju, ka priekšmets, kas izraisījis Paulas sašutumu, ir mazāks par futbola bumbu, bet pēc formas tai ļoti līdzīgs. Klusēdami mēs visi trīs to brīdi aplūkojām, tad

Paula no jauna piepildīja plaušas ar gaisu un paralizēja mani ar spāņu vārdu ložmetēja kārtu, kurā es sapratu vienu vienīgu vārdu — hombre, kas bieži atkārtojās. Es jutu, ka man nepieciešama palīdzība no ārienes,

—i I Mometito! [16] — es iesaucos, pacēlis roku, pagriezos un gāju atpakaļ uz dzīvojamo māju.

Apžēlojies, kas tur ārā notiek? — Džekija vaicāja, kad es atkal atrados pie viņas.

Man nav ne jausmas. Liekas, Paula ir briesmīgi apvainojusies uz kādu indiāni, kas grib viņai pārdot plūmju pudiņu.

Plūmju pudiņu?

Varbūt pudiņu, varbūt futbola bumbu. Visdrīzāk — plūmju pudiņa un futbola bumbas hibrīdu. Iešu pasaukt Rafaelu, lai viņš noskaidro, ko tas viss nozīmē.

Tas tracis nevar būt plūmju pudiņa dēļ.

Var gan būt! — es attraucu. — Te ir Cako… un Cako viss ir iespējams.

Iegājis Rafaela istabā, atradu viņu, kā parasti, sarāvušos kamolā zem gultas drānu kaudzes, kas viegli drebēja no zēna krācieniem. Norāvu segas un papliķēju viņam pa muguru. Viņš nostenējās. Es papliķēju vēlreiz, viņš piecēlās sēdus un raudzījās manī vaļēju muti.

Rafael, mosties. Tu man esi vajadzīgs kā tulks.

Nē, nē, Džerij, tagad ne, — zēns žēli noteica, pavēries rokas pulkstenī savām tuvredzīgajām acīm. — Skatieties, pulkstenis rāda tikai vēl pusseši… Es nevaru.

Nāc vien, — es neatlaidos, — kāp ārā no gultas. Tu taču esi mūsu ekspedīcijas tulks.

Rafaels uzlika brilles un blenza manī, juzdamies aizskarts.

Es esmu tulks, jā, — viņš teica, — bet es neesmu tulks piecos no rīta.

Beidz pļāpāt, apģērbies. Virtuvē pie Paulas ir kāds indiānis, viņi abi par kaut ko strīdas, par kaut ko, kas izskatās kā futbola bumba… Es nesaprotu, kas tur galu galā notiek, tāpēc tev jānāk līdzi un jāpārtulko.

Cako nudien ir brīnišķīga vieta! — Rafaels sarūgtināts sacīja, audams kājās zābakus, tad kurnēdams un žāvādamies sekoja man uz virtuvi.

Paula ar indiāni vēl arvien stāvēja, kur stāvējuši, un futbola bumba vēl arvien atdusējās indiāņa cepurē.

Buenos dias, — Rafaels sveicināja, uzmezdams abiem samiegojušos skatienu, — <; que paša? [17]

Paula dziļi ievilka elpu un ņēmās kaut ko stāstīt Rafaelam, vienlaicīgi līganām kustībām, kurām vajadzēja papildināt sacītā jēgu, kā dejodama svaidījās pa visu verandu, reizumis apstājās, lai parādītu ar pirkstu uz klusējošo vainīgo un tā plūmju pudiņu. Beidzot, galīgi ^iz'elsusies, viņa meta mieru un gurdi atbalstījās pret sienu, piespiedusi tuklo roku pie krūtīm, kas strauji cilājās.

Nu? — es jautāju Rafaelam, kurš izskatījās pagalam samulsis. — Kas tur ir? *

Rafaels kasīja pakausi.

Es lāgā nesaprotu, Džerij, — viņš atbildēja. — Sieva teic — šis vīrs atnesis kaut ko … nu, kā to teikt … nu vienu nelabu lietu, vai ne? Bet viņš saka, ka tā sieva melo un jūs gribot pirkt to lietu.

Labi, bet, dieva dēļ, — kas ir šī sasodītā lieta?

Rafaelsuzdeva jautājumu plūmju pudiņa īpašniekam,

tas pavērās viņā un kautrīgi pasmaidīja.

Bicho, — indiānis teica, pastiepis pretī cepuri.

Pirmais un, manuprāt, pats svarīgākais vārds, ko

esmu iemācījies Dienvidamerikā, ir «bicho». Burtiskā tulkojumā — dzīvnieks. Ar šo visaptverošo nosaukumu Dienvidamerikā apzīmē ikvienu dzīvu radījumu, un, gluži dabiski, es šo vārdu tūlīt iegaumēju. Un tā, i-z- dzirdis indiāni izrunājam burvju vārdu «bicho», es tūlīt atskārtu, ka tas, ko maldīgi biju iedomājies par plūmju pudiņu, īstenībā ir dzīvs radījums. Es iegavilējos priekā, pastūmu Rafaelu sānis, izrāvu salmu cepuri no rokām mazajam indiānim un steidzīgi ienesu virtuvē, lai petrolejas lampas gaismā apskatītu tās saturu. Izrādījās, ka cepurē, saritinājies ciešā kamolā, gulēja kāds dzīvnieciņš, ko es jau ilgi tiku meklējis. Tas bija trisjostu bruņnesis.

Rafael, — es satraukts iesaucos, — nāc paskaties!

Viņš ienāca virtuvē, skatīdamies uz dzīvnieciņu, ko

es turēju saujās.

Kas tas ir, Džerij? — viņš ziņkāri jautāja.

Bruņnesis … peludo [18] , zini, no tiem mazajiem, kuri saritinās kamolā. Esmu rādījis tev šī dzīvnieka attēlus.

Ak jā, — Rafaels sacīja atcerēdamies, — te viņus sauc par tatu naranja.

Ko nozīmē tatu naranja? — es gribēju zināt.

Naranja nozīmē — apelsīns, Džerij, jūs zināt, ir tāds auglis, bet tatu spāņu valodā ir bruņnesis.

Protams, zinu, bruņnesis patiešām ir līdzīgs lielam apelsīnam.

Jūs gribat šo dzīvnieku? — Rafaels vaicāja, uzmanīgi piedurdams bruņnesim pirkstu.

Vai dieviņ, un kā vēl! Man vajag daudz šādu radījumu. Rafael, pajautā indiānim, kur viņš to noķēris, cik viņš par to grib un vai viņš var dabūt vēl citus.

Rafaels pagriezās pret indiāni, kas smaidīdams stāvēja durvīs, un izvaicāja viņu.

Mazais vīrelis enerģiski māja ar galvu, beidzot sāka kaut ko skaidrot lauzītā spāņu valodā.

Rafaels klausījās, tad sacīja:

Tas vīrs stāsta — viņš varot dabūt papilnam šo zvēriņu, Džerij. II y a [19] papilnam mežā. Viņš grib zināt, cik daudz jums vajag.

Nu, man vajag vismaz sešus. Bet par cik viņš pārdod?

Rafaels ar indiāni kaulējās veselas desmit minūtes, pēc tam atkal griezās pie manis.

Vai dosiet piecus gvarani [20] ? — viņš apjautājās.

Labi, cena ir pieņemama. Es maksāšu. Vēl, Rafael, pavaicā, vai viņš var man parādīt to vietu, kur šie radījumi dzīvo.

Rafaels un indiānis atkal apspriedās.

Jā, — Rafaels teica, — viņš varot jums parādīt, bet tas ir mežā, Džerij… Turp mums jādodas jāšus.

Lieliski, — es sajūsmināts attraucu. — Pasaki viņam, lai atnāk vēlreiz pēcpusdienā, tad dosimies visi kopā medībās.

Rafaels pārtulkoja manu priekšlikumu, un indiānis pamāja ar galvu, dāvādams man platu, vēlīgu smaidu.

Bueno… muy bueno1, — es atbildēju un savukārt pasmaidīju, —tagad iešu un atnesīšu naudu, ko viņam samaksāt.

Es steidzos uz savu istabu, saudzīgi nesdams rokās bruņnesi un piepeši atkal izdzirdu Paulas izmisīgo bļāvienu, bet tagad man nebija ne mazākās patikas piegriezt vērību viņas aizvainoto jūtu izpausmēm.

Džekiju es atradu sēžam gultā un domīgi aplūkojam moskītu kodienus uz rokām.

Paskaties, ko es atnesu, — priecīgi sacīju un ieri- pināju kamolu viņas gultā. Sajūsmā par iegūto reto dzīvnieku biju piemirsis, ka mana sieva pagaidām vēl īsti nespēj dalīties ar mani kolekcionēšanas priekos. Viņa izrausās no segām un metās uz istabas otru galu ar tādu lēcienu, par ko viņu apskaustu ikviena balet-

1 Bueno… muy bueno. (Spārņu vai.) —• Labi.,, ļoti labi.

[1] — 2341

dejotāja. Atrazdamās drošībā, Džekija nikni raudzījās uz mazo dzīvnieciņu.

Kas tas ir? — viņa jautāja.

Kas tev notika, mana dārgā, no kā tu nobijies? Tas ir bruņnesis … pilnīgi nekaitīgs.

Bet kā es to varēju zināt? — viņa sirdījās. — Tu iedrāzies istabā un pamet man kaut ko. Varbūt tu tagad izvāksi to no manas gultas?

Zvēriņš tevi neaiztiks, — es skaidroju. — Tas ir gluži nekaitīgs, tici man.

Es tev ticu, dārgais, bet, saproti, es nevēlos spēlēties ar viņu pa gultu pulksten piecos rītā. Kāpēc tu neņem viņu pie sevis?

Es saudzīgi ieliku savā gultā noraidīto dzīvnieku, tad gāju norēķināties ar indiāni.

Kad mēs ar Rafaelu atgriezāmies, Džekija sēdēja gultā un izskatījās gaužām nelaimīga. Pametis skatienu uz savu gultu, es ar šausmām atklāju, ka bruņnesis pazudis.

Neuztraucies, — Džekija mīlīgi bilda, — mazais, jaukais radījums ir tikai ieracies segās. — Es parakņājos gultas drānās un sataustīju bruņnesi, kas izmisīgi skrāpējās palagu mudžeklī. Izvilku viņu ārā, un viņš tūlīt atkal saritinājās ciešā kamolā. Apsēdies uz gultas, es pētīju bruņnesi. Saritinājies viņš pēc lieluma un formas atgādināja mazu meloni; k-amola vienā pusē vīdēja pieminētās trīs jostas, kas devušas dzīvniekam viņa nosaukumu, — trīs rindas ragvielas plātnīšu, kuras citu no citas atdalīja šauras, pelēkrozā ādas sloksnītes; tās darbojās kā viras; kamola otrā pusē bija redzama galva un aste, kas harmoniski iekļāvās visa ķermeņa bruņu plātnīšu kārtojumā. Abas šīs ekstremitātes klāja grubuļainas, ļoti nelīdzenas bruņu plātnītes vienādsānu «šaurleņķa trijstūra formā. Kamolā galva un aste atradās vienotrai cieši līdzās, kopā izveidojot lielu trijstūri, kas droši noslēdza pieeju viegli ievainojamām, mīkstajām ķermeņa daļām.

Gaismā aplūkotas, bruņu plātnītes bija gaišdzeltena dzintara krāsā un visas kopā veidoja smalku mozaīku.

Pēc tam kad es saviem klausītājiem biju izklāstījis bruņneša ārējā veidola uzbūves īpatnības, noliku dzīvnieku zemē, un mēs visi klusēdami gaidījām, kad viņš atritināsies.

Labu bridi kamols gulēja nekustīgi, tad sāka viegli drebēt un raustīties. Galvas un astes trijstūrī izveidojās sprauga, tā paplašinājās, un ārā izšāvās mazs cūkas šņukuram līdzīgs snuķītis. Nu bruņnesis raiti ritinājās vaļā. Viņš it kā pārsprāga, izplaukdams kā noslēpumains pumpurs; īsu mirkli mūsu acu priekšā pazibēja krunkots rozā vēderiņš, klāts netīri baltiem sariem, sīkas rozā kājiņas un sērīgs maza sivēniņa ģīmītis ar melnām, apaļi izvelbtām ačelēm. Pēc. tam bruņnesis pavēlās uz sāniem un iztaisnojās; tagad zem bruņām vīdēja vienīgi kāju pirksti un daži saru kušķīši. Aizmugurē no bruņu kupola izlīdusi aste atgādināja senlaicīgu, grumbuļainu, dzelkšņiem apkaltu kaujas vāli. Pretējā pusē slējās bruņneša galva, ko greznoja trīsstūraina punainu bruņu micīte, bet galvas sānos vīdēja divas mazītiņas ēzeļaustiņas. Zem ragvielas micītes es saskatīju dzīvnieka kailos vaigus, rozā degunteli un mazas, aizdomīgas ačeles, spožas kā piķa lāsītes. Pakaļējās ķepiņas bruņnesim bija apaļas, ar īsiem, strupiem nagiem un drīzāk atgādināja mazītiņa degunradža pēdas. Priekšķepas tik stipri atšķīrās no pakaļējām, it kā tās piederētu citai dzīvnieku sugai: tās bija bruņotas ar trim izliektiem nagiem, no kuriem vidējais bija lielāks un atgādināja plēsīga putna līko nagu. Bruņneša ķermeņa pakaļdaja balstījās uz plakanajām pakaļkājām, bet priekšdaļa — uz priekškāju vidējā lielā naga; līdz ar to priekškāju pēdas bija atceltas no zemes, un tas radīja iespaidu, it kā dzīvnieks stāvētu tiz pirkstgaliem.

īsu brīdi bruņnesis nekustējās, nervozi raustīdams austiņas un degunteli, tad viņš nolēma pastaigāties. Mazās kājiņas sāka kustēties un pārvietojās tik ātri, ka zem bruņām saplūda neskaidrā plankumā, nagi nerimtīgi klikstēja pret cementa grīdu. Pilnīgs ķermeņa nekustīgums un nagu ritmiskā klikstēšana neviļus vedināja uz domām, ka jūsu priekšā ir uzvelkama rotaļlieta, nevis dzīvnieks; šo iespaidu vēl pastiprināja tas, ka bruņnesis ietriecās sienā, ko acīmredzot nebija pamanījis.

Mūsu skaļie smiekli lika viņam uz brīdi apstāties — viņš uzmeta kūkumu, gatavs tūlīt atkal saritināties, bet mēs vēl laikā apklusām, un zvēriņš, apostījis sienu, skrāpējās ap to minūtes piecas, veltīgi pūlēdamies

izrakties cauri. Galu galā, pārliecinājies, ka tas nav iespējams, bruņnesis klikstināja prom pa istabu, līdz pazuda zem manas gultas.

Viņš ir līdzīgs milzīgai mitrenei, — Džekija čukstēja.

Man patīk šis bicho, — Rafaels piebilda ar teatrālu čukstu. Acis aiz briļļu stikliem viņam jautri spīdēja. — Tas jau iet kā tanks, vai ne?

Bruņnesis labu brīdi klikstināja zem manas gultas, tad piepeši atkal parādījās un teciņus virzījās uz durvīm.

Kā par nelaimi, tieši šajā brīdī istabā ielīgoja Paula ar tējas paplāti rokā — viņa nesa mums brokastis. Paulai bija basas kājas, viņa ienāca klusu, tā ka bruņnesis (redze tam acīmredzot nebija diez cik laba) viņu nebija pamanījis. Paplāte un raženās krūtis aizsedza grīdu Paulas skatieniem, viņa apstājās pie durvīm, vēlīgi smaidīdama.

Buenos dias, — viņa sveicināja Džekiju, — el tč, seiiora. [21]

Bruņnesis pietecēja Paulai pie kājām un apstājās, lai apostītu šo jauno kavēkli; atradis to pietiekami mīkstu, viņš nolēma tam izrakties cauri. Pirms kāds no mums attapa viņu aizkavēt, dzīvnieks jau bija iecirtis nagu Paulas kājas lielajā pirkstā.

j Madre de Dios\ [22] — iebrēcās paula, un šis izsauciens skaļuma ziņā pārspēja visu, kas jau šorīt bija dzirdēts.

Paula atlēca aiz durvīm; kā par brīnumu, paplāte palika viņai rokās, bet, pirms viņa nozuda krēslainajā dzīvojamā istabā, paplāte sašķiebās, no tās nokrita piena krūzīte un saplīsa; bruņneša priekšā izauga balta lāma. Viņš to neuzticīgi apošņāja, nošķaudījās, apošņāja vēlreiz un ņēmās steidzīgi lakt.

Mēs ar Rafaelu, vai plīsdami aiz smiekliem, ieskrējām dzīvojamā istabā, lai nomierinātu bailēs drebošo saimnieci un paņemtu no viņas paplāti.

Kad es atgriezos ar paplāti guļamistabā, bruņnesis, trokšņa izbiedēts, deva kājām ziņu, meklēdams patvērumu aiz čemodānu kaudzes. Izrādījās, ka šim dzīvnieciņam piemīt liels fizisks spēks; par to es pārliecinājos, vērojot, kā viņš izrīkojās ar čemodāniem, kas bija bāztin piebāzti ar filmām, baterijām un citiem ekspedīcijas piederumiem, pie tam katrs čemodāns bija tik smags, ka es to tikko spēju pacelt. Bruņnesis, nospriedis, ka patvērums rodams aiz čemodānu kalna, iegrūda degunu spraugā starp sienu un čemodāniem un citu pēc cita pastūma tos sānis ar tādu vieglumu, it kā tie būtu tukšas kartona kārbas. Tad viņš nozuda; mēs dzirdējām enerģisku skrāpēšanos, pēc brīža arī tā noklusa. Es nolēmu atstāt bruņnesi mierā, kamēr būsim padzēruši tēju.

Ienaca Rafaels, tīrīdams briļļu stiklus un ķiķinadams.

Tā sieva, — viņš sacīja, — tā gan taisa briesmīgu troksni.

Vai viņa mums vēl atnesīs pienu?

jā, es viņai palūdzu. Ziniet, Džerij, viņa nesaprot, kāpēc jums vajag bichos. Neviens viņai nav pastāstījis, ka mēs še esam ieradušies, lai vāktu bichos.

Nu, vai tu paskaidroji?

Jā gan, es pastāstīju, ka esam atbraukuši uz Cako tāpēc, ka mums vajadzīgi bichos, ko aizvest uz zoolo- gicosx.

Un ko viņa tad teica?

Viņa sacīja, ka visi gringos [23] esot traki, bet gan jau dievs viņu pasargāšot, — Rafaels vīpsnādams stāstīja.

Pēc brokastīm, ko ienesa arvien "vēl pārbīlī trīcošā Paula, mēs ķērāmies pie darba un pagatavojām bruņnesim būri — labi lielu — cerībā, ka tajā iemitināsies vēl daži bruņneši, ja vien mums laimēsies kādus sadabūt. Tad es gāju izņemt mazo zvēriņu no viņa patvēruma aiz čemodāniem; tas nenācās viegli, jo bruņnesis bija ieķīlējies starp ceļa somām un sienu kā dēlī iedzīta nagla. Kad man beidzot izdevās viņu izvilkt, zvēriņš, pa pusei saritinājies, izgrūda pāris klusu šņācienu; ikreiz, kad es aizskāru viņa degunu vai asti, viņš saritinājās ciešāk un klusi, satraukti iešņācās. Es pakliedzu Džekijai, lai atnes skaņu ierakstu aparātu, un, kad tas bija ieslēgts un mikrofons novietots tikai dažas collas atstatu no dzīvnieka, es uzmanīgi paglaudīju viņam degunu. Bruņnesis acumirklī saritinājās ciešā kamolā un palika nekustīgi guļot, nelīdzēja ne glāstīšana, ne uzsitieni, ne kutināšana — viņš vairs neizdeva ne skaņu. Galu galā sadusmojušies mēs iestūmām bruņnesi būrī un nelikāmies par viņu zinis; tikai nākamajā dienā raunt izdevās pierakstīt viņa kluso, sīko šņācienu, ar ko viņš pauda savu neapmierinātību.

Tās dienas pēcpusdienā indiānis ieradās vēlreiz, vezdams sev līdzi trīs nodzītus zirgus; apbruņojušies ar maisiem, virvēm un visu citu dzīvnieku vācējam nepieciešamo, mēs devāmies medīt lieliem apelsīniem līdzīgos bruņnešus.

Izjājuši cauri ciemam, kādas pāris jūdzes virzījāmies gar dzelzceļa līniju, tad mūsu pavadonis nogriezās no uzbēruma uz šauras taciņas, kas, līčloču vīdamās, veda cauri durstīgu krūmu un zarainu kaktusu biezoknim.

Pēdas trīs man virs galvas, iekāries baltā vīteņaugu ziedā, barojās kolibri, viņa sīkais ķermenītis cauri zibenīgi plīvojošo spārniņu izplūdušajiem apveidiem spulgoja zeltaini zaļās krāsās. Es pasniedzos augšup, bet tai pašā mirklī kaut kas nošvīkstēja — un kolibri bija nozudis, tikai baltais ziedu zvaniņš vēl šūpojās spārniņu saceltajā vēsmā.

Šajā pēcpusdienas stundā valdīja neciešams karstums — sausa, dzeļoša svelme, kas it kā sūktin izsūca visu mitrumu no miesas; pat zem cepures platajām malām bija jāpiemiedz acis, lai glābtos no žilbinošās spoz- mes. Visapkārt cikādes čirpstināja slavu saulei tik asi un griezīgi, ka likās — šis troksnis nenāk no ārienes, bet rodas un atbalsojas cilvēka paša smadzenēs.

Drīz dzeloņainie krūmi izbeidzās — mēs iejājām plašā zālainē, ko rotāja rindās saaugušas palmas izpū- rušiem lapu cekuliem, kurus brīvi izgaismoja saule, vienīgi stumbri meta tumšas ēnas zeltainajā zālē, padarot to līdzīgu tīģera .ādai. Melnsejas ibisu pāris ar glītām, melnām ūsiņām kanēļkrāsas un pelēkmelnos spalvu tērpos pastaigājās pa zāli, abi putni reizumis iecirta garos sirpjveida knābjus mitruma pievilgušajā zemē. Mūs ieraudzījuši, ibisi cēlās spārnos un, lidinādamies starp palmu stumbriem, zemās, griezīgās balsīs kliedza «kronk… kronk… arkronk».

Pusceļš pāri zālainei bija nojāts, kad mēs ieraudzījām platu, līkumotu lentu, kā sētin nosētu brīnišķīgām, bāli zilām puķēm; lenta it kā sadalīja zālaini divi daļās un līdzīgi upei aizstiepās abos virzienos; piejājuši tuvāk, mēs pārliecinājāmies, ka tā patiešām ir upe, bet tik ļoti aizaugusi ar zilziedainajiem augiem, ka ūdeni vairs nevarēja redzēt. Virspusē zilgmoja ziedu dūmaka, zem tās spīdēja sulīgi zaļas, cieši savijušās lapas. Ziediem bija dzidri maigs zilums, un man neviļus nāca prātā, ka starp brūnajiem palmu stumbriem nolaidies zemē sapluinīts debesu gabaliņš.

Mēs vadījām zirgus pāri upei, pakavi plosīja augus un ziedus, bet aiz mums palika šaura, vizoša ūdens taciņa. Sarkanmelnas spāres slaidiem lokiem lidinājās ap mums, mirdzinādamas saulē caurspīdīgos spārnus.

Kad bija sasniegts otrs krasts un mēs iejājām palmu pavēnī, es pagriezos seglos, lai pamestu skatienu atpakaļ uz krāšņo, zilo ziedu klāju, ko šķērsoja mūsu atstātā šaurā, mirdzošā ūdens taciņa kā zibens šautra vasaras debesīs.

Palmu sutīgais pavēnis drīz izbeidzās, mēs atkal iejājām durstīgos brikšņos, izbiedēdami vientuļu tukanu. Ar milzīgi lielo, koši dzelteno knābi, zilajiem plankumiem ap acīm, gludo, melno muguru un balto krūtežu tukans izskatījās līdzīgs klaunam, kas pārģērbies viesību uzvalkā, bet aizmirsis noņemt no sejas grimu. Putns vēroja mūsu tuvošanos, grozīdams galvu no vienas puses uz otru, izgrūzdams klusinātas, gārdzoši svelpjošas skaņas; es atcerējos kādu senlaicīgu pulksteni, kas tāpat gārdza, gatavodamies sist stundu. Viens no zirgiem skaļi nosprauslājās; putns izbijies sāka klabināt lielo knābi, pa starpām kliegdams trauksmi dīvainām, rejošām skaņām, tad nozuda zaru biežņā.

Pamazām dzeloņainie brikšņi kļuva arvien retāki, līdz beidzot sadalījās atsevišķos puduros, starp kuriem pletās bālganu smilšu klajumiņi, vietumis apauguši zāļu ceriem un kaktusiem. Zāle te bija saulē izdegusi gandrīz balta, bet zeme pārklājusies ar cietu garozu, kas, sīki kraukšķēdama, lūza zem zirgu pakaviem. Sajā bālganajā izkaltušas zāles un smilšu valstībā zaļi bija vienīgi kaktusi, jo tie spēj uzsūkt mitrumu no rasas un retajiem lietiem un uzkrāt savos gaļīgajos; dzeloņiem klātajos dzinumos; kaktuss pārtiek no uzkrātā ūdens rezervēm, tāpat kā dzīvnieks ziemas gu|ā pārtiek no rudeni uzkrātajiem taukiem. Zeme te nebija slapja, pārpurvojusies kā citur, jo apvidus bija par dažām collām augstāks nekā apkārtējais līdzenums; kaut gan pacēlums bija tik tikko manāms, ar to pietika, lai plašajās purvainēs izveidotos sausa saliņa. Cako vienveidīgajā līdzenumā jebkurš zemes stūrītis, kas paceļas kaut vai sešas collas virs savas apkārtnes, var tikt uzskatīts vai par kalnu.

Rafaels pārmija dažus vārdus ar mūsu pavadoni, tad piejāja man līdzās.

Te mēs varbūt uziesim tatu, Džerij, — viņš sacīja, un acis aiz briļļu stikliem spīdēja priecīgā satraukumā, — labāk būs, ja nejāsim visi cieši kopā, vai ne? Kā būtu, ja mēs izretinātos garā ķēdē? Kad ieraudzīsiet tatu, palaidiet zirgu rikšos, tad tatu tūlīt saritināsies kamolā.

Tu gribi teikt, ka bruņnesis nebēgs prom?

Jā, indiānis apgalvo, ka tatu apstāsies un saritināsies.

Tas izklausās diezgan neticami, — es skeptiski piezīmēju.

Nē, Džerij, tatu patiešām tā dara.

Nu, tad jau bruņnesis ir galīgi stulbs dzīvnieks.

Jā, indiānis saka, — tas ir muy estupidoK

Jājām klusēdami, piecdesmit jardu atstatu cits no

cita, vadīdami zirgus cauri dzeloņkrūmu skupsnām. Dzirdama bija vienīgi cikādu griezīgā čirkstoņa, sīkā kraukšķēšana zem zirgu pakaviem, seglu un iemauktu čīkstēšana un žvadzēšana. Man sāpēja acis no neatlaidīgās skatīšanās, pētījot mūsu priekšā svelmē virmojošos brikšņus. No kāda dzeloņkrūma izšāvās bariņš guira dzegužu — pavisam desmit putnu; spalgi ķērkdami, tie lidoja projām, garās, skaistās astes tos vērta līdzīgus mazām, dzeltenbrūnām žagatiņām.

Piepeši pa labi, piecdesmit jardu atstatu, es pamanīju bruņneša izliekto muguru; dzīvnieks slīdēja starp zāļu ceriem kā uzvilkta rotaļlietiņa. Es iekliedzos aiz prieka un cirtu papēžus zirgam sānos, uz ko tas atbildēja ar tik spēju rāvienu, ka es gandrīz novēlos zemē starp kaktusiem, tikai pēdējā acumirklī man kaut kā izdevās pieķerties pie segliem; zirgs uzņēma strauju riksi, ar pakaviem uzmezdams smilšu strūklas; mēs tuvojāmies medījumam. Kad no bruņneša mūs šķīra apmēram piecdesmit pēdu, dzīvnieks mūs izdzirda, tūlīt apcirtās un sāka ošņāt gaisu, tad pārsteidzošā ātrumā saritinājās un vairs nekustējās.

Es jutos vīlies, jo bruņnesis bija attaisnojis savu mu|ķīga dzīvnieka reputāciju: manuprāt, viņam gan vajadzēja apjēgt, ka drošāk ir steigties uz tuvāko dze- loņkrūmu un tur paslēpties.

Apturēju zirgu divdesmit piecu pēdu attālumā no bruņneša, tad nokāpu zemē, aizmetināju pavadu aiz zāļu cera un gāju savākt guvumu. Man par izbrīnu, zāle, kas izskatījās pavisam īsa, kamēr sēdēju zirgam mugurā, īstenībā bija krietni augsta, tā ka es tajā bruņnesi nevarēju ieraudzīt, tomēr zināju, ka viņam jābūt tepat tuvumā, tāpat man bija skaidrs, kādā virzienā jāmeklē; es devos uz priekšu. Pēc brīža apstājos un palūkojos apkārt: zirgs tagad atradās labu gabalu aiz manis — katrā ziņā tālāk par divdesmit piecām pēdām. Nospriedu, ka laikam būšu gājis nepareizā virzienā, un nolādēju sevi par paviršību, tad griezos atpakaļ, mezdams līčločus cauri brikšņiem, kamēr pienācu pie zirga, bruņnesi tā ir neredzējis. Es biju galīgi! sašļucis un īgns, jo man ienāca prātā, ka mazais dzīvnieciņš varētu būt aizbēdzis tajā brīdī, kad es tam gāju garām. Sirdīdamies uzkāpu no jauna zirgā — un liels bija mans pārsteigums, kad ieraudzīju bruņnesi tai pašā vietā kādas divdesmit piecas pēdas atstatu. Nokāpu vēlreiz un atkal devos uz priekšu, brīžiem apstājos, lai uzmanīgi palūkotos apkārt. Kad pie.- nācu pie tās vietas, kur vajadzēja būt bruņnesim, vairākkārt lēnām pagājos uz priekšu un atpakaļ, un pat tad izrādījās, ka es divas reizes biju nosoļojis viņam garām, iekams viņu ieraudzīju. Es paņēmu bruņnesi rokā, viņš bija saulē sasilis un smags; domās viņam atvainojos, ka viņa rīcību biju nosaucis par muļķīgu. Gāju pasaukt Rafaelu un indiāni, un turpmākās divas stundas mums pagāja, uzmanīgi pārmeklējot sauso saliņu; tāpat kā iepriekš, izretinoties garā ķēdē, mums izdevās sagūstīt vēl trīs bruņnešus.

Bija jau vakars, kad jājām mājup starp mijkrēslī tītajiem kokiem. Kad zirgi iebrida zilo ziedu upē, no tās pacēlās griezīgi sīcošs moskītu mākonis; kukaiņi uzklupa mums un zirgiem un tā piezīdās asiņu, ka caurspīdīgie vēderiņi pietūka, bet paši kukaiņi izskatījās kā sarkani japāņu lukturīši.

Ciemu mēs sasniedzām tumsā; zirgi piekusuši smagi cilāja kājas pa dubļaino ceļu gar krūmiem, kuros šaudījās zaļas jāņtārpiņu uguntiņas; mums priekšā virs ceļa, jautri, apmierināti pīkstēdami, lidinājās sikspārņi.

Mājās atradām Džekiju sēžam pie galda un rakstām, kamēr mūsu pirmais bruņnesis svarīgā gaitā pastaigājās pa istabu. Izrādījās, ka viņš pēcpusdienā jautri pavadījis laiku, raustīdams būra stieples, un galu galā, izkļuvis brīvībā, manījies nozust hibisku krūmos, bet tad Džekija viņu ieraudzījusi. Viņa negantnieku noķērusi un ienesusi dzīvojamā istabā, atstādama to savā vaļā, kamēr mēs atgriezīsimies.

Vakariņu laikā mēs izlaidām visus bruņnešus uz grīdas, kur tie skraidīja, klikšķēdami un rībinādamies kā pulciņš kastanjetu.

Vakara atlikušajā daļā abi ar Rafaelu salabojām bruņneša būri, aizvietojot režģa stieples ar koka latiņām. Būri visu nakti paturējām dzīvojamā istabā, lai redzētu, vai dzīvnieki no tā spēj izkļūt. No rīta koka latiņas izskatījās -jnazliet apgrauztas, tomēr turējās stingri; bruņneši saritinājušies gulēja guļamnodalī- jumā.

Ar būri nu viss bija labākā kārtībā, tāpēc es nospriedu, ka trīsjostu bruņneši man vairs pūpes nesagādās, jo parasti šie dzīvnieki ļoti ātri pierod dzīvot nebrīvē. Viņi labprāt ēd gaļu un augļus, pie tam maltītei ne katrreiz jābūt svaigai — savvaļā bruņneši pārtiek no puvušas, tārpainas gaļas.

Dažādās grāmatās esmu lasījis, ka trīsjostu bruņnesis savvaļas apstākļos barojas ar kukaiņiem un kāpuriem, un es nolēmu sākumā saviem bruņnešiem dot viņu dabisko' barību, pēc tam to pakāpeniski aizvietot ar citu. Tagad stundām ilgi vācām dažādus vietējos kukaiņus un to kāpurus, lai pabarotu bruņnešus. Mēs bijām sagaidījuši, ka dzīvnieki kāri metīsies virsū piedāvātajai barībai, taču izrādījās, ka viņiem bail no tārpiem, kāpuriem un vabolēm, ko mēs ar tādām pūlēm bijām savākuši. Ar redzamu nepatiku, pat ar tādu kā pretīgumu bruņneši steidzīgi rāpās projām no savas dabiskās barības. Pēc šīs neveiksmes es devu viņiem parasto maisījumu, ko izbaro bruņnešiem nebrīvē, — kapātu gaļu ar pienu, tomēr arī to viņi apsmādēja, pienu gan mazliet padzērās, bet gaļu neaiztika. Mums par lielu sarūgtinājumu, tā tas turpinājās trīs dienas; man bija skaidrs: dzīvnieki neēduši tiktāl novārgs, ka man vajadzēs viņus palaist brīvībā. Ar bruņnešiem nu bija tīrais posts, augas dienas mēs gudrojām, ko vēl viņiem piedāvāt, un, kad viens no mums kaut ko izdomāja, tūlīt sadabūja vajadzīgo un steidzās pie būra, bet tur allaž piedzīvoja vilšanos, jo bruņneši nepatikā novērsās no pasniegtā cienasta.

Beidzot man gluži nejauši palaimējās sagatavot maisījumu, kas izpelnījās viņu atzinību. Tas sastāvēja no samīcītiem banāniem, piena, kapātas gaļas, jēlām olām un svaigām smadzenēm. Smadzeņu maisījums izskatījās visai atbaidošs, bet bruņnešiem tas bija īsti pa prātam. Ēdināšanas reizēs viņi skrēja pie barības trauka, grūstīdamies spiedās gar tā malām, iegremdējuši degunus dziļi šķiedenī, šņaukājās un kraukājās, reižu reizēm skaļi nošķaudīdamies un cits citu apšļakstīdami. Tagad mani bruņneši saņēma īsto, viņiem noderīgo mākslīgo barību un man likās, ka visi šķēršļi laimīgi novērsti, — spriežot pēc līdzšinējās pieredzes, tam tā vajadzēja būt. Kādu laiku patiešām viss bija labi. Dienu viņi snauda guļamtelpā vai nu saritinājušies kamolā, vai ari *uz vieniem sāniem, daļēji saritinājušies, cits citam cieši1 piekļāvušies. Pusčetros viņi pamodās, atstāja guļam- telpu un kā baletdejotājas uz pirkstgaliem pastaigājās pa būri, šad tad pietecēja pie latu režģa un izbāza caurī galvas — rozā degunteļi ostīja vēju, vai kaut kur nejūt barības smaržu. Ļoti reti gadījās, ka divi tēviņi sakāvās. Tas norisa šādi: viens bruņnesis iedzina otru kaktā un centās pagrūst pretinieka galvu zem viņa bruņu kupola malas nolūkā apgāzt uz sāniem, kad tas bija izdarīts, uzvarētājs arī apvēlās uz sāniem un ņēmās ar nagiem mežonīgi plosīt sāncensi, lai uzšķērstu viņam vēderu.

Ievērojis šādus kautiņus, es sāku stingri uzmanīt bruņnešus. Kā likās, viņi nenodara cits citam ļaunu, tomēr bija zīmīgi, ka lielākie uzbrūk mazākajiem ēdienreizēs; lielie bruņneši bija smagāki un nelaida pie ēdiena bļodas mazākos un vieglākos. Es nospriedu, ka pareizāk būs, ja turēšu viņus pa pāriem — tēviņu kopā ar tāda paša lieluma mātīti. Pagatavoju viņiem būri, ko Džekija dēvēja par Sing-Sing [24] ; tas sastāvēja no maziem «dzīvoklīšiem», kuri novietoti cits uz cita, katrā bija sava guļamtelpa.

Tai laikā mums jau bija desmit šādu bruņnešu, no kuriem izveidojām četrus pārus; divi palika vecpuišos. Zīmīgi, ka mātīšu bija mazāk, jo mums allaž pienesa daudz bruņnešu tēviņu un tikai retumis tika noķerta kāda mātīte. Bruņnešu pāri dzīvoja draudzīgi un jutās ļoti labi Sing-Sing mazajos dzīvoklīšos, tā ka ēdienreizēs vairs nekādi kautiņi neizcēlās.

Kādudien Džekija, beigusi barot bruņnešus, ienāca pie manis, turēdama rokā vienu no lielākajiem tēviņiem. Mūsu bruņneši jau bija tā pieraduši pie cilvēkiem, ka vairs nebaidījās no pieskārieniem un nesaritinājās kamolā. Džekija glāstīja dzīvnieciņa pūkaino rozā vēderiņu, viņa šķita noraizējusies, bet pats bruņnesis svētlaimīgā jutoņā gulēja uz muguras viņai saujās.

Paskaties uz viņa ķepu, — Džekija sacīja, sniegdama man dzīvnieku.

Kas tad viņam noticis? — es jautāju, paņēmis rokā it kā saldā nemaņā guļošo bruņnesi, lai viņu tuvāk apskatītu.

Skaties… pakaļkāju pēdas viņam noberztas jēlas.

—> Sasodīts! Patiešām. Diez ko viņš ir darījis?

Man liekas, — Džekija turpināja, — šie dzīvnieki mums sagādās vairāk rūpju, nekā paši ir vērti… jau tagad ar viņiem bijusi lielāka noņemšanās nekā ar visu mūsu kolekciju.

—• Vai pārējie ir veseli?

Neesmu pārbaudījusi. Es nebūtu ievērojusi arī šo te, bet viņš metās uz durtiņām un izkrita no būra, kad es tajā iebīdīju ēdiena traukus, es viņu pacēlu un ieraudzīju savainotās kājas.

Mēs gājām apskatīt pārējos bruņnešus un ar šausmām atklājām, ka višiem uz pakaļkāju pēdām ir tādi paši apaļas formas noberzumi sešpensu monētas lielumā. Manuprāt, vienīgais izskaidrojums varētu būt tas, ka bruņnešu būrīšos koka grīda ir pārāk raupja

viņu maigajām pēdiņām un viņi, nerimtīgi skraidīdami, savainojuši pakaļkāju pēdu vārīgo ādu.

Tagad mums katru dienu nācās izņemt no būra visus bruņnešus un nolikt rindā zemē kā ķirbjus, lai varētu ieziest, viņu pakaļējās ķepiņas ar penicilīna ziedi. Bija kaut kas jādara arī ar būrīšiem, un es izdomāju pārklāt grīdas ar biezu zemes kārtu. Tas tomēr neko nelīdzēja, jo bruņneši ēšanas laikā bezbēdīgi šļakstīja ēdienu uz visām pusēm, lipīgais smadzeņu maisījums, sajaucies ar zemi, pārvērtās biezā masā, kas sagietēja kā cements ne vien uz būra grīdas, bet arī uz pakaļējo ķepu pēdām. Vēl pēc dažiem mēģinājumiem es pārliecinājos, ka grīdas segumam vislabāk noder bieza kārta zāģa skaidu, ko pārklāj ar sausu lapu un zāles slānīti. Sis paņēmiens deva ļoti labus panākumus: dažu nedēļu laikā bruņne- , šiem pēdas pilnīgi sadzija, un turpmāk šāda nelaime vairs neatkārtojās.

Dažam labam, protams, liksies, ka esam sev sagādājuši pārāk daudz rūpju un nevajadzīga darba, noņemoties ar mazo, neievērojamo dzīvnieciņu, bet mums pašiem tas devis ārkārtīgi daudz — vislielāko prieku un gandarījumu. Atrast un sagūstīt reti sastopamu, sīku dzīvnieciņu, sagādāt viņam piemērotu mitekli, iemācīt ēst barību, kas aizvieto viņa ierasto uzturu, sekmīgi cīnīties ar slimībām un vēl citi uzdevumi — lūk, daži no pašiem grūtākajiem, rūpju pilniem, bieži vien apnicīgiem dzīvnieku kolekcionāra pienākumiem, kādi viņam jāpaveic, lai gūtu šo lielo apmierinājumu.

Dzīvnieks, kas labi iedzīvojies nebrīvē, nekad neslimo un ēd visu, ko tam dod, sagādā kolekcionāram prieku, tomēr īstu gandarījumu kolekcionārs izjūt tad, kad viņam ar nemitīgām pūlēm izdevies saglabāt un pieradināt dzīvei nebrīves apstākļos vārgu, bet Viltīgu un stūrgalvīgu radījumu.

BICHOS KOLONIJA

Ar mūsu pašu un ciema vīru (viņus izrīkoja Paula) kopējiem pūliņiem drīz vien savācām krietni daudz dažādu vietējo dzīvnieku; Džekijai, Rafaelam un man tagad cauru dienu bija darba pilnas rokas: mēs naglojām un tīrījām krātiņus, barojām un dzirdījām dzīvniekus,

izdarījām skaņu ierakstus un fotografējām. Pat pa trim mēs tikko spējām veikt daudzos pienākumus. Negribot man bija jāatzīst, ka būru pagatavošanai mums jāpieņem galdnieks. Es saku «negribot», jo dažādās pasaules malās man sakrājusies bagātīga pieredze ar šiem amatniekiem. Vērojot, kā strādā galdnieki, esmu pārliecinājies, ka viņu amata prasme ir ļoti vienpusīga: jus uzdodat šādam amatniekam sanaglot durvis vai galdu, un viņš, kaut arī neveikli un nemākulīgi, jums tos pagatavos. Bet, kad jūs nolīgstat galdnieku un vēlējat viņam uztaisīt dažāda veida būrus dzīvniekiem, viņš piepeši kļūst gluži bezpalīdzīgs. Kamēr šādu amatnieku apmāca pašās vienkāršākajās gudrībās, kādas jāzina, lai sameistarotu būri, ir pienācis laiks braukt prom. Tā"pēc es ar zināmām bažām uzdevu Rafaelam parunāt ar Paulu, lai viņa mums apgādā galdnieku.

Nākamajā dienā galdnieks bija klāt — mazs, apaļš vīrelis ar tik neizteiksmīgu seju kā karūsai. Aizsmakušā balsī viņš ziņoja, ka viņa vārds esot Anastasijs. Veselu pusstundu mēs nopūlējāmies Anastasijam ieskaidrot, kasmums vajadzīgs, tad iedevām viņam kasti, kura jāpārvērš par putnu būri.

Ļoti drīz mēs atklājām, ka Anastasijam piemīt divi augstākā mērā nepatīkami paradumi: pirmkārt, strādādams viņš mēdza skaļi un nemelodiski svilpot, un, otrkārt, viņš darbojās ar naglām tik dīvaini, it kā tās būtu dzīvi radījumi vai arī tajās iemājotu ļauni gari.

Anastasijs dzina dēlī naglu ar dārdošiem belzieniem, kas neaprima vēl ilgi pēc tam, kad naglas galviņa jau bija vienā līmenī ar dēli. Tad viņš meta mieru un cieši blenza no acu kaktiņa uz iedzīto naglu, acīmredzot gaidīdams, ka tā sāks līst ārā. Parasti nagla palika nekustīga, tomēr dažkārt viņš laikam pamanīja kaut kādu niecīgu sakustēšanos, tādās reizēs viņš pagrāba āmuru un blieza no visa spēka tik ilgi, kamēr bija pārliecināts, ka nagla izbeiguši pretošanos. Pēc tam kad nagla bija nogalēta, Anastasijs sāka aiz prieka skaļi, nemuzikāli svilpot. Tā viņš smagi nostrādājās divas stundas, iekams pirmais krātiņš bija gatavs; kad viņš mums to atnesa parādīt, no lielā trokšņa mums visiem neciešami sāpēja galva.

Manuprāt, uzmeistarot putnu būri nepavisam nav grūti: jūs pagatavojat stiepļu režģi, atstājot aptīrīšanas vajadzībām puscollu platu' spraugu virs būra grīdas, divas laktiņas un pietiekami platas durtiņas, caur kurām iebāzt roku.,

Anastasijs bija radījis īstu meistardarbu: būrīša koka korpuss atgādināja naglu kapsētu, turklāt lielākā daļa bija saliektas un nolauztas; trīs vietās, kur galdnieka roka tika sevišķi nežēlīgi pārmācījusi kādu nepaklausīgu naglu, režģa stieples bija saliekušās un izveidojušas vairākas spraugas. Būra durtiņas vērās ar grūtībām, bet aizvērtas gandrīz nebija dabūjamas vaļā — kad tas beidzot izdevās, es tām nedabūju cauri roku. Sprauga, ko Anastasijs bija atstājis aptīrīšanas vajadzībām, izrādījās tik plata, ka caur to it viegli varētu izlaisties jebkurš putns, izņemot nobarotu maitu liju.

Mēs aplūkojām Anastasija meistardarbu, drūmi klusēdami.

Ziniet, Džerij, labāk būs, ja mēs to darīsim paši, vai ne? Rafaels beidzot ierunājās.

Nē, Rafael, mums ir pārāk daudz darba — vajadzēs kaut kā samierināties ar šo naglu bendētāju cerībā, ka viņš labosies.

Laboties patiešām nav grūti, ja cilvēks ir pagatavojis tādu būri, — Džekija piezīmēja. — Bet ko mes liksim šajā būrī? Tam jābūt pieradinātam dzīvniekam, kuru var viegli noķert, ja tas izbēg.

Nedēļas laikā Naglu Bende, kā mēs Anastasiju nosaucām, sameistaroja mums krietni daudz krātiņu, citu par citu sliktāku. Tomēr nemākulības kalngali tika sasniegti, kad es uzdevu pagatavot kādam dzīvniekam krātiņu, kura iekšpusi vajadzēja apsist ar skārdu. Anastasijs iestiprināja skārda plātnītes būrī pēc jaunas metodes, pienaglojot tās ar lielām naglām no ārpuses. Pēc pabeigta darba būra iekšiene izrādījās pilna ar asām šķautnēm un naglu galiem. Pats krātiņš atgādināja kaut kādu viduslaiku moku ierīci.

Nekas labs te neiznāks, Rafael, būs vien jātiek no viņa vaļā — ilgāk es to nespēju izturēt, laikam jau viņš nav pie pilna prāta. Skaties, ko viņš izdarījis, — cilvēki var nodomāt, ka mēs dzīvniekus gribam nonāvēt, nevis saglabāt dzīvus, — es sacīju. — Pasaki viņam, ka viņš ir atlaists, un lai Paula mums sameklē citu galdnieku, vismaz tādu, kas kaut ko sajēdz.

Tā Naglu Bende aizgāja no mums, lai ciemā atsāktu savu postīšanas darbu, vienalga, kāds tas būtu; nākamajā rītā Paula atveda tieviņu, kautrīgu jaunekli ar žokejcepuri galvā. Tas bija jaunais galdnieks; gari un plaši viņa uzteica jaunā galdnieka veiklību, saprātu un rakstura īpašības.

Rafaels parādīja jauneklim krātiņus, ko mēs bijām pagatavojuši, un viņš, tos rūpīgi apskatījis, paziņoja, ka spēšot tādus uzmeistarot.

Labs ir, — es sacīju, kad man tika pārtulkota galdnieka atbilde. — Rafael, pajautā, kā viņu sauc.

i Como se llama?' — Rafaels vaicāja.

t- Jūlijs Cēzars Centurions, — galdnieks atbildēja, nervozi iesmiedamies.

Tā Jūlijs Cēzars Centurions tika uzņemts mūsu vidū, un viņš patiešām izrādījās ļoti patīkams, sirsnīgs un attapīgs cilvēks. Galvenais — viņš bija lielisks galdnieks. Kopš būru naglošana bija nodota viņa ziņā, mēs varējām veltīt daudz vairāk laika pašiem dzīvniekiem.

Ikvienā kolekcijā mēdz būt divi trīs dzīvnieki, kas

kolekcionāram ir sevišķi mīļi; ne katrreiz tie ir ļoti retie vai eksotiskie dzīvnieki, ne vienmēr tie ir arī paši gudrākie. Taču tai pašā acumirklī, kad jūs tos ieraugāt, jums ir skaidrs, ka tiem piemīt dažas reti sastopamas, grūti aprakstāmas īpašības — kaut kāda sevišķa pievilcība, individuālas iezīmes, un tūlīt jūs zināt,

ka šiem dzīvniekiem nometnē lemts kļūt par personībām.

Cako mums bija trīs tādi dzīvnieki; pēc kāda laika šim trio pievienojās ceturtais, kas izrādījās daudz pārāks par saviem biedriem, bet par viņu — vēlāk.

Ikviens no trim mīluļiem it nemaz nelīdzinājās diviem pārējiem, tomēr visiem trim bija kopēja pamatiezīme — sava individualitāte, kas tos izcēla pārējo nometnes iemītnieku vidu.

Pirmais mīlulis bija Kajs — pērtiķītis durukulijs. Viņu mums kādudien atnesa nejauka izskata indiānis nonēsātu salmu cepuri galvā, no kuras nokarājās zila lenta. Es ļoti priecājos par pienesumu, jo man patīk visi pērtiķi, bet par durukulijiem interesējos it sevišķi — tie ir pasaulē vienīgie nakts pērtiķi. Kajs bija apmēram maza kaķa lielumā, ar sūnu pelēku kažociņu. Uz krūtīm vilna bija bāli oranžā krāsā, bet uz vēderiņa krēmkrāsā. Pērtiķīša mazās austiņas, dziļi ieslēpušās biezajā vilnā, bija tikko saskatāmas. Acis viņam bija ļoti lielas, dzintardzeltenas kā pūcei, tās apņēma balti riņķi melnām maliņām. Lielās pūces acis ar melnbalto apmalojumu vērta arī pašu durukuliju uzkrītoši līdzīgu pūcei. Viņš izskatījās gaužām panīcis, neapkopts un briesmīgi vājš. Pirmās trīs dienas durukulijs bija ārkārtīgi nervozs, tā ka mēs nezinājām, ko ar viņu iesākt. Piesējām pertiķīti pie mietiņa, kam blakus nolikām kasti, kur ielīst, un sākumā viņš visu laiku slēpās kastē. Kad mēs viņam tuvojāmies, vēlēdamies nodibināt draudzīgas attiecības, durukulijs rāvās atpakaļ, blenzdams uz mums plaši ieplestām acīm, kurās vīdēja šausmas, mazās rociņas trīcēja aiz pārbīļa. Pērtiķītis, protams, bija cietis badu, tāpēc kārīgi rija pasniegto barību. Tomēr, lai cik izsalcis, viņš nekad nelīda ārā no kastes paēst, iekams mēs nebijām pagājuši nostāk. Kādu dienu man laimējās noķert ķirzaku. Es to noga- lēju, pēc tam piegāju pie Kaja kastes, notupos un pastiepu viņam pretī sauju, kur agonijā locījās rāpulis. Kajs pameta skatienu uz gardumu, un prieks uzvarēja bailes. Pērtiķītis izlēca no kastes; izgrūdis klusu pīkstienu, viņš cieši sagrāba ķirzaku un apsēdās manā priekšā. Piepeši viņš aptvēra, ka es atrodos daudz tuvāk nekā parasti, un jau grasījās atgriezties kastē, bet tajā brīdī ķirzakas aste krampjaini noraustījās. Acumirklī durukulijs bija mani aizmirsis, acīs viņam pavīdēja koncentrēta izteiksme — viņš nokoda asti, apsēdās, cieši turēdams to rokā, un apmierināti zelēja kā selerijas kātu.

Es sēdēju nekustīgi, kamēr durukulijs pabeidza savu maltīti; ēzdams viņš lūkojās manī ar vērīgu skatienu lielajās, valgajās acīs. Kad pēdējais ķirzakas gabals bija sazelēts, izņemts no mutes un apskatīts, no jauna sakošļāts un beidzot norīts, pērtiķītis rūpīgi nopētīja savas rokas un zemi ap sevi, lai pārliecinātos, ka nekas nav palicis pāri. Izstiepis pakaļkāju, viņš enerģiski pakasīja sānu, piecēlās un gāja atpakaļ uz kasti. Kopš tās dienas viņš mums sāka arvien vairāk uzticēties.

Drīz mēs atklājām, ka durukulijam nepatīk būt piesietam ārā. Jādomā, viņš tur jutās pavisam bezpalīdzīgs un neaizsargāts. Tāpēc es ķēros pie darba un pagatavoju viņam krātiņu. Tas bija augsts un šaurs, ar mazu guļamtelpu pašā augšā, kur Kajs varēja uzkāpt, kad vien tam iepatikās. Durukulijs ļoti iemīļoja savu guļamtelpu un pavadīja tajā augas dienas, izbāzis pa durvju spraugu galvu un priekšķepas. Sādā stāvokli viņš arī gulēja: acis bija pievērtas, bet piepeši tās atkal atvērās; pagāja pāris mirkļu, un plakstiņi no jauna slīga lejup, galva sāka klanīties, līdz beidzot pēc daudzkārtējas uztrūkšanās un pamošanās pērtiķīša galva nolaidās u'z priekšķepām, viņš cieši iemiga. Bet, tiklīdz tuvumā gadījās kas neparasts vai interesants, — tūliņ durukulija lielās acis bija plaši vaļā un viņš izbāza galvu no guļamistabas, lai palūkotos, kas lejā noticis; dažreiz uztraukumā viņš tā iegrozīja kaklu, ka pakausis rādīja stāvus lejā, mums tad uzmācās bailes: vēl pus- colla — un galva noripos. Kajs tāpat kā pūce spēja pagriezt galvu atpakaļ un skatīties uz savu muguru. Viņš ziņkāri vēroja it visu, pat to, no kā pats baidījās. Dažreiz durukulijs redzēja, ka nometnē ierodas jauna čūska; klusu, spiedzīgi pīkstēdams, viņš pameta guļamistabu, lai nokāptu lejā, un tur šausmās ieplestām acīm lūkojās caur stiepļu pinumu, ik pa brīdim pamezdams skatienu atpakaļ, lai pārliecinātos, vai atkāpšanās ceļš ir drošs. Ja durukulijam šķita, ka čūska atrodas pārāk tuvu, viņš uzlēca uz kārtiņas pie pašas guļamtelpas, apsēdās ar seju pret durtiņām, tad pagrieza galvu atpakaļ un pār plecu vēroja čūsku. Tā Kajain bija iespējams briesmu brīdī iebēgt drošā patvērumā, bet līdz tam viņš ar vienu aci varēja netraucēti blenzt uz rāpuli.

Kaut gan Kajs bija nakts dzīvnieks, dienas lielāko daļu viņš pavadīja nomodā, un nometnē ļoti reti gadījās kāds notikums, kuru viņa lielās acis nebūtu pamanījušas un par kuru viņš mums nebūtu darījis zināmu ar saviem klusajiem pīkstieniem. Kādu dienu, sacirz- dams dzenim pussapuvušu baļķi, es ieraudzīju aiz mizas paslēpušos dažus lielus, treknus tarakānus. Tas būtu īsts gardums Kajam, es nodomāju, sagūstīju tarakānus un nesu durukulijam. Kajs sauļojās, izlaidies uz būra grīdas, svētlaimē aizvērtām acīm, pavērtu muti. Es viņu pasaucu, un viņš tūlīt uzrausās sēdus, pārsteigumā blisinādams acis. Atvēru būra durtiņas un iemetu Kajam pašu lielāko, kustīgāko tarakānu pārliecībā, ka viņam būs prieks pašam to noķert. Vēl pilnīgi neatmo- dies, Kajs vienīgi pamanīja, ka viņa krātiņā atrodas kaut kas dzīvs, bet, kas īsti, — to viņš nepapūlējās noskaidrot. Pērtiķītis zibenīgi nozuda guļamtelpā, kamēr tarakāns lēni rāpoja pa būra grīdu, nedroši kustinādams taustekļus. Tomēr pēc brīža pērtiķīša galva piesardzīgi pabāzās ārā pa guļamtelpas durtiņām — viņš gribēja zināt, ko esmu atnesis. Pērtiķītis aizdomīgi skatījās zemē uz tarakānu, sejiņa, kā vienmēr satraukuma brīžos, bija pati uzmanība un likās sastāvam vai vienīgi no acīm. Pamatīgi noskatījis kukaini, durukulijs nosprieda, ka tas ir nekaitīgs un droši vien ēdams; viņš norāpās lejā un apsēdās, lai to kādu brīdi appētītu tuvumā. Tarakāns pa to laiku bija beidzis pastaigu, apstājās un steidzīgi saposās. Kajs, salicis rokas uz vēdera, sēdēja un vēroja tarakānu ar dziļu interesi. Tad viņš piesardzīgi pastiepa roku un vieglītiņām ar vienu pirkstu uzsita tarakānam pa muguru. Kukainis iztrūcies tecēja projām pa būra grīdu, bet Kajs pārbijies atlēca atpakaļ un steidzīgi noslaucīja roku pie krūtīm. Tarakāns, drudžaini strādādams ar kājām un taustekļiem, pa to laiku bija sasniedzis stiepļu režģi un tagad centās tam izspraukties cauri. Ar griezīgu spiedzienu Kajs metās uz priekšu, lai tarakānu satvertu, bet bija jau par vēlu. Es noķēru kukaini un ieliku atpakaļ būrī, bet tagad Kajs tam visur sekoja, reižu reizēm iesita pa muguru, pēc tam apostīja pirkstus. Beidzot pērtiķītis nosprieda, ka tarakāns, lai cik atbaidošs pēc izskata, tomēr būs ēdams, un, cieši aizmiedzis acis, sejiņu savilcis apņēmīgā grimasē, kurā jautās tāds kā pretīgums, sagrāba tarakānu abām rokām un iestūķēja mutē, kukaiņa kustīgās kājas palika ārā karājamies kā valzirga ūsas. Kopš tās dienas es vienmēr vispirms nobeidzu tarakānus un tad devu durukulijam, jo viņš pārāk ilgi nevarēja saņemt dūšu, lai pats tos noķertu, bet pa to laiku kukaiņi pamanījās caur stieplēm aizbēgt.

Tikko Kajs apjēdza, ka viņa rīcībā ir guļamtelpa, kur grūtā brīdī rodams patvērums, viņš kļuva daudz drošāks un mums tiktāl uzticējās, ka pat atļāva sevi paglaudīt.

Džekija cieši sažņaudza saujā banāna gabalu vai vīnogu ķekaru un piedāvāja Kajam. Durukulijs pameta guļamtelpu, nokāpa zemē, apsēdās un ar lielu nopietnību citu pēc cita atlieca Džekijas pirkstus, kamēr tika pie garduma. Katru dienu viņš apēda papilnam augļu un kukaiņu, izdzēra divas krūzītes piena, kurā iekulta jēla ola ar vitamīnu piedevu, un drīz mūsu durukulijs sāka pieņemties svarā, viņam uzauga kupls, spīdīgs kažoks. Tagad viņā bija grūti sazīmēt to pārbiedēto, noplukušo radījumu, kāds viņš izskatījās, pirms nonāca mūsu gādībā.

Par to jāpateicas Džekijai, kuru Kajs iemīļoja vairāk nekā mani, tāpēc Džekijai pienācās pērtiķīti tīrīt un barot, ierosināt viņa apetīti ar visvisādiem gardumiem, rotaļāties ar viņu, lai viņam nebūtu garlaicīgi. Godīgi (bez lielīšanās, jo tas nav mans nopelns) varu apgalvot, ka Anglijā nevienā zooloģiskā dārzā neesmu redzējis viņam līdzīgu durukuliju.

Kādu laiku Kajs neierobežoti valdīja nometnē, bet tad pie mums ieradās kāds cits dzīvnieks, ar kuru pēr- tiķītim savā godībā bija jādalās. Izkratīts no groziņa, šis dzīvnieciņš izskatījās līdzīgs mazītiņam, ļoti pūkainam čau-čau kucēnam ar melnbalti gredzenotu asti; uz sejiņas viņam nez kāpēc bija melna, vilnaina maska, no kuras uz mums drosmīgi, mazliet skumji lūkojās divas brūnas ačeles. Kājas bija nesamērīgi garas, ar ļoti plakanām pēdām; viss viņa izskats pauda līdzību ar drūmu lielceļa laupītāju, kas nozaudējis pistoli. Mēs ievērojām, ka pēdu apakšpuse mazajam radījumam bija rozā krāsā, pirksti gari un slaidi, ar zināmu līdzību tā saucamajiem mākslinieka pirkstiem. Sis dzīvnieks bija jenota krabjēdāja mazulis, un mēs nolēmām dot viņam vārdu Pū, jo viņš ļoti līdzinājās slavenajam lācītim Pū, bez tam «pū» allaž bija pati pirmā skaņa, kas izlauzās pār mūsu lūpām, kad rītos ieradāmies tīrīt viņa būri.

Es ievietoju Pū jaukā, plašā krātiņā ar latu režģi un glītām durtiņām ar krampīti, iebēru viņam pāris spaiņu zāģa skaidu, tad atstāju jauno iemītnieku, lai iedzīvojas. Sākumā Pū uzvedās priekšzīmīgi — tupēja uz apaļā dibena un lūrēja cauri latu režģim kā Diks Ter- pins [25] , gaidot tiesu.

Atgriezušies no lenča, mēs tomēr atklājām, ka Pū darījis nedarbus. Viņš tagad sēdēja kā vissvētākā nevainība, bet ap viņu bija izmētātas olas, pareizāk — olu čaumalas, visas kolonijas dienas deva, pie tam jenota ķepas, purns un kažoks bija nolipis ar olu dzeltenumu un baltumu. Kad mēs viņu par to rājām, Pū lūkojās uz mums ar tādu izteiksmi, kas lika saprast, ka dzīve viņam allaž bijusi sūra, tomēr viņš negaida no mums ne līdzjūtību, ne izpratni. Pū, redzams, bija īsts kramplauzis, jo kā gan citādi viņš spētu izkļūt no būra; es nolēmu papētīt. Ieliku Pū atpakaļ krātiņā, kārtīgi aizdarīju durtiņas un sāku viņu pa gabalu slepus vērot. Pēc laba brīža latu režģī parādījās melns deguntelis un cītīgi ošņāja; pārliecinājies, ka tuvumā nekā aizdomīga nav, Pū atvilka degunteli, bet tā vietā caur režģi iz- bāzās gari, slaidi pirksti un rozā ķepiņa, kas, tāpat kā cilvēka roka, taustīdamās gar latām, sniedzās pie krampja. Kad tas bija atrasts, viens no «mākslinieka pirkstiem» pabāzās zem tā, sekoja veikls uzsitiens, un krampis atlēca vaļā._ Durtiņas lēnām atdarījās, virs sliekšņa iznira domīgs purniņš.

Piecpadsmit minūtes man pagāja, pierīkojot būra durvīm bultu un nostiprinot krampi, taču trīs dienu laikā Pū iemanījās dabūt vaļā abas šīs ierīces un atkal izbēga. Nedēļas beigās būra durvis bija izrotātas visādām bultām, krampjiem un aizbīdņiem, kas spētu sa-

mulsināt pat Hudini1,(Ž Hudini-slavens franču mehānikis) taču no visa tā nebija nekāda labuma,jo tagad durvju atvēršana kļuva visai sarežģīta un Pū ar to tika galā ātrāk nekā mēs.

Galu galā man vajadzēja pielikt priekškaramo atslēgu, un tas līdzēja. Taču arī vēl pēc tam Pū mēdza stundām ilgi sēdēt pie režģa, izbāzis ķepas caur latām; viņa jutīgie rozā pirkstiņi maigi glāstīja priekškaramo atslēgu, reizumis kāds no tiem cerīgi pārbaudīja atslēgas caurumu, meklēdams kaut kādu izeju.

Sentimentāli noskaņoti cilvēki varbūt iebildīs: Pū tāpēc izmisīgi pūlējās izkļūt no sava koka krātiņa, ka viņu vilināja jaukā, brīvā dzīve mežā. Tā būtu maldīšanās, jo īstenība pierādīja ko citu. Katru reizi, kad Pū laimējās izbēgt, viņa interesi piesaistīja vienīgi barības galds, bet, ja tas izrādījās tukšs, viņš devās pie putnu būriem. Ja Pū atrada barību, viņš turpat arī palika. Ja barības nebija, Pū notupās pie putnu būra un caur režģi cieši blenza uz putniem, aplaizīdams lūpas, kamēr pārbiedētie putni klaigāja kā negudri.

Pieņemot, ka Pū nekāroja atgūt zaudēto brīvību, varētu domāt, ka viņš bēga prom tāpēc, lai sagādātu sev bagātīgu maltīti, jo, kas zina, varbūt krātiņā viņš nav pietiekami paēdis.

Arī šis pieņēmums ir atspēkojams: samērā ar ķermeņa lielumu Pū apēda vairāk barības par jebkuru dzīvnieku, ar kādiem man nācies sastapties. Sī rīļas dienas deva bija puspintas piena, kurā iekultas divas jēlas olas, vitamīni un zivju eļļa; pusmārciņas kapātas gaļas vai sirds un augļi — banāni, guavas [26] vai papaijas [27] . Visu to viņš notiesāja stundas laikā un, mazliet nosnaudies, varēja ēst atkal.

Pū pārliecinājās, ka priekškaramā atslēga negrib viņam atklāt savu noslēpumu, tomēr galīgi viņš nezaudēja cerības un katru dienu atslēgas pētīšanai veltīja apmēram pusstunda; pārējā laikā viņš veica citus labus darbus. Starp tiem īpaši jāatzīmē būra slaucīšana, ko viņš darīja ar lielu aizrautību.

Katru dienu pēc nogurdinošā aptīrīšanas darba mēs iebērām Pū krātiņā kārtu zāģa skaidu. Tai pašā brīdī Pū kā krietnu mājasmāti sagrāba vēlēšanās savest savu mītnil kārtībā. Pa visu būra grīdu nobērtās skaidas viņu acīm redzami kaitināja. Uzkopšanu Pū vienmēr sāka atmuguriski no viena kakta: ar priekšķepām viņš rauša kopā skaidas un meta starp pakaļkājām projām, tālāk tās aizbīdīja platais dibens.

Tā viņš svinīgā nopietnībā pārslaucīja visu būri, kamēr uz grīdas vairs nebija atlikusi neviena skaidiņa, bet vienā būra stūri bija izaugusi augsta konusveida kaudze; lieki teikt, ka šajā stūrī un kaudzē viņš nekad nekārtoja savas dabiskās vajadzībās, bet tieši tādam nolūkam būri skaidas tika iebērtas. Kaudzi Pū izmantoja atpūtai kā sava veida skaidu kušeti, kur pēcpusdienas tveicē ērti atlaisties uz muguras un nodoties apcerei, ar pirkstiem domīgi plūkājot vilnas lēkšķes uz lielā vēdera. Šādos filozofisku pārdomu brīžos Pū ļoti patika rotaļāties ar speķa gabaliņu. Turēdams vienu galu mutē, otru starp pakaļkāju pēdām, Pū pārmaiņus vilka speķa gabaliņu te ar zobiem, te ar kāju pirkstiem, pats viegli šūpodamies kā šūpuļkrēslā; šūpošanās viņu acīmredzot ieaijāja miegā.

Lai Pū dabūtu vairāk izkustēties, es nolēmu, ka viņam nepieciešams katru dienu pāris stundu pavadīt ārpus būra; iedzinu zemē kārti, no pītas aukliņas pagatavoju kakla saiti, sagādāju virvi un jenotu piesēju. Jau pēc pusstundas virve bija pārgrauzta, pats Pū uzlavī- jies uz barības galda un nolocījis divdesmit četrus banānus. Es izmēģināju dažāda materiāla saites, visizturīgākā izrādījās jēlmītas ādas siksna, bet ari tā galu galā uzdeva nevienādo cīņu ar Pū zobiem. Beidzot es sadabūju ķēdes gabalu, kas sākotnēji bija domāts citām vajadzībām. Ķēde bija īsa, tomēr izrādījās visai noderīga — Pū nespēja to pārgrauzt.

Par spīti ļoti plakanajām pēdām, lempīgai, šļūcošai gaitai un tuklumam, Pū bija ļoti kustīgs radījums, kas ne mirkli nespēja nostāvēt mierā, allaž viņš meklēja, kur varētu iebāzt ķepas. Pū kustējās bez mitas, bet viss viņam ātri apnika, un mums dažreiz nācās likt lietā visu savu atjautību un izdomu, lai atrastu viņam kādu interesantu nodarbošanos. Vienīgi veca kinolente spēja dienām ilgi piesaistīt viņa uzmanību. Pū pastaigājās pa būri, bet no mutes viņam nopakaļ vilkās vairāki jardi celuloīda, vai ari viņš gulēja uz muguras, turēdams lentu ķepās, un blenza uz to tuvredzīgām acīm kā melanholisks, resns kinorežisors, kas aplūko savu pēdējo ražojumu.

Tā diena, kad es atradu tukšu kokosriekstu, kļuva par Pū svētku dienu. Sākumā kokosrieksts Pū likās mazliet aizdomīgs — un viņš tam tuvojās sāniski, dīvaini pievilkdams kājas, gatavs ik brīdi mesties prom, ja rieksts grasītos uzbrukt. Tad viņš to viegli aizskāra ar ķepu un nopriecājās, ka tas ripo. Pusstundu no vietas Pū jautri dzenāja kokosriekstu šurpu turpu, un gadījās, ka savā aizrautībā viņš to aizgrūda tālāk, nekā sniedza ķēde; tādās reizēs jenots skaļi, spiedzīgi brēca, kamēr es vai Džekija atdeva viņam jauko bumbiņu.

Džekijai ienāca prātā kāda doma: viņa ieteica izsist rieksta čaulā caurumu. Nu kokosrieksts jenotam iepatikās vēl vairāk — tas vairs nebija tikai laika kavēklis, bet vismīļākā spēlīte. Tagad viņš sēdēja stundām ilgi, aptvēris tukšo čaulu ar pakaļkājām, bet ar priekšķepu rakņājās izsistajā caurumā, reizumis izvilkdams no turienes kādu sīku druri'fslu. Kad Pū pirmo reizi, priecīgi satraukts, iegrūda ķepu dobumā, tā iestrēga, un man bija viņam jāpalīdz dabūt ārā, pēc tam es caurumu paplašināju. Nu Pū

augām dienām nešķīrās no kokosrieksta: viņš spēlēja ar to futbolu, mauca uz ķepas un, kad sajutās noguris, cieši piespieda sev klāt un iemiga.

Mūsu trešajam mīlulim bija pavisam pieticīgs vārds — Lapsēns. Tā bija maza, pelēka, glezni veidota lapsiņa ar slaidām kājām, ļoti kuplu asti un spriganām, brūnām acīm. Lapsēnu mums atnesa kāds paragvajietis, kad zvēriņš vēl bija pavisam mazs, ne vecāks par trim četriem mēnešiem. Lapsēns bija asspalvainā terjera lielumā un, redzams, neturēja nekādā cieņā savu senču paradumus. Es domāju, ka viņš pats sevi uzskatīja par suni, nevis par lapsu, — tik neparasta šķita viņa izturēšanās.

Mēs aplikām Lapsēnam kaklasiksnu un turējām viņu pie ķēdes, kurai otrs gals. bija iestiprināts metāla gredzenā. Gredzens brīvi slīdēja pa stiepli starp diviem mietiem. Tā Lapsēnam bija dota iespēja tiku tikām izskraidīties, un mums nebija jābaidās, ka viņš varētu sapīties ķēdē, jo tā bija īsa. Naktī viņš gulēja lielā, ar zāli izklātā būrī. Ik rītu, mūs ieraudzījis, Lapsēns priecīgi padeva labrītu ar skaļiem, stieptiem kaucieniem, bet, kad krātiņš tika atvērts, kuplā aste vilnīja kā neprātīga no viena sāna uz otru, virslūpa parāvās uz augšu, mazie piena zobiņi izplauka mīlīgā smaidā. īstu svētlaimi Lapsēns izjuta, kad tika izcelts no būra; šajā brīdī man vajadzēja ļoti uzmanīties, jo safūsmā par atkalredzēšanos viņš dažreiz tiktāl aizmirsās, ka mani pamatīgi noslapināja.

Drīz pēc Lapsēna ierašanās kolonijā mēs atklājām, ka viņam ir divas aizraušanās — cāļi un cigarešu gali. Cāļi, kā jau putni, viņam it sevišķi patika. Gadījās, ka viena vai divas no Paulas vistām ielavījās kolonijā un atklīda tuvu pie tās vietas, kur bija piesiets Lapsēns. Tādās reizēs viņš tūlīt nogūlās zemē, uzlika galvu uz priekšķepām, izslēja ausis un viegli luncināja asti. Vistas tuvojās, savā nodabā klukstēdamas, uzknābādamas izbirušos graudus, bet, jo tuvāk tās nāca, jo spožāk iespīdējās Lapsēna acis. Vistas tuvojās ļoti lēnām, un Lapsēnam pietrūka pacietības. Viņš metās klukstēm virsū, pirms tās bija pienākušas aizsniedzamā tālumā, nostiepa ķēdi līdz galam un satraukti vaukšķēja. Pārbijušās vistas kladzinādamas spruka projām, bet vainīgais attupies ar starojošu skatienu blenza pār plecu uz mums, aste jautri kuļājās smiltīs, saceldama veselu putekļu mākoni.

Lapsēna interese par cigarešu galiem izvērtās gandrīz vai apsēstībā. Tikko viņš kādu atrada, uzreiz klupa klāt un aprija, kaut ari ģīmītis pauda dziļu pretīgumu. Pēc tam viņš pusstundu mocījās ar klepu, krietni padzērās un bija gatavs medīt nākamo izsmēķi'.

Tad pienāca diena, kad Lapsēns dabūja smagu mācību. Aiz neuzmanības es biju atstājis gandrīz veselu cigarešu paciņu viņam aizsniedzamā attālumā, un, pirms atskārtu savu kļūdu, Lapsēns jau bija tās apēdis. Es pat negribu atcerēties, cik grūti viņam toreiz klājās. Viņš vēma vienā vemšanā, kamēr kopā ar apēstajām brokastīm no jauna dienas gaismu bija ieraudzījusi pēdējā papīra strēmelīte un tabakas šķipsniņa. Pēc tam Lapsēns jutās tik slābans, ka spēja vienīgi gulēt; viņam cieši garām pagāja cālis, bet Lapsēns pat ausi nepakustināja. Pret vakaru viņam kļuva labāk, un viņš apēda divas mārciņas gaļas ar divām jēlām olām, taču, kad es viņam pastiepu pretī cigareti, viņš atlēca sānis un dusmīgi nosprauslājās. Kopš tās reizes viņš vairs nekad un nekādā veidā netika baudījis tabaku.

BRIEŽI, VARDES UN ŽARARAKA

Kādudien mums kļuva zināms, ka nākamajā rītā autovia dosies pa dzelzceļa līniju ap divdesmit piecu kilometru tālā reisā līdz apdzīvotai vietai ar jauku nosaukumu — Vao. Uz Vao mani vilināja ne tikai skanīgais nosaukums, es biju arī dzirdējis, ka tās apkārtnē esot daudz jaguāru, tāpēc vēlējos sastapt apgabala pārvaldnieku, lai palūgtu atļauju izlikt lamatas. Bez tam Vao atrodas lopkopības ferma ar vismaz piecdesmit cilvēkiem — Cako mērogos tas ir ievērojams skaits, un man bija pamats domāt, ka daudziem no viņiem varētu būt pieradināti dzīvnieki, kurus viņi labprāt pārdotu.

Mums bija pieteikts, ka autovia aties pulksten četros rītā un nekādā ziņā negaidīs, ja mēs ierastos par vēlu.

Ar lielām pūlēm šai agrajā stundā izdabūjām Rafaelu pusaizmigušu no gultas un steberējām pa ceļu uz dzelzceļa līniju; grāvjos vardes un krupji vēl turpināja

savu nakts koncertu; no upes izkāpusī migla ietina krēslaino, snaudošo ciemu.

Autovia stāvēja uz sliedēm; mēs iekāpām, apsēdāmies cietajos sēdekļos un pusstundu pasnauduļojām, gaidīdami vadītāju. Beidzot viņš ieradās, plati žāvādamies; mēs' uzzinājām, ka pirms pieciem autovia neaties, jo viņam aizmirsuši iedot Vao pastu, tāpēc nācies sūtīt pēc tā cilvēku.

Sēdējām, aizkaitināti klusēdami, klausīdamies, kā dzied ciema gaiļi; drīz no miglas iznira puišelis ar pasta maisu. Autovia vadītājs iemeta to vagona pakaļ« galā, tad iedarbināja dzinēju ar tik ķērcošu skaņu, kas nedarītu kaunu nevienam jaunam gailēnam; mēs rībinājām projām miglā pa izļodzītajām sliedēm.

Pamazām dzelzceļa līnija attālinājās no upes, migla kļuva arvien retāka, līdz izzuda pavisam, nelieli pūku ielāpi saglabājās vienīgi virs dīķīšiem un strautiem. Debess mūsu priekšā nokrāsojās tēraudpelēka, pret to filigrāni iezīmējās meža asās kontūras. Tad pelēkums lēnām izzuda, dodams vietu sarkani violetai krāsai, kas izplūda kā asinis gar apvāršņa malu. Arī sarkanums ātri bālēja — un debess vērtās gaišrozā, pēc tam zila; beidzot virs meža pacēlās saule. Jau pirmajos slīpajos staros ainava atdzīvojās un ieguva plašumu. Mežs vairs

nebija tumšs, plakans siluets, bet pārtapa, biezā, mu- džeklīgā zaru, vīteņaugu un dzelkšņainu krumu pinumā ar spoži rasotām lapām. Veseli bari gui-ra dzegužu posa mitrās spalvas vai tupēja nolaistiem spārniem, sildīdamās agrā rīta saulē.

Mēs pabraucām garām mazam ezeriņam, kura krastā kūsāja putnu dzīve: grupiņām pastaigājās ibisi, rakņādamies dūņās ar līkajiem knābjiem; slaids, garkajains stārķis ar tumšu spalvu tērpu neatņemdamies domīgi vērās ūdenī savā attēlā; divi jakani mazgājās: šļāca sev virsū mirdzošas ūdens šaltis, no kurām spārnu apakšpuses plaiksnījās gundegas ziedu dzeltenumā. Maza, pelēka lapsiņa atgriezās no nakts medībām, pieskrēja pie sliedēm un norikšoja mums pa priekšu savus piecdesmit jardus, iekams pamanījās nozust krūmājā.

Autovia elsdama ripoja tālāk, un drīz vien mēs sasniedzām nelielu pļavu, kur atklājās fantastisks skats. Pļavas platība varēja būt ap divi akri, to apjoza augstas palmas, bet vidū bija strādājuši lielie Cako zirnekļi. Ķermenis šim zirneklim ir lazdas rieksta lielumā, nosēts baltiem un rozā punktiņiem, to balsta garas, tievas kājas, kas izvietotas tik plaši, ka piepildītu seklu apakštasi. Zirnekļa savērptais tīmekļa pavediens ir zeltainā krāsā, resns un elastīgs. Ar zeltītajiem tīkliem, ikvienu ratu riteņa lielumā, zirnekļi pļavā bija apklājuši katru krūmu un zāles ceru. Tīkla centrā, plati iepleties, tupēja pats zirneklis; katrs sīkākais tīmekļa pavediens, katra stīdziņa, no kā sastāvēja viņa pils, bija izrotāta rasas pilieniem, kuri saulē vizuļoja kā briljanti zelta audumā. Tas bija pasakains, neaprakstāmi krāšņs skats: visa pļava zvīļoja un dzirkstīja agrā rīta saules staros.

Vao mēs sasniedzām ap pusastoņiem. Sliedes izlocījās ārā no meža plašā zālainē, kur vietumis spīdēja ūdens. Zālē, sliežu tuvumā, barojās melngalvas konuri.

. Ķermenis šiem mazajiem papagailīšiem bija spilgtā zāles zaļumā, galva un kakls ogļu melni. Kad mēs tiem tuvojāmies, putni cēlās spārnos un griezīgiem kliedzieniem, saulē zvīļodami, riņķoja virs mums.

Dzelžceļa līnija izbeidzās nelielā, dubļainā laukumā, ap kuru pletās Cako raksturīgais ciemats ar baltu, garu, zemu māju pārvaldniekam un pussagruvušām, no palmu baļķiem celtām būdām fermas strādniekiem.

Autovia sparīgi nokrācās un apstājās; tūlīt parādījās pārvaldnieks Fernandess — viņš nāca lieliem soļiem cauri dubļu jūrai ar mums sasveicināties.

Tas bija stalta auguma plecīgs vīrs ar glītu, mongo- lisku seju un ļoti skaistiem zobiem. Viņam bija lieliskas manieres, un viņš mūs apsveica tik goddevīgi, it kā mēs būtu karaļa ģimenes locekļi; pēc tam mēs tikām steidzīgi ievesti dzīvojamā istabā, kur viņa mazā, melnīgsnējā sieva saņēma rīkojumu parūpēties, lai mums tiktu sagatavota matē ar pienu.

Kamēr mēs sūcām biezo, līdz šķebīgumam saldo dzērienu, es izliku uz galda savas grāmatas un zīmējumus, lai ar Rafaela palīdzību izjautātu Fernandesu par vietējo faunu. Fernandess pazina visus tos dzīvniekus, kuri man bija sevišķi vajadzīgi, un apsolīja darīt visu iespējamo, lai man tos sagādātu. Jaguāri un oceloti, viņš stāstīja, šajā apvidū esot sastopami ļoti bieži — nupat pirms nedēļas jaguārs saplosījis dažas govis, bet šie zvēri esot ļoti piesardzīgi, tā ka noķert tos būšot grūti. Fernandess arī apsolīja izlikt lamatas it visās piemērotās vietās; ja viņam izdošoties kaut ko noķert, viņš man tūlīt sūtīšot ziņu. Jautāts par mazākajiem dzīvniekiem — vardēm, krupjiem, čūskām un ķirzakām —, Fernandess tikai iecietīgi pasmaidīja un ieteica mums pašiem aiziet uz kādu vietu fermas teritorijā, kur tiekot tīrīts mežs, tur, kā viņš apgalvoja, sīkie bichos esot papilnam.

Kamēr mēs steidzīgi beidzām malkot tēju, Fernandess pasauca divus indiāņus, tad visi kopā devāmies lūkot mazos bichos.

Mēs gājām pa šauru, dubļainu taku, kas līkumoja garā zālē, no kuras cēlās gaisā moskītu mākoņi. Pienā- cām pie lopu kaujamā aploka — ap septiņdesmit kvad- rātpēdu laukuma ar ciešu palmu baļķu sētu. Uz sētas kā tās neatņemama sastāvdaļa savā ierastajā sakum- pušajā, it kā draudīgajā pozā tupēja melnas lijas, gaidīdamas nākamo kaušanu. Sie putni bija tik nekaunīgi, ka pat nepakustējās, kad mēs tiem gājām garām sešu pēdu atstatumā, vienīgi vērtējoši mūs nopētīja; melnās lijas man šobrīd atgādināja pavecu uzņēmēju kompāniju, kas sapulcējušies, lai apspriestos par veikaliem.

Fernandess veda mūs pa taciņu kādu pusjūdzi cauri zālainei, tālāk sākās mežs. Te mēs atradām grupu

Tndiāņu, kas pļāpādami un smiedamies ar mačetēm tīrīja mežu no dzelkšņainajiem brikšņiem, viņu platās salmu cepures krūmu biežņā kustējās kā dzīvas sēnes. Fernandess sasauca indiāņus kopā un paskaidroja, kas mums vajadzīgs, bet viņi kautrīgi pablenza uz mums, smīkņādami saskatījās un sāka par kaut ko apspriesties; beidzot viens no viņiem uzrunāja Fernandesu, rādīdams zemē uz lielu baļķi, ko pa pusei noslēpa dzelkšņainie krūmi.

Fernandess pastāstīja Rafaelam, ko uzzinājis, tas savukārt dzirdēto pārtulkoja man.

Indiānis saka, Džerij, viņi redzējuši čūsku, bet tā ļoti ātri aizlocījusies projām un tagad guļot noslēpusies zem šī koka.

Labi, pajautā senjoram Fernandesam, vai indiāņi varēs mums palīdzēt pagrūst baļķi sānis, tad es pamēģinātu čūsku noķert.

Atkal bija mazliet jāpagaida, kamēr mans priekšlikums tika pārtulkots Fernandesam un viņš deva rīkojumu indiāņiem; nu visi vīri ķiķinādami, cits citu grūstīdami kā skolas puikas, steidzās pie kritušā koka un sāka ap to izcirst brikšņus.

Kad visgarām stumbram bija attīrīta pietiekami liela platība, es nogriezu sev piemērotu nūju, lai uzsāktu cīņu ar čūsku.

Rafaels bija ārkārtīgi sarūgtināts, jo es viņam neatļāvu man palīdzēt — sacīju, ka esmu apsolījis viņa mātei nekādos apstākļos nelaist dēlu čūsku tuvumā. Pēc nelielas vārdu maiņas, kuras laikā Rafaels gandrīz vai sadumpojās, es viņu pierunāju atkāpties drošā attālumā. Tad pamāju indiāņiem, un viņi iecirta mačetes baļķī pie pašas zemes, ar spēju rāvienu pavēla baļķi sāņus un tūlīt deva kājām ziņu.

No iedobes, kurā bija gulējis baļķis, graciozi izslīdēja brūna, resna, ap četras pēdas gara čūska un steidzīgi locījās projām. Es stāvēju pēdas sešas atstatu no rāpuļa; mani ieraudzījis, tas pēkšņi apstājās. Paliecos uz priekšu, lai ar nūju piespiestu čūsku pie zemes, bet tai pašā mirklī rāpulis izdarīja kaut ko pavisam negaidītu — paslēja gaisā strupo, pēc izskata smago galvu un kādas sešas collas ķermeņa, pie tam kakls sāka pietūkt. Kakla āda lēnām pletās un piepūtās arvien vairāk,

un es skatīju savā priekšā čūsku, kas ļoti atgādināja kobru ar izvērstu apkakli.

Pasaulē zināma ne viena vien čūsku suga, kas līdzīgi kobrām spēj piepūst kakla ādu, tomēr parasti šim čūskām uz kakla izveidojas tikai neliels balonveida paplašinājums, ko pat nevar salīdzināt ar skaisto, gludeno kobras apkakli. Bet te, pašā Cako sirdī, kontinentā, kur nedzīvo kobras, es sastapos ar čūsku, kas bija tik ļoti līdzīga kobrai, ka pat čūsku dīdītājam Āzijā nerastos ne mazākās šaubas un viņš sāktu pūst savu fleitu.

Es uzmanīgi tuvināju čūskai nūju cerībā piespiest rāpuli pie zemes, bet čūska bija modra — viņa atminēja manu nolūku. Apkakle saplaka, un rāpulis steidzīgi slīdēja projām uz tuvējiem krūmiem. Vēl pāris reižu bez panākumiem izmēģinājos čūsku piespiest pie zemes un, kad tā jau-grasījās nozust biežņā, izmisumā pagrūdu nūju zem slīdošā ķermeņa un atsviedu to atpakaļ attīrītajā laukumiņā. Tas medījumu acīm redzami saniknoja, jo čūska uz brīdi apstājās un vērās manī atplestu rīkli, tad vēlreiz apņēmīgi devās uz tuvāko krūmu. Atkal es viņu panācu, pabāzu apakšā nūju un pacēlu gaisā, lai atsviestu atpakaļ, tālāk no krūmiem, bet šoreiz čūska izrīkojās pēc sava prāta. Tajā mirklī, kad rāpulis vēl atradās gaisā, ar spēju rāvienu tas izvērsa līdz galam apkakli un ar atplestu rīkli metās man virsū no sāniem. Laimīgā kārtā es laikus apjēdzu, kas notiks, un paguvu atlēkt atpakaļ, čūska par mata tiesu aizslīdēja man garām. Rāpulis nokrita zemē un palika mierīgi guļot; izmēģinājis viltību un cietis sakāvi, tas laikam bija uzdevis nevienādo cīņu. Tagad es no mugurpuses sagrābu čūsku aiz kakla un bez pūlēm iemetu maisā.

Džekija panācās uz priekšu un uzmeta man sarūgtinātu skatienu.

Ja tu arī turpmāk domā rīkoties tik muļķīgi, lūdzams, dari to, kad manis nav klāt.

Čūska jums tik tikko neiekoda, — Rafaels sacīja, izbīlī ieplestām acīm vērdamies caur briļļu stikliem.

Starp citu — kas tā bija par čūsku? — Džekija ievaicājās.

— Nezinu. Mani mulsina apkakle, kaut gan, liekas, esmu par šo rāpuli kaut kur lasījis. Kad atgriezīsimies mājās, es to izpētīšu.

Vai šī čūska ir indīga? — Rafaels jautaja, apsēzdamies uz baļķa.

.— Nedomāju vis1.. varbūt tikai nedaudz.

Atceros, reiz Āfrikā arī bija kāda čūska, kuru tu uzskatīji par nekaitīgu, bet īstenībā tā izrādījās indīga, par ko tu dabūji pārliecināties, kad šī Čūska tev iekoda, — Džekija piezīmēja.

Ak, toreiz bija pavisam citādi, — es skaidroju, — tā čūska bija uz mata līdzīga kādai neindīgai sugai, un es rāpuli paņēmu rokā.

Nu jā, un šis rāpulis izskatās līdzīgs kobrai, un arī to tu paņēmi rokā, — mana sieva saērcināta deva pretī.

Nesēdi uz baļķa, Rafael, — es sacīju, mainīdams sarunas tematu, — zem mizas var būt skorpioni.

Rafaels aši pielēca kājās, bet es, aizņēmies no kāda indiāņa mačeti, piegāju pie baļķa, lai atcirstu satrūdējušo mizu. Pirmais mačetes cirtiens mums atsedza veselu kaudzi vaboļu kūniņu un vienu lielu simtkāji; pēc otrā cirtiena atkal atklājās vaboļu kūniņas, divas vaboles un kāda sērīga izskata koku varde. Es lēnām virzījos gar baļķi uz priekšu, iedūru mačetes galu mizā, aizķēru un ar klusu kraukšķi to atplēsu. Taču zem mizas, kā likās, dzīvoja vienīgi kukaiņi. Tad es atplēsu mizu līdzās tai vietai, kur bija sēdējis Rafaels, un no baļķa novēlās čūskiņa, tik resna kā cigarete, ap sešas collas gara. Tā bija ļoti skaista, izraibota melnām, krēmkrāsas, pelēkām un ugunssarkanām josliņām.

Ak tu tētīt! — Rafaels iesaucās, kad es čūsku paņēmu rokā. — Es taču turpat vien sēdēju, vai ne?

Jā, — es stingri noteicu. — Citreiz esi uzmanīgāks, pirms kaut kur apsēdies. Tu varēji viņu nospiest.

Kas tā par čūsku? — Džekija jautāja.

Koraļļčūskas mazulis… šodien mums veicas ar čūskām.

Tās ir ļoti indīgas, vai nav tiesa?

Bet ne tik bīstamas, ka spētu iekost Rafaelam caur puscollu biezu mizu, — es atbildēju.

Iemetis čūskiņu maisā, es izpētīju atlikušo baļķa daļu, bet tajā vairs nekā interesanta nebija.

Fernandess, kas no droša attāluma bija visu aizrautīgi vērojis, tagad mums ieteica doties atpakaļ uz ciemu

un apstaigāt^ cieminieku būdas, lai uzzinātu, vai tajās nav pieradināti dzīvnieki.

Kad mēs pa taku soļojām mājup, es pamanīju starp kokiem spīdam ūdeni un pierunāju savus biedrus doties to izpētīt. Mēs piegājām pie neliela dīķa, kur ūdens bija dzeltenbrūns no trūdošām lapām un spēcīgi oda pēc puvuma.

Priecīgi satraukts, staigāju gar ūdensmalu, meklēdams vardes; tā pagāja minūtes desmit, un piepeši es nokritu kā no mākoņiem, izdzirdis dīķa viņā galā troksni un kņadu. Palūkojies turp, ieraudzīju Fernandesu, Rafaelu un abus indiāņus, kas kliegdami lēkāja ap Džekiju, bet viņa skaļi sauca manu vārdu. Cauri šim troksnim līdz manim atplūda dīvainas skaņas — tādi kā gari pūtieni ar rotaļu taurīti. Es steidzos gar krastmalu uzzināt, kas noticis. Piegājis pie Džekijas, redzēju, ka viņa kaut ko tur rokās; šis kaut kas izdeva taurītes pūtieniem līdzīgās skaņas, kamēr Fernandess un indiāņi korī kliedza: — [ Venenosa, muy venenosa, senora! [28]

Rafaels pienāca man klāt ļoti satraukts.

Džerij, Džekija noķērusi nelabu bicho. Indiāņi saka — tas esot ļoti bīstams, — viņš skaidroja.

Tā jau ir tikai varde, — Džekija attrauca, pūlēdamās pārkliegt indiāņu tarkšķēšanu un sagūstītā dzīvnieka dusmīgos, tauru skaņām līdzīgos kliedzienus.

Dod šurp, es paskatīšos.

Džekija atvēra saujas, un es ieraudzīju ārkārtīgi neparastu abinieku. Tas bija pilnīgi apaļš, melnā krāsā,

ar baltgani iedzeltenu vēderiņu. Dzīvnieka zeltainās acis bija izvietotas uz lielās, plakanās galvas pašā virsū — kā mazītiņam nīlzirgam. Taču visvairāk mani pārsteidza mute ar biezām, dzeltenām lūpām, kas lokveidīgi stiepās no viena galvas sāna līdz otram un bija mazliet pavērtas tādā kā platā smaidā — tieši kā Res- nītim Teniela [29] ilustrācijās. Kamēr es vēroju interesanto vardi, tās ķermenis piepūtās kā balons, varde nostājās uz resnajām kājelēm, plaši atplēta muti (tās iekšpuse bija spilgti dzeltenā krāsā), un atkal atskanēja griezīgie taures pūtieni.

Kad es paņēmu vardi rokā, tā mežonīgi spirinājās, un es to noliku zemē. Nu varde atkal nostājās uz strupajām kājelēm, aiz dusmām plati vārstīja muti, izgrūda griezīgus taures pūtienus un tuvojās man ar maziem lēcieniem. Sī varde bija burvīgs radījums.

Kur tu to noķēri? — es vaicāju Džekijai.

Tepat. Varde tupēja ūdenī, acis vien ārā kā nīlzirgam, un es to sagrābu. Kas tā par vardi?

Nudien nevaru iedomāties. Tai ir kaut kāda līdzība ar ragaino vardi, bet tā nav parastā ragaina varde. Katrā ziņā ļoti interesants radījums, varbūt kaut kāds vēl nezināms dzīvnieks.

Entuziasma spārnoti, mēs izpētījām mazo dīķīti, un mums izdevās sagūstīt vēl trīs šīs ārkārtīgi neparastās vardes, par ko es biju ļoti priecīgs.

Toreiz es patiešām domāju, ka esmu atklājis jaunu varžu sugu, radniecīgu ragainajai vardei, ar kuru tai ir zināma līdzība. Tomēr pēc atgriešanās Anglijā noskaidrojās, ka esmu ieguvis Badžita [30] vardi; manuprāt, neparastajai vardei šis nosaukums piedien ļoti labi, ņemot vērā tās tuklumu un izturēšanos. Kaut gan Badžita varde ir zinātniski aprakstīta, tā tomēr tiek uzlūkota par ļoti retu dzīvnieku, pat Dabaszinātņu muzejā bija tikai viens eksemplārs.

Tuvojoties ciemata būdām, sastapām lopu kopējus, kas bija pārnākuši mājās ieturēt pusdienas un nogulē- ties dienvidu. Zirgi bija piesieti būdu tuvumā, turpat, kaudzē samesti, gulēja smagie ar aitādām izpolstētie

segli. Vīri pakausī atgrūstām salmu cepurēm sēdēja, atbalstījušies pret būdu sienām, un sūca matē no mazām krūzītēm. Mugurā viņiem bija noplīsuši krekli, pie- svīduši gluži pelēki, virs bombachas [31] uzsietie biezie ādas ceļgalu aizsargi — vienās skrambās un noberzu- mos no dzelkšņainajiem krūmiem, kuriem viņi bija jājuši cauri. Būdu nojumītēs virs dūmojošiem pavardiem līkņāja sievas, gatavodamas ēdienu, bet visapkārt bariem ņudzēja tumšacaini bērni netīrām mutēm un plušķaini suņi.

Tuvojoties pirmajai būdai, Džekija man deva prātīgu padomu.

Ja viņiem būs pieradināti dzīvnieki, dieva dēļ neizrādi savu sajūsmu. Tādās reizēs viņi tūlīt prasa du- bultcenu, — Džekija sacīja.

Nē, nē, to es nedarīšu, — es apsolīju.

Bet viņdien, kad pirkām putnu, tieši tā notika. Ja tu nebūtu rādījis tik laimīgu ģīmi, mēs to putnu būtu dabūjuši uz pusi lētāk. Izliecies, ka tev nav sevišķas intereses par to, ko viņi piedāvā.

Nedomāju, ka mēs te diez ko atradīsim, — es sacīju, vērodams nožēlojamās būdas.

Lēnām mēs gājām no būdas uz būdu, un Fernandess skaidroja vīriem, kas mums vajadzīgs.

platas bikses, kādas nēsā Argen-

Viņi pasmējās, apspriedās savā starpā un apsolīja pamēģināt sadabūt prasīto, bet nekur mēs nemanījām pieradinātus savvaļas dzīvniekus.

Mēs stāvējām pie kādas būdas, runādami ar tās saimnieku — atbaidoša izskata, neskuvušos vīru, kas gari un plaši klāstīja par jaguāriem, kad piepeši būdas durvīs parādījās mīlīgs radījums un izskrēja ārā pie mums. Pirmajā mirklī, palūkojies uz to ar acs kaktiņu, es nodomāju, ka manā priekšā ir suns. Te uzreiz Džekija spalgi iekliedzās; pagriezies es ieraudzīju, ka viņa ap- kampusi^ mazu, lāsumainu briedīti, kas viņā lūkojās lielām, neuzticīgām acīm.

— Paskaties uz šo radījumu… vai viņš nav jauks? — Džekija sauca, nelikdamās zinis par briedīša īpašnieku, kas stāvēja gandrīz turpat līdzās. — Vai viņš nav apburošs? Kādas viņam brīnišķīgas acis… Mums viņš noteikti jādabū. Kā tu domā, vai saimnieks viņu pārdos?

Es pametu skatienu uz mazā radījuma īpašnieku un nopūtos, pamanījis, kā vīram iespīdas acis.

— Saimnieks jau redzēja, cik vienaldzīgi tu izturējies pret jauko dzīvnieciņu, manuprāt, viņš to pārdos ar lielāko prieku, — es rūgti noteicu. — Rafael, pajautā, cik viņš prasa.

Vīrs vispirms desmit minūtes aizgūtnēm stāstīja, cik ļoti viņš pieķēries mazajam briedītim un cik grūti viņam būs no tā šķirties, tad nosauca cenu, kas mūs visus apstulbināja. Pēc pusstundas cena jau bija ievērojami sarukusi, tomēr vēl aizvien krietni pārsniedza dzīvnieka faktisko vērtību. Džekija klusēdama vērās manī.

Redzi, — es izmisis sacīju, — viņš prasa divreiz vairāk, nekā šis mazais rakaris ir vērts. Mēs briediti būtu dabūjuši par ceturto daļu pieprasītās cenas, ja tu, tikko šo mazuli ieraudzījusi, nemetusies viņu paijāt.

Es nemaz tā uzreiz nepaijāju, gribēju tikai, lai tu viņam pievērs uzmanību.

Man vairs nebija ko teikt; klusēdams es vīram samaksāju, un mēs gājām atpakaļ uz dzelzceļa līniju; Džekija nesa mazo briedīti, cieši piespiedusi sev klāt, un čukstēja viņam mīļus vārdus zīdainajās ausīs.

Kad mēs iekāpām autovia, vadītājs paliecās uz priekšu un, mīlīgi smaidīdams, paglaudīja briedītim galvu.

Litido, — viņš teica, — muy lindo bicho.

Lindo — nozīmē skaists, vai ne? — Džekija jautāja.

Pareizi, — Rafaels atteica. — Un kas tad ir?

Es domāju, tas būtu piemērots vārds jaukajam radījumam, kā jums liekas?

Un tā mēs devām briedītim vārdu Lindo — skaistais. Viņš uzvedās priekšzīmīgi: ar interesi apošņāja visu autovia, pēc tam, piegājis pie Džekijas, pieglauda viņai savu melno, mitro purniņu. Bet, kad autovia ar spēju grūdienu uzņēma gaitu, briedēns acīmredzot nosprieda, ka šāds pārvietošanās veids viņam nav pieņemams; ar strauju lēcienu viņš metās pie pakaļējā borta. Briedītis pārliecās pāri malai un jau grasījās lēkt ārā, taču es vēl laikā paguvu nogrābt viņu aiz pakaļkājām un ievilkt atpakaļ vagonā. Lindo izmisīgi pretojās, belza man ar asajiem nadziņiem un spiedzīgi brēca «barrrl»,

Savaldīt izbiedētu briedīti ir ārkārtīgi grūti — viņam jāsatur pakaļkājas, citādi viņš jūs mežonīgi spārdīs ar asajiem nagiem. Tomēr jāatceras, ka briedīša kājas nedrīkst turēt pārāk cieši, jo tās ir ļoti tieviņas un var pārlūzt.

Piecas minūtes nocīnījušies, mēs Lindo pievārējām, es novilku kreklu un ievīstīju viņu tā, ka briedītis, pat gribēdams turpināt pretošanos, nespeja pats sev vai mums nodarīt ļaunu.

Autovia vadītāju tik ļoti bija aizrāvis neparastais skats ar briedēnu kreklā, ka viņš kādā strauja pagriezienā mūs tik tikko neizlidināja no vagona.

Pa ciema ielu mēs tuvojāmies mūsu mazajai majiņai un pārsteigti ieraudzījām ārā pie vārtiem cilvēkus trīsdesmit sadrūzmējušos ap kādu vīru ar lielu koka kasti. Vīrs un pūlis skaļi tērgāja un plātījās ar rokām. Mājas verandā kā varens kalns slējās iespaidīgais Paulas stāvs ar sarūsējušu šauteni, kas bija draudīgi pavērsta pret pūli.

Mēs izspiedāmies cauri ļaužu drūzmai un iegājām verandā, lai noskaidrotu, kas tur notiek. Paula mūs saņēma ar redzamu atvieglojumu; viņa sāka kaut ko steidzīgi bērt spāņu valodā, bolīdama acis un raukdama pieri, pie tam šautenes stobrs bez ļauna nolūka vērsās pēc kārtas uz katru no mums.

Es izņēmu ieroci Paulai no rokām — viņa to labprāt negribēja atdot —, un Rafaels pacietīgi noklausījās viņas stāstu.

Senjors viņai šorīt uzdevis apgādāt šauteni, ar ko šaut putniņus mazajai pūcītei — lechuchita, vai nav tiesa? Nu, tad viņa gājusi uz ciemu un sadabūjusi šo lielisko šauteni. Pārnākusi mājās, viņa atradusi šito vazaņķi (Paulas trīcošais ^pirksts pavērsās pret vīru ar kasti) sēžam verandā. Sis teicies atnesis senjoram bicho. Paula, būdama ziņkārīga, tūlīt noprasījusi, kas tas par bicho, un vīrs pacēlis kastes vāku: ar šaus» mām viņa ieraudzījusi kastē lielu, saniknotu yararā. No visiem dzīvniekiem, kādi rodami Cako, yararā ir pats bīstamākais, jo yararā ir žararaka — viena no visindīgākajām un agresīvākajām Dienvidamerikas čūskām.

Paula tāpēc ne mirkli nevilcinājusies. Viņa pavēlējusī vīram tūlīt aizvākt kasti ar čūsku drošā attālumā no mājas. Tā kā ārā valdīja neciešams karstums, bet verandā bija ēna, vīrs neesot Paulai paklausījis, tad Paula pielādējusi šauteni un iztriekuši šo ar varu ārā.

Vīrs, kas man rādījās mazliet vientiesīgs, protams, bija sašutis par tādu uzņemšanu. Viņam pietika drosmes sagūstīt yararā, un viņš acīmredzot gaidīja, ka viņu uzņems ar cieņu un apbrīnu, bet nu izrādījās, ka aplam resns sievišķis ar šauteni viņu padzen. Ārā pie vārtiem vīrs nešpetni lamājies, kamēr Paula ar šauteni rokā sargājusi mājas durvis.

Mūsu ierašanās laimīgā kārtā izbeidza šo jezgu; mēs aizsūtījām Paulu virtuvē uzvārīt tēju, bet vīru paaicinājām verandā.

Žararaka, visu pēcpusdienu turēta karstā saulē, it nemaz nebija noskaņota miermīlīgi: tikko es pavēru kastes vāku, lai uz viņu palūkotos, čūska pielēca pie spraugas un mēģināja man uzbrukt. Sī čūska bija pavisam neliela, labi ja divarpus pēdas gara, bet to, kā viņai pietrūka no garuma, jo bagātīgi aizstāja neparastais cīņas spars, tā ka pagāja krietns laiks, iekams man izdevās viņai uzmest cilpu un pēc tam no aizmugures sagrābt aiz galvas.

Rāpulis izskatījās ļoti skaists — ķermenis tam bija pelnu pelēkā krāsā, no galvas līdz astei izrotāts virknī- tēs sakārtotiem ogļu melniem rombveida lāsumiem ar iedzeltenām maliņām. Galva bija plakana, šautrveidīga, acis niknas, zeltainas.

Man izdevās čūsku iedabūt seklā kastē, kuru no virspuses sedza stiepļu siets; tur rāpulis gulēja starp zariņiem un sausām lapām, skaļi šņākdams, turklāt lielā ātrumā tricināja asti kā klaburčūska. Tikko virs kastes krita mazākā ēna, žararaka šāvās augšup pret sietu, asie indes zobi izdūrās tam cauri. Redzētajam bija grūti noticēt, jo parasti čūska nevar iekost pilnīgi gludā virsmā. Kodiena brīdī čūskas mute bija plaši atplesta, galva atmesta atpakaļ, lai garie, līkie zobi iecirstos ar jo lielāku spēku. Pusstundas laikā uz stiepļu sieta parādījās vairāki zeltaini indes plankumi, bet čūska vēl arvien nerimās. Galu galā man nācās uzlikt uz kastes otru stiepļu sietu puscollu virs pirmā, lai nodrošinātos pret iespējamiem nelaimes gadījumiem.

Tovakar Paula, likdama galdā vakariņas, nolasīja mums garu garo lekciju par yararā un tās paradumiem.

No Paulas stāstījuma izrietēja, ka gandrīz vai ikviens viņas dzimtas loceklis savā dzīvē nonācis aci pret aci ar yararā un atradies par matu no nāves. Radās iespaids, it kā visa Cako dzīvojošā žararaku cilts to vien zinājusi kā lavīties klāt Paulas radiniekiem. Bet, tā kā viņi nemainīgi visos gadījumos palikuši dzīvi, čūskas droši vien būs izjutušas smagu vilšanos.

Pēc vakariņām Paula ienāca novēlēt mums labunakti. Viņa pameta sadrūmušu skatienu uz žararakas kasti istabas kaktā un paziņoja, ka ne par kādu naudu ne- gulēšot vienā mājā ar yararā\ pēc tam, noskaitījusi lūgšanu, lai viņai būtu lemts mūs no rīta sastapt dzīvus, mūsu saimniece aizlīgoja pa ciemu uz savu māju.

Tajā vakarā mums patiešām nācās pārdzīvot satraukumu, bet čūskas tur nebija vainīgas.

Rafaels strinkšķināja ģitāru, dziedādams gaučo dziesmiņu, kuras vulgaritāti īpaši izcēla aliterācija; Džekija gulēja gultā, rokā viņai bija mēnesi vecs Buenos Airēs Herald numurs, ko viņa nez kur bija izrakuši, bet es apskatīju Paulas sagādāto šauteni. Tā bija spāņu tipa, kādu es līdz šim nepazinu, un, kā likās, gluži pieņemamā stāvoklī. Es atklāju pie tās tikai vienu trūkumu.

Rafael, — es sacīju, — šautenei trūkst drošinātāja.

Viņš pienāca un apskatīja šauteni.

Jā, Džerij … bet skatieties, te ir drošinātājs.

Ko, šis mazais knibulis?

Jā, tas ir drošinātājs, — Rafaels pastāvēja uz savu.

Nevar būt. Es to pārliku abos stāvokļos, bet šautenes gailis tomēr darbojas.

Nē, nē, Džerij… klikšķis ir dzirdams, tas tiesa. Bet šāviens neies vaļā.

Es neuzticīgi viņā noraudzījos.

Zini, man tas liekafe savādi. Drošinātājs vienmēr ir drošinātājs, ja tas ir iestādīts, nospiežot gaili, nekāda klišķa nevar būt, — es noteikti apgalvoju.

Nē, Džerij, jūs nesaprotat… tā ir spāņu šautene… Es parādīšu, kā tā darbojas, — Rafaels sacīja.

Viņš pielādēja šauteni, nospieda uz leju mazo knibu- līti, tad izbāza stobru pa logu un nospieda gaili. Atskanēja apdullinošs rībiens, ciemā sāka riet visi suņi; Dže- kija, domādama, ka izbēgusi tjararā, izskrēja no guļamistabas.

Rafaels sakārtoja brilles un apskatīja šauteni.

Nu labi, — viņš filozofiskā mierā noteica, — tātad šāviens iet vaļā šādā stāvoklī.

Tagad viņš parāva knibuli uz augšu, pielādēja no jauna un, mērķēdams ārā pa logu, nospifeda gaili. Ar lielu troksni šāviens sprāga otrreiz, nu ciema suņi kļuva gandrīz vai histēriski.

Ar šo tā saucamo spāņu šauteni, — es sacīju Džekijai, — var nošauties katrā laikā, vienalga, vai tā ir vai nav nodrošināta.

Nē, Džerij, šautene ir laba, — Rafaels aizkaitināts iebilda, — bet es domāju, ka iekšpusē tā ir salūzusi.

Gluži manas domas, — es piekritu.

Tā mēs strīdējāmies vēl kādas desmit minūtes, tad piepeši pie ārdurvīm sāka skaļi dauzīties. Bija jau vēls, un mēs nekādi nevarējām iedomāties, kas pie mums varētu nākt; abi ar Rafaelu gājām atvērt. Verandā stāvēja divi nobijušies paragvajieši zaļās, nodilušās uniformās, ar naga cepurēm, rokās viņiem bija vecas, sarūsējušas šautenes. Pēc tam kad abi vīri mūs vienā balsī militāri nosveicināja, mēs sapratām, ka tie ir no vietējās policijas. Viņi apjautājās, vai mēs esot šāvuši un, ja tā būtu, ko esam nošāvuši.

Rafaels paskaidroja, ka šāvieni sprāguši nejauši un neviens nav nošauts. Policisti, švīkādami smiltīs basās kājas, mulsi saskatījās. Vilcinādamies viņi paskaidroja, ka policijas priekšnieks viņus sūtījis mūs arestēt un savākt līķi — mūsu nozieguma upuri. Be't, tā kā līķa nebija, viņi lāgā nezināja, ko tagad darīt. Policisti apgalvoja, ka iemantošot sava priekšnieka dusmas, ja atgriezīšoties bez mums pat tad, ja mēs nevienu nebūtu nošāvuši. Viņi izskatījās gaužām noraizējušies un apmulsuši, tā ka mums ar Rafaelu kļuva abu žēl; mēs piedāvājāmies iet līdzi uz policijas iecirkni, lai tur priekšniekam visu izskaidrotu. Par to policisti bija mums ārkārtīgi pateicīgi; viņi vairākas reizes pēc kārtas mūs militāri nosveicināja, atkārtodami: — i Gra- cias, senor, graciasl [32]

Un tā mēs gājām pa mēnesnīcas apgaismoto ciema ielu; pa priekšu sojoja policisti, laiku pa laikam apstādamies, lai vērstu mūsu uzmanību uz kādu peļķi vai dubļainu vietu.

Ciema viņā galā bija policijas iecirknis — būda ar divām izbalsinātām istabiņām, ko noēnoja liela palma ar kuplu, izpūrušu lapotni.

Mūsu eskorts ieveda Rafaelu un mani mazā, pustumšā istabiņā, kur pie veclaicīga galda, iespaidīgi nokrauta ar visādiem dokumentiem, sēdēja policijas priekšnieks. Tas bija garš, izstīdzējis drūma izskata cilvēks, viņa mirdzoši nospodrinātie zābaki un josta uzskatāmi pauda augsto sabiedrisko stāvokli; tikai nesen viņš bija iecelts šajā postenī un acīmredzot gribēja parādīt vietējiem iedzīvotājiem, ka neviens noziegums nevar palikt nesodīts.

Policisti atdeva godu un, nostājušies miera stājā, ņēmās abi vienā balsī ziņot par notikušo. Priekšnieks viņos klausījās nikni saviebtu seju, un, kad ziņojums bija galā, caur piemiegtām acīm nomērīja mūs ar vērtējošu skatienu, pēc tam ar cēlu žestu paņēma aiz auss aizbāzto cigaretes galu un iededzināja.

Tā, —i viņš teatrāli nosvepstēja, izpūzdams caur degunu dūmus, — tātad jūs esat atbildīgi par kārtības traucēšanu, ko?

Si, senor [33] , — rafaels drebošām lūpām padevīgi atbildēja, — mēs esam atbildīgi.

A! Tātad jūs to apstiprināt, — priekšnieks pārjautāja, iepriecināts, ka izdevies no mums izspiest atzīšanos.

Si, senor, — Rafaels atkārtoja.

Tā, — turpināja priekšnieks, aizbāzis īkšķus aiz jostas un bīstami tālu atgāzies krēslā, — jūs tātad at- zīstaties, ko? Jūs ierodaties te Cako un domājat, ka varat nesodīti atļauties darīt nekārtības, ko? Jūs domājat — te ir incivilizado [34] un jūs tiksiet cauri ar veselu ādu,ko?

Si, senor, — Rafaels sacīja.

Nekas tā nenokaitina cilvēku kā atbildes uz tīri retoriskiem jautājumiem, un policijas priekšnieks nikni blenza Rafaelā.

Bet vai jūs nepadomājāt, ka te varētu būt tādi paši likumi kā visur citur pasaulē, ko? Jums laikam vis neienāca prātā, ka te sastapsities ar policijas spēkiem, ko?

Policijas spēki pa to laiku stāvēja «brīvi», apmierināti klausīdamies, kā viņu priekšnieks izmeklē lietu. Viens no viņiem cītīgi bakstīja zobus, otrs iebāza pirkstu šautenes stobrā un izvilcis aplūkoja to ar rūpju pilnu seju — acīmredzot bija pienācis laiks kārtējai ikgadējai šautenes tīrīšanai.

Klausieties, senjor, —> Rafaels pacietīgi bilda, — mēs neesam izdarījuši nekādu noziegumu. Vienīgā mūsu vaina ir tā, ka no mūsu šautenes nejauši sprāga šāvieni.

Ne jau par to ir runa, — policijas priekšnieks gudri paskaidroja, — bet saprotiet — jūs taču būtu varējuši izdarīt noziegumu.

Tik pārliecinošu argumentu Rafaels vairs nespēja atspēkot un apklusa.

Tomēr, — priekšnieks augstsirdīgi turpināja, — es jūs pašreiz nearestēšu. Man šī lieta vēl jāpārdomā. Bet rīt no rīta jums jāierodas pie manis ar uzturēšanās atļaujām. Jūs mani sapratāt?

Strīdēties pretī nebija nekādas nozīmes, un mēs klusēdami pamājām.

Policijas priekšnieks piecēlās un paklanījās, tad sasita papēžus ar tādu sparu, ka vienam no policistiem izkrita šautene, viņš pasteidzās atdot godu, lai slēptu savu neveiklību.

Mēs ar Rafaelu tik tikko spējām novaldīt smieklus un, nonākuši drošā attālumā, no kurienes mūs vairs nevarēja sadzirdēt, abi lieliski uzjautrinājāmies par mūsu sarunu ar policijas priekšnieku.

Kad pārradāmies mājā, Rafaels Džekijai meistarīgi notēloja policijas šefu, turklāt pats par to tik sirsnīgi smējās, ka no briļļu apakšas viņam pa vaigiem tecēja asaras.

No rīta pie brokastu galda šo atgadījumu pastāstījām Paulai. Bijām gaidījuši, ka viņa, tāpat kā mēs, par notikušo jautri pasmiesies, bet Paula bija sašutusi, dzirdētais viņai aizdeva lielas dusmas. Viņa mums noraksturoja policijas priekšnieku tādiem vārdiem, kādus lēdijai neklājas ņemt mutē, un apgalvoja, ka viņš ir pārāk augstās domās par sevi; arī viņai reiz iznākusi saraušanās ar šo priekšnieku, kad tas gribējis aizliegt viņas meitenēm kāpt uz upes tvaikoņa. Policijas priekšnieka izturēšanās pret mums Paulai likās pilnīgi neciešama. Šoreiz viņš bija aizgājis par tālu, un Paula bija gatava doties ar mums uz policijas iecirkni, lai pati priekšniekam pateiktu, ko viņš īstenībā ir vērts.

Pēc brokastīm viņa apņēma ap varenajiem pleciem spilgtu, sarkanzaļu šalli, uzbāza galvā platu salmu cepuri ar koši sarkanām magonēm un aizelsdamās dusmīgi soļoja kopā ar mums pa ciema ielu.

Nonākuši pie policijas iecirkņa, ieraudzījām palmas ēnā novietotu milzīgi lielu divguļamu gultu — un šajā gultā, saldi krākdams, gulēja pats policijas priekšnieks. Viņa neskūtajai sejai bija svētlaimīga izteiksme; turpat pie gultas nomestās tukšās pudeles liecināja, ka viņš visai izšķērdīgi nosvinējis iepazīšanos ar mums.

Paula, to redzēdama, nicinoši noirgājās, tad steidzīgi aizlīgoja pie gultas, atvēzēja roku un sparīgi iezvēla pa drānu kaudzi, kas, domājams, slēpa zem sevis policijas priekšnieka lejasgalu. Sitiens bija iespaidīgs un trāpīgs, jo Paula tajā tika ielikusi visu sava masīvā ķermeņa spēku; priekšnieks kā bulta uzsprāga gultā sēdus, pārbijies viņš blenza visapkārt, tad pazina Paulu un padeva laburītu, kautrīgi uzrāvis segas līdz pašam smakram. Tomēr Paulai nenesās prāts uz laipnībām — viņa neatņēma sveicienu, bet metās uzbrukumā. Krūtis Paulai strauji cilājās, acis meta zibeņus, kad viņa, noliekusies pār gultu, ņēmās gānīt policijas priekšnieku tik skaļā, griezīgā balsī, ka varēja dzirdēt visā ciemā.

Man galu galā kļuva nelaimīgā priekšnieka žēl: ciema ļaužu acu priekšā, gulēdams pats savā gultā, no kuras nespēja piecelties, jo virs viņa kā liela, brūna lavīna rēgojās Paulas apjomīgais, draudīgais stāvs, viņš bija spiests noklausīties dusmu, izsmiekla, ķengu un draudu izvirdumā, tik nežēlīgā un nerimtīgā, ka pašam neradās ne mazākā iespēja bilst kauA vārdiņu pretī. Priekšnieka iedzeltenā seja vispirms nosārta aiz dusmām, pēc tam nobālēja, bet, kad Paula sāka klāstīt intīmākās detaļas no viņa mīlas dēkām, priekšnieka ģīmis pieņēma zaļganu nokrāsu.

Tuvējo mājiņu iedzīvotāji stāvēja savu mītņu durvīs, vērodami šo uzjautrinošo skatu, un skaļiem uzmundrinājuma kliedzieniem atbalstīja Paulu; bija redzams, ka ciema ļaužu vidu policijas priekšnieks nav nekādā cieņā.

Beidzot nožēlojamais vīrs to vairs nevarēja izturēt — viņš strauji nogrūda segas, izlēca no gultas un vienā kreklā un strīpainās apakšbiksēs cieminiekiem par lieliem smiekliem un gavilēm iebēga policijas iecirknī.

Paula aizelsusies, bet laimīga apsēdās tukšajā gultā atvilkt elpu, pēc tam kopā ar mums atgriezās mājās; ceļā viņai nācās. vairākkārt apstāties, jo atbalstītāji vēlējās viņu apsveikt.

Sīs smieklīgās epizodes nobeigums sekoja vakarā, kad mūsu mājā, redzami samulsis, ieradās viens no viņnakts policistiem, — vienā rokā kārtības sargam bija uzticamā šautene, otrā — liels, nemākulīgi sakārtots liliju pušķis. Viņš paskaidroja, ka šo ziedu velti policijas priekšnieks sūta senjorai; Džekija, laipni pateikdamās, sūtījumu pieņēma.

Kopš tās reizes, kad vien mums gadījās redzēt policijas priekšnieku svarīgi, lieliem soļiem staigājam pa ciemu, viņš, mūs pamanījis, tūlīt pieņēma miera stāju un militāri sveicināja, tad noņēma no galvas formas cepuri un pasmaidīja. Nekad viņš vairs netika no mums pieprasījis uzturēšanās atļaujas.

BRIESMĪGĀS VARDES UN BIRUMS PUTNU

Divos mēnešos, kurus pavadījām Cako, mūsu dzīvnieku kolekcija bija tiktāl pieaugusi, ka tās apkopšana' un uzturēšana paņēma visu mūsu laiku.

Diena mums sākās pirms ausmas, kad Paula ielīgoja mūsu guļamistabā ar rīta tēju. Man godīgi jāatzīstas, ka mēs cēlāmies tādā agrumā nevis aiz patikas, bet gan tā iemesla dēļ, ka grūtākos darbus izdevīgāk padarīt, kamēr saule vēl nav augstu un gaiss ir vēsāks.

Pirmais uzdevums bija dzīvnieku aptīrīšana — ilgs, nogurdinošs, netīrs darbs, kas aizņēma apmēram divas stundas. Cik daudz laika vajag katra būra iztīrīšanai — , tas atkarīgs no būra iemītnieka: ja dzīvnieks ir niķīgs, vajag vairāk laika, jo strādājot jāuzmanās, lai viņš jums

neiekož vai neieknābj; ar draisku dzīvnieku ari iznāk lieka noņemšanās, jo viņš nesaprot, ka aptīrīšana nav rotaļa, kas izdomāta viņa priekam.

Vairums dzīvnieku ātri pierada pie noteiktas kārtības un pacietīgi stāvēja vienā būra pusē, kamēr otra tika tīrīta, pēc tam pārgāja pretējā pusē, un mēs varējām būra apkopšanu pabeigt.

Pēc tam visos būros tika izkaisītas tīras, sausas lapas un iebērta kārta zāģa skaidu — nu varēja ķerties pie barības sagatavošanas. Sākām ar augļiem, ko vajadzēja nomizot vai sagriezt gabaliņos. Tas izklausās gaužām vienkārši, un tāds šis darbs arī būtu, ja visiem dzīvniekiem augļus varētu sagatavot vienveidīgi, diemžēl īstenībā viss izrādījās daudz sarežģītāk. Dažiem putniem, piemēram, patika, ja banānu gareniski pārgrieza uz pusēm, uzsprauda uz āķa un pakāra pie stiepļu režģa; citi putni vēlējās, lai banāni būtu sagriezti mazos gabaliņos, tieši tik lielos, ka tos var uzreiz norīt. Daži putni neaiztika mango augli, iekams tas nebija samīcīts putriņā kopā ar maizi un pienu; citi pieprasīja šķēli1 pārgatavojušās papaija augļa ar sēklām (iekams to nebija saņēmuši, neko citu neēda). Ja sēklas tika izņemtas, šie putni auglim nepieskārās, lai gan tās neēda, vienīgi izlasīja no oranžā mīkstuma un izmētāja pa būri.

Tā augļu sagatavošana prasīja daudz laika — un dzivnieku kopējam bija vajadzīga laba atmiņa, lai izdabātu katra nometnes iemītnieka gaumei.

Nākamais grūtais uzdevums bija gaļas sagatavošana. Mēs izlietojām dienā četrpadsmit mārciņas gaļas — plašu asorti, kas sastāvēja no sirds, aknām, smadzenēm un atsevišķiem gaļas gabaliem; visu šo daudzumu vajadzēja attiecīgi sagriezt vai sakapāt katram dzīvniekam pieņemamā veidā.

Sagatavot četrpadsmit mārciņas gaļas, kad ārā termometrs rāda pāri par 100 grādiem [35] , nudien nav nekāds joks, un es cerēju šo darbu atvieglot ar lielu gaļas maļamo mašīnu. Uz mašīnas pamatnes bija lasāms «Primero classe» [36] , tomēr, par spīti lepnajam uzrakstam, šis smagnējais agregāts izvērtās par mūsu dzīves postu. Pie mazākā piesitiena no korpusa atlūza drumslas, un, lai cik mazi bija gaļas gabaliņi, ko mēs likām mašīnas mutē, tie vienmēr iestrēga, tā ka mašīnu nācās izjaukt. Pat tad, kad mašīna strādāja normāli, tā nepārtraukti drebēja un dārdēja, reižu reizēm izgrūzdama pa griezīgam kaucienam, kas satrauca cilvēku ar visstiprā- kiem nerviem.

Kad gaļa bija sagatavota, mūsu nākamais darbs bija visu ēdiena un ūdens trauku mazgāšana. Dziļi maldās ikviens, kurš iedomājas, ka, kļuvis par dzīvnieku vācēju, viņš ir atbrīvojies no netīkamā mājasdarba — trauku mazgāšanas.

Ap to laiku, kad ekspedīcija tuvojās beigām, mums jau bija kādi piecdesmit būri ar dzīvniekiem, un katrā būrī bija vismaz divi, bet citos pat trīs vai četri trauki. Katru vajadzēja rūpīgi izberzt un izskalot, tikai pēc tam varēja sākties dzīvnieku barošana. Tropiskajā karstumā ēdiena atliekas traukos ātri sadalās un sabojā svaigo barību, bet bojāta barība daudziem dzīvniekiem nestu nāvi.

Cilvēkam, kas pats nekad nav vācis faunu, droši vien liksies, ka mēs sev uzliekam daudz lieka darba un dzīvniekus pārāk izlutinām. Te man jāpaskaidro, ka bez šādām rūpēm un lutināšanas liela daļa aizietu bojā.

Ikvienā kolekcijā ir nedaudz dzīvnieku, kas neprasa sevišķi rūpīgu kopšanu un izdzīvo jebkuros apstākļos,

tomēr ut katru tādu eksemplāru iznāk apmēram divdesmit citu, pret kuriem jāizturas ar vislielāko uzmanību un saudzību.

Pēc tam kad kārtējais dienas darbs bija paveikts, mēs varējām nodoties neparastākiem, dažkārt visai sarežģītiem uzdevumiem — tādiem kā mazuļu ēdināšana no pudelītes, saslimušo dzīvnieku ārstēšana, jauniegūto eksemplāru pieņemšana un aprūpēšana. Visi šie pienākumi iegadījās jebkurā dienas vai nakts laikā, un to nokārtošana gandrīz vienmēr prasīja ne mazumu pūļu.

Vairums dzīvnieku ir miermīlīgi un, iekļāvušies nometnes dzīves ritmā, kopējam daudz raižu nedara, bet dažreiz mums gadījās arī tādi, kas nevarēja pierast pie noteiktās kārtības un sagādāja papildu darbu. Daudzos gadījumos tie izrādījās dzīvnieki, par kuriem kolekcionēšanas praksē izveidojies uzskats kā par viegli pieradināmiem dzīvei nebrīvē.

Dažos apgabalos Dienvidamerikā var atrast kādu vardi, kas laikam gan ir pati neparastākā starp batra- hldiem. Tā ir ragainā varde; tā kā vardes parasti labi panes dzīvi nebrīvē, es biju iedomājies, ka arī šī man nedarīs raizes. Dažu iemeslu dēļ es dedzīgi vēlējos iegūt pāris ragaino varžu, kamēr esam Cako. Man bija zināms, ka ragainās vardes sastopamas šai apvidū un vietējie iedzīvotāji tās dēvē par escuerzo, bet tas arī pagaidām bija viss, ko es zināju par šo dzīvnieku.

Kolekcionēšanas darbā var novērot šādu zīmīgu parādību: ja jūs ļoti vēlaties iegūt kādu sugu, vienalga, bieži vai reti sastopamu, tiklīdz jūs sākat par to interesēties, tā tūlīt pazūd, kā nebijusi. Tieši tā notika ar ragaino vardi; es visiem rādīju šīs vardes attēlus, piedāvāju pasakainu maksu par tās sagūstīšanu, nomocīju Džekiju un Rafaelu, raudams viņus ārā no gultas pulksten divos naktī, lai pārmeklētu purvus cerībā kādu noķert; tomēr visi šie pūliņi nedeva panākumus. Ja es būtu iepriekš zinājis, cik lielas rūpes man sagādās šie abinieki, nudien nebūtu tik Joti centies tos dabūt.

Kādu dienu ap lenča laiku es atradu mūsu mājiņas verandā apdauzītu skārda kannu, kurai kakliņš bija aizbāzts ar zaļām lapām. No Paulas uzzināju vienīgi tik daudz — bet tas jau man pašam bija skaidas! — ka traukā ir kāds bicho, kuru atnesis pavecs indiānis. Ar kociņu es uzmanīgi izvilku lapoto aizbāzni. Ielūrējis izrūsējušās kannas iekšpusē, pārsteigts ieraudzīju milzīgi lielu ragaino vardi, kas omulīgi sēdēja uz divu mazāku ragaiņu mugurām.

Kas tur ir? — apvaicājās Džekija, stāvēdama ar Paulu drošā attālumā.

Ragainās vardes… trīs skaistules, — es sajūsmināts atsaucos.

Es pagāzu kannu, un vardes izbira mudžeklīgā kaudzē uz verandas grīdas.

Paula iebļāvās un nozuda mājā, taču pēc brīža, pārbīlī trīcēdama, parādījās logā.

Senor, senor, skatieties, — viņa vaimanāja, — es un bicho muy malo, senor, muy venenoso. [37]

Blēņas, — es sacīju. — No es venenoso… no es ijararā… bicho muy lindo. [38]

j Madre de Diosl — Paula iekliedzās un pavērsa acis pret debesīm, pagalam sašutusi, ka es ragaino vardi biju nosaucis par skaistu dzīvnieku.

•— Vai šīs vardes ir indīgas? — Džekija taujāja.

Nē, protams, nē … viņas tikai tādas izskatās.

Pa to laiku vardes bija cita no citas atraisījušās, lielākā tagad sēdēja, dusmīgi blenzdama uz mums. Viņa bija apmēram tik liela kā apakštase, un man radās iespaids, ka trīs ceturtdaļas viņas ķermeņa aizņem galva. Vardei bija īsas, resnas kājas, apaļš vēders, milzīga galva un lielas, zeltaini sudrabainas acis. Virs katras acs vīdēja īpatnēji trīsstūraini ādas izaugumi, kas atgādināja maza kazlēna radziņus. Mute izskatījās neticami liela — tā it kā sadalīja pašu vardi divās daļās. Izstieptās lūpas, ragainā galva un īgni noļukušie mutes kaktiņi it labi piestāvētu gan cietsirdīgam ļaundarim, gan resnam, uzpūtīgam monarham. Ļaunuma ilūziju vēl jo vairāk pastiprināja ķermeņa krāsojums: bālgans sinepju dzeltenums ar sarkanrudiem un za|- ganpelēkiem plankumiem, un tas radīja iespaidu, it kā uz vardes muguras kāds būtu mēģinājis uzzīmēt pasaules karti, — kāds, kuram trūkst mākslinieciskas gaumes un zināšanu ģeogrāfijā.

Kamēr Paula, piesaukdama visus svētos, apgalvoja Džekijai, ka pēc pusstundas viņa būšot atraitne, es noliecos, lai labāk apskatītu mūsu ieguvumu. Tai pašā mirklī varde krampjaini norīstījās un piepūtās divreiz lielāka, tad, izgrūzdama aizsmakušus kvarkstienus, saplaka; viņa man tuvojās maziem lēcieniem, draudīgi plātīdama muti. Tas bija skaists un iespaidīgs skats, jo lūpu iekšpuse šai vardei bija spilgti dzeltenā krāsā.

Izdzirdusi ragainās vardes cīņas saucienu, Paula Izmisīgi sāka lauzīt rokas, šūpodamās logā šurpu turpu. Es nospriedu, ka pienācis izdevīgs brīdis mūsu saimniecei iemācīt kaut ko no dabas zinībām, līdz ar to celtos ari mans prestižs. Paņēmis rokā vardi, kas mežonīgi spārdījās un gārdza, es piegāju pie loga, kurā kā milzu lelle šūpojās Paula.

Bueno, Paula, mira… no es venenoso… nada, nada, [39] — es sacīju.

Mirklī, kad varde plati atpleta milzīgo muti, lai izdotu vēl vienu aizsmakušu kvarkstienu, es tajā iebāzu savas rokas īkšķi. Dzīvnieks bija tik pārsteigts, ka uzreiz neattapa muti aizvērt, un es ar smaidu centos iedrošināt Paulu, kas aiz bailēm jau bija tuvu ģībonim.

No es venenoso, — es atkārtoju. — No es…

Taču pa to laiku varde bija atguvusies no pārsteiguma un aizvēra muti.

Vispirms man radās sajūta, it kā ar neasu cirvīti būtu atcirsta mana īkšķa pirmā locītava. Es tikko novaldījos, neiekliedzies aiz sāpēm. Paula blenza manī izvalbītām acīm, bet šoreiz, kā par brīnumu, neizdvesa ne skaņu. Es izmocīju smaidu cerībā, ka Paulai tas liksies priecīgs, bet varde pa to laiku uzjautrinājās, ik pa brīdim saspiezdama ar spēcīgajiem žokļiem manu pirkstu, un es jutos tā, it kā īkšķis būtu uzlikts uz sliedēm, pa kurām iet ļoti garš preču vilciens ar neskaitāmi daudziem riteņiem.

i Santa Marial — iekliedzās Paula. — i Quē ex- traordinario… no tiene venenosa, senor? [40]

—• No, nada de venenosa [41] , — es aizsmacis atteicu ar to pašu greizo smaidu.

Kas noticis? — Džekija ziņkāri apvaicājās.

Dieva dēļ, aizdabū projām šo sievišķi. Tas nelietīgais radījums gandrīz nokoda man īkšķi.

Džekija pasteidzās novērst Paulas uzmanību, iejautādamās par lenču, un Paula aizlīgoja uz virtuvi, ik pa brīdim atkārtodama extraordinario.

Kad Paula bija projām, mēs lūkojām glābt, kas vēl glābjams no mana īkšķa. Tas nenācās viegli, jo, lai gan vardes tvēriens bija ļoti spēcīgs, žokļi tai izrādījās gau- žam nestipri un bīstami ļodzījās, kad mēs ar kociņu pūlējāmies dabūt vaļā lielo muti. Katru reizi, kad kociņš tika izņemts, varde ar jaunu spēku sažņaudza manu īkšķi. Beidzot es izmisis noguldīju roku ar vardi uz cementa grīdas cerībā, ka manai mocītājai iegribēsies bēgt prom, bet viņa tikai tupēja un izaicinoši blenza manī kā saniknots buldogs.

Varbūt šī vieta viņai lāgā nepatīk, — Džekija izpalīdzīgi ieminējās.

Bet ko tad lai es daru? — es aizkaitināts jautāju. — Vai man būtu jāsēž ar viņu purvā?

Nē, bet, ja tu iebāztu roku, lūk, tajā hibisku krūmā, varde varbūt atlaistos, juzdama, ka viņai izdosies aizbēgt.

Ja viņa nelaižas vaļā tepat, diezin vai to darīs, kad es rāpošu pa krūmu apakšu.

Labi, dari, kā zini. Tu varbūt gribi mūža atlikušo daļu nodzīvot ar ragaino vardi pie īkšķa?

Galu galā man bija jāatzīst, ka, noraidīdams hibisku krūmu, es riskēju salauzt vardei žokļus, pūlēdamies ar varu dabūt vaļā viņas muti, un tā es ielīdu krūma ēnā un iebāzu roku pašā biezoknī. Tūlīt varde atmuguriski palēcās, lai ar nepārprotamu pretīgumu izspļautu sakampto īkšķi. Es viņu noķēru un ieliku kannā. No vardes žokļiem manā pirkstā bija iespiests koši sarkans aplis, bet jau pēc stundas pa visu nagu izplūda nejauks zilums. Pagāja trīs dienas, iekams es spēju bez sāpēm kustināt īkšķi, zilums nozuda tikai pēc mēneša.

Tā bija pēdējā reize, kad es tiku mēģinājis pierādīt Cako iedzīvotājiem, ka ragainā varde nevienam nenodara ļaunu.

Cako bija īsta putnu paradīze, tāpēc, gluži dabiski, mūsu kolekcijā putnu saradās apmēram divreiz vairāk nekā pārējo dzīvnieku.

Brazīlijas kariamas bija mūsu lielākie putni. Ķermenis kariamai ir apmēram tik liels kā vistai, tas balstās uz garām, spēcīgām kājām, arī kakls ir garš, galva liela. Palīkais knābja gals un lielās, bālgani sudrabotās acis piešķir kariamai zināmu līdzību ar vanagu. Uz kakla un muguras spalvas ir pagaišā pelēkbrūnā krāsā, lejāk — krēmkrāsā. Uz galvas, tieši virs nāsīm, stāvu gaisā slejas dīvaina izskata plūksnots cekuls.

Kad kariamas lepni atmestām galvām, izliektiem kakliem cēlā gaitā pastaigājās, viņas man ļoti atgādināja putnu spalvās ietērpušos augstprātīgus kamieļus. Abas mūsu kariamas bija ļoti drošas, saradušas ar cilvēkiem, tā ka mēs tām dienā ļāvām brīvi klejot pa nometni.

No rītiem, izlaistas no būra, kariamas vispirms izgāja pārbaudes apgaitā apkārt nometnei. Lēnām, apdomīgi cilādami garās kājas, abi putni svinīgi nosoļoja pāris jardu, tad piepeši apstājās un sastinga ar vienu kāju gaisā, viņu fizionomijas pauda aristokrātisku augstprātību, spurainie cekuli drebēja sašutumā. Kādu brīdi putni stāvēja nekustēdamies, tad tikpat pēkšņi atdzīvojās: paceltā kāja tika nolikta zemē, un abas kariamas rāmā solī turpināja pastaigu, lai pēc dažiem jardiem no jauna apstātos un sastingtu. Vērojot kariamu izturēšanos, neviļus jādomā, ka jūsu priekšā ir divas hercogienes atraitnes, kuru pastaigu parkā iztraucējis iereibis zaldāts.

Laiku pa laikam hercogienes atmeta klīrīgo dižošanos un griezās straujās, brīnumainās dejās. Viena no viņām, pamanījusi zāles kušķīti vai zariņu, satvēra to knābī un palēkdamās lieliem soļiem steidzās pie draudzenes, lai tur atradumu nomestu zemē. Nu abas to kādu bridi cieši vēroja, pēc tam dejoja apkārt un apkārt: ar neveiklajām kājām lielie putni izpildīja piruetes, viens otram ceremoniāli klanījās un plivināja spārnus, reizēm paķēra knābī nomesto zariņu vai zāles kušķīti un draiskā nebēdnībā pasvieda gaisā. Bet tikpat pēkšņi, kā sākusies, deja aprima — kariamas sastinga uz vietas, durstīdamas viena otru ledainiem skatieniem, tad katra aizsoļoja uz spvu pusi.

Kariamas izrādīja ļoti lielu interesi par naglām, ko tās (tāpat kā savā laikā Anastasijs, saukts Naglu Bende) uzskatīja par dzīvām būtnēm. Uzmanīgi izvilkušas no kastes naglu, kariamas to tikmēr dauzīja ar knābi, kamēr «nosita». Pēc tam viņas naglu aizmeta un ķērās pie nākamās. īsā laikā naglu kaste bija tukša, bet kariamas stalti dižojās «beigto» naglu jūrā. Laimīgā kārtā abi putni nekad nemēģināja naglas norit, tomēr viņu izdarības ar naglām mani kaitināja, jo ikreiz, kad man ievajadzējās kaut ko sanaglot, es biju spiests izšķiest daudz laika, rakņājoties pa smiltīm, lai savāktu «nosistās» naglas, ko kariamas rotaļādamās bija izsvaidījušas pa visu nometni.

Bez kariamām viens no jocīgākajiem putniem mūsu kolekcijā bija neliels purva putns ar vīnsarkanām, caururbjošām acīm, garu, asi nosmailinātu knābi un neparasti lielām kājām. Sim putnam piekrita gods būt tam vienīgajam eksemplāram, kuru mūsu uzturēšanās laikā Cako bija atradusi Paula; protams, pati viņa par to bija visvairāk izbrīnījusies, Tas notika tā.

Kādu dienu Džekija pamodās ar nelielu temperatūru un drebuļiem, kas norādīja uz vieglu saslimšanu ar smilšu mušas drudzi; es vēlēju viņai palikt gultā. Steidzīgi iekodis brokastis, pastāstīju Paulai, ka senjora saslimusi un viņai jāguļ, tad izgāju apkopt dzīvniekus. Ap lenča laiku atgriezos un pārsteigts atradu Džekiju ar visu gultu verandā, bet mājā valdīja neiedomājams troksnis un kņada, kurai cauri kā tvaikoņa sirēnas pūtiens dārdēja Paulas balss.

Kas tur notiek? — es jautāju Džekijai.

Paldies dievam, tu esi pārnācis, — viņa gurdi atteica. — Man te šorīt gāja pārāk jautri. Vispirms divas stundas Paula skraidelēja uz pirkstgaliem pie manis iekšā un ārā ar visvisādām pretīgām zāļu tējām un želejām, pēc tam, redzēdama, ka es vēlos vienīgi gulēt, ņēmās tīrīt māju. Acīmredzot māju viņa pamatīgi uzpoš reizi nedēļā, un tā diena iekrita šodien.

Troksnis bija tāds, it kā ap mūsu māju auļotu bars kazaku, kuriem, mežonīgi spiegdami, dzenas pakaļ sar- kanādainie. Kaut kas noblīkšķēja, plīsa stikli, pa logu ārā izbāzās slotaskāts.

Sasodīts, kas tur īsti notiek? — es pajautāju.

Tūlīt, tūlīt es tev pastāstīšu, — Džekija teica.

Es nupat, nupat gatavojos iemigt, kad pie manis ienāca Paula un paziņoja, ka gribot iztīrīt guļamistabu. Es viņai sacīju, ka nevēlos celties no gultas, lai viņa atliek tīrīšanu uz nākamo nedēļu. Par to Paula laikam bija ļoti sašutusi, jo izskrēja ārā verandā un pasauca savas meičas. Ieradās kādas desmit meitenes, un, pirms es atskārtu, kas notiks, viņas pacēla mani ar visu gultu un iznesa te ārā. Pēc tam viņas sāka uzpost guļamistabu … viss bars.

Mājā nodārdēja vēl viens blīkšķis, kam sekoja griezīgs spiedziens un skrejošu kāju dipoņa.

Vai tad tā viņas tīra? Tas laikam ir kāds jauns paņēmiens guļamistabas uzkopšanā.

Nē, nē, guļamistabu viņas jau iztīrījušas. Meičas bija ienākušās verandā, lai mani ar visu gultu ienestu atpakaļ, kad Paula laida vaļā vienu no tiem bļāvieniem, kas spej nocelt majai jumtu; viņa darīja zināmu, ka darza ieraudzījusi kādu bicho. Pirms es paguvu pavaicāt, kas tas par bicho, visas meičas jau bija aizskrēju- šas uz dārza viņu galu un Paulas vadībā pārmeklēja krumus. Lai arī kāds dzīvnieks krūmos bija, tas metās bēgt, bet neizprotamā kārtā bēga tieši uz māju un pa durvīm iekšā.,, vajātājas tam sekoja, tagad viņas dzen šo no istabas uz istabu. Dievs vien zina, kas tur iekšā būs sadauzīts, tā jau viņas joņo veselu pusstundu. Es saucu un saucu, kamēr aizsmaku, bet viņas neatbild. Taisni jābrīnās, ka nabaga dzīvais radījums vēl nav nomiris ar sirdstrieku no visas tās briesmīgās jezgas.

Tam noteikti jābūt miermīlīgam bicho, citādi meičas neiedrošinātos to vajāt. Iešu un pats paskatīšos.

Piesardzīgi es pabāzu galvu caur ārdurvīm. Dzīvojamā istaba ar apgāztiem krēsliem un saplēstiem šķīvjiem atgādināja postažu. Slāpēti blīkšķi un kliedzieni norādīja, ka medības turpinās blakusistabā. Es pavēru guļamistabas durvis, un troksnis, kas nāca no turienes, padarīja mani gandrīz vai kurlu; atgrūdis durvis plašāk vaļā, palūkojos visapkārt. No kaut kurienes pret grīdu dusmīgi triecās slotaskāts, tik tikko neiebelzis man pa galvu. Es atlēcu atpakaļ un mazliet pievēru durvis.

Ei, Paula, i quē pasa?1 — es auroju cauri troksnim.

Kādu brīdi valdīja klusums, tad durvis tika atrautas,

uz sliekšņa stāvēja Paula, šūpodamās kā līdz pusei piepūsts aizsprosta aerostats.

Senor, — viņa ziņoja, ar resno pirkstu rādīdama uz gultu, — un bicho, senor, un pājaro muy lindo?

Es iegāju istabā un aizvēru durvis. No apgāzto un sadauzīto istablietu lēveņa Paulas meiteņu komanda raidīja uz mani starojošus, apmierinātus smaidus. Mati meičām bija sajaukti, viņas elsa aiz piepūles; vienai meičai kleitas priekšpusē bija izrauts prāvs gabals, tā ka viņas sievišķīgie daiļumi atklājās gandrīz visā pilnībā. Bet pati meiča nemaz par to nebēdāja — viņa izskatījās ļoti apmierināta; es ari ievēroju, ka viņa bija vairāk aizelsusies nekā pārējās.

No vienpadsmit dažādām smaržām, kas tvanēja mazajā istabiņā, man sagriezās galva, es tomēr piegāju pie gultas un nometos zemē četrrāpus, lai palūkotos, kas ir zem tās. Kamēr pūlējos saskatīt bicho, Paula un meitenes ķiķinādamas sadrūzmējās ap mani ciešā, smacējošā lokā.

Zem gultas, apbiris dūnām un putekļiem, smagi elpodams, bet arvien vēl cīņas spara pilns, stāvēja dumbr- cālis. Nākamās piecas minūtes bija ļoti satraucošas: Paula un meitenes nostājās gultas otrā pusē, lai dzītu putnu ārā, es pats, palīdis ap-akšā, centos ar dvieli to sagrābt. Mans pirmais mēģinājums bija neveiksmīgs, jo tajā mirklī, kad es grasījos putnam uzmest virsū dvieli, izrādījās, ka Paula netīšām uzminusi uz dvieļa gala. Ari otrais mēģinājums neizdevās, jo viena no meitenēm uztraukumā smagi uzkāpa man uz rokas. Tomēr trešoreiz man laimējās, un es izlīdu no pagultes ar dvielī ietīto dumbrcāli, kas ķērca, cik jaudas.

Es aiznesu putnu parādīt Džekijai, bet Paula norīkoja savu komandu sakārtot istabas, kas, vajājot dumbrcāli, bija pārvērtušās postažā.

Un tu saki — viss tas jandāls notika šī te nožēlojamā radījuma dēļ? — Džekija vīlusies jautāja, skatīdamās uz putekļiem klāto durnbrcāļa galvu, kas lūkojās ārā no dvieļa vīstokļa.

Jā. Desmit cilvēki viņu vajāja un nevarēja noķert. Brīnums gan, vai ne?

Man liekas, šo putnu nemaz nebija vērts gūstīt, — Džekija piezīmēja, — viņš nudien izskatās gaužām muļķīgs.

Taču šoreiz Džekijai nebija taisnība: dumbrcālis, kaut arī ātras dabas un ļoti viegli aizkaitināms, izrādījās apveltīts ar individuālu raksturu un drīz vien kļuva par vienu no mūsu vismīļākajiem putniem. Mēs drīz ievērojām, ka viņš kustas tikpat neparasti un komiski kā abas kariamas. Apstājies dumbrcālis zemu nolieca galvu, izstiepa kaklu un, tuvredzīgi miegdams acis, kaut ko vēroja; šādos brīžos viņš man neviļus atgādināja garu, izstīdzējušu skolotāju, kas pieliecies lūr caur atslēgas caurumu cerībā pieķert klasi palaidnībās. Pēc tam, re* dzami apmierināts, dumbrcālis izslējās, trīs četras reizes aši sapurināja īso, smailo astīti, tad tipināja projām līdz nākamajam iedomātajam atslēgas caurumam. Ar savu paradumu ātri kustināt asti dumbrcālis ieguva trāpīgu, bet citādi nožēlojamu vārdu — Trīcaste.

Ar šķēpa smailei līdzīgo knābi dumbrcālis nevilcinādamies mežonīgi uzbruka ikvienai rokai, kas tīrīja viņa būri; līdz ar to šis darbs kļuva ļoti grūts un sāpīgs. Atceros, tajā dienā, kad Trīcaste tika sagūstīta, mēs ielikām viņas krātiņā lielu skārda cigarešu kārbu, pilnu ar ūdeni. Tikko kārba caur durtiņām bija iebīdīta būrī, Trīcaste palēcās uz priekšu un bruka tai virsū, pie tam, mums visiem par lielu pārsteigumu, asais knābis izdū- rās cauri skārdam gluži tāpat kā adata audumam. Putns skraidīja pa būri ar skārda kārbu uz knābja; tikai pēc laba brīža mums izdevās viņu noķert un knābi atbrīvot.

Mēs turējām Trīcasti būrī ar koka latu režģi, un viņa allaž cerīgi lūkojās ārā, reižu reizēm griezīgi izķērk- dama brīdinošu «arrrk».

Būrī, kas atradās virs Trīcastes krātiņa, mājoja viens no Džekijas vismīļākajiem putniem, kuru es gandrīz tūlīt pēc saņemšanas, nevērojot manas sievas iebildumus, nosaucu par Drakulu. Tas bija kailsejas ibiss, putns baloža lielumā, ar īsām kājām miesas krāsā un garu, līku knābi tādā pašā krāsā. Ķermenis šim putnam bija klāts ar melnām spalvām un atgādināja sēru tērpu, vienīgi ap acīm un knābja pamatni vīdēja kails bāldzeltenas ādas ielāpiņš. No šī kailā laukumiņa jums pretī lūkojās mazas, apaļas, skumīgas, it kā aizplīvurotas acis.

Drakula izrādījās liela gardēde un bija tik izlepusi, ka ēda vienīgi sīksīki sakapātu barību, turklāt tai bija jābūt atmiekšķētai ar ūdeni. Ja šādā putriņā vēl iejauca jēlas smadzenes, Drakula sajūsmināta stāvēja pie barības trauka, rakņājās ar knābi ēdienā un labpatikā izgrūda pa aizsmakušam čiepstienam. Lai gan šis ibiss bija miermīlīgs, ļoti jauks putns, tomēr, vērojot, ar kādu baudu viņš klukstēja, vandīdamies asiņainajā smadzeņu un gaļas putrā, neviļus radās iespaids, ka viņā iemājo arī kaut kas netīkami plēsīgs, un šādos brīžos es viņu iedomājos par vampīru, kas līksmo, atradis svaigu kapu.

Vēl vienam putnam Joti garšoja smadzenes — tas bija melnsejas ibiss, kuru mēs vienkāršoti saucām par Msi. Labu laiku viņš lieliski iztika ar gajas diētu, bet tad kādu dienu, vēlēdamies viņu palutināt, mēs piejaucām gaļai smadzenes. Protams, savvaļā Msi nevarēja būt baudījis šo gardumu, bet tagad viņš tam metās virsū ar tādu kāri, it kā smadzenes allaž bijusi viņa mīļākā barība. Pēc tam, kā par postu, viņš nosprieda, ka gaļa ir pārāk rupja un vienkārša barība, un skaļi pieprasīja smadzenes katrā ēdienreizē.

Drakula, kā jau teikts, bija izsmalcināta gardēde, Msi turpretim neatzina nekādu ēšanas kultūru. Ēdot viņš mēdza stāvēt iespējami tuvu barības bļodai (vislabprātāk pašā bļodā) un jautrā nebēdnībā izmētāja pa visu būri smadzeņu gabaliņus kā konfeti, pie tam ar piestūķētu knābi uzvaroši skaļi kliedza «arr-onkl».

Reizi nedēļā Trīcastei, Drakulai un Msi bija zivju diena; zivis ir viņu galvenā barība savvaļas apstākļos. Sagādāt tās bija grūti, jo Cako zivis neviens neēd un tirgu tās nav dabūjamas. Apbruņojušies ar garām, resnām makšķerauklām un baismīga izskata atskabargai- niem āķiem, ar kādiem, manuprāt, var noķert haizivi, mēs no rīta gājām uz upmalu. Kādu pusjūdzi atstatu no ciema pie upes atradās veca piestātne, ko sen vairs nelietoja, baļķu karkass bija tārpu sagrauzts un tagad noderēja par mājvietu zirnekļiem un citām neradībām, bet no virspuses to gandrīz pilnīgi nosedza bieza spīdīgu vīteņaugu sega, rotāta ar rozā ziedu zvaniņiem.

Mēs uzmanīgi virzījāmies no baļķa uz baļķi, lai netraucētu lielās, bāli zilās lapsenes, kas tajos bija ierīkojušas mājokļus, un beidzot sasniedzām vecās piestātnes malu ar nestiprajiem, ūdens liliju apvītajiem pāļiem, zem kuriem vīdēja tumšie ūdeņi. Tur mēs apmetāmies, uzlikām uz āķiem ēsmu un metām brūnajā ūdenī. Par makšķerēšanu to nevarēja saukt, jo visa upe, burtiski, mutuļoja no piraijām, kas turpat zem mums bariem drūzmējās, šaudīdamās ap ēsmu — asiņainu gaļas gabaliņu, kuru katra zivs centās satvert un līdz ar to uzķerties uz āķa. To arī nevarēja saukt par sportu, jo par zvejas iznākumu te nebija nekādu šaubu, tomēr uz piestātnes baļķiem pavadītais laiks nebija velti zaudēts, jo no turienes atklājās brīnišķīgs skats uz līkumoto upi, kas plūda uz rietumiem. Saulrieti bija tik krāšņi, ka pat moskītu mākoņi nespēja sagandēt mūsu prieku.

Kad bija apritējuši divi mēneši, Rafaelam vajadzēja atstāt mani un Džekiju Cako, bet pašam atgriezties Buenosairesā. Pēdējā vakarā pirms viņa aizbraukšanas mēs vēlreiz izgājām makšķerēt, un mums laimējās ieraudzīt visbrīnišķīgāko saulrietu — tādu es vēl nekad netiku skatījis.

Kaut kur ziemeļu pusē, lielajos Brazīlijas mežos, bija nolijuši spēcīgi lieti, upē stipri pacēlies ūdens, tā tecēja strauji. Debesis laistījās bālā zilumā, gludas, bez viena mākonīša, kā nospodrināts tirkīzs. Saulei laižoties arvien zemāk un zemāk, zeltaino vizmu nomainīja košs sārtums —- īsts vīnai sarkanums, bet melnie upes ūdeņi lāsmoja kā zīda audums, izritināts starp abiem krastiem. Kad saule aizsniedza apvārsni, tā it kā apstājās, un no kaut kurienes pie bezgala plašās, tukšās debess parādījās trīs mazi mākonīši, kas šķita sastāvam no daudziem sīkiem ziepju burbulīšiem ar asinssārtu apmalojumu. Mākonīši pārvietojās un kārtojās ar apbrīnojamu mērķtiecību, līdz radās blāvs aizkars, aiz kura lēnām nogrima saule. Tad upes līkumā parādījās pirmās peldošās saliņas. Straume bija tās atnesusi no augšteces; mums pretī peldēja liliju, vīteņaugu un zāļu salas, visi šie augi bija cieši apvijušies ap ūdenī iz- mirkušajiem koku stumbriem, kas peldēja šurp no lielajiem mežiem.

Saule norietēja, un upe īsajā mijkrēslī vērtās sudrabaini balta; simtiem saliņu slīdēja mums garām aši un klusi savā ceļā uz jūru; dažas bija tikai labas cepures lielumā, citas atgādināja biezus, mudžeklīgus pīteņus, tik lielus kā istabas, un katra saliņa nesa savu sēklu, atvašu, sīpolu, dēļu, varžu, čūsku un gliemežu kravu.

Mēs vērojām šo dīvaino peldošo armādu, līdz iestājās dziļa tumsa un nekas vairs nebija saskatāms; par peldošo salu klātieni mums atgādināja vienīgi klusi, glāstoši zāles un lapu čuksti, kādai saliņai reizumis saduroties ar piestātnes pāļiem.

Stīvi nosēdējušies, moskītu sakosti, mēs klusēdami atgriezāmies ciemā; visu nakti saliņas nebeidzamā virtenē peldēja uz jūru, bet no rīta upe bija tukša un gluda kā spogulis.

PUTNS AR ČETRĀM ACIM UN ANAKONDA

Kādā rītā mūsu kolekcija papildinājās ar neparastu dzīvnieku, kas par savu tuvošanos pavēstīja, vēl atrazdamies pusjūdzi no nometnes. Es ieraudzīju indiāni teciņus steidzamies uz nometni, ar vienu roku viņš pieturēja savu lielo salmu cepuri, ar otru centās nosegt sadilušu klūgu grozu, lai no tā neizbēg kāda dzīva radība. Sīs dzīvnieks, lai kas tas bija, žēlojās par zaudēto brīvību ar dobjiem, dunošiem kliedzieniem, kas izklausījās tā, it kā ar nolietotu automašīnas signāltauri kāds mēģinātu izpūst sarežģītu Baha fūgņ.

Indiānis piesteidzās pie manis, nolika grozu man pie kājām, tad pakāpās atpakaļ, sveicinādams noņēma cepuri un vēlīgi pasmaidīja.

— Buenos dias, senor, — viņš sacīja, — es un bicho, senor, un pājaro muy lindo. [42]

Es sevī gudroju, kāds putns varētu izdot šos dīvainos, ērģeļu skaņām līdzīgos kliedzienus. Zemē noliktais klūgu, grozs nepārtraukti drebēja, no tā lauzās ārā arvien jauni skaļi kliedzieni. Pametis lejup skatienu, es ieraudzīju iedzeltenu aci, kas mani cieši vēroja ar saltu zivs skatienu. Pieliecies atraisīju un mazliet pavēru groza vāku, lai putnu labāk apskatītu, un piepeši gar acīm man pazibēja dzeltenbrūnu spalvu jūklis, caur spraugu izšāvās garš dunčveidīgs knābis zaļā krāsā, iecirtās ap puscollu dziļi mana īkšķa mīkstumā un tūlīt atkal nozuda grozā. Es nelabi iebļāvos aiz sāpēm, pēc tam nolamājos; Džekija, to dzirdēdama, pienāca pie manis un iecietīgi pavaicāja, kas man šoreiz iekodis.

Dumpis, — es nomurmināju, sūkādams brūci.

Es zinu, dārgais, tev kāds iekoda, bet kas īsti? [43]

Man iekoda dumpis, — es paskaidroju.

Džekija apmulsusi brīdi vērās manī.

Tu joko? — viņa beidzot iejautājās.

Nē, es jau teicu, ka man iekoda šis nolādētais putns… pareizāk — tas man ieknāba… Tas ir tīģer- dumpis.

Bet varbūt jaguārdumpis? — Džekija mīļi pārjautāja.

Tagad nav īstais laiks muļķīgiem jokiem, — es stingri noteicu, — palīdzi man izdabūt putnu no groza … Es gribu to apskatīt.

Džekija apsēdās zemē un nocēla groza vāku; zaļais knābis izšāvās vēlreiz, taču šoreiz es biju sagatavojies — ar veiklu tvērienu es to sagrābu starp īkšķi un rādītājpirkstu. Putns ķērca, ka vai ausis krita ciet, mežonīgi spārdījās un plosījās pa grozu, bet man izdevās ar otru roku to cieši nogrābt aiz spārniem un izcelt ārā.

Es nezinu, ko Džekija bija gaidījusi, bet, ieraudzījusi putnu, viņa sajūsmā noelsās, jo tīģerdumpis neapšaubāmi ir viens no skaistākajiem bridējputniem. Iedomājieties nelielu, mazliet sakumpušu dzērvi zaļganpelē- kām kājām, tādu pašu knābi un bāli zaļu spalvu tērpu, brīnumjauki izrotātu ar punktiņiem un svītriņām liesmaini oranžā un melnā krāsā, kas putnu dara līdzīgu mazam, kvēlojošam ugunskuram.

Vai viņš nav skaists? — Džekija jūsmoja.

Pagaidi, — es sacīju, — pieturi uz brīdi putna kājas, es gribu apskatīt spārnu. Man liekas — tas kaut kā nedabiski nokarājas.

Kamēr Džekija turēja dumpja zajās kājas, es pār- vilku ar plaukstu pa kreisā spārna apakšpusi un sataustīju pret galvenā kaula vidu aizdomīgu muskuļu pietū- kumu, kas parasti norāda uz kaula lūzumu. Ar pirkstiem viegli paspaidīju satūkumu un mazliet pakustināju spārnu: kauls patiešām bija lauzts, tomēr, man par prieku, lūzums izrādījās vienkāršs, kauls nebija sašķaidīts.

Vai ar spārnu kaut kas nav kārtībā? — Džekija apvaicājās.

Spārns ir lauzts, pie tam diezgan augstu. Vienkāršs lūzums.

Zēl gan! Putns ir tik skaists! Varbūt mēs tam varam līdzēt?

Lūkošu viņu izārstēt. Bet tu pati zini, kā šie muļķīgie radījumi izrīkojas ar pārsējiem un visu pārējo.

Tomēr mēģināsim kaut ko darīt. Man liekas — putns ir tā vērts.

Okei! Aizej pēc naudas, es pa to laiku raudzīšu kaut ko ieskaidrot šim vīram.

Džekija nozuda mājā, un es lēnām, pacietīgi centos ieskaidrot indiānim, ka putnam ir lauzts spārns. Viņš saprata un bēdīgi pamāja ar galvu. Tad es viņam sacīju, ka pašreiz samaksāšu tikai pusi, otru pusi viņš saņems pēc nedēļas, ja līdz tam laikam putns vēl būs dzīvs. Visu to bija ļoti grūti iestāstīt, un man vajadzēja likt lietā visas savas niecīgās spāņu valodas zi- našanas. Parasti, mēģinādams saprasties svešā valodā, es bagātīgi izlīdzos ar rokām, jo žesti spēj izteikt to, kam pietrūkst vārdu. Šoreiz es nevarēju izlīdzēties ar žestiem, jo abas rokas man bija aizņemtas — ar vienu es biju apņēmis putnu un spiedu to sev pie krūtīm, ar otru saturēju viņa knābi, tāpēc man katru teikumu vajadzēja atkārtot divas trīs reizes, iekams indiānis aptvēra tā jēgu. Beidzot viņš uzminēja, ko es gribēju pateikt, un sāka enerģiski māt ar galvu, mēs abi viens otram uzsmaidījām, paklanījāmies un nomurminājām: «Gracias, gracias.» Tad indiānim iešāvās prātā pajautāt, cik es domāju viņam maksāt, un šis vienkāršais jautājums mani iegāza. Aizmirsis piesardzību, es palaidu vaļā dumpja knābi un pacēlu roku, lai indiānim parādītu vajadzīgo skaitli ar pirkstiem.

Tieši šādu izdevību dumpis bija gaidījis, un viņš

darīja to, ko cīniņā dara ikviens viņa dzimtas pārstāvis. Putns pacēla galvu un, mērķēdams man tieši acī, zibenīgi cirta ar knābi. Tā bija mana laime, ka es vēl laikā paguvu paraut galvu atpakaļ un putns netrāpīja acī, taču es neatrāvos pietiekami tālu, jo knābis ietriecās kreisajā nāsī, turklāt tā gals gandrīz skāra virsdeguni.

Tas, kuram degunā nekad nav ieknābis tīģerdumpis, nevar iedomāties, cik spēcīgs ir knābja cirtiens un cik ļoti tas sāp. Es jutos tā, it kā man pa seju būtu iespēris zirgs: spēcīgais trieciens mani apdullināja, aiz sāpēm uz brīdi sametās tumšs gar acīm, es sagrīļojos. Tomēr man izdevās noturēt galvu atpakaļ un tā izvairīties no nākamā cirtiena; pa degunu man straumēm tecēja asinis, apšļācot mani pašu, dumpi un indiāni, kas bija pieskrējis palīgā. Es atdevu viņam putnu un iegāju mājā, lai saņemtu pirmo palīdzību; Džekija rosījās ap mani ar slapjiem dvieļiem, vati un borskābi, vienlaikus mani rādama un žēlodama.

Padomā — kas notiktu, ja dumpis tev būtu trāpījis aci? — viņa runāja, berzēdama nost man no lūpām un vaigiem piekaltušās asinis.

Bail pat iedomāties. Knābis viņam ir vismaz sešas collas garš; ja viņš to no visa spēka būtu ietriecis man acī, tas izdurtos cauri līdz smadzenēm —tā man liekas.

Varbūt tā tev būs mācība turpmāk uzmanīties, — Džekija dzedri noteica. — Paturi vates pikuci pie deguna, tas vēl mazliet asiņo.

Es no jauna izgāju ārā, izskatā līdzīgs bālajam tēlam afišā, kas brīdina neizdarīt vivisekcijas ar dzīvniekiem, un norēķinājos ar indiāni.

129

Dumpi es ievietoju pagaidu būrī, tad gāju sameklēt visu nepieciešamo spārna operācijai. Vispirms es izgriezu no mīksta, balta koka divas šinas, rūpīgi aptinu ar vati un apsaitēju. Pēc tam mēs sagatavojām lielu kasti par operācijas galdu, uzlikām uz tā saites, grieznes un bārdas skujamo asmenīti. Es uzvilku biezu, izturīgu cimdu, tad gāju atnest mūsu pacientu. Tikko pavēru būra durtiņas, dumpis metās man virsū, bet es viņu sagrābu aiz knābja, lai kā putns spārdījās un 'ķērca, un: izvilku ārā. Mēs sasējām ar saitēm putna kājas un knābi. Tad viņš tika noguldīts uz operācijas

galda; Džekija saturēja knābi un kājas, es ķēros piē darba. Vispirms nocirpu lauztajam spārnam visas spalvas, lai būtu ērtāk uzlikt šinas un pats spārns kļūtu vieglāks. Kad spārns bija kails kā noplūkts cālis, es uzmanīgi pabīdīju tam apakšā vienu no plakanajām šinām tā, lai lūzuma vieta atrastos šinas centrā; tagad sākās pats grūtākais un atbildīgākais darbs: sataustījis abus kaula galus, es tos, viegli grozot un pavelkot, saliku kopā normālā stāvokli. Pēc tam, pieturēdams ar īkšķi kaula galus uz šinas šajā stāvoklī, tiem uzbīdīju virsū otru šinu, tā ka lūzuma vieta bija fiksēta starp divām polstētām koka līstītēm. Iešinoto spārnu mēs apsaitējām kārtu kārtām un beidzot ar siksnu piesējām pie putna ķermeņa, lai šinas un saites ar savu svaru nevilktu spārnu uz leju un neizkustinātu lauztā kaula galus.

Pēc šinu uzlikšanas mūsu pacients tika ievietots atpakaļ būrī un viņam priekšā nolikts šķīvis ar kapātu gaļu un trauks ar svaigu dzeramo ūdeni. Atlikušo dienas daļu dumpis uzvedās ļoti labi: apēda visu barību, mierīgi stāvēja un necilāja spārnu — vārdu sakot, izturējās tā, it kā jau gadiem ilgi dzīvojis nebrīvē.

Vairums savvaļas dzīvnieku necieš saites, šinas un citus ārstniecības piederumus — ja viņiem tie uzlikti, dzīvnieki pēc iespējas ātrāk cenšas no tiem atbrīvoties. Man bijusi visai bēdīga pieredze gan ar putniem, gan zīdītājiem, kuriem esmu centies sniegt pirmo palīdzību, tāpēc dumpja rāmais, filozofiskais miers pēc pārciestās operācijas mani patīkami pārsteidza un iepriecināja. Beidzot man ir gadījies prātīgs putns, es domāju, tāds, kurš saprot, ka mēs viņu pārsienam, vēlēdami viņam labu.

Tomēr izrādījās, ka mans spriedums , bijis pārsteidzīgs, jo nākamajā rītā, kad apstaigājām mūsu kolekciju, Džekija, ielūkojusies dumpja būrī, sāpīgi nopūtās.

— Nāc paskaties uz šo muļķīgo putnu! — viņa iesaucās.

— Ko viņš izdarījis?

— Viņš norāvis visus apsējus … Man tā vien liekas — vakar vakarā tu būsi viņu pārāk saslavējis.

Tīģerdumpis sadrūmis stāvēja būra kaktā un nicīgi glūnēja uz mums ar tumšdzeltenajām acīm. Laikam jau iepriekšējā vakarā viņš bija krietni nostrādājies, raudams nost no spārna saites. Tomēr kaut ko dumpis nebija ņēmis vērā: viņš neapjēdza, ka knābja iekšējā malā ir'sīksīki zobiņi kā finierzāģītim, turklāt zobiņu smailes vērstas uz knābja pamatni, uz rīkles pusi. Kad dumpis noķer zivi, sīkie zobiņi palīdz saturēt tās glumo ķermeni un zivs slīd tikai vienā virzienā. Ar zivīm tas ir Joti izdevīgi, bet, ja ar knābi jānorauj saites, robotā mala traucē, jo pārsēji uz tās uzāķējas. Un tā mūsu dumpis šobrīd izskatījās līdzīgs nogurušam, īgnam Salatētiņam, kuram, pusstundu cītīgi izdalot dāvanas, bārda sagriezusies šķībi. Putns nikni lūrēja uz mums, kad mēs par viņu smējāmies, un reizumis cauri saišu rnurskulim slāpēti ieķērcās.

Mums nācās viņu izņemt no būra un veselu pusstundu apstrādāt knābi ar pinceti, kamēr to atbrīvoja no saplosīto saišu skrandām. Sev par pārsteigumu un prieku, es atklāju, ka dumpim nebija izdevies atbrīvoties no šinām, tā ka lauztā kaula gali vēl arvien bija fiksēti tai pašā stāvoklī.

Mēs tīģerdumpi no jauna apsaitējām, un putns izskatījās tik nošļucis, ka gribējās domāt — šis atgadījums viņam turpmāk derēs par mācību.

Bet otrā rītā visi pārsēji atkal bija norauti un karājās ārā no knābja; mums vēlreiz nācās pamatīgi pastrādāt, kamēr spārns tika no jauna apsaitēts. Taču mūsu pūles bija veltīgas, jo katru rītu mēs redzējām vienu un to pašu skatu: būrī stāvēja dumpis ar kuplu, baltu bārdu.

Man apriebies pārsiet šo nelietīgo putnu, — es sacīju Džekijai, kad mēs astoto rītu pēc kārtas tīrījām viņa knābi.

Man ari. Bet ko lai darām? Mēs iztērējam briesmīgi daudz saišu, žēl, ka neiedomājām paņemt līdzi leikoplastu.

Vai vēl labāk — lipīgus pārsējus. Tā mēs viņu būtu izjokojuši. Esmu noraizējies, vai tikai visa šī izrīkošanās nav nākusi spārnam par ļaunu. Varbūt kaula gali zem šinas ir izkustējušies un spārns saaugs līks kā kroketa spēles vārti.

— Kā nu ir, tā ir, — Džekija filozofiski piezīmēja, — mums atliek vienīgi nogaidīt, pēc tam redzēs. Esam darījuši visu, kas ir mūsu spēkos.

Tā trīs garas nedēļas mēs katru ritu izpiņķējām dumpi no sadriskātajiem pārsējiem un apsaitējām no jauna.

Beidzot pienāca lielā diena, kad kauliem vajadzēja būt saaugušiem, no dumpja knābja pēdējo reizi tika izvilkti pārsēji.

Es paņēmu grieznes un grasījos noņemt šinas.

Redzēs, kas tur būs iznācis, — Džekija sacīja.

Droši vien kaut kas līdzīgs korķu viļķim, — es drūmi atteicu.

Bet, kad šinas bija noņemtas, kauls izrādījās saaudzis pareizi un spārns bija taisns. Es gandrīz nespēju ticēt savām acīm: lūzums vairs nebija redzams, pat uztaustīt to bija grūti, vienīgi neliels paresninājums norādīja, ka tur kaula gali saauguši. Zināms, spārna muskuļi, ilgāku laiku nenodarbināti, bija kļuvuši slābi, tā ka spārns sākumā nokarājās, bet apmēram nedēļas laikā tie atguva vingrumu, tad arī spārns ieņēma pareizo stāvokli. Kādu laiku tas palika kails, bet pamazām spalvas atauga, un, kad dumpis, knābi klabinādams, izplestiem spārniem metās pie ēdiena trauka, nevienam pat prātā neienāktu, ka viņam vēl nesen bijis lauzts spārns.

Mēs ar viņu ļoti lepojāmies — ne tikai tādēļ, lai palielītos ar savu ārstēšanas māku, bet — pats galvenais! — mūsu tīģerdumpis bija uzskatāms piemērs, ka nedrīkst nolaist rokas šķietami bezcerīgā gadījumā, bet jādara viss iespējamais lai dzīvniekam palīdzētu. Protams, no putna mēs nekādu pateicību nesaņēmām — ja vien par pateicību neuzskata to, ka savvaļas putns katrā ēdienreizē kāri metas virsū pasniegtajai barībai! —, bet mēs guvām citāda veida gandarījumu, jo izrādījās, ka dumpis mums netieši bija palīdzējis sastapties ar četracu putnu un anakondu.

Indiānis, kas bija atnesis tiģerdumpi, noteiktajā laikā neieradās saņemt atlikušo daļu naudas — tas man likās ārkārtīgi dīvaini. Tomēr viņš atnāca pēc kādām desmit dienām un bija patiesi iepriecināts, ka darījums ar dumpi mums abiem nokārtojies tik labvēlīgi. Indiānis paskaidroja, ka agrāk nevarējis ierasties, jo gribējis mums noķert milzu čūsku — muij, muy grande, kā viņš sacīja, kura turklāt vēl esot briesmīgi nikna. Sī milzene — visu čūsku ciltsmāte — dzīvojot purvā, netālu no viņa mājas, un trīs mēnešu laikā jau divreiz viņu apciemojusi, katrreiz nozagdama pa cālim. Indiānis abas reizes tai sekojis, bet purvā čūska no viņa aizbēgusi. Iepriekšējā vakarā čūska ieradusies trešo reizi pamieloties ar viņa cāļiem, un šoreiz viņš labi zinot, kurā vietā purvā tā apgūlusies sagremot laupījumu.

Vai senjors gribētu nākt viņam līdzi sagūstīt čūsku? — indiānis nedroši apjautājās. Senjors atbildēja, ka viņš to darītu ar lielāko prieku, un indiānis apsolīja nākamajā rītā vēlreiz pienākt, lai aizvestu mūs uz čūskas midzeni.

Man bija pamats domāt, ka anakondas medības (čūska acīmredzot bija anakonda) un tās varbūtējā sagūstīšana dos mums interesantu sižetu filmai, tāpēc es nolīgu uz nākamo rītu vēršu pajūgu, kurā varēs braukt Džekija ar kinokameru. Vēršu pajūgam ir ļoti lieli — ap septiņas pēdas diametrā — riteņi, kas dod iespēju braukt pa purvu, kur pārējie transporta līdzekļi iestieg. Ratos jūdzamo vēršu skaits atkarīgs no pārvadājamās kravas; kaut arī pajūgs kustas lēni un ir neērts, ar to iespējams iebraukt staignājos, kas citādi būtu nepieejami.

Nākamajā rītā agri mēs devāmies ceļā — indiānis un es jāšus uz zirgiem, Džekija ratos, ko stoiskā mierā vilka divi vērši truliem skatieniem.

Mūsu ceļa mērķis izrādījās tālāk, nekā biju domājis. Es cerēju sasniegt purvu, iekams saule vēl nav pārāk augstu, bet pulkstenis jau rādīja desmit, bija ļoti karsts, taču mēs vēl arvien lauzāmies cauri dzelkšņainiem brikšņiem. Mazās karavānas pārvietošanās ātrums bija atkarīgs vienīgi no vēršiem, kuri kustējās uz priekšu nemainīgi gausā solī, divreiz lēnāk, nekā zirgi, un tas mūs ļoti aizkavēja.

Apvidus, pa kuru ceļojām, bija sauss un putekļains, tāpēc jāt varēja vienīgi cieši līdzās pajūgam; ja mēs jātu pajūga aizmugurē, mums būtu jārij vēršu uzvandītie putekļi, turpretim, jājot priekšgalā, putekļus saceltu mūsu zirgi un pajūgs ietītos necaurredzamā mākonī.

Visapkārt bija daudz putnu, tie mundri rosījās, pilni agrā rīta dzīvīguma, kā tas laikam raksturīgi putniem visā pasaulē. Gar takas malu čivuļodami un sakliegda- mies zemajā' krūmājā barojās guira dzegužu bariņi. Putni nogaidīja, kamēr dārdošais pajūgs pienāca pēdas sešas atstatu, tad viss bars, satraukti tērgādams, cēlās spārnos un šāvās gaisā kā pulks brūnu šautru, lai pēc kādiem divdesmit jardiem atkal nosēstos krūmājā. Pieci tukani lēkāja un lidinājās starp palo borracho koku zariem, no kuriem kā sīkas, sidrabotas ūdens strūkliņas nokarājās spāniešu sūnas. Pastiepuši uz priekšu lielos, spīdīgos knābjus, tukani mūs manīgi pētīja, sasaukdamies griezīgiem kliedzieniem. Uz katra celma vai cita paaugstinājuma vīdēja balta puķīte — tirāns, mazs putniņš ar žilbinoši baltu krūtežu, kas vizuļoja kā zvaigznīte. Ik pa brīdim putni pameta savas novērošanas vietas un līdzīgi apņēmīgām sniegpārsliņām uzlidoja gaisā, veikli noķēra knābītī garām skrejošu kukaini, tad atkal, gleznos, melnos spārniņus plivinādami, šāvās lejā uz celmiem un ciņiem.

Kādā vietā mūsu ceļu šķērsoja kariama; lielais putns uz brīdi apstājās ar paceltu kāju un uzmeta mums nicinoši augstprātīgu skatienu, tomēr mēs viņam laikam nelikāmies interesanti, jo viņš tūlīt atkal steidzās projām, it kā baidītos nokavēt kaut ko ļoti svarīgu.

Drīz mežs kļuva skrajāks, it visur mirdzēdams spulgoja ūdens. Pa garo, lekno zāli svinīgi kā klostera mūki staigāja ibisu, stārķu un dzērvju pāri.

Iztālēm priekšā mēs ieraudzījām mazu būdiņu — mūsu pavadoņa mājokli — tas bija mūsu ceļamērķis, bet, lai to sasniegtu, vajadzēja šķērsot nelielu līdzenumu vairāku akru platībā, kas īstenībā bija zālēm aizmidzis ūdens klaids.

Mes devāmies tajā iekšā, un jau pēc dažiem jardiem zirgi un vērši atradās līdz vēderam ūdenī. Vērši tika labāk uz priekšu, jo viņu īsās, resnās un ļoti stiprās kājas nesapinās mudžeklīgajās ūdenszāļu saknēs. Viņi slāja tai pašā nemainīgi gausajā solī kā pa sauszemi, savā ceļā lauzīdami un izraustīdami biezi saaugušos ūdensaugus. Zirgi turpretim pastāvīgi sapinās garajās ūdensliliju saknēs un klupa.

Kad bijām sasnieguši ūdens klaida pretējo malu, zirgi ar redzamu atvieglojumu nokratīja ūdensaugu pinekļus, bet vērši mierīgi izkāpa krastā sakņu un lapu vainagiem greznotām kājām.

Mēs piebraucām pie būdiņas, kur mūs sagaidīja indiāņa sieva; viņa pierunāja mazliet atpūsties un iebaudīt neiztrūkstošo matē\ pēc nogurdinošā ceļa šajā karstumā mums bija īsti pa prātam desmit minūtes pa- • sēdēt ēnā. Man un Džekijai tēja tika pasniegta krūzītēs, pārējie sūca ar caurulīti no katla. Maza meitene svinīgi sniedza caurulīti no rokas rokā, katrs ar to iesūca malku tējas.

Atpūtušies un spirdzinājušies pateicāmies mūsu pavadoņa sievai par viesmīlību, tad devāmies tālāk paredzētajās medībās.

Mēs bijām dziļi maldījušies, domādami, ka visas brauciena grūtības jau aiz muguras: atlikušais ceļa gabals, ko nobraucām apmēram stundas laikā, mums izvērtās par īstu elli.

Virzījāmies pa lielu purvu, ko no visām pusēm apņēma mežs, ne mazākā vēja pūsmiņa mūs nepaglāba no saules svelmes. Purvā ūdens bija dziļš — līdz pat riteņu asīm, turklāt tik stipri aizaudzis zālēm un ūdens- lilijām, ka pat vēršiem tajā bija grūti cilāt kājas. Sis purva gabals ar dziļo ūdeni laikam bija visdažādāko moskītu audzētava. Kukaiņi ņirbēja mūsu priekšā kā caurspīdīgs aizkars, kurā mirgoja neaprakstāms daudzums spārnu; moskīti apstāja mūs, griezīgi sīkdami, mēs aplipām ar tiem kā ar cietu garozu, mērcējām tos savos sviedros, bet tie apņēmīgi nelaidās vaļā un mežonīgā kārē sūca asinis. Pirmās piecas minūtes mēs drudžaini zvetējām kur patapdami, pēc tam iekritām tādā kā hipnotiskā transā un ļāvām, lai kukaiņi piesūcas mūsu asiņu, glābiņa tāpat nebija: ja ar vienu sitienu izdevās kādu simtu nosist, to vietu tūlīt aizņēma miljons citu.

Pēc kāda laika cauri trīsošajam moskītu plīvuram es ieraudzīju purva salu — ap divsimt kvadrātpēdu plašu pauguru, kas pacēlās virs līdzenā zāļu un ūdens paklāja. Sala bija ēnaina, biezi apaugusi kokiem, brīnišķīga vieta atpūtai.

Redzams — mūsu pavadonis domāja tāpat, jo viņš seglos pagriezās atpakaļ, nevērīgi norausdams no sejas moskītus, un rādīja uz salu.

i Senor, bueno, eh? [44]

Si, si, muy lindo, [45] — es atbildēju, griezu zirgu apkārt un klumburoju atpakaļ pie ratiem, kuru riteņos bija ieķērušās garas izraustītu augu virtenes, kas vilkās līdzi kā astes. Džekija sēdēja ratu aizmugurē, galvā viņai bija ļoti liela salmu cepure, seju aizsedza cieši aptīta šalle.

Gribi atpūsties? — es jautāju.

No spraugas starp šalles tinumiem man pretī pavērās skumja acs. Tad Džekija noraisīja šalli — un es ieraudzīju sarkanu, moskītu sakostu, piepampušu seju.

— Es ļoti gribētu atpūsties, — viņa sarūgtināta bilda, — un vēl es gribētu aukstu dušu un atspirdzinošu dzērienu ar ledu, un kādas četrsimt tonnas DDT, bet es zinu, ka pašreiz nav nekādu cerību to visu dabūt.

Atpūsties tu tomēr varēsi. Tepat mums priekšā ir maza saliņa, tur mēs mazliet pasēdēsim.

Bet kur atrodas tā nolādētā čūska?

— To gan es nezinu, bet mūsu pavadonis apgalvo, ka mēs viņu noteikti uziesim.

Labi, ka vismaz viens no mums ir par to pārliecināts.

Mūsu karavāna gausi izvilkās no purva ilgotajā koku ēnā; kamēr mēs ar Džekiju sēdējām un saīguši taustījām moskītu sakostos locekļus, starp abiem indiāņiem norisa gara saruna. Beidzot pavadonis pienāca pie mums un paskaidroja, ka, pēc viņa aprēķiniem, čūskai jābūt tepat tuvumā, tomēr tā laikam gan būšot aizgājusi tālāk, nekā viņš domājis. Indiānis ieteica mums tepat pagaidīt, kamēr viņš aizjās tālāk uz priekšu, izlūkos.

Es labprāt piekritu, iedevu viņam cigareti un noskatījos, kā viņš šļakstinādamies aizjāja pa purvu, moskītu apsēsts, kuri blīvā mākonī uzbruka viņa sejai un pleciem.

Pēc nelielas diendusas un cigaretes es atkal jutos spirgts, tāpēc nolēmu paklejot starp dzeloņkrūmiem, lai pameklētu rāpuļus. Piepeši mani iztraucēja skaļš izbaiļu kliedziens —• tā bija Džekija.

Kas noticis? — es atsaucos.

Nāc šurp ātrāk un noņem šo mūdzi! — viņa kliedza.

Ko lai es noņemu? — es jautāju, steigšus spraukdamies cauri krūmiem.

Džekija bija uzrotījusi bikšu stilbu, pie kājas viņai karājās ļoti liela un resna dēle, bagātīgi piezīdusies asiņu, līdzīga nedabiski garai vīģei.

Ak tu tētīt! — es iesaucos. — Tā taču dēle.

Es zinu, ka tā ir dēle… Noņem to!

Tā izskatās kā zirgu dēle, — es sacīju, nomezdamies uz ceļiem un to aplūkodams.

Man galīgi vienalga, kādas sugas ir šis mūdzis, es gribu, lai tu to noņem, — Džekija saniknota iesaucās, — noņem to no manas kājas, tu labi zini, ka es neciešu dēles.

Es iededzu cigareti un iesmēķēju, kamēr tās gals sāka kvēlot, tad pieliku to pie dēles piepampuša lejas- gala. Dēle kādu brīdi strauji locījās, beidzot atlaidās un nokrita zemē, kur es tai uzminu ar kāju. Resnais tārps pārsprāga kā balons, no tā izšļācās koši sarkana asiņu strūkliņa; Džekija noskurinājās.

— Paskaties, vai man nav piesūkusies vēl kāda!

Es rūpīgi appētīju Džekiju, tomēr nevienas dēles neredzēju.

Taisni brīnums, no kurienes tev gadījusies dele,— es sacīju, — mums, pārējiem, nav.

Nudien nezinu… varbūt viņa nokrita no koka,— Džekija bilda un palūkojās augšup zarotnē, it kā cerēdama tur ieraudzīt pilnus zarus dēļu, kas teju, teju metīsies mums virsū. Piepeši viņa sastinga.

Džerij, žigli, skaties tur augšā!

Es pavēros augšup un atklāju, ka nepatīkamo epi-

zodi ar dēli ir redzējis vēl viens salas iemītnieks. Kokā, zem kura mēs sēdējām, apmēram stumbra vidū bija neliels dobums,-no tā tumšajām dzīlēm lūkojās ārā mazītiņš putna ģīmītis, ne lielāks par puskronas gabalu, ar divām lielām, zeltainām acīm. Kādu brīdi putns mūs klusu, bažīgi vēroja, tad nozuda.

Kas tas varētu būt? — Džekija vaicāja.

Tā ir pundurpūcīte. Tūlīt aizej līdz ratiem un paņem vēršu dzinēja mačeti, tikai pasteidzies un izturies klusu.

Kamēr Džekija lavījās uz ratiem, es apgāju apkārt kokam, lai izpētītu, vai stumbrā nav kāds izejas caurums, taču tāda neredzēju.

Džekiia atsteidzās ar mačeti, es aši nogriezu tievu, garu nūjiņu un noģērbu kreklu.

Ko tu gribi darīt?

Mums kaut kā jāaizbāž dobums, kamēr pagūstu uzrāpties augšā, — es steidzīgi skaidroju, savīstīju kreklu murskulī un apsēju ap nūjas galu. Uzmanīgi tuvojos kokam, turēdams rokā nūju ar paštaisīto aizbāzni, labi notēmēju, tad strauji iegrūdu caurumā.

— Tagad pieturi nūju, kamēr es uzlīdīšu līdz dobumam, — sacīju Džekijai un rāpos augšā pa stumbru, līdz atrados uz nedroša zara stumbeņa tuvu tai vietai, kur vīdēja mans krekls. Ļoti piesardzīgi pabāzis roku zem krekla, iesniedzos caurumā. Man par prieku, dobums izrādījās sekls, pataustījis es jutu, ka pret maniem pirkstiem sitas pūkaini spārniņi; aši sagrābu pūcīti, bet tā likās tik maza, ka man vienubrīd radās šaubas, vai esmu noķēris īsto putnu. Tad īkšķī sāpīgi iedūrās mazs, līks knābītis — nu es zināju, ka neesmu kļūdījies. Izvilku no cauruma mazo, sabužināto radījumu, kas dusmīgi blenza pāri maniem pirkstiem.

Nu putns man ir rokā! — es gavilējoši iesaucos, bet tai pašā brīdī atlūza zara stumbenis, uz kura biju nostājies, mēs abi ar pūcīti nogāzāmies zemē. Laimīgā kārtā es nokritu uz muguras, roku ar pūcīti biju pacēlis gaisā, tā ka putnam nekas ļauns nenotika. Džekija līdzēja man uzrausties kājās, un es parādīju viņai mūsu ieguvumu.

Tas ir mazs pūcēns? — viņa jautāja, to mīlīgi aplūkodama,

Nē, tā ir pundurpūce.

Tu saki — šis mazulis ir pilnīgi pieaudzis putns? — viņa neticīgi jautāja, skatīdamās uz mazo kamoliņu, kas nebija lielāks par zvirbuli un savā 1 i li— puta niknumā blisināja acis un klikšķināja knābīti.

Jā, putns ir pilnīgi pieaudzis. Tā ir viena no vismazākajām pūcēm. Iesim atnesīsim no ratiem kasti, kur putnu ielikt.

Ievietota kastē ar stiepļu režģi, pūcīte izslējās visā savā četrarpus collas garajā augumā un izgrūda klusu, aizsmakušu čakstienu, tad sāka tīrīt izpūrušās spalvas. Pūcītes mugura un galva bija sulīgā šokolādes brū- numā, izraibota sīkiem, pelēkiem punktiņiem, krūtis — pelēcīgā krēmkrāsā ar melnām svītriņām.

Par šo mazo pūcīti vēršu dzinējs izrādīja tikpat lielu interesi kā mēs: gari un plaši viņš mums paskaidroja, ka vietējie iedzīvotāji to saucot par četraci. Tāds nosaukums man izlikās dīvains līdz tam brīdim, kad dzinējs piedauzīja pie kastes malas un pūcīte pagrieza galvu uz trokšņa pusi. Es ievēroju viņas tumšajā pakausī divus pelēkus aplīšus, kas spilgti izcēlās šokolādes krāsas brūnumā, un man neviļus radās iespaids, it kā putnam patiešām pakausī būtu vēl viens acu pāris.

Kamēr mēs jūsmojām par pūcīti, atgriezās mūsu pavadonis, viscaur nošļakstījies ar ūdeni, aplipis ar moskītiem; viņš satraukti pavēstīja, ka atradis čūsku. Tā guļot ap pusjūdzi attālu no saliņas uz peldoša ūdensaugu paklāja, tuvu pie purvmalas. Pavadonis vēl piemetināja, ka čūskai jāpiezogas nemanot, jo turpat esot koki, un, ja tā meklēs glābiņu mežā starp dzeloņkrū- miem, to būs grūti, varbūt pat neiespējami atrast.

Mēs devāmies gūstīt medījumu; kad, pēc pavadoņa aprēķina, bijām pienākuši tam pietiekami tuvu, es vēlēju vēršu dzinējam nobraukt pajūgu mazliet sānis pa labi, piemērotā novērošanas vietā, bet pats ar pavadoni lauzos uz priekšu. Tuvāk pie purva malas ūdens bija sekls un mazāk aizaudzis, bet purva dibens ļoti nelīdzens, tā ka mūsu zirgi klupa vienā klupšanā. Man bija skaidrs: ja čūska meklēs glābiņu bēgot, jāšus es tai nevarēšu sekot, jo triekt zirgu rikšiem pa purvu būtu tīrais neprāts. Gribot negribot man vajadzēs čūsku vajāt, pārvietojoties kājām, un šajā brīdī es pirmoreiz iedomāju, vai čūska patiešām var būt tik ļotf liela, ka bija stāstījis mūsu pavadonis.

Kā par pčstu, čūska bija mūs pamanījusi agrāk nekā mēs viņu. Piepeši pavadonis spalgi iekliedzās un rādīja ar roku uz priekšu. Kādas piecdesmit pēdas tālāk es ieraudzīju brīvā ūdens lāmā starp divām lielām zāļu salām V veida vilni, kas strauji tuvojās mežmalai.

Noskaitījis īsu lūgšanu, lai čūska neizrādītos tik liela, ka vienam cilvēkam nav iespējams ar to tikt galā, es pametu zirga pavadu indiānim, pagrābu maisu un ielēcu siltajā ūdenī. Skriet pa ūdeni, kas sniedzas līdz ceļgaliem, ir grūti jebkuros apstākļos, bet, ja skrien tropiskā karstumā, — tā jau ir nepiedodama muļķība, ko atļaujas vienīgi dzīvnieku vācējs.

Es lauzos uz priekšu, cik jaudas, sviedri man lija straumēm pār seju, pat moskīti nepaguva tur uzmesties, bet es neizlaidu no acīm virmojošo ķīli, kas steidzīgi slīdēja arvien tuvāk sauszemei. Vēl pēdas trīsdesmit mani šķīra no anakondas, kad tās spīdīgi gludais, rneln- dzeltenais ķermenis izmetās ārā no ūdens un aizlocījās garajā zālē. Ar izmisīgu lēcienu es centos čūskif panākt, bet, sapinies ūdenszālēs, iegāzos uz mutes ūdenī. Kad piecēlos, anakonda bija nozudusi. Neganti lādēdamies, es Izbridu krastā garajā zālē, kur bija aizlocījusies čūska) tagad bija jāatrod rāpuļa ievilktā sliede. Biju pagājis tikai kādas sešas pēdas, kad piepeši no maza krūmiņa man šāvās pretī strupa galva ar at- plesttf muti, un es metos sānis kā apsvilis. Zem krūma gulēja anakonda; čūskas spīdīgie, lāsumainie gredzeni tik saskanīgi iekļāvās apkārtnes fonā, ka es viņu nebiju pamanījis. Pēc sātīgas maltītes anakondai, domājams, bija tikpat grūti tikt purvā uz priekšu kā man, tāpēc, nokļuvusi sausumā, garajā zālē, čūska jutās pagurusi un gribēja atpūsties. Es viņai gandrīz uzminu virsū, un anakonda cēlās sevi aizstāvēt.

Gandrīz vai ikvienā grāmatā par Dienvidameriku autors agri vai vēlu (dažās grāmatās pat katrā otrā nodaļā) sastopas aci pret aci ar anakondu. Pēc šiem aprakstiem iznāk, ka anakondu garums ir no četrdesmit līdz simt piecdesmit pēdām (kā nu kurā aprakstā), kaut gan īstenībā visgarākā oficiāli izmērītā anakonda izrādījās tikai trīsdesmit pēdu gara. Visās grāmatās anakonda neiztrūkstoši uzbrūk autoram: trīs četrās lappuses var izlasīt, kā autors cīnās par savu dzīvību, sažņaugts čūskas varenajos, muskuļotajos gredzenos, iekams viņam izdodas anakondu nošaut ar vienmēr uzticamo revolveri, vai arī viens no viņa uzticamajiem indiāņiem čūsku nodur ar šķēpu.

Bet tagad, riskējot iegūt šarlatāna vai pārmērīgi kautrīga cilvēka slavu, man jāapraksta sava paša saķeršanās ar anakondu.

Vispirms jāsaka, ka anakonda uzbruka diezgan negribīgi. Viņai nepavisam nerūpēja cīniņš ar mani uz dzīvību un nāvi. Lielā čūska metās man pretī ar atplestu rīkli cerībā, ka es nobīšos un atstāšu viņu mierā, lai viņa varētu nesteidzīgi sagremot apēsto cāli. Pēc šī izlēciena, kas lieku reizi parādīja anakondu cilts niknumu un viltību, lielā čūska zem krūma savijās ciešā mezglā un gulēja, klusu, žēli šņākdama.

Es atskārtu, ka tagad man ļoti noderētu nūja, bet tuvākais krūmu puduris atradās gabaliņu nostāk, un es neuzdrošinājos atstāt čūsku. Vairākkārt pavicināju maisu rāpulim pie galvas cerībā, ka viņš tajā kodīs un zobi ieķersies audumā; šādu paņēmienu ar labiem panākumiem es tiku izmēģinājis ne vienu vien reizi. Tomēr anakonda tikai paslēpa galvu zem resnajiem gredzeniem un iešņācās mazliet skaļāk.

Man bija vajadzīgs palīgs, kas novērstu čūskas uzmanību, es apgriezos un satraukti māju pavadonim, kurš ar abiem zirgiem stāvēja drošā atstatumā purva vidū. Sākumā viņš laikam negribēja nākt tuvāk un tikai draudzīgi pamāja pretī, taču, redzēdams, ka es noskai- šos, šļakstinādams trieca zirgu uz manu pusi. Es atkal pagriezos pret krūmiem, bet paguvu ieraudzīt vienīgi ļaunprātīgās, briesmīgās, nāvējošās anakondas asti steidzīgi nozūdam starp zāļu stiebriem. Nu es zināju, kas man jādara. Pagājis uz priekšu un sagrābis anakondas astes galu, es atsviedu čūsku agrākajā vietā.

Tagad, pēc visiem likumiem, anakondai vajadzētu aptīties man apkārt un sažņaugt mani muskuļotajos gredzenos. Bet anakonda tā nedarīja, viņa no jauna savijās ritulī un klusi, žēli iešņācās. Es aši uzsviedu maisu čūskai uz galvas, tad satvēru viņu aiz kakla. Ar to cīņa īstenībā bija galā. Anakonda tagad gulēja pavisam mierīgi, tikai reizumis pakulstīja asti un klusu šņāca; beidzot ieradās pavadonis.

Jāsaka — viņš man sagādāja vairāk raižu nekā lielā čūska, jo viņam nemaz negribējās man palīdzēt, bet

strīdēties ar cilvēku un tai pašā laikā mēģināt saturēt milzīgu rāpuli ir gaužām grūti. Galu galā man izdevās viņam iestāstīt, ka neatstāšu viņu nelaimē, ja čūska viņam uzbruks, un viņš ļoti piesardzīgi paturēja maisu, kamēr es pacēlu čūsku un iemetu tajā.

Vai tev laimējās nofilmēt labus kadrus? — es pa« vaicāju Džekijai, kad bijām atgriezušies pie vēršu pajūga.

Domāju gan, — viņa sacīja, — kaut ari filmēt vajadzēja cauri moskītu mākonim. Un kā ar čūsku — vai bija lielas grūtības?

Nē, viņa uzvedās labāk nekā mūsu pavadonis.

Cik liela viņa ir? Skatu meklētājā tā izskatījās milzīga. Es jau bažījos, kā tu tiksi galā ar tik lielu rāpuli.

Čūska nav sevišķi liela. Vidēja lieluma. Es domāju — kādas astoņas pēdas, varbūt pat ne tik gara.

Vēršu pajūgs zvalstīdamies gausi vilkās cauri purvam; saulrieta kvēle ielēja sārtu vizmu ūdensaugu lapās. Mums virs galvām debesis piepildīja milzīgi bari melngalvas konuru — putnus bija pārņēmis tas lielais satraukums, kas papagaiļiem raksturīgs pirms došanās uz nakšņošanas vietām. Konuri lidinājās virs mums lielās, juceklīgās grupās kliegdami un ķērkdami, kamēr saule aiz mākoņiem iegrima citrondzeltenā dūmakā.

Piekusuši, moskītu sakosti, saulē apdeguši; ap pulksten astoņiem mēs sasniedzām mājas. Pēc dušas un vakariņām mūsu pašsajūta uzlabojās.

Pundurpūcīte apēda četras treknas vardes, viņa uzklupa tām ar sajūsmīgiem pīkstieniem, kas atgādināja circenīša čirkstēšanu.

Anakonda, mierīgi nodevusies barības sagremošanai, nepretojās, kad viņu izmērīja. No galvas līdz astei čūska bija tieši deviņas pēdas un trīs collas gara.

ZĀRA HAGERZAKA

Līdzās garastainajiem papagailīšiem — maziem skaļiem pļāpām — vistrokšņainākie un nekaunīgākie putni mūsu kolekcijā bija abi Amerikas sīļi Pēc ķermeņa formas Amerikas sīlis ir līdzīgs Anglijas sīlim, tikai mazāks un sīkāks. Ar to arī līdzība beidzas, jo Ameri-

kas sīlim ir gara, melnbalta aste kā žagatai, tumša, samtaina mugura un bālgani dzeltenas krūtis. Ļoti neparasts ir galvas apspalvojums. Uz pieres stāvu gaisā slejas melnas īsas un pūkainas spalviņas, it kā nupat apgrieztas ezītī. Aiz tām — pakauša daļā ir gluds zilganbaltu spalvu ielāpiņš, kas atgādina kailu plieķi. Virs draiskajām, spožajām bronzas krāsas acīm liecas biezas «uzacis» spilgtā delfīna ziluma. Sis īpašais rotājums piešķir putnam izbrīnītu izteiksmi.

Abi mūsu sīļi bija nelabojami taupītāji. Viņi acīmredzot dzīvoja pēc principa: «Labs tas kumoss, kas pietaupīts.» Jebkurš cits putns, saņēmis vairāk barības, nekā spēja apēst, pārpalikumu bezrūpīgi izmētāja pa buri; sīļi tā nerīkojās — viņi rūpīgi savāca it visu, ko uzreiz nejaudāja apēst, un paglabāja ūdenstraukā. Sīļiem nez kāpēc likās, ka tieši ūdenstrauks ir vispiemērotākā vieta barības krājumu glabāšanai, — lai kā mēs pulejamies, nekas nespēja grozīt viņu pārliecību. Vispirms es pamēģināju likt būrī divus ūdenstraukus, tā ka viņiem radas iespeja vienā uzkrāt gaļu, bet no otra dzert. Sīļi bija sajūsmināti: viņi nekavējoties sāka likt gaļu abos traukos. Sīļi krāja arī zemesriekstus, kas tiem sevišķi garšoja. Būri bija vairākas šķirbas un caurumiņi, ļoti piemēroti riekstu glabāšanai, ja vien rieksti nebija pārāk lieli; sīļi satvēra riekstu knābī un uzlēca uz laktiņas, tad ļoti prasmīgi un veikli pabīdīja riekstu starp kāju pirkstiem, pieturēja un vairākas reizes spēcīgi cirta ar knābi, kamēr rieksts sašķēlās. Tad putni uzlasīja gabalus un lūkoja iebāzt šķirbās; ja gabali izrādījās pārāk lieli, tos tādā pašā veidā saskaldīja sīkāk. Tāpat sīļi rīkojās, ēdot zemesriekstus, bet tādās reizēs atsevišķos gabalus citu pēc cita vēl uz minūtēm desmit ielika ūdens traukā, lai tie kļūtu mīkstāki un vieglāk norij ami.

Sīļi nerimtīgi pļāpāja, bet viņu pļāpāšana bija ausij tīkama, jo abu putnu balsis skanēja klusināti. Stundām ilgi viņi notupēja uz laktiņas, vērodami viens otru uzrautām «uzacīm», iegrimuši dzīvā sarunā, kas sastāvēja no slāpēti griezīgiem kliedzieniem, gārgāšanas, treļļiem, klukstieniem un vaukšķēšanas, pie tam šīm skaņām bija apbrīnojami dažāda izteiksme. Sīli lieliski prata atdarināt skaņas un dažās dienās pievienoja savam repertuāram ciema suņu rejas, dējējas vistas priecīgo kladzināšanu, gailēnu dziedāšanu, jenota Pū griezīgos kliedzienus un pat Jūlija Cēzara Centuriona metāliskos āmura klaudzienus. Abi putni sāka tērgāt tūlīt pēc brokastīm — un tad bija ko nenoklausīties! — no viņu būra plūda tik daudz atšķirīgu skaņu, ka varētu domāt, krātiņā atrodas divdesmit vai trīsdesmit dažādas sugas, nevis tikai divi vienādi putni. īsā laikā viņi iemācījās gandrīz visu nometnes dzīvnieku balsis un kļuva ļoti pašapzinīgi.

Līdz ar Zāras Hagerzakas ierašanos dzīvnieku korī iekļāvās jauna balss, bet to sīļi nekādi neprata atdarināt.

Kādu dienu Paula lielā ātrumā iesteidzās dzīvojamā istabā ar lenča paplāti spēcīgajās rokās. Gandrīz ap- liedama mani ar karstu zupu, viņa lūdza, lai es žigli eju uz virtuvi, kur kāds indiānis atnesis bicho, briesmīgi lielu un plēsīgu. Kas tas par bicho, viņa gan nezinot, jo neesot to redzējusi, — šis atrodoties maisā un tā .plosoties, ka maiss varot pārplīst, viņai jābaidoties par savu dzīvību.

Arā pie virtuves durvīm es ieraudzīju indiāņu zēnu, viņš sēdēja zemē, košļādams salmiņu, un uzmanīja nelielu maišeli, kas nepārtraukti kustējās, riņķoja un brīžiem ieņurdējās. Man nebija ne jausmas, kāds dzīvnieks varētu būt maisā, jo es redzēju vienīgi garu, līku nagu, izdūrušos cauri maisaudumam, bet ar to vien nepietika, lai pazītu dzīvnieku, kurš aizņem tik maz vietas un kuram varētu būt tik liels nags.

Es skatījos uz jaunieti, un viņš man uzsmaidīja, enerģiski klanīdams galvu ar garajiem, taisnajiem, piķa melnajiem matiem.

Buenos dias, senor.

Buenos dias. i Tiene un bicho? [46] — es jautāju, rādīdams uz lēkājošo maisu.

Si, si, senor, un bicho muy lindo [47] , — viņš nopietni atteica.

Es nospriedu, ka visprātīgākais būtu atsiet maisu un apskatīt tā saturu, bet vispirms gribēju noskaidrot, kāds bicho ir maisā. Ar dzīvnieku, kuram ir tik varens nags, jābūt piesardzīgam.

t Es bravo? [48] — es jautāju.

Nē, nē, senjor, — indiānis smaidot sacīja, — es manso, es chiquitito — muy manso, [49]

Ar savu niecīgo spāņu valodas prasmi es nevarēju indiānim paskaidrot, ka jauniņš dzīvnieks ne katrreiz ir ari lēnprātīgs. Savas iespaidīgākās rētas esmu ieguvis, pārāk uzticēdamies dzīvnieku mazuļiem, kas, likās, nespētu pat mušai nodarīt pāri. Cerēdams uz veiksmi un vienlaikus mēģinādams atcerēties, kur atrodas penicilīna ziede, es sagrābu nemierīgo maisu un atraisīju tam galu. Kādu bridi nekas nenotika, tad starp maisa krokām parādījās gara, izliekta galva ar lāstekai līdzīgu purniņu, mazām, glītām, pūkainām austiņām un pelnu pelēkā vilnā iegrimušām, it kā aizmiglotām ačelēm, kas atgādināja divas valgas korintes. Pagāja vēl mirklis, un garā, smailā purna pašā galiņā pavērās maza, asi iezīmēta mutīte, no kuras graciozi izvijās ap astoņas collas gara, tieva, pelēkrozā mēle. Tā tūlīt ieslīdēja atpakaļ, bet mute pavērās plašāk, un no tās izvēlās kāda grūti aprakstāma skaņa. Tā bija kaut kas vidējs starp suņa rūcienu un teļa aizsmakušo māvienu, bet tajā varēja saklausīt arī kaut ko līdzīgu miglas taures pūtienam. Skaņa bija tik spēcīga, ka Džekija uztraukta iznāca verandā. Pa to laiku dzīvnieka galva bija nozudusi atpakaļ maisā, redzams palicis vienīgi pats deguna galiņš.

Džekija sarauktu pieri skatījās uz maisu.

Dieva dēļ, kas tas ir? — viņa vaicāja.

Tas, — es priecīgi sacīju, — ir milzu skudru lāča mazuļa degungals.

Vai no mazuļa būtu nācis šis briesmīgais troksnis?

Jā gan, viņš mani tikko pasveicināja pec skudru lāču paraduma.

Džekija sēri nopūtās.

Vai tad nepietiek ar sīļiem un papagaiļiem, kas mums augu dienu piekliedz ausis, tagad šim koncertam pievienosies vēl kaut kāds fagota solo, — viņa sacīja.

Gan tu redzēsi, cik viņš būs mierīgs, kad iedzīvosies pie mums, — es bezbēdīgi attraucu, un šajā brīdī dzīvnieks, it kā par atbildi, no jauna izbāza galvu no maisa, lai atkārtotu savu fagota solo.

Es atrotīju maisu plašāk vaļā un ielūkojos tā dibenā. Biju pārsteigts, ka šis mazais radījums — skudru lāča garums no izliektā deguna līdz astes galiņam nepārsniedza divarpus pēdas — spēj izdot tik varenas skaņas.

Dzīvnieciņš ir pavisam mazs, — es brīnīdamies sacīju, — viņš varētu būt apmēram nedēļu vecs.

Džekija pienāca man klāt, ielūrēja maisā un brīdi aiz sajūsmas nespēja izteikt ne vārda.

— Viņa taču ir burvīga, — Džekija beidzot attapusies iedūdojās, cieši pārliecināta, ka mazais skudru lācītis ir mātīte. — Ak tu nabadzīte… Samaksā, es viņu nesīšu iekšā.

Mana sieva pacēla maisu un uzmanīgi ienesa mājā, es tikmēr norēķinājos ar indiāni.

Atgriezies dzīvojamā istabā, mēģināju dzīvnieku dabūt ārā no maisa, bet tas bija grūts uzdevums, jo skudru lāča priekškāju garie, līkie nagi bija ieķērušies maisaudumā un turēja to kā knaiblēs. Tikai ar mūsu abu —> manām un Džekijas kopīgām pūlēm tas galu galā izdevās. Pirmo reizi manās rokās bija nonācis milzu skudru lāča mazulis, un es biju pārsteigts, ka viņš maz atšķīrās no pieauguša dzīvnieka. Pati galvenā atšķirība: mazuļa spalva bija īsa, uz muguras viņam trūka garu, vilnainu krēpju, to vietā slējās spurainu saru rinda. Arī astīte, kas atgādināja kanoe aira lāpstiņu, it nemaz nebija līdzīga pieauguša skudru lāča lielajai, kuplajai astei.

Man par ljelu sarūgtinājumu, izrādījās, ka kreisās ķepas lielais vidējais nags mazulim ir atrauts un karājas vienā ādas sloksnītē.

Mums nācās to uzmanīgi nogriezt un dezinficēt jēlo pirkstu; šī mazā operācija laikam bija nesāpīga, jo skudru lācītis omulīgi gulēja man klēpī, ar ķepu ieķēries manās biksēs, kamēr mēs apstrādājām viņa savainoto pirkstu. Es iedomājos, ka manam skudru lācēnam turpmākajā dzīvē būs jāiztiek ar vienu lielo nagu, taču izrādījās, ka biju maldījies, — nags pamazām atauga.

Gan maisā, gan pēc tam man uz ceļgaliem mazais skudru lācis izturējās ļoti droši un pašpārliecināti, bet, nolikts uz grīdas, sāka bezjēdzīgi riņķot un mežonīgi aurot, kamēr pamanīja Džekijas kāju, — nu viņš priecīgi iebrēcās, apķērās ap to un sāka rāpties uz augšu. Tā kā Džekijas garās bikses bija ļoti plānas, mazā dzīvnieka nagi sāpīgi skrāpēja, un mums nācās diezgan nopūlēties, kamēr izdevās skudru lāci dabūt nost. Bet tūlīt viņš pielipa kā dēle man pie rokas, un, iekams es paguvu skudru lāci atturēt, viņš jau bija uzrāpies pa roku augšā un nogūlies man uz pleciem kā lapsādas apkakle; lai neslīdētu lejā, dzīvnieks ar nagiem ieķērās man kaklā un mugurā, smailais purns nokarājās gar vienu sejas pusi, aste gar otru. Mēs visādi izmēģinājāmies noņemt skudru lāci no šīs atpūtas vietas, bet nekā nepanācām — viņš tikai dusmīgi nošņācās un pieķērās vēl ciešāk; tas man sagādāja tādas sāpes, ka es biju spiests atstāt viņu mierā, kamēr paēdīsim lenču.

Es strēbu padzisušu zupu, bet lācītis man uz kakla mierīgi snauduļoja, kustēties es drīkstēju tikai lēni un piesardzīgi, lai nenobiedētu zvēriņu, kas pamodies pārbīlī ielaistu savus dzelžainos nagus vēl dziļāk manā kaklā.

Paulas atteikšanās ienākt istabā padarīja stāvokli vēl jo ļaunāku. Uzsākt ar viņu strīdu es neuzdrošinājos, jo katrs neuzmanīgs galvas pagrieziens nopietni apdraudētu jūga vēnu man uz kakla.

Iestiprinājušies ar lenču, vēlreiz pamēģinājām noņemt skudru lāci man no pleciem; pēc tam kad krekls

bija pārplēsts trijās un kakls saskrāpēts piecās vietās, šo nodomu vajadzēja atmest, jo, tiklīdz Džekijai izdevās vienu dzīvnieka ķepu no krekla izāķēt un viņa ķērās pie otras, pirmā atkal steidzīgi ieņēma zaudētās pozīcijas. Es sajutos kā Sindbads [50] , uz kura jāj klibais jūras vecis. Beidzot man kaut kas iešāvās prātā.

Atnes pilnu maisu ar zāli; kad atāķēsi vienu ķepu, uzliec to uz maisa, — es sacīju Džekijai.

Mazā viltība izdevās lieliski, un mēs nolaidām uz grīdas piebāzto maisu, kuru, cieši apkampis, turēja skudru lācis, mazajā, smailajā ģīmītī bija svētlaimīga izteiksme.

Kā mēs viņu nosauksim? — Džekija jautāja, apkopdama manjs brūces.

Ko tu teiktu par Zāru? — es ieminējos. — Man liekas, šis vārds skudru lācim piestāv. Sauksim viņu par Zāru Hagerzaku.

Tā mūsu dzīvē ienāca Zāra Hagerzaka, un man tūlīt jāpiebilst, ka ļoti reti esmu sastapies ar tik jauku, mīlīgu radījumu.

Tajā laikā, kad mēs ieguvām Zāru, man jau bija krietna pieredze ar milzu skudru lāčiem, jo kādā ekspedīcijā Britu Gvajānā es biju sagūstījis vairākus pieaugušus eksemplārus, taču, vērojot šos dzīvniekus, es nekad netiku piedēvējis skudru lāčiem saprātu un spilgti izteiktu individualitāti. Zāra mani pārliecināja par pretējo.

Vispirms jāatzīmē, ka Zārai bija ļoti skaļa balss, ko viņa ne mirkli nevilcinājās likt lietā, ja kaut kas nebija pa prātam; pieaugušie skudru lāči turpretim reti izdod kādu skaņu, stiprāku par šņācienu. Ja Zārai laikā nepienesa barību vai arī viņa nesaņēma glāstus, kad to vēlējās, viņa allaž panāca savu, kliegdama pilnā kaklā.

Lai gan man ļoti gribējās nopirkt mazo skudru lācīti, cs to darīju ar smagu sirdij jo zināju, ka pat pieauguši skudru lāči savvaļā stingri turas pie noteiktas diētas un viņiem ir- ļoti grūti pierast pie tās barības, ko izēdina nebrīvē. Sā iemesla dēļ nedēļu veca mazuļa turēšana un izmitināšana mūsu nometnē, maigi izsakoties, bija ļoti apšaubāms pasākums. Jau pašā sākumā mums radās ķibeles ar pudelīti: barojamie pupiņi, kas bija mūsu rīcībā, izrādījās pārāk lieli, Zāra zīžot tos nevarēja noturēt mazajā mutītē. Paula nāca mums palīgā un pēc neatlaidīgas meklēšanas atnesa galīgi nolietotu pupiņu, ko bija sadabūjusi kādā ciema mājā. Tas bija tikpat liels kā mūsējie, bet no ilgas lietošanas kļuvis pavisam mīksts; Zāra to pieņēma. Sis pupiņš Zārai tik ļoti iepatikās, ka vēlāk, kad mums atkal bija dažāda lieluma pupiņi, viņa no tiem spītīgi atteicās un pieprasīja veco, kas, galīgi nozīsts, bija mainījis krāsu no sarkanas uz dzeltenu un beidzot uz baltu, turklāt zaudējis elastību un lāgā neturējās uz pudelītes kakliņa, caurumiņš tajā tiktāl paplašinājies, ka piens Zāras kārajā rīklītē netecēja sīkā strūkliņā, bet šļācās straumēm.

Es ļoti priecājos, ka Zāra nokļuvusi pie mums maza, tā man radās iespēja diendienā vērot viņas attīstību; jāteic, ka no viņas es daudz ko uzzināju par skudru lāčiem. Sevišķi interesanti man likās skudru lāča nagi. Šim dzīvniekam priekšējās ķepas iekārtotas tā, ka ejot viņš balstās uz pirkstu locītavām, tādējādi abi lielie nagi ir vērsti uz iekšpusi un uz augšu. Tie, protams, pirmām kārtām kalpo skudru pūžņu salaušanai un izārdīšanai, lai iegūtu barību. Esmu arī redzējis, ka pieauguši skudru lāči ar nagiem sukā sev kažoku.

Zāra savās bērnu dienās nagus lietoja vienīgi, lai kaut kur pieķertos, jo skudru lāču mātīte bērnus nēsā sev uz muguras. Pieaudzis skudru lācis, kura ķepas apgādātas ar garu nagu, kas liecas uz iekšpusi, līdzīgi kabatas naža asmenim, spēj pieķerties ļoti cieši, tāpēc arī nebija jābrīnās, ka Zāra, kaut kam pieķērusies, tikai ar lielām grūtībām bija dabūjama nost. Es jau tiku pieminējis, ka priekšmets, uz kura Zāra sēdēja, nedrīkstēja izdarīt nekādas kustības, pretējā gadījumā Zāra to krampjaini sažņaudza vēl ciešāk. Tagad es zināju, ka skudru lāča mātei, nesot bērnus uz muguras, allaž jācieš sāpes.

Zāra nagus lietoja ari ēdot. Sūkdama no pudelītes, viņa mēdza ar vienu lielo nagu aptvert manu pirkstu, bet otru turēja stāvu gaisā kā sveicinādama. Ik pa brīdim, apmēram pēc katrām piecpadsmit sekundēm, viņa nolaida pacelto nagu un saspieda ar to pupiņu. Es bažījos, ka pupiņš saplīsīs, ja Zāra tam izdurs cauri garo, aso nagu, bet atradināt viņu no šī paraduma man neizdevās. Skudru lāča mātei tātad jāc/jš sāpes, ne vien nesot uz muguras savus mazuļus, bet vēl jo vairāk zīdīšanas laikā. Zināmu priekšstatu par Zāras tvēriena spēku es ieguvu, ielicis viņai priekšķepas saujā tukšu sērkociņu kastīti: kad Zāra to viegli saspieda, nags izdūrās kastītei cauri. Otrreiz viņa to sažņaudza no visa spēka — un kastīte saplaka. Interesanti atzīmēt, ka es kastīti ķepā biju ielicis nevis plakaniski, bet sāniski, tā ka saspiest to nepavisam nebija tik viegli.

Visgrūtākais laiks savvaļas dzīvnieka mazuļa kopšanā un turēšanā ir pirmā nedēļa, jo, kaut arī mazulis ēd labi, nekad nevar droši zināt, vai piens, ko viņš saņem, viņam patiešām iet labumā. Tāpēc pirmās septiņas dienas rūpīgi jāseko zarnu darbībai, lai vēdera izeja nebūtu pārāk cieta vai mīksta, bet normālas konsistences. Caureja vai aizcietējums norāda, ka uzturs ir vai nu pārāk bagātīgs, vai arī tajā ir par maz barības vielu, abos gadījumos diēta attiecīgi jāizmaina. Pirmajā nedēļā Zāra mums sagādāja lielas rūpes. Vēders viņai izgāja nepilnīgi, izkārnījumi bija lipīgi, un — kas mūs sevišķi satrauca — viņa izkārnījās tikai pa divi dienām reizi. Es nospriedu, ka piens, ko viņai izbaro, nav pilnvērtīgs, un palielināju tajā vitamīnu saturu, tomēr bez panākumiem. Tad es iedomājos, ka Zārai nāktu par labu biežāka ēdināšana, un mēs ievedām papildu ēdienreizes, taču viss palika, kā bijis, — Zāra izkārnījās ik pēc četrdesmit astoņām stundām. Iespējams, vēdera aizcietējumu Zārai radīja mazkustīgais dzīvesveids, lai gan savvaļā skudru lāča mazulis, tupēdams mātei uz muguras, diez cik daudz vis nedabū izkustēties, varbūt vienīgi tai laikā, kamēr māte staigā apkārt, meklēdama barību.

Un tā mēs ar Džekiju pusstundu dienā lēni pastaigājāmies pa nometni, bet Zāra vilkās mums nopakaļus, dusmīgi brēkāja un centās rāpties pa mūsu kājām uz augšu. Taču ari šī piespiedu izkustēšanās neko nelīdzēja, pie tam bija redzams, ka Zārai pastaigas briesmīgi nepatīk, un mēs no tām atteicāmies. Nu Zāra visu dienu snauda savā kastē, ar ķepām sažņaugusi salmu maišeli, bet vēders viņai pamazām piepūtās arvien vairāk. Tad pienāca lielais brīdis, kad viņa atvieglojās, vēders tūlīt atguva normālos apmērus, un dažas stundas — līdz nākamai ēdināšanai — Zāra izskatījās slaida un gracioza. Galu galā es pārstāju bažīties par

Zāras nenormālo zarnu darbību, jo no tās acīm redzams ļaunums necēlās; es nospriedu, ka skudru lāča mazuļiem tā ir likumsakarīga parādība. Laikam nebiju maldījies: kad Zāra paaugās un sāka gulēt "bez salmu maisa, zarnas viņai darbojās pavisam normāli.

Zārai ārkārtīgi patika, ja viņu glāstīja un apmīļoja, un viņa savukārt gribēja pieglausties. Kad es Zāru turēju, piespiedis sev pie krūtīm, jutu, ka viņa man pieķeras maigāk nekā parasti, gandrīz nesāpīgi, taču vismīļākā vieta Zārai bija un palika man uz pleciem, — no jebkuras vietas pamazām, solīti pa solītim, viņa līda uz augšu cerībā, ka es nemanīšu, kamēr beidzot nogūlās man ap pleciem. Sākumā Zāra necieta, ka viņu noliek zemē, un izmisīgi brēca. Ja es viņu pēc tam paņēmu rokā, sirsniņa dauzījās kā atskaldāmais āmurs un dzīvnieks krampjaini ķērās man klāt. Sēdēt zemē Zāra bija ar mieru tad, ja varēja pieturēties pie cilvēka, kaut vai pie viņa kājas, — tā viņa sajutās drošībā.

Kad Zāra bija apmēram mēnesi veca, viņa vairs tik ļoti nebaidījās atrasties zemē, tomēr arvien vēl gribēja, lai Džekija vai es būtu tuvumā. Tāpat kā visiem skudru lāčiem, redze viņai bija ļoti vāja: ja mēs no viņas atgājām tālāk par piecām pēdām, viņa mūs vairs neredzēja, pat ja kustējāmies. Vienīgi ar ožu un dzirdi, klausoties mūsu balsīs, viņa varēja noteikt, kur mēs atrodamies. Ja mēs klusu un nekustīgi stāvējām uz vietas, zvēriņš sāka griezties kā vilciņš un ošņādams drudžaini snaikstīja garo purniņu uz visām pusēm, lai mus atrastu.

Jo lielāka Zāra auga, jo viņa kļuva draiskulīgāka. Pagājis bija tas laiks, kad mēs viņu ēdienreizēs izcēlām no būra kopā ar maisu, uz kura viņa zvilnēja kā Romas patriciete. Tagad, tikko būra durtiņas tika atdarītas, Zāra šāvās ārā kā viesulis; satraukta, smagi elpodama, viņa tik dedzīgi sagrāba pudelīti, it kā nedēļām ilgi cietusi badu.

Visjautrākā Zāra bija vakaros, it īpaši pēc vakariņām, kad viņā kūsāt kūsāja dzīvesprieks. Pilnais vēders izskatījās kā vilnaina bumba, bet tas netraucēja boksēties, kad es viņu viegli paraustīju aiz astes. Tādās reizēs Zāra tuvredzīgi pār plecu palūrēja uz mani, un viena no spēcīgajām priekšķepām cēlās augšā pāri galvai. Zāra strauji apgriezās un lūkoja man iesist.

Ja es pēc tam viņai vairs nepiegriezu vērību, viņa domīgi vairākas reizes nostaigāja man garām, kārdinoši tuvu vilkdama aiz sevis asti. Man tikai atlika to satvert un vēlreiz paraustīt, bet tagad viss norisa citādi: Zāra zibenīgi apgriezās, nostājās uz pakaļkājām, pacēlusi priekšķepas pāri galvai, it kā gatavotos nirt, tad gāzās uz mutes zemē cerībā, ka mana roka atradīsies zem viņas. Pārmaiņus gan vienādi, gan otrādi bokss turpinājās labu laiku, kamēr Zāras enerģijas pārpalikums izsīka; pēc tam sākās nākamā spēles daļa. Es noguldīju Zāru uz muguras un kutināju viņai ribas, bet viņa lielā sajūsmā ar garajiem nagiem plūkāja sev pun- citi.

Kad abi bijām noguruši, pasludinājām Zāru par uzvarētāju: es viņu saturēju aiz padusēm, bet viņa īstā čempiona manierē pacēla augšā virs galvas abas priekšķepas ar kopā saāķētiem nagiem.

Sīs jautrās vakara spēles Zārai tik ļoti iepatikās, ka viņa vairs nevarēja bez tām iztikt, un, ja dažreiz kaut kādu iemeslu dēļ mēs bijām spiesti no tām atteikties, visu nākamo dienu Zāra staigāja saīgusi.

Citi mūsu dzīvnieki — Kajs, Lapsēns un Pū — ievēroja, ka mēs ar Zāru daudz noņemamies, un bija uz viņu greizsirdīgi.

Kādu dienu Zāra, savā nodabā pastaigādamās pa nometni, pienāca tuvu pie tās vietas, kur bija piesiets Pū. Kajs ar Lapsēnu ļaunā priekā sekoja viņai ar acīm, jo abi zināja — nupat, nupat skudru lācim sados piparus. Pū — šķietami vienaldzīgs kā Būdas tēls — bija attupies zemē un ar rozā ķepām glaudīja vēderu, bet viņa domīgās acis slepus uzmanīja Zāru, kas nāca uz viņa pusi. Pilns_ niķu un stiķu viltnieks nogaidīja, kamēr Zāra pagāja viņam garām, tad, paliecies uz priekšu, grāba skudru lāci aiz astes un gribēja iekost. Zāra, parasti tik gausa un neveikla, vajadzības gadījumā spēja kustēties joti ātri — to es zināju no mūsu vakara spēlēm. Tā viņa darīja arī tagad: strauji apgriezušies, nostājās uz pakaļkājām un nekļūdīgi no visa speķa iezvēla jenotam pa galvu; Pū pārsteigumā iekaucas un deva kājām ziņu, lai paslēptos savā kastē. Bet Zāra, iedegusies cīņā, negribēja tik viegli palaist savu ienaidnieku — viņa uzboza spalvu, izslēja degunu gaisā un griezās kā ritenis, lūkodama uzost pretinieku.

Beidzot viņa pamanīja kasti un nu ņēmās to dusmās dauzīt, kamēr Pū savā mājoklī nezināja, kur dēties aiz bailēm.

Lapsēns, redzēdams, ka Zāra viņam tuvojas, steidzīgi atkāpās aiz krūma.

Pa to laiku Kajs pašapmierināti tupēja kārts gala, pie sevis klusu tērgādams. Zāra pamanīja kārti un, arvien vēl kūsādama niknumā, nolēma to pārmācsi. Viņa pielēca pie kārts un vairākkārt smagi pa to iebelza; kārts strauji sašūpojās, bet Kajs, turēdamies fās galā, skaļiem kliedzieniem sauca palīgā. Kārts līgojās kā piedzērusi, un Kajs bija nobļāvies līdz histērijai — tikai tad Zāra meta mieru, saprazdama, ka $r uzvarējusi; viņa devās tālāk, lai atrastu kādu, k6 apmīļot. Kopš tās reizes neviens no pieminētajiem trim dzīvniekiem neuzdrošinājās Zārai darīt pāri.

Putni, visi kā norunājuši, neieredzēja mažo skudru lācīti. Man liekas — Zāras garajam, smailajam purniņam bija kaut kāda līdzība ar čūsku, un tas putniem nepatika.

Reiz es izdzirdu putnu nodalījumā skaļu, satrauktu klaigāšanu un, aizgājis izpētīt, atklāju, ka Zāra bija kaut kā pamanījusies izbēgt no būra un tagad stāvēja pie kariamu krātiņa, iebāzusi degunu starp režģa stieplēm, — šie putni viņai laikam bija iepatikušies, taču kariamas noraidīja piedāvāto draudzību un griezīgi kliedza pēc palīdzības. Tikko Zāra izdzirda manu balsi, kariamas viņai vairs nerūpēja — teciņus viņa steberēja pie manis, uzrāpās pa kāju augšā līdz viduklim un tur, laimīgi nopūtusies, palika.

Zāra bija nodzīvojusi pie mums dažas nedēļas, kad Cako iesākās ziemas lietavas. Nu vajadzēja domāt par atgriešanos Buenosairesā, no kuras mūs šķīra savas tūkstoš jūdzes; mums bija laikā jānokļūst uz kuģa. Tomēr pirms aizbraukšanas vēl bija paveicams kāds ļoti svarīgs darbs — jāiemūžina filmā mūsu dzīvnieku kolekcija. Filmēšanu es biju ieplānojis pašās ekspedīcijas beigās, īsi pirms aizceļošanas, lai mums būtu pēc iespējas vairāk «zvaigžņu». Pēdējās trīs nedēļas Cako bija paredzētas vienīgi filmēšanai.

Pēc pabeigtā darba mēs dosimies, pa upi uz leju līdz Asunsjonai. Tāds bija mūsu plāns, bet tad sprāga bumba.

Kādu rītu Paula ienesa mums tēju ārkārtīgi satraukta, viņa kaut ko nesaprotami stāstīja, un es labu laiku netiku gudrs, ko viņa īsti grib pateikt. Kad man beidzot atauša gaisma, es ilgi un sirsnīgi smējos.

Džekija, berzēdama no acīm miegu, gribēja zināt, kas mani tā uzjautrinājis.

Paula teica — Asunsjonā esot sākusies revolūcija, — es irgādamies paskaidroju.

Patiesi? — Džekija jautāja un arī sāka smieties. — Nudien, Paragvaja pilnā mērā attaisno savu reputāciju.

Jābrīnās tikai, kā viņī paši zina, kas kuro brīdi ir pie varas, ja apvērsumi seko cits citam, — es jautrā nevērībā attraucu, apzinādamies, ka manā zemē cilvēki nav tik karstasinīgi, lai politikas dēļ tērētu lodes un izlietu asinis.

Es ceru — mūsu nodomus revolūcija neizjauks,— Džekija domīgi bilda, malkodama tēju.

Nekādā ziņā. Domāju, pēc pāris stundām viss jau būs beidzies — vari man ticēt. Pie mums nacionālā spēle ir futbols, pie viņiem — revolūcijas, —izšauj pāris reižu, un visi ir apmierināti, — es sacīju. — Tomēr vajadzēs aiziet līdz ciema radiostacijai, varbūt viņiem ir kādas noteiktas ziņas.

Puerto Kasado patiešām varēja lepoties ar tādu greznību kā maza radiostacija, kas uzturēja sakarus ar galvaspilsētu. Pa radio mēs noraidījām uz Asunsjonu mūsu pasūtījumus un saņēmām visu nepieciešamo ar nākamo upes tvaikoni1.

Iešu turp pēc brokastīm, — es teicu, — bet man tā vien liekas, ka ap to laiku jau viss būs pāri.

Diemžēl mans paredzējums nepiepildījās.

KLABURCŪSKAS UN REVOLŪCIJA

Pēc brokastīm, ieradies radiostacijā, apjautājos radistam, vai viņš nav dzirdējis, kura puse revolūcijā iesitusi uzvaras vārtus. Degošām acīm, satraukti vicinādams rokas, radists man pavēstīja jaunākās ziņas, un piepeši es atskartu, ka stāvoklis ir visai nopietns. Izrādījās, ka Asunsjonā valda sajukums, visā pilsētā notiek ielu cīņas. Galvenie notikumi risinās pie policijas

pārvaldes un karaskolas, kur dumpinieki aplenkuši valdības karaspēku. Vēl jo satraucošaka bija ziņa, ka nemiernieki sagrābuši savās rokās lidlauku un padarījuši nelietojamas visas lidmašīnas, nomontejot to svarīgākās daļas.

Tomēr vissāpīgāk es pārdzīvoju vesti, ka nemiernieki kontrolē arī upi; tas nozīmēja, ka kuģu satiksme tiks atjaunota tikai pēc tam, kad revolūcija būs beigusies. Es jutos pagalam satriekts, jo vienīgā iespēja nogādāt mūsu kolekciju Buenosairesā bija ar upes tvaikoni.

Vēl radists pastāstīja, ka pēdējo reizi, izsaucot Asun- sjonu, viņš nesaņēmis atbildi, — laikam jau visi no radiostacijas būšot aizbēguši vai arī nosisti.

Mājās es atgriezos bez kādām ilūzijām un dzirdēto pastāstīju Džekijai. Kļūmīgie notikumi mūs pārsteidza pilnīgi nesagatavotus. Galvenā nelaime tā, ka mūsu pases un lielākā daļa naudas bija palikusi galvaspilsētā, bet bez pasēm un naudas mēs neko nevarējām iesākt.

Sēdējām un dzērām tēju, apspriezdami mūsu bēdīgo stāvokli, kamēr Paula līdzjūtīgi grozījās ap mums un reizumis izteica kādu labi domātu piezīmi, kas gan panāca pretējo: mūsu jau tā drūmais noskaņojums kļuva vēl drūmāks. Kad es mēģināju aizdzīt bēdīgās domas un ierunājos, ka galu galā pēc pāris dienām valdības spēki vai dumpinieki izcīnīs uzvaru un stāvoklis uzlabosies, Paula mums lepni paziņoja, ka Paragvajā neviena revolūcija nebeidzoties pēc pāris dienām, — iepriekšējā esot ilgusi sešus mēnešus. Viņa laipni paskaidroja: tagad varot gadīties, ka mums jāpaliekot Cako veselu pusgadu. Tā mums būšot lieliska izdevība papildināt mūsu dzīvnieku kolekciju.

Es viņā neklausījos, pastāvēdams uz savu, ka cīņas ļoti drīz beigsies un dzīve ieies normālās sliedēs, tad arī mēs varēsim ar tvaikoni doties uz Buenosairesu. Paula tūlīt pārtrauca manu domu lidojumu: diezin vai tas būšot iespējams, viņa aizrādīja, jo iepriekšējā revolūcijā dumpinieki viņiem vien zināmu taktisku iemeslu (Jel esot nogremdējuši visus upes kuģus, līdz ar to sakari bijuši apgrūtināti ne tikai valdības karaspēkā, bet arī starp savējiem.

Galu galā es zaudēju dūšu un pievienojos Paulai, kas visu redzēja melnis krāsās, sacīdams, ka visļaunākajā gadījumā mēs varam pārcelties pāri upei uz Brazīliju un no turienes pa sauszemi sasniegt jūras piekrasti. Bet šo ideju Džekija un Paula tūlīt noraidīja; Džekija sacīja, ka bez pasēm un naudas mēs nevaram uzņemties tūkstoš jūdžu garo ceļu cauri Brazīlijai; Paula savukārt paskaidroja, ka iepriekšējā revolūcijā Brazīlijas valdība nostādījusi gar upi bruņotus robežposteņus, lai dumpinieki nevarētu nokļūt Brazīlijā un tādējādi izbēgt no taisnīga soda. Ļoti iespējams, viņa drūmi piebilda, ja mēs mēģināšot tikt pāri upei, mūs varot noturēt par revolūcijas vadoņiem, kuri grib aizbēgt.

Es pikti aizrādīju, ka revolūcijas vadonis nu gan nemēģinās bēgt kopā ar sievu, skudru lāča mazuli, vairākiem dučiem dažādu putnu, čūskām, zīdītājiem un dažādām ierīcēm, ieskaitot magnetofonu un kinokameras, bet Paula man atbildēja, ka robežsargi varot to neņemt vērā, jo brazīlieši visumā neesot simpāticos [51] .

Pēc dzīvās domu apmaiņas mēs labu brīdi sēdējām, drūmi' klusēdami. Tad piepeši Džekijai radās spīdoša ideja. Viņa atcerējās kādu mazrunīgu amerikāni, garu, izstīdzējušu cilvēku, pēc izskata ļoti līdzīgu Harijam Kuperam; šim vīram piederēja rančo kādas četrdesmit jūdzes no šejienes pa upi uz augšu. Nesen viņš tika mūs apmeklējis un piedāvājis savu palīdzību — ja mums kaut kas vajadzīgs, lai mēs bez kavēšanās sazināmies ar viņu pa radio. Tā kā viņš bija daudzus gadus nodzīvojis Paragvajā, Džekija ieteica uzņemt ar viņu sakarus, pastāstīt par mūsu grūtībām un lūgt padomu.

Vēlreiz es steidzos uz ciema radiostaciju, un man izdevās pierunāt radistu, lai viņš izsauc amerikāņa rančo. Drīz es saklausīju skaļrunī amerikāņa kluso, mazliet stiepto balsi, ko reizēm izkropļoja atmosfēras radīti krakšķi un rūkoņa. Steidzīgi izklāstīju iemeslu, kāpēc esmu viņu traucējis, un lūdzu padomu. Viņa padoms bija vienkāršs- un skaidrs: pie pirmās izdevības brauciet projām.

Bet kā lai to izdara? — es iebildu. — Nav taču neviena tvaikoņa, ar ko aizvest dzīvniekus.

Dzīvniekus vajadzēs atstāt.

Nu labi, pieņemsim — mēs tā darītu, — es sacīju un piepeši jutu, ka man krūtīs kaut kas pārtrūkst, — bet kā mēs paši tiksim projām?

Man ir lidmašīna… maza, protams, četrvietīga… Tuvākajā laikā, kad radīsies izdevīgs brīdis, es to nosūtīšu pie jums, un jūs varēsiet aizlidot. Revolūcijās reizēm mēdz būt pārtraukumi, kad tiek vestas sarunas; man tā vien liekas, kuru katru dienu jābūt šādam pārtraukumam. Tāpēc esiet gatavi, ja vien būs iespējams, es iepriekš brīdināšu par lidmašīnas ierašanos.

Paldies… liels paldies, — es nomurmināju, galīgi izsists no līdzsvara.

Tātad norunāts. Okei! Vēlu jums veiksmi, — balss noteica, tad atskanēja vairāki krakšķi un skaļrunis apklusa.

Es izklaidīgi pateicos radistam un soļoju atpakaļ uz māju, bet sirdi žņaudza tāds smagums, kādu vēl nekad nebiju izjutis.

Pēc vairāku mēnešu smaga darba es biju savācis jauku dzīvnieku kolekciju, un piepeši man saka — dzīvniekus nevarot ņemt līdzi, tie jāatstājot tepat, jo kādam tur paragvajietim sagribējies ar varu iesēsties prezidenta krēslā, — tas, manuprāt, ir pietiekams iemesls, lai kristu izmisumā.

Kad es dzirdēto pavēstīju Džekijai, viņu pārņēma tās pašas izjūtas, un mēs abi pusstundu no vietas sašutumā visvisādi šaustījām un gānījām dumpinieku vadoņus, netaupīdami pat viņu senčus; protams, tā bija veltīga laika šķiešana, mūsu stāvoklis no tā nekļuva labāks, bet mēs vismaz bijām atvieglojuši sirdis.

Nu labi, — Džekija beidzot noteica, kad viss dumpinieku vadoņiem domātais «mllināmo» vārdu krājums bija izsīcis, — kurus dzīvniekus ņemsim līdzi, kurus atlaidīsim brīvībā?

—« Amerikāflīš sacīja, ka jāatlaiž visi, — es aizrādīju.

—< To mēs nevaram, — Džekija protestēja, — visus mēs nevaram palaist. Viens otrs no viņiem savvaļā nenodzīvos ne pāris minūšu. Daži mums jāņem līdzi, kaut arī tāpēc nāktos atstāt lielāko daļu mūsu drēbju.

— Pat ja mēs dotos ceļā pavisam kaili, ari tad mēs varētu paņemt ceļā Ildzi ne vairāk kā trīs četrus mazākos dzīvniekus.

— Tomēr arī tas ir kaut kas.

Es nopūtos.

Labi, lai notiek, kā tu vēlies. Bet mums jāatgriežas pie pirmītējā jautājumai kurus dzīvniekus ņemsim līdzi?

Mēs sēdējām un domājām.

Mums katrā ziņā jāņem līdzi Zāra, — Džekija beidzot ierunājās. —• Viņa vēl ir tik maza un nevarēs bez mums izdzīvot.

Jā, viņa ir jāņem… bet neaizmirsti, ka Zāra ir sasodīti smaga.

Tad vēl mums jāņem līdzi Kajs, — Džekija turpināja, iesilusi savā glābšanas darbā, — viņu mēs nevaram atstāt… un Pū, mazo nabaga zelli. Ja mēs atstāsim šos dzīvniekus, kas tik ļoti pieraduši pie cilvēka, viņi droši dosies pie pirmā pretimnācēja un, iespējams, drīz dabūs galu.

Es gribu ņemt līdzi pārīti apelsīnveidīgo bruņnešu, tie ir tik reti dzīvnieki, žēl atstāt, — es dedzīgi sacīju, — jā, un, protams, ragainās vardes un arī tās interesantās melnās.

Nu un vēl mums ir dzeguzes, —1 Džekija teica, — un sīļi… Tie ir pārāk droši, lai varētu dzīvot savvaļā.

Pagaidi, — es attapies bildu. — Ja mēs tā turpināsim, mums vajadzēs ņemt līdzi visu kolekciju un pašiem lidmašīnā vairs nebūs vietas.

Es domāju — šie nedaudzie dzīvnieciņi sver pavisam maz, — Džekija centās mani iedrošināt, •— un tu viņiem vari pagatavot vieglākus krātiņus.

Jā, varētu gan. Varbūt man izdosies krātiņus pagatavot tikai no stieplēm vien.

Izredzes paglābt kaut nedaudzus eksemplārus no dzīvnieku kolekcijas deva mums jaunus spēkus, un mēs abi ķērāmies pie darba, lai sagatavotos aizlidošanai.

Džekija rosīgi saiņoja mūsu mantas, sadalot tās divās grupās: pirmajā ietilpa tās lietas, kas noteikti jāņem līdzi, kā magnetofons, filmas un tamlīdzīgi piederumi, otrajā — lietas, bez kurām gluži labi varētu iztikt, kā, piemēram, apģērbi, dvieļi, tīkli, slazdi un vēl citas.

Apbruņojies ar grieznēm, stiepļu rituli un smalku metāla tīklu, es pa to laiku ņēmos meistarot ļoti vieglus, tomēr izturīgus ceļojuma krātiņus, kur iemitināt izvēlētos dzīvniekus, kamēr mēs sasniegsim Buenosai- resu. Tas nebija viegls uzdevums, jo tīkls bija jāizloka vajadzīgā formā, jāsašuj ar stiepli, pēc tam sastipri- nājuma vietas jāpārbauda un asie stiepļu gali jāpieliec.

Pēc divām stundām es biju pagatavojis pietiekami lielu krātiņu Zārai, bet mani pirksti un rokas bija saskrāpētas līdz asinīm.

Kā tev veicas? — apjautājās Džekija, pasniegdama man kāroto tējas tasi.

Lieliski, — es teicu, skatīdamies uz saviem asiņojošiem pirkstiem. — Es jūtos tā, it kā izciestu mūža ieslodzījumu Dartmūrā1. Varu derēt, ka pakulu plucināšana ir bērnu spēle salīdzinājumā ar šo darbu.

Kamēr es turpināju plosīt savas rokas, Džekija katru pagatavoto būrīti apvilka ar maisaudumu, ko pēc tam sašuva ar garu lāpāmadatu. Tā līdz desmitiem vakarā mums sanāca pietiekami daudz būru tiem dzīvniekiem, ko bijām nolēmuši vest līdzi. Sie krātiņi bija ļoti viegli, jo sastāvēja tikai no stieplēm un auduma, bet vienlaikus tie bija arī silti un izturīgi. Zināms, būrīši bija mazi, bet divdesmit četras stundas ilga uzturēšanās tajos dzīvniekiem nenodarīs neko ļaunu. Pats smagākais bija Pū krātiņš, jo, zinot viņa kramplauža spējas, kas

viņam deva iespēju patvarīgi iekļūt būri un izlauzties no tā, es biju spiests konstrukcijā lietot koku.

Piekusuši un bēdīgi mēs ierausāmies gultā.

— Pārējos dzīvniekus izlaidīsim ārā rīt, — es sacīju, nodzēsdams lampu; zināju, ka man nebūs viegli to izdarīt.

Otrā rītā es kavējos ar dzīvnieku izlaišanu, cik ilgi vien varēdams, taču galu galā ilgāk vilcināties nedrīkstēja — viņi bija jālaiž ārā. Pirmo es nolēmu atlaist brīvībā tīģerdumpi; spārns viņam tagad bija pilnīgi vesels, un, pazīstot viņa kauslīgo dabu, par viņu nebija ko bēdāt — gan viņš pratīs par sevi parūpēties. Es izvilku dumpi no būra, nevērojot viņa skaļo protestu, aiznesu pie neliela purviņa, kas robežojās ar nometnes teritoriju, un uzsēdināju kokā. Tur nu viņš sēdēja uz zara un šūpojās kā piedzēries, izgrūzdams skaļus, izbrīna pilnus kliedzienus.

Nākamā atguva brīvību Drakula, kailsejas ibiss. Kamēr es viņu nesu uz purvu, viņa satraukti vidžerēja, bet, nolikta zemē garajā zālē un atstāta vienatnē, skaļi, trauksmaini iekliedzās un metās man pakaļ uz nometni. Es viņu no jauna paņēmu rokā un ienesu atpakaļ purvā, bet pats steidzos projām, atstādams nelaimīgo putnu skaļi saucam palīgā.

Pēc tam pienāca kārta papagaiļiem; ar šiem putniem man gāja visgrūtāk, jo viņi neparko negribēja atstāt būrus. Kad man beidzot izdevās viņus izdzīt, papagaiļi ielaidās tuvējā kokā, vairs nekustēja projām un brīžiem skaļi ķērca.

Tieši šajā brīdī es izdzirdu spiedzīgu, gavilējošu Čiepstēšanu un apgriezies ieraudzīju Drakulu iejožam nometnes laukumā — viņa bija atradusi ceļu atpakaļ pie mums. Es viņu noķēru un vēlreiz nesu atpakaļ uz purvu, bet pa ceļam atklāju, ka nometnei steidzīgi tuvojas tīģerdumpis: pilns apņēmības, lielais putns smagi pārlidoja no koka uz koku.

Iedzinis abus bēgļus atpakaļ purvā, es noņēmos ar melnsejas ibisu un kariamām. Būdams drūmā noskaņojumā, pielaidu taktisku kļūdu: izdzinu uzreiz abas kariamas; un tā, iekams es apjēdzu, kas notiek, ap mani gaisā uzvirpuļoja spalvas un skanēja dusmīgas klaigas: abas kariamas centās viena otrai pierādīt savu pārākumu.

Man izdevās strīdnieces izšķirt ar slotu, un es viņas iedzinu krūmos, katru uz savu pusi.

Nokārsis, satraukts un ne mazumu sašutis, ka putni man nepalīdz veikt grūto pienākumu, es piepeši ieraudzīju, ka papagaiļi nolaidušies no koka Un tagad tupēja rindā uz saviem būrīšiem, domīgi vērdamies manī, — viņi acīmredzot gaidīja, ka es atvēršu durtiņas, lai viņi varētu atgriezties savos mājokļos.

Es jutu, ka šobrīd ir labāk vairs nelikties zinis par putniem, un pievērsos zīdītājiem un rāpuļiem.

Mēs nošķīrām vienu pārīti bruņnešu, kas bija paredzēti aizvešanai, pārējos izlaidām no krātiņa krūmos. Citus dzīvniekus es izvietoju plašā lokā ap nometni, pagriezdams viņus ar deguniem uz plašiem līdzenumiem, cerēdams, ka viņi dosies turp. Rāpuļi, man par lielu atvieglojumu, patiešām uzvedās priekšzīmīgi: viņi neizrādīja ne mazāko vēlēšanos palikt un priecīgi locījās projām purvā iekšā.

Es jutu, ka šajā rītā esmu paveicis pietiekami (protams, tikai ar dzīvniekiem), un gāju istabā kaut ko iekost.

Mēs ieturējām lenču nospiedošā klusumā; kad tas bija galā, atkal izgājām ārā, lai nodarbotos ar atlikušajiem dzīvniekiem.

Tur mums atklājās neredzēti jocīgs skats, kas citā reizē būtu sagādājis daudz prieka, bet tagad dziļi skumdināja.

Vienā nometnes stūrī Drakula, tīģerdumpisun meln- sejas ibiss cīkstējās ap speķa gabaliņu, ko Pū bija atstājis neapēstu. Trīsjostu bruņneši, kas pa gabalu izskatījās kā dzīvas lielgabala lodes, meklēja sev ēdamo nemazgātu barojamo trauku kaudzē. Kā sargi gar saviem krātiņiem staigāja kariamas. Trīcaste satraukta soļoja šurpu turpu, viņa atgādināja skolotāju, kas piepeši atklājusi, ka visa klase nav ieradusies skolā. Papagaiļi vēl arvien cerīgi tupēja uz būrīšiem, izņemot divus, kuriem laikam bija apnicis gaidīt, kamēr es tos ielaidīšu krātiņā, un tie bija paši par sevi parūpējušies — izplēsuši režģī caurumu un .pa to ielīduši iekšā. Abi gudrinieki tagad sēdēja uz laktiņas un izsalkumā nikni blenza uz mums, izgrūzdami dīvainus, aizsmakušus ķērcienus, ar kādiem daži amazoņu ģints papagaiļi pauž sašutumu.

Mēs ar Džekiju apsēdāmies uz kastes un, pagalam satriekti, vērojām šo skatu.

— Nu, ko mēs ar viņiem iesāksim? — Džekija beidzot iejautājās.

_— Man nav ne jausmas. Nevar taču viņus tā vienkārši pamest — tikko mēs būsim prom, viņi tiks no- galēti.

Vai tu pamēģināji aizdzīt viņus labi tālu projām?

Esmu izmēģinājis it visu, vēl tikai atliek sadot viņiem ar koku. Viņi neiet projām — un diezgan.

Pa to laiku Drakula bija atteikusies no cīņas par speķa gabaliņu, atstādama to melnsejas ibisa un dum- pja ziņa,_un tagad pūlējās iekļūt savā būrī caur stiepļu režģa acīm, kas bija tik mazas, ka pat kolibri būtu grūti izspraukties tām cauri.

Man patiktu, — es ļauni sacīju, — ka šo skatu redzētu kādi no tiem žēlotājiem.

Kas tie par žēlotājiem?

Nu tie paši sentimentālie visziņi, kas man allaž apgalvo, ka_ieslodzīt nabaga savvaļas radījumus mazās koka kastītes — tā, lūk, esot cietsirdība. Es gribētu, lai šie ļaudis redz, ar kādu dedzību mūsu zvēriņi un putni steidzas atgūt brīvību mežonīgajos plašumos, tikko radusies izdevība.

Viena no kariamām pienāca pie mums un sāka knābāt manas kurpes auklu, laikam cerēdama, ka tā galu galā izrādīsies milzum liels tārps.

Drakula beidzot bija zaudējusi cerību nokļūt atpakaļ savā būrītī un samierinājusies ar ibisa būri, caur kura latām tai bija laimējies iespraukties. Tagad viņa tur tupēja, lūkodamās uz mums valgām, it kā aizmiglotām acīm, priecīgi vidžerēdama.

Klausies, — es beidzot ierunājos, — ja mēs tagad neliksimies zinis par brīvē atlaistajiem dzīvniekiem, viņi drīz vien būs tā izbadējušies, ka gribēs iet meklēt barību, līdz ar to problēma būs atrisināta. Manuprāt, līdz rītam viņi visi būs projām.

Atlikusi dienas daļa pagāja kā murgos. Mēs nedrīkstējām barot brīvē palaistos dzīvniekus, tāpēc sagatavojām ēdienu vienīgi tiem, kas paredzēti līdzņemšanai, bet izbadējušies zvēriņi un putni, kuriem bija jāpaliek tepat, redzēdami mūs nesam ēdiena bļodas, svilpodami, brēkdami, vidžerēdami metās mums pretī, sadrūzmējās pie kājām, sēdās uz barības galda un, satupuši rindās, cerīgi lūkojās uz mums. Mēs izjutām gandrīz nepārvaramu vēlēšanos viņus pabarot, tomēr vajadzēja nocietināt sirdis un nelikties par viņiem zinis. Vienīgais mierinājums bija pārliecība, ka nākamajā dienā bads piespiedīs nabaga dzīvniekus doties meklēt barību mežos un pļavās.

Tomēr otrā rītā, izgājuši pabarot līdzņemamos radījumus, atradām visus zvēriņus un putnus turpat nometnē, tiesa, viņi gan izskatījās tādi kā nomākti, aizkaitināti, ne tik mundri kā iepriekšējā dienā. Taču viņi apsveica mūs ar tādu prieku un sajūsmu, ka mēs gandrīz padevāmies un jau gribējām viņus pabarot. Tomēr laikā atguvāmies un no jauna nocietinājām sirdis, izlikdamies viņus neredzam pat tad, kad nabaga dzīvie radījumi sadrūzmējās mums pie kājām un bija nopietni jāuzmanās, lai nejauši kādu nesamītu.

Visā šai troksnī un jezgā nometnē ieradās kāds Indiānis, nesdams vecu ziepju kasti, kuru godbijīgi nolika zemē pašā laukuma vidū. Viņš pakāpās atpakaļ, paklupa un gandrīz uzkrita virsū garām ejošai kariamai, izslējās un noņēma no galvas salmu cepuri.

Buenos dias, senor, — viņš sveicināja, — es jums atnesu jaunu bicho.

Ak debestiņ, — ievaidējās Džekija, — ari tas vēli

Tu esi nokavējies, draugs, — es bēdīgi atteicu. — Es vairs negribu bichos.

Indiānis raudzījās manī sarauktu pieri.

Bet, senjor, jūs taču sacījāt, ka pirksit bichos, — viņš iebilda.

Es zinu, bet tas bija pirms revolūcijas. Tagad es vairs nedrīkstu pirkt, jo nevaru ņemt bichos sev līdzi… Kuģi neiet. — Es norādīju uz dzīvnieku baru, kas klīda pa nometni. — Redzi, man bija jāpalaiž vaļā visi šie bichos.

Indiānis neizpratnē lūkojās apkārt.

Bet viņi jau nav nekur aizgājuši, — viņš sacīja.

Tev taisnība. Taču viņi aizies. Tā nu iznāk, man ļoti žēl, bet es vairs nevaru pirkt.

Indiānis cieši raudzījās manī. Viņš laikam skaidri zināja, ka es degu nepacietībā ātrāk ieskatīties ziepju kastē, lai uzzinātu, kāds bicho ir tajā.

Tas ir labs bicho, — viņš pieglaimīgi bilda, — ļoti jauks bicho, muy bravo, muy venenoso{… Man bija grūti viņu noķert.

Kas tas par bicho? — es neizturēju un iejautājos.

Indiānis uzreiz atdzīvojās.

Sis bicho ir liels retums, senjor, un muy, muy ve- ncnoso, — viņš sacīja, zibinādams melnās acis, — tas ir cascabel [52] , turklāt neticami liels. Aizkaitināts viņš tā rībinās kā tūkstoš zirgu.

Es piesardzīgi aizskāru kasti ar zābaka purngalu, un tūlīt no iekšienes atskanēja raksturīgais troksnis, ar kādu klaburčūska piesaka sevi pasaulei un pauž savu niknumu un ļaunos nolūkus. Patiešām jāatzīst, ka kla- burčūskas izdotā, šalcoši brikšķošā skaņa ir ļoti neparasta: jūs dzirdat dīvainu čukstu, kas pieņemas stiprumā un pāraug sprakstēšanā, un jums liekas, kaut kur šauj spēļu musketes. Sāda skaņa biedē vairāk nekā parastā čūskas šņākšana, jo tajā it kā saklausāma ļaunprātība, neapvaldīts niknums, kas kūsā kā raganas katls.

Tomēr, — bēdīgi sacīju, — es to nevaru pirkt, mans draugs.

Indiānis izskatījās pavisam sašļucis.

Un pat par desmit gvarani ne?

Es papurināju galvu.

Par astoņiem gvarani, senjor?

Nē, man ļoti žēl, es to nevaru pirkt.

Indiānis nopūtās, sapratis, ka neko nepanāks.

Nu tad es jums atstāšu bicho tāpat, man viņu nav kur likt, — indiānis sacīja un, saņēmis no manis cigarešu paciņu, lavierēdams starp daudzajiem putniem, kas klaiņāja pa nometni, gāja projām, bet mēs palikām stāvam ar klaburčūsku.

Ko mēs tagad iesāksim ar čūsku? —- Džekija vaicāja.

Ierakstīsim lentē viņas klabēšanu un tad palaidīsim, lai iet, — es atteicu, — viņa klab visai interesanti. Droši vien tā ir krietni liela čūska.

Dažādu iemeslu dēļ mēs todien nevarējām ierakstīt klaburčūskas izdotās skaņas.

Nākamajā rītā atbrīvotie dzīvnieki vēl arvien atradās pie mums, un tikai pēc tam, kad veselu stundu bijām tos gaiņājuši prom, daži beidzot atskārta, ka mēs tos nebarosim, un sāka izklīst. Tad mēs iznesām ārā skaņu ierakstu aparātu, nolikām klaburčūskas tuvumā, uzstādījām izdevīgā vietā mikrofonu un viegli uzsitām pa ziepju kasti. No iekšpuses nenāca neviena skaņa. Es uzsitu vēlreiz. Klusums. Nu es piedauzīju pamatīgi, bet panākumu nebija.

Vai čūska būtu beigta? — Džekija brīnījās.

— Tā viņas allaž dara. Sie sasodītie radījumi taisa negantu troksni līdz tam brīdim, kamēr viņu tuvumā noliek skaņu ierakstu aparātu, pēc tam no viņiem ir tikpat daudz trokšņa, cik no beigtas žirafes.

Es vieglit pagāzu kasti un jutu, ka čūska slīd pa kastes dibenu. Tas līdzēja: klaburčūska sāka ātri klabēt, skaņu aparāta zaļā adata svārstījās un trīcēja, pierakstot pārsteidzoša stipruma skaņu. Trīs reizes es pagāzu kasti, un katrreiz čūska atbildēja ar pieaugošu niknumu. Tad mums pietika, mēs izslēdzām aparātu, bet čūska pa to laiku bija tā iedegusies dusmās, ka no kastes tagad skanēja nepārtraukta klaboņa un tarkšķi kā no ložmetēja.

Tagad viņu var laist ārā, — es sacīju, paņēmis mačeti.

Tu taču nelaidīsi čūsku ārā te, mūsu nometnē? — Džekija izbijusies jautāja.

Nav ko baidīties. Es viņu iebukņīšu, un viņa laidīsies prom uz purvu.

Kā rādās, čūska ir briesmīgi aizkaitināta. Pielūko, lai viņa patiešām dodas uz purvu.

—' Pietiek nervozēt, tagad paej tālāk sānis, — es sacīju ar aizvainotu pašpārliecību.

Džekija atkāpās drošā vietā, bet es pamēģināju nocelt kastei vāku. Tas nenācās viegli, jo indiānis bija to pienaglojis ar neticamu daudzumu lielu, sarūsējušu naglu. Beidzot man izdevās iegrūst šķirbā mačetes galu, es spiedu no visa spēka, prāva daļa vāka atlūza un aizlidoja sānis. Es atviegloti uzelpoju, bet tūlīt pat izdarīju nepiedodamu muļķību: noliecos pie kastes, lai čūsku apskatītu. Ja es teiktu, ka čūska šajā brīdī bija nikna, jums rastos nepilnīgs priekšstats. Viņa, burtiski, vārījās aiz niknuma, un, kad mana seja liecās viņai pretī, čūska strauji šāvās augšup ar atplestu rīkli.

Nekad nebūtu ticējis, ka klaburčūska spēj uzbrukt upurim, metoties stāvus augšup, jo biju iedomājies, ka viņa, tāpat kā citas čūskas, uzbrūkot raujas uz priekšu. Pārbijies un ne mazumu pārsteigts, es ieraudzīju čūskas strupo, grubuļaino, ananasam līdzīgo galvu šaujamies uz augšu pretī manai sejai. Plaši atplestā mute rāpulim bija rozā krāsā, mitra, bet zobi, kas man bailēs rādījās tik lieli kā tīģera nagi, karājās ārā, sagatavoti nāvīgam triecienam.

Es atlēcu atpakaļ tik zibenīgi veikli, ka ar mani varētu sacensties — bet ne pārspēt — vienīgi jauns ķengurs spēku pilnbriedā. Nelaimīgā kārtā atlētiskais efekts tika sabojāts, jo cs aizķēros aiz mačetes un smagi nogāzos zemē.

Čūska izlīda no kastes, savijās kā pulksteņa atspere un, galvu izslējusi, sāka tik ātri klabināt asti, ka astes gala ādas gredzeni izplūda neskaidrā plankumā.

Nu tagad iebukņī viņu, un viņa laidīsies prom uz purvu, — Džekija sarkastiski sacīja.

Man šobrīd nebija vēlēšanās apmainīties ar Džekiju dzēlīgiem jokiem. Es devos sameklēt garu nūju, tad atgriezos pie klaburčūskas, lai pamēģinātu viņu piespiest pie zemes un paņemt rokā. Bet rāpulis manu nodomu izjauca. Viņš divreiz uzbruka nūjai, kas viņam tuvojās, pēc tam tik steidzīgi un draudīgi locījās man pretī, ka es biju spiests vēlreiz atkārtot pirmītējo baleta lēcienu.

Čūska tagad bija briesmīgi satracināta, un — pats ļaunākais! — mums nekādi neizdevās viņu iebiedēt vai kaut kā apmānīt, lai viņa atstāj nometnes laukumu. Mēs sviedām čūskai ar zemes pikām, bet viņa tikai saritinājās un klabēja. Tad es uzgāzu viņai virsū spaini ūdens. Bet rāpuli tas acīmredzot saniknoja vēl vairāk, jo nu viņa atritinājās un locījās pie manis. Visvairāk mani kaitināja tas, ka mēs nedrīkstējām atstāt čūsku nometnē, lai viņa aiziet, kad pati vēlas. Mums bija tik daudz ko darīt, bet neviens darbs neveicas, ja pastāvīgi jāuzmanās, lai neuzmītu virsū četras pēdas garai kla- burčūskai. Turpat Pū un Kajs bija piesieti, un es baidījos, ka čūska nepielien tiem klāt un kādu nesakož. Gribot negribot man bija jāatzīst, ka pašreiz visprātīgākais ir satracināto čūsku ātri un nesāpīgi nogalēt; kamēr Džekija ar nūju centās pievērst sev rāpuļa uzmanību, es tam veikli piezagos no mugurpuses, notēmēju un ar mačeti nocirtu galvu. Čūskas mute plātījās vēl veselu minūti pēc tam, kad galva bija atdalīta no ķermeņa, bet, piedurot kociņu čūskas ribām, pat pēc pusstundas varēja novērot vieglas muskuļu kontrak- cijas.

Nogalētā čūska man likās visai neparasta; kā zināms, klaburčūskas, lai cik saniknotas, vispirms saritinās gredzenā un tikai tad uzbrūk, turpretim šis satracinātais rāpulis bez mazākās vilcināšanās atritinājās un locījās uz manu pusi, sagatavojies kost. Es nezinu, vai čūska ar iztaisnotu ķermeni spētu man iekost, bet izdarīt tādu eksperimentu es nevēlējos.

Nākamajā dienā liela daļa dzīvnieku bija nozuduši, tomēr daži vēl arvien klimta pa nometni.

Ap pusdienas laiku ieradās ziņnesis no radiostacijas un pastāstīja, ka amerikānim izdevies ar viņiem uzņemt sakarus; Asunsjonā karadarbība šobrīd esot pārtraukta, tā ka pēcpusdienā viņš izsūtīšot pie mums savu lidmašīnu.

Mēs sākām drudžaini saiņot atlikušās mantas, pa starpām mierinādami Paulu, kas staigāja mums līdzi no istabas istabā, grūti pūzdama un sāpīgi šņukstēdama, — mūsu tūlītējā aizbraukšana plosīja viņas sirdi.

Sapakojušies steidzīgi ieturējām lenču un tad no jauna ķērāmies pie darba, lai ievietotu līdzņemamos dzīvniekus ceļojuma krātiņos. Visi labprāt, bez iebildumiem gāja iekšā jaunajās mītnēs, vienīgi Pū turējās pretī — viņš laikam bija iedomājies, ka jaunais krātiņš ir kāda smalka spīdzināšanas ierīce. Sākumā mēs mēģinājām viņu ievilināt, metot krātiņā burkānus, bet viņš tos veikli izķeksēja ar saviem garajiem «mākslinieka» pirkstiem un kāri apēda, pats palikdams ārpusē. Mums nebija laika ilgāk ar viņu noņemties, es sagrābu Pū aiz čupra, ar otru roku pieturēju viņa plato dibenu un pašu iemetu uz galvas kastē, lai gan viņš brēca ka aizkauts un ar visām četrām ķepām krampjaini ķērās kur patapdams. Krātiņā viņš saņēma no mums olu un tūlīt apsēdās, lai filozofiskā mierā to izsūktu; turpmāk viņš mums vairs nesagādāja nekādas raizes.

Pa to laiku pie Paulas bija sanākušas viņas meičas, un tagad visas pulciņā nošļukušas, bēdīgas stāvēja ap mums kā bērinieki kapsētā. Paulai pa vaigiem nerimtīgi, aizvien pieaugošā daudzumā tecēja asaras, sabojājot viņas kosmētiku, bet, tā kā raudāšana viņai sagādāja acīm redzamu baudījumu, es tai nepiegriezu vērību.

Piepeši Paula mūs visus nobiedēja, izgrūzdama tik skaļu nopūtu, kāda darītu godu Hamleta tēva garam, tad aizkapa balsī izsaucās: — Tas brīdis ir klāt! — Un tūlīt nolija vesels Niagāras ūdenskritums asaru.

Kaut kur debesīs mēs saklausījām tālu lidmašīnas motora rūkoņu, tai pašā brīdī pie mājas piebrauca kravas mašīna. Kamēr es tajā lādēju iekšā mūsu mantas un dzīvniekus, visas meitenes pēc kārtas apkampa Dže- kiju, beidzot arī Paula spieda viņu pie savām varenajām, asaru slacītajām krūtīm. Kad pienāca mana kārta, par laimi, meitenes nevēlējās mani apkampt, viņas tikai paspieda man roku un viegli paklanījās kā augstdzi- mušam princim.

Paula saņēma manu roku abās savējās un piespieda sev pie vēdera, tad pacēla uz mani asarām noplūdušo seju.

— Adios, senor,x — viņa sacīja, un no melnajām acīm ritēja lielas asaras. — Laimīgu ceļu jums un jūsu senjorai. Ja dievs vēlēs, jūs vēl atgriezīsieties Cako.

Tad kravas mašīna lēkādama brauca projām pa putekļaino ceļu; mēs mājām ardievas Paulai un meitenēm, kas stāvēja kā vizuļojošs tropisko putnu bariņš, un viņas māja mums pretī, saukdamas spalgās balsīs «Adiosl».

Lidlaukā iebraucām tieši tajā brīdī, kad lidmašīna laidās zemē kā sidrabaina, mirdzoša spāre. Pēc ārkārtīgi neizdevīgas nosēšanās tā stūrēja uz mūsu pusi.

— A, jums ir gadījies tas trakais, — šoferis sacīja.

Trakais? — es pārsteigts iejautājos. — Kāds trakais?

Sis te pilots, — viņš nicīgi noteica, rādīdams ar pirkstu uz tuvojošos lidmašīnu. — Stāsta — viņš esot jucis. Nudien, viņš laikam citādi neprot nosēsties, kā vien liekot lidmašīnai lēkāt kā briedim.

No kabīnes izlīda pilots — drukns maza auguma polis sirmiem matiem, maigu, neizteiksmīgu seju kā Baltajam bruņiniekam grāmatā «Alise brīnumzemē». Ar maziem rokas svariem viņš nosvēra mūsu bagāžu, uti es ar šausmām uzzināju, ka tās svars par dažiem kilogramiem pārsniedz lidmašīnai pieļaujamo.

Tas nekas, — pilots smaidīdams mūs mierināja. — Es domāju — lidmašīna tiks galā.

Mēs salādējām lidmašīnā ceļasomas, tad ierausāmies paši, bet šoferis krāva man klēpī citu uz cita krātiņus ar līdzņemamiem dzīvniekiem. Augšējie būri atradās vienā līmenī ar manu galvu. Zāra, kas pirms pusstundas bija atteikusies no savas pudelītes, tagad piepeši atskārta, ka ir izsalkusi, — ieķērusies režģī, viņa sāka nežēlīgi brēkt; es biju spiests izņemt viņu ārā un ielikt Džekijai klēpī, lai nomierinās.

Pilots padarbojās ar vadības ierīcēm; kad motors sāka rūkt, viņš pasmaidīja un nopriecājās kā bērns.

Ļoti grūti, — viņš sacīja, jautri iesmiedamies.

Minūtes piecas mēs braukājām pa lidlauku visos virzienos, kamēr atradām pietiekami sausu pacelšanās vietu. Pilots piedeva gāzi, un lidmašīna šūpodamās un palēkdamās joņoja pa zāli. Mēs atrāvāmies no zemes paša pēdējā brīdī, gandrīz aizskardami koku galotnes lidlauka malā; pilots noslaucīja sviedrus no pieres.

—- Esam pacēlušies, — viņš kliedza man ausī. — Tagad mums vienas rūpes, kā laimīgi nosēsties.

Zem mums pletās bezgalīgs līdzenums, tīts svelmainā dūmakā. Lidmašīna nosvērās uz sāniem, izlīdzināja gaitu — un mēs jau lidojām virs upes, kas vizēja kā izkusis metāls, līkumodama pretī neskaidri mirgojošam apvārsnim, kur atradās Asunsjona.

INTERLŪDIJA

Man nekad īpaši nav patikušas lielas pilsētas, un es nekad nebūtu domājis, ka spēšu priecāties, kādu ieraugot. Bet šoreiz, palūkojušies ārā un ieraudzījuši zem lidmašīnas spārna Buenosairesu ar tās plašajiem, četrstūrainajiem kvartāliem, kas spulgoja kā vizuļi puskrēslā, mēs izjutām lielu prieku un atvieglojumu.

Lidostā es atkal devos ierastajā svētceļojumā uz telefona automātu un uzgriezu Bebitas numuru.

Ak, manu dārgumiņ, es tā priecājos, ka jūs esat sveiki un veseli. Jūs nevarat iedomāties, cik ļoti mēs bijām par jums norūpējušies. Kur jūs atrodaties? Lidostā? Nu tad brauciet šurp pie manis uz pusdienām!

Mums atkal ir raizes par dzīvniekiem, — es drūmt sacīju. — Jāatrod viņiem kāda mītne. Te ir ļoti auksts, un viņi var saķert plaušu karsoni, ja viņus nenovietosim siltumā.

Nu protams, par dzīvniekiem īr jārūpējas. Esmu sarunājusi viņiem mājiņu Belgrano.

Mājiņu?

Jā, pavisam mazu, protams. Tajā, liekas, īr divas istabas. Ir arī ūdensvads, bet, vai mājiņa ir apkurināma, es nezinu. Galu galā tas nav svarīgi —•jūs atnāksiet pie manis, un es jums aizdošu krāsniņu.

Mājiņa pieder kādam no jūsu draugiem?

Nu zināms. Bet krāsniņu vajadzēs drīz atdot, jo tā pieder Monono, bez krāsniņas viņam ir beigas.

Bebitas piedāvātā mājiņa sastāvēja no divām palielām istabām ar logiem uz mazu pagalmiņu, ko apjoza augsts mūris. Pagalma otrā galā atradās vēl viena neliela piebūve, kurā bija izlietne.

Krāsniņa, ko mēs slepus iznesām no Bebitas vīra istabas, sasildīja telpas līdz vajadzīgai temperatūrai; visi mūsu dzīvnieki kļuva mundrāki.

Es piezvanīju Rafaelam, un viņš, brillēm zibot, atsteidzās pie mums ar lielu daudzumu augļu, gaļas un maizes, ko bija paņēmis no mātes pieliekama. Es iebildu, ka māte droši vien dusmosies, bet Rafaels paskaidroja, ka bijis spiests tā rīkoties, citādi dzīvnieki paliktu neēduši, jo visi veikali esot slēgti.

Satraukums par to, ka Rafaels izlaupījis mātes pieliekamo, tūlīt aizmirsās, kad mēs ar patiesu prieku skatījāmies, kā dzīvnieki loka iekšā gardumus, ko nekali agrāk nebija dabūjuši: vīnogas, bumbierus, ābolus un ķiršus. Tagad mūsu dzīvnieki bija siltumā un labi paēduši — mēs varējām doties uz Bebitas māju, kur pēc vairākiem mēnešiem atkal ēdām pusdienas pie skaisti klāta galda. Beidzot, ieturējušies ne sliktāk par mūsu dzīvniekiem, atlaidāmies mīkstos krēslos, lai iebaudītu kafiju.

Un ko jūs tagad darīsiet? — Bebita apjautājās.

Līdz kuģa atiešanai mums vēl ir dažas dienas laika. Tās jāizmanto, lai savāktu pēc iespējas vairāk dzīvnieku, ar ko papildināt kolekciju.

Vai gribat izbraukt uz campo'? — viņa jautāja.

— Ja tas ir iespējams.

Es uzzināšu, vai Marija Mersedese būtu ar mieru atļaut jums uzturēties viņas estansijā.

Jūs domājat — viņa atļaus?

Nu protams, — Bebita sacīja, [53] — viņa ir .,.

— Es zinu .,. viņa ir jūsu draudzene.

Un tā tika nolemts, ka mēs brauksim no Buenosaire- sas ar vilcienu kādas četrdesmit jūdzes līdz Monasterio. Netālu no turienes atrodas Sekunda, de Soto ģimenes estansija. Tur mūs gaidīs Rafaels ar savu brāli Kar- losu, lai mums palīdzētu.

NANDU MEDĪBAS

Monasterio ciems atradās jūdzes četrdesmit no Bue- nosairesas, uz turieni mēs braucām ar vilcienu.

Kad aiz muguras bija palikušas pilsētas pēdējās mājas, abpus dzelzceļa pletās bezgalīga pampa, piebārstīta rasas lāsītēm. Gar uzbērumu platā joslā auga kāds tītenis, viss vienos spilgti zilos ziedos, starp kuriem pazuda auga sirdsveidīgās lapas.

Monasterio izrādījās sīks ciematiņš, līdzīgs Holivudas butaforijām, kādas izgatavo filmām par mežonīgajiem Rietumiem. Četrstūrainu māju pulciņš nekārtīgā rindā iejoza dubļainu, riteņu un zirgu pakavu izdangātu ciema ielu. Uz stūra atradās veikals-krodziņš, kura plauktos bija neticams daudzums dažādu preču, sākot ar cigaretēm un džinu un beidzot ar žurku slazdiem un haki krāsas matraču drānu. Ārā pie slitas dižā- jas vairāki zirgi, kamēr to -īpašnieki veikalā iedzēra un pļāpāja. Tie lielākoties bija pamaza auguma plecīgi vīri brūnām, krunkainām sejām, piķa melnām acīm un garām, no tabakas nodzeltējušām karalienes Viktorijas laika ūsām. Viņi nēsāja tipisku peonu ietērpu: melnus, krunkotus puszābakus ar nelieliem piešiem; bombachas — platas, maisveidīgas bikses, kas nokarājās virs puszābakiem līdzīgi golfa biksēm; blūzveida kreklu ar spilgtas krāsas kakla lakatiņu; melnu, apaļu cepurīti ar šaurām, priekšpusē uz augšu uzliektām malām un gumijotu lentu pakauša daļā, lai cepure turētos galvā. Viņu platās ādas jostas bija apkaltas ar sudraba vainadziņiem, zvaigznēm un citiem rotājumiem; pie jostas karājās īss, parocīgs nazis.

Kad mēs iegājām veikalā, vīri pagriezās uz mūsu pusi un mūs nopētīja — bez naida, ar nepārprotamu interesi. Mēs viņus sveicinājām spāņu valodā kā nu prazdami, un viņi plati smaidīja un pieklājīgi atņēma.

Es nopirku cigaretes, mēs izgājām ārā un sākām gaidīt Karlosu un Rafaelu.

Drīz bija dzirdama aizjūga žvadzēšana, pakavu di- poņa, riteņu troksnis —1 uz ceļa parādījās mazi divriči, kuros sēdēja mūsu kādreizējais tulks ar savu brāli Karlosu.

Rafaels mūs vētraini apsveica, brilles viņam zibēja kā bākas ugunis; viņš mūs iepazīstināja ar brāli.

Karloss bija garāks par Rafaelu un, pavirši uzskatot, likās arī pilnīgāka auguma. Viņa bālajā, mierīgajā sejā ar mazajām, tumšajām acīm un spīdīgi melnajiem matiem bija kaut kas aziātisks.

Kamēr Rafaels lēkāja ap mums kā satraukts gailēns, steidzīgi, nesaprotami kaut ko stāstīdams, Karloss rāmi un lietpratīgi iekrāva ratos mūsu somas, tad iesēdās pats un pacietīgi gaidīja mūs iekāpjam. Kad sēdējām ratos, viņš viegli papliķēja ar grožiem zirgu sānus, mīlīgi pa'klakšķināja ar mēli, un divriči ripoja projām.

Mēs braucām apmēram pusstundu pa lauku ceļu, kas taisns kā bulta veda cauri milzīgi plašai zālainei.

Sur tur līdz ceļiem zālē slinki ganījās ap simt govju lieli ganāmpulki, virs tiem riņķoja tārtiņi smailiem, melnbaltiem spārniem. Ar ūdeni pilnajos ceļmalas grāvjos starp lekniem ūdensaugiem peldēja nelieli pīļu bariņi} mums tuvojoties, putni ar troksni' savēcināja spārnus un cēlās gaisā.

Pēc brīža Karloss parādīja ar roku uz priekšu, kur pampu zaļumā melnēja mežs kā tumšas klintis.

Sekunda, — viņš sacīja un pasmaidīja, — pēc desmit minūtēm būsim tur.

Cerams — mums tur patiks, — es jokoju.

Rafaels paraudzījās manī, aiz briļļu stikliem plaši

ieplestajās acīs bija neizpratne un sašutums.

Ak tu tētītl — viņš pārsteigumā iesaucās. — Jums tur noteikti patiks, Džerij. Sekunda ir mūsu estansija.

Sekunda bija gara, zema, balti nobalsināta māja jaukā vietā starp lielu ezeru un biezu eikaliptu un Libānas ciedru mežu. No mājas aizmugures logiem pavērās skats uz rāmu, pelēcīgu ezeru gaišzaļā pampu ielokā, priekšējie logi izgāja uz angļu parku, kur vīdēja nezālēm aizaudzis celiņš ar apcirptu krūmu rindām un mazu papardēs un sūnās paslēpušos avotiņu. Dažuviet starp ģeometriskas formas puķu dobēm, kurās bija sabiruši spīdīgi apelsīni, ciedru ēnā blāvi mirgoja statujas. I,īdzīgi ledus vižņiem tēraudpelēkajos ūdeņos peldēja nielnkakla gulbju bari, bet niedrājos rosījās platknābja ibisi kā lieli rožu pušķi starp zaļiem meldriem. Parka vēsumā virs avotiņa lidinājās kolibri; starp apelsīnu kokiem un pa celiņu, krūtis izriezuši, cienīgi pastaigājās mūrniekputni, bet puķu dobēs kā zagšus steidzīgi barojas mazi balodīši ar violetām ačelēm.

Sai dieva un cilvēku aizmirstajā nostūrī valdīja miers un klusums, ko reizēm pārtrauca vienīgi aprauts mūr- niekputna kliedziens vai klusa spārnu švīkstoņa, mazajiem balodīšiem ielaižoties eikaliptos.

Kad bijām iekārtojušies un izkravājuši mantas, sanācām dzīvojamā istabā, lai apspriestos par mūsu turpmākajiem nodomiem.

Vispirmām kārtām es vēlējos nofilmēt nandu — Dien- vidmerikas strausu, Āfrikas strausa radinieku. Sekunda bija viena no tām nedaudzajām estansijām Buenosai- resas tuvumā, kur vēl sastopami savvaļā dzīvojoši nandu bari. Jau Buenosairesā es par to tiku ieminējies Rafaelam, tagad gribēju zināt, vai ir kāda iespēja atrast šādu baru un to nofilmēt.

Esiet bez rūpēm, — Rafaels mierīgi sacīja. — Mēs abi ar Karlosu to nokārtosim.

Jā, — Karloss piekrita, — pēcpusdienā iesim meklēt nandu.

Varbūt jūs vēlaties uzņemt filmā, kā peoni ķer nandu? — Rafaels ievaicājās.

Kā tad viņi tos ķer?

Ar senu paņēmienu… ar boleadorām [54] … nu, jūs jau zināt — ar virknē sasietām trim akmens bumbām.

Cik interesanti! — es sajūsmināts iesaucos. — To nu gan es gribētu nofilmēt.

Viss būs, kā nākas, — Karloss apgalvoja. — Pēcpusdienā mēs izbrauksim ar ratiem, peoni dosies jāšus uz zirgiem. Mēs atradīsim nandu, peoni tos noķers, bet jūs filmēsiet. Labi?

Brīnišķīgi! — es sacīju. — Bet, ja šodien mēs nandu neatradīsim, vai tad rīt arī vēl pamēģināsim?

Nu protams, — Rafaels atteica.

Mēs meklēsim un meklēsim, kamēr atradīsim, — Karloss apstiprināja, un abi brāļi viens otram uzsmaidīja.

Pēc lenča, riteņiem čirkstot mitrajā granti, uz ceļa parādījās mazie divriči. Karloss vadīja pajūgu, reižu reizumis viegli uzšaudams ar grožiem pelēkajiem zirgiem. Rati apstājās iepretī verandai, Karloss nolēca zemē un pienāca pie manis; lielie, labi barotie pelēči stāvēja nokārtām galvām, domīgi kodīdami laužņus.

Vai esat gatavs, Džerij? — Karloss ievaicājās.

Jā, esmu gatavs. Vai pārējie jau gabalā?

Jā, viņi kopā ar Rafaelu devās ceļā jāšus… Mums būs seši peoni. Vai pietiks?

Pilnīgi. Vēl tikai jāpagaida mana sieva, — es sacīju, cerīgi lūkodamies apkārt.

Karloss apsēdās uz mūra sētiņas un aizdedzināja cigareti.

Vienmēr iznāk gaidīt uz sievietēm, — viņš filozofiski piezīmēja.

Liels, dzeltens tauriņš lidoja pāri zirgu galvām un piepeši sastinga gaisā virs pelēču ausīm, acīmredzot noturēdams tās par neparastām, matainām arona nūjām.

Pelēči spēji sapurināja galvas, un tauriņš aizlidoja skurbiem zigzagiem.

Uz tumšajiem ciedriem lielā ātrumā lidoja kolibri; pēkšņi mazais lidonis apstājās, pašāvās collas sešas atpakaļ, pagriezās un ienira zemā, vēja šūpotā ciedra zara, kur, gavilējoši iepīkstēdamies, noķēra zirnekli, tad aizspurdza starp apelsīnu kokiem.

Džekija iznāca verandā.

Hallo! — viņa jautri iesaucās. — Jūs jau gatavi?

Jā! — mēs ar Karlosu vienā mutē atsaucāmies.

Vai visu paņēmi līdz? Kinokameru, filmas, ekspo- nometru, gaismas filtru, trijkāji?

Jā, visu, — es droši attraucu, — nekas nav pali- . cis, nekas nav aizmirsts.

Vai lietussargu paņēmi? — viņa tincināja.

Nudien nē, to esmu aizmirsis. — Es griezos pie Karlosa: — Jums ir lietussargs, ko man aizdot?

Lietussargs? — izbrīnījies pārjautāja Karloss.

Jā gan, lietussargs.

Kas tas ir — lietussargs? — Karloss vaicāja.

Man bija ^oti grūti tā uzreiz paskaidrot, kas ir lietussargs.

Nu, tas ir kaut kas tāds, kas pasargā no lietus.

To var sakļaut, ja lietus nav, — Džekija sacīja.

Kad līst, to atkal atver.

Lietussargs izskatās līdzīgs sēnei.

Ā! — Karloss izsaucās, seja viņam noskaidrojās. — Tagad es zinu.

Tātad jums ir lietussargs?

Karloss uzmeta man pārmetošu skatienu.

Protams… es jau teicu, ka mums viss ir.

Viņš iegāja mājā un iznesa spilgtas krāsas papīra

japāņu saulessardziņu, uz pusi mazāku par velosipēda riteni.

Vai derēs? — Karloss apjautājās, lepni virpinā- dams saulessardziņu, tā ka visas krāsas saplūda neskaidrā aplī.

Varbūt jums ir kaut kas lielāks?

Lielāks? Lielāka gan nav. Kam jums tas vajadzīgs, Džerij?

Lai filmēšanas laikā nosegtu kinokameru, citādi filma saulē pārāk sakarsīs.

Ak tā! — Karloss atteica. — Tad jau šis pats ir labs diezgan. Es to turēšu.

Mēs iesēdāmies divričos, Karloss uzšāva pelēčiem ar

grožiem un pašmaukstināja. Zirgi smagi nopūtās, un rati sāka ripot.

Abās pusēs ceļam auga milzu eikalipti, kam lieli mizas gabali bija atlupusi, sariezušies un atklāja baltus, spīdīgus stumbrus. Eikaliptu lielajos zaros rēgojās augstas mudžeklīgi savītu zariņu kaudzes, kas atgādināja siena gubiņas, — tās bija garastaino Kvēkera papagai- llšu kopējās ligzdas. Sie slaidie, zāles zaļie putni, čirkstēdami un satraukti klaigādami, lidinājās starp zariem; kad mēs braucām garām, saulē zvīļodami, viņi metās lejā savos plašajos komunālajos mājokļos.

— Nū-u! Nū-u! — Karloss skaļi mudināja zirgus, un pelēči aizvainoti nosprauslājās, uzņemdami gausu riksi.

Garā eikaliptu gatve izbeidzās — mūsu priekšā pavērās zeltainā, pēcpusdienas saulē margojošā pampa. Tagad pajūgs brauca pa mitru zāli, līkumodams starp milzu dzelkšņiem; katrs dzelkšņu krūms bija tik augsts kā jātnieks uz zirga, stīvs un nekustīgs, līdzīgs fantastiskam, dzeloņiem klātam kandelabram ar spilgti sarkanām ziedu svecēm zaros.

Mūsu tuvošanās iztraucēja alu pūci, kas dejoja sava mājokļa priekšā kā mazs, pelēks spoks: divi soļi uz vienu pusi, divi — uz otru; pauze, lai mūs pavērotu ar zeltainajām acīm; pēc tam galvas šūpošana uz vienu sānu, uz otru, ātra galvas kratīšana augšā, lejā; beidzot palēciens — un putns atrāvās no zemes, — klusām, mīkstām spārnu vēdām, viegls kā mākonis, tas tagad riņķoja gaisā.

Rati ļodzīdamies rībināja arvien tālāk pampā, kas stiepās pretī apvārsnim kā rāma, līdzena zeltainu zāļu jūra ar atsevišķiem noēnotiem laukumiem vietās, kur dzelkšņi auga biezāk. Sur tur virs līdzenā plašuma vīdēja tumši vilnīši — mazas birztalas ar vēju izlauzītiem, mu- džeklīgiem kokiem, kuru pavēnī atpūtās lopi. Debesis bija spilgti zilas, un tajās lēni, cienīgi kā gliemeži pa loga rūti slīdēja lieli, pūkaini gubu mākoņi. Dzelkšņu puduri parādījās arvien biežāk, un zirgiem vajadzēja mest sarežģītus līčločus, lai izvairītos no tiem un nesadurtos. Ratu riteņi dragāja trauslos, viegli lūstošos augus, un šis troksnis atgādināja spēļu šauteņu sprakstēšanu. Zirgiem gandrīz vai no kāju apakšas izlēca zaķis un cilpoja prom, bet pēc brīža apstājās, saplūz- dams ar iebrūnajiem dzelkšņiem.

Tālu priekšā mēs ieraudzījām mazītiņus, tumšus cilvēku stāvus, izraibotus krāsainiem punktiem .,. mūsu peonus zirgos.

Sastājušies pulciņā garajā zālē, viņi mani gaidīja. Viņu zirgi ne brīdi nestāvēja mierā — nepacietīgi purināja galvas un cilāja kājas. Vīri smējās, pļāpāja, brūnajās sejās laistījās priecīgs satraukums; zirgi mīņājās, un jātnieki šūpojās seglos, saulē dzirkstīja viņu platās, ar sudraba rotājumiem apkaltās jostas.

Karloss iebrauca ar ratiem vīru vidū, pelēči apstājās un nolaistām galvām smagi elsa aiz piepūles. Kopā ar peoniem Karloss izstrādāja mūsu pasākumu plānu: peoni sadalīsies divās grupās, katra, izretinājusies garā rindā, jās abās pusēs ratiem, kuri atradīsies centrā. Tikko parādīsies nandu, abas grupas centīsies tos ielenkt un trenks pretī ratiem, lai es putnus varētu uzfilmēt.

Kad vispārējā kņada bija mazliet pierimusi, es griezos pie Karlosa:

Kā jūs domājat — vai mēs redzēsim kādu nandu?

Karloss paraustīja plecus.

Es domāju gan, — Rafaels sacīja, — viņš vakar esot dažus redzējis. Nu, un, ja nandu nebūs te, viņi būs kaimiņu potrero [55] .

Karloss pašmaukstināja zirgiem, tie uztrūkās no pussnaudas un rāvās uz priekšu, rati sāka kustēties, zem riteņiem krakšķēdami lūza dzelkšņi.

Bijām pabraukuši ne vairāk par piecdesmit pēdām, kad viens no peoniem — tas, kurš atradās vistālāk priekšā, — skaļi, stiepti uzaurēja un sāka satraukti māt ar rokām, rādīdams uz kādu sevišķi biezu dzelkšņu puduri tālāk priekšā.

Karloss strauji apturēja pelēčus, mēs uzkāpām uz sēdekļa, lai ielūkotos sarkanā ziedu dūmakā tītajā dzelk- snājā. Pirmajā brīdī neko nevarējām saskatīt, bet tad piepeši Karloss sagrāba manu roku un parādīja.

•— Tur, Džerij, redzat? Nandu …

Pašā dzelkšņu biežņā starp pelēkbaltiem stiebriem es pamanīju kustību — kaut kas liels tur līkumodams lauzās uz priekšu. Peoni pa to laiku bija sākuši puduri

aplenkt, pēkšņi viens no viņiem, stāvēdams uz seglu kāpšļiem, kaut ko kliedza un māja ar roku.

Ko viņš saka, Kārlos? — es jautāju.

Viņš teic, tur esot nandu ar mazuļiem, — Karloss atbildēja un, sarāvis grožus, palaida pelēčus rikšos; rati lēkādami un rībēdami traucās gar pudura malu.

Tur, kur izbeidzās dzelksnājs un sākās zāle, Karloss apturēja.

Tagad uzmanieties, Džerij, viņi nāks ārā no šis puses, — viņš sacīja.

Mēs sēdējām, cieši vērodami augsto dzelkšņu sienu, ieklausīdamies stiebru krakšķēšanā zem zirgu_ pakaviem. Piepeši liels dzelkšņu krūms spēcīgi sašūpojās, nokrakšķēja un nogāzās, bet pāri tā dzeloņainajiem zariem ar gaisīgu vieglumu, gluži kā baletdejotāja uz skatuves, zaļajā zālē ielēca nandu. Tas bija liels nandu tēviņš; mirkli putns palika stāvot, un mes varējām viņu apskatīt. Nandu bija līdzīgs mazam, pelēkam strausam, ar melniem raibumiņiem uz galvas un pie kakla. Taču ne galva, ne kakls viņam nebija kaili un neglīti kā strausam, bet skaisti apspalvotij arī nandu acīs nebija strausiem raksturīgā, padumjā izteiksme, gluži otrādi — tās bija lielas, valgas un gudras. Nandu bija apstājies, lai papētītu apkārtni, tad piepeši mus ieraudzīja. Putns strauji sagriezās kā vilciņš un lieliem

soļiem bēga projām pampā, kakls bija pastiepts uz priekšu, lielās pēdas pie katra soļa gandrīz skāra galvu. Tā vien likās — nandu skrien palēkdamies, it kā viņam kāju vietā būtu lielas atsperes, kas ik brīdi viņu pamet gaisā. Stāvus izslējies, viņš bija apmēram piecarpus pēdas augsts, bet tagad, skrienot rikšojoša zifga ātrumā, ķermenis, kājas un izstieptais kakls veidoja pludlīniju.

Viens no peoniem, izlauzies cauri dzelkšņiem, ieauļoja zālājā pēdas divdesmit atstatu no bēgošā putna, nu mums bija reta izdevība vērot, kā nandu pūlas izvairīties no vajātāja. Tikko nandu ieraudzīja zirgu un jātnieku, putns augstu uzrāva galvu, uz mirkli it kā sastinga gaisā vienā no saviem apbrīnojamiem lēcieniem, tad strauji apcirtās un, nezaudējot sākotnējo ātrumu, ņēmās skriet pretējā virzienā. Tagad nandu joņoja zigzagiem — sešpēdu lēciens pa labi, tāds pats pa kreisi; no mugurpuses viņu varēja noturēt par milzīgu, spalvām klātu vardi.

Tieši tajā brīdī, kad Karloss gribēja pabraukt uz priekšu, parādījās otrs nandu. Tas bija mazāks, arī pelēkā krāsā, tikai gaišākā; putns izlēca no dzelkšņiem pa eju, ko bija izlauzis pirmais nandu, un apstājās zālē.

— Lūk, tā ir mātīte, — Karloss čukstēja. — Redziet, viņa ir mazāka.

Nandu mātīte varēja mūs redzēt, taču viņa neloba prom lielā ātrumā, kā bija darījis tēviņš, bet stāvēja, mīņādamās no vienas kājas uz otru, un vēroja mūs lielām, izbiedētām acīm. Drīz mēs atminējām vilcināšanās iemeslu: cauri dzelkšņu krūmiem steidzās šurp viņas perējums — vienpadsmit mazi nandu, dažas dienas veci. Cālēniem bija apaļš, pūkains ķermenītis, uz pusi mazāks par futbolbumbu, tas balstījās uz resnām, paīsām kājelēm ar lielām uz āru vērstām pēdām. Viņu pūkas bija dzeltenbrūnā krāsā ar glītām, zilpelēkām svītrām. Izslējušies visā augumā, mazie nandu varēja būt ap pēdu augsti. Gāzelēdamies viņi iztipināja no dzelkšņu meža un sadrūzmējās pie mātes lielajām kājām, skaļi, spiedzīgi čiepstēdami, spožās ačeles lūkojām apkārt bez bailēm.

Nandu māte no augšas palūkojās uz mazuļiem, viņa, jādomā, nevarēja zināt, vai šajā kustīgajā, svītrainajā,

lapseņu spietam līdzīgajā jūklī ir visi viņas mazuļi, vai kāds nav pazudis. Tad viņa pagriezās un bēga projām pa zāli. Nandu māte skrēja lēni, augstu paceltu galvu, smagi likdama lielās kājas uz zemes. Mazuļi rindiņā joza nopakaļus, atdarinot mātes kustības; tas bija jocīgs skats — nandu māte šajā brīdī atgādināja klīrīgu vecmeitu, kas steidzas uz autobusu un grib izskatīties pēc iespējas cienīgāka, velkot pa zāli sev līdzi svītrotu putnu spalvu boa.

Kad nandu ģimene bija izzudusi skatienam un Džekija dūdojošām skaņām gana apjūsmojusi mazos putnēnus, Karloss paskubināja zirgus; mēs braucām tālāk cauri dzelkšņiem.

Drīz mēs sastapsim vēl citus nandu, lielos putnus, 1— Karloss teica, un tūlīt mēs ieraudzījām Rafaelu uz zirga auļojam pie manis; zēns vēcināja cepuri, koši sarkanā šalle plīvoja aizmugurē. Viņš lauzās cauri dzelksnājam un apturēja zirgu līdzās mūsu pajūgam; satraukti žestikulēdams, viņš kaut ko steidzīgi bēra spāņu valodā.

Karloss griezās pie mums, acis viņam spīdēja.

Rafaels saka — tur esot daudz nandu, mums jābrauc uz turieni, viņš ar vīriem ielenks putnus, un tie skries mums garām.

Rafaels aizauļoja pie pārējiem jātniekiem, lai pateiktu, kā ikvienam no viņiem jārīkojas, bet Karloss trenca rikšiem pelēčus cauri durstīgajiem dzelkšņiem.

Mēs izdrāzāmies pampas plašumos un rībinājām tālāk, ratiem stipri kratoties, ka es baidījos •— nupat, nupat tie apgāzīsies. Karloss, saliecies uz priekšu, šaustīja ar grožiem zirgu kustīgos dibenus un spalgiem kliedzieniem mudināja tos skriet vēl ātrāk. Smailspārņu tārtiņu pāris, kas ar savu melnbalto spalvojumu zaļajā zālē iztālēm atgādināja domino kauliņus, uzmanīgi vēroja mūsu tuvošanos, tad piepeši paskrēja pēdas sešas uz priekšu, viegli palēcās un uzlidoja gaisā; putni riņķoja virs mums, raibos spārnus plivinādami un kliegdami: «Tero … tero … tero …» — lai bridinātu no mums pampas dzīvniekus.

Izliecies bīstami tālu ārā no zvalstīgajiem ratiem, es ieraudzīju kādu pusjūdzi atstatu mūsu jātniekus; izretinājušies garā ķēdē, viņi gaidīja mūs piebraucam paredzētajā vietā. Saule tagad nežēlīgi karsēja, zirgi bija slapji nosvīduši, bet apvārsni aizklāja svelmaina, mirgojoša dūmaka kā aizsvīdis stikls.

Karloss ar rāvienu apturēja zirgus.

Tepat būs labi, Džerij. Kinokameru uzstādīsim, lūk, tur, — viņš sacīja, rādīdams ar roku. •— Nandu skries garām no šīs puses.

Mēs izrausāmies no ratiem, es nesu kinokameru un trijkāji, Karloss soļoja pa priekšu^ bruņojies ar mazo papīra saulessardziņu. Džekija palika sēžam ratos, turēdama pie acīm tālskati, lai mūs brīdinātu, kad parādīsies nandu.

Mēs ar Karlosu atgājām jardus piecdesmit no ratiem, līdz kādai vietai, no kurienes bija labi pārredzama plaša zāles josla starp divām lielām dzelkšņu audzēm; tur es uzstādīju kinokameru, noteicu eksponēšanas ilgumu un iestādīju asumu, kamēr Karloss turēja virs manis smieklīgo saulessardziņu, kuram vajadzēja pasargāt kameru no sakaršanas; tālumā mēs izdzirdām kliedzienus, tur peoni trenca zirgus dzelkšņu džungļos. Tad iestājās klusums. Mēs sēdējām nekustēdamies, un abi tārtiņi, vairākkārt pariņķojuši, no jauna nolaidās zemē mūsu tuvumā, paskrēja pa zāli uz vienu, otru pusi, tad apstājās, aizdomīgi mūs vērodami.

Džekija nekustīgi sēdēja ratos, cepure bija atsviesta pakausī, pie acīm tālskatis. Pelēči stāvēja nokārtām galvām, reizumis pārnesdami ķermeņa svaru no vienas kājas uz otru līdzīgi pavecām oficiantēm restorānā ap slēgšanas laiku. Es jutu, ka man pār seju un muguru tek sviedri, krekls nepatīkami lipa pie miesas.

Piepeši Džekija norāva no galvas cepuri un sāka ar to vicināt šurpu turpu, vienlaicīgi viņa izkliedza kaut kādus man domātus rīkojumus. Tai pašā mirklī tārtiņi palēcās un cēlās spārnos, viņi riņķoja virs mūsu galvām, skaļi klaigādami; no tālienes bija dzirdama lūstošu dzelkšņu krakstēšana, zirgu pakavu smagā dipoņa un peonu satrauktie kliedzieni. Tad no biezokņa izskrēja nandu.

Nekad es nebūtu ticējis, ka putns, kas dzīvo uz zemes, spēj kustēties tikpat ātri un graciozi kā putns gaisā, taču šodien to redzēju pats savām acīm.

Astoņi nandu, izveidodami kaut ko līdzīgu V burtam, skrēja, cik jaudas. Viņu garās kājas kustējās tādā ātrumā, ka saplūda neskaidrā plankumā, un bija saskatāmas tikai tai īsajā brīdī, kad triecā's lejup pret zemi, ķermenim raujoties uz priekšu. Kakli putniem bija izstiepti, gandrīz pilnīgi iztaisnoti, spārni viegli atšāvu- šies no ķermeņa, nedaudz nolaisti uz leju. Cauri tār- tiņu klaigām bija skaidri dzirdama nandu kāju ātrā, ritmiskā būkšķēšana pret akmenscieto zemi. Ja nandu skrietu bez trokšņa, varētu iedomāties, ka viņi slīd uz riteņiem — tik ātras un vieglas bija viņu kustības.

Putni arvien vēl skrēja, cik jaudas, kad negaidot no dzelksnāja izrikšoja divi peoni, nelabi bļaudami, un tūlīt notika kas gluži neticams. Visi nandu nolaida astes, it kā vairīdamies no sitiena pa muguru, un ar trim lieliem, neveikliem lēcieniem pasitās sānis, lai trauktos uz priekšu divreiz ātrāk nekā līdz šim. Putni nozuda tālumā pārsteidzošā ātrumā. Peoni auļoja tiem nopakaļus, un es ievēroju, ka viens no viņiem noraisīja pie jostas piesietās boleadoras.

Vai tik viņi nedomā gūstīt putnus turpat uz vietas, Kārlos? No tāda attāluma es nevaru filmēt.

Nē, nē, — Karloss mani mierināja, — viņi tos aplenks un dzīs atpakaļ pie mums. Iesim pie ratiem… tur ir pavēnis.

Cik ilgā laikā viņi putnus aplenks?

Apmēram pēc piecām minūtēm.

Mēs atgriezāmies pie ratiem, kur Džekija satraukta lēkāja augstajā sēdeklī, viņa turēja tālskati pie acīm un centās kaut kādiem nesaprotamiem kliedzieniem uzmundrināt attālos medniekus. Uzstādīju kameru paēnā pie ratiem, pats apsēdos līdzās Džekijai.

Kas tur notiek? — es jautāju, jo tagad peoni un nandu atradās tik tālu, ka tos tik tikko varēja saredzēt.

Aizraujoši, vai ne? — Džekija jūsmoja, ciešāk saspiezdama pirkstos tālskati, ko es grasījos viņai-atņemt. — Nudien, ārkārtīgi interesanti. Vai tu redzēji, kā viņi skrēja? Es nezināju, ka nandu spēj tik ātri skriet.

Ļauj paskatīties.

Labi, labi, tūlīt. Es tikai vēl mazdrusciņ palūkošos… Ak, ak, nē, nē, tu tikai skaties..,

Kas noticis?

Putni mēģināja izlauzties, bet Rafaels vēl laikā pamanīja… Nu paskaties uz šo, kas tur skrien.,. Vai kaut ko tādu esi redzējis?

— Nē, — es godīgi atzinos, — bet varbūt tu ļausi man paskatīties?

Beidzot es neizturēju, atņēmu Džekijai tālskati un iestādīju sev vajadzīgo asumu. Ieraudzīju nandu starp dzelkšņiem izmisīgi bēguļojam un vairāmies ar tādu vieglumu un grāciju, ko varētu apskaust Ikviens profesionāls futbolists. Peoni svaidījās šurpu turpu, cenzdamies turēt putnus ciešā pulciņā, viņi dzina tos atpakaļ. Tagad visiem peoniem rokās bija boleadoras; es redzēju mirgojam garo virvju galos piesietās bumbas, kad vīri tās virpināja sev virs galvas. Nandu saskrēja kopā biezā jūklī, pagriezās un joza uz mūsu pusi; peoni gavilēdami dzina zirgus tiem nopakaļus.

Es atdevu tālskati Džekijai un rausos ārā no ratiem, lai sagatavotu kinokameru. Nepaguvu iestādīt asumu, kad parādījās nandu; putni skrēja ciešā pulciņā tieši uz mums. Ap septiņdesmit jardu atstatu viņi mūs pamanīja, un tūlīt visi kā viens šāvās taisnā leņķī sānis, turklāt darīja to tik precīzi un saliedēti, it kā jau iepriekš rūpīgi izmēģinājuši. Nandu cieši pa pēdām drāzās peoni; zirgu pakavi mētāja melnas zemes pikas; virs vīru galvām ar asi svelpjošu skaņu virpuļoja bolea- doras, aprakstīdamas blāvi margojošus apļus. Spalgie kliedzieni, zirgu pakavu dipoņa, boleadoru šmīkstē- šana — visi šie trokšņi aizšalca mums gar ausīm un noklusa tālumā. Vienīgi tārtiņi nemitīgi riņķoja virs mūsu galvām, satraukti klaigādami.

Džekija ratos steidzīgi komentēja:

— Rafaels ar Eduardo nogriežas pa labi… nandu vēl arvien skrien… ā! … viens metas projām pa labi un Eduardo viņam pakaļ… ai, tagad viss bars izjūk… nu viņi izklīst uz visām pusēm .. tagad tos vairs nesadzīs kopā… viens no vīriem gatavojas mest boleado- ras… āre, garām… skat, skat, kādu pagriezienu izdara šis nandu… bet, dieva dēļ, ko tas tur dara… griežas apkārt… skrien atpakaļ… Rafaels viņam seko… skrien atpakaļ… skrien atpakaļ…

Es nupat biju aizdedzinājis cigareti, bet man vajadzēja to mest zemē un steigties pie kinokameras, jo nandu bija tuvu; dzirdēju, kā krakšķēdami lūst dzelkšņi zem lielā putna kājām. Manuprāt, vajadzēja paiet vismaz stundas ceturksnim, iekams peoni ielenks putnus, tāpēc es gan biju uzvilcis kinokameru, bet nebiju iestādījis asumu, ne arī noteicis eksponēšanas laiku. Nokavēto labot tagad bija par vēlu, jo putns joņoja mums pretī vismaz ar divdesmit jūdžu ātrumu stundā. Es pagriezu kameru, noķēru putnu skatu meklētājā un nospiedu pogu, nebūdams drošs par panākumiem. Filmēt sāku, kad nandu, Rafaela vajāts, atradās ap simt piecdesmit pēdu no manis. Vajātāja tiešais tuvums putnu acīmredzot ļoti satrauca, jo nandu laikam nepamanīja ne ratus, ne kinokameru, kurā es viņu redzēju joprojām joņojam man taisni virsū. Putns nāca arvien tuvāk un tuvāk, pamazām piepildīdams skatu meklētāju; es dzirdēju, ka Džekija ratos virs manis reizēm klusu iekliedzas. Nandu strauji traucās man pretī un tagad jau piepildīja visu skatu meklētāju. Es biju noraizējies, jo putns laikam vēl arvien neredzēja ne mani, ne kinokameru, un es nudien nevēlējos, lai divsimt mārciņu smagais nandu lielā ātrumā iedrāžas man krūtīs; noskaitījis īsu lūgšanu, turēju pirkstu uz slēdža un gaidīju, kas notiks. Beidzot nandu laikam bija mani ieraudzījis, jo acīs viņam parādījās kaut kāds smieklīgs pārbīļa skatiens, muskuļi saspringa, viņš strauji metās sānis pa kreisi un izzuda manam skatienam. Es piecēlos un noslaucīju sviedrus no pieres.

Džekija ar Karlosu, atrazdamies drošībā ratos, skatījās manī, acis iepletuši.

Cik tuvu nandu pienāca? — es jautāju, jo filmējot tas bija grūti nosakāms.

Viņš nogriezās, lūk, tur, pie tā zāļu cera, — Džekija sacīja.

Es izmērīju ar soļiem attālumu no trijkāja līdz zāles ceram. Iznāca nepilnas sešas pēdas.

Straujais pagrieziens izrādījās nandu liktenīgs, jo Rafaels atradās tik tuvu, ka pat šī niecīgā novirzīšanās deva vajātājam iespēju medījumu panākt. Rafaels, trenkdams putās nodzīto zirgu, trakā ātrumā aizjoņoja garām bēgošajam putnam un pagrieza viņu atpakaļ pretī kinokamerai. Nandu traucās atpakaļ, un šoreiz man viss bija sagatavots filmēšanai. Boleadoru šmīk- stēšana kļuva arvien skaļāka, līdz beidzot pārgāja garā svilpienā. Virve ar bumbām lidoja pa gaisu kā kūlēja sprigulis un veikli, līdzīgi astoņkāja rokām, aptinās bēgošajam putnam ap kājām un kaklu. Putns paskrēja vēl pāris soļu, bet virve savilkās ciešāk, un viņš nogāzās zemē, izmisīgi sizdamies ar kājām un spārniem.

Rafaels priekā skaļi uzgavilēja, piejāja putnam līdzās, aši nolēca no zirga un cieši sagrāba nandu aiz kājām, vairīdamies no lielajiem nagiem, kas, neuzmanīgi rīkojoties, viegli uzšķērstu vajātājam vēderu.

Nandu brīdi pacīnījās, tad aprima.

Karloss, priecīgi lēkādams ratu sēdeklī, ar skaļiem, gari stieptiem kliedzieniem paziņoja pārējiem peoniem par mūsu veiksmi, tie pieauļoja pie ratiem, un mēs visi ņēmāmies aplūkot medījumu.

Tas bija liels putns spēcīgām, muskuļotām kājām kā baletdejotājai. Spārnu kauli turpretim bija smalki un miksti, viegli lokāmi kā klūdziņas. Milzīgās acis ar garām, biezām filmzvaigznes skropstām aizņēma gandrīz visu vaigu. Nandu bija ļoti lielas, spēcīgas pēdas ar četriem pirkstiem, vidējais pirksts bija pats lielākaisj ar garu, līku nagu. Neatkarīgi no tā, vai nandu sper ar kāju uz priekšu vai atpakaļ, lielais nags vienmēr pirmais skar pretinieku'un kā ass nazis ietriecas miesā. Nandu spalvas bija samērā garas, pelēkā krāsā, tām bija kaut kāda līdzība ar garām papardēm.

Kad es biju nandu pietiekami apskatījis un uzņēmis pāris tuvplāna kadru, mēs noraisījām boleadoras viņam no kakla un kājām. īsu brīdi putns palika zālē guļot, tad pēkšņi šāvās augšā un lieliem lēcieniem arvien ātrāk un ātrāk joņoja projām pa dzelkšņiem.

Mēs apgriezām pajūgu un braucām atpakaļ uz Se- kundu; bija pienācis laiks ieturēt maltīti. Peoni smiedamies un pļāpādami jāja līdzās, ^aulē mirdzēja viņu apkaltās jostas, tīkami šķindēja zirgu iemaukti un laužņi. Zirgi bija nosvīduši, tāpēc izskatījās melni, viņi noteikti bija noguruši, tomēr rikšoja mājup viegli un mundri, reizumis kā kaitēdamies pagrūstījās ar purniem, grasīdamies kost. Mūsu pelēči turpretim, visu pēcpusdienu dīki nostāvējuši ilksīs, vilkās uz priekšu lēni, it kā ar pēdējiem spēkiem.

Aiz. mums palika milzīgā, bezgala plašā, zeltainā pampa. Tālumā no zāles pacēlās divi melnbalti punkti, es saklausīju pampas balsi — brīdinošo kliedzienu visiem tās iemītniekiem, allaž modro tārtiņu saucienu: «Tero… tero… teroterotero…»

ADIOS

Tuvojās aizbraukšanas diena. Ļoti nelabprāt mēs atstājām Sekundu, aizvezdami sev līdz šeit saķertos dzīvniekus: bruņnešus, oposumus un vairākus interesantus putnus. Braucām atpakaļ uz Buenosairesu ar vilcienu, dzīvnieki mums ceļoja līdzi bagāžas vagonā.

Ar jauniegūto papildinājumu mūsu nelielā dzīvnieku saujiņa tagad sāka izskatīties kā īsta kolekcija, tā vairs neatgādināja zooveikalu pēc izpārdošanas. Tomēr mums vēl arvien bija ļoti maz putnu, un tas man nedeva mieru, jo es zināju, ka Argentīnā dzīvo dažas ārkārtīgi interesantas putnu sugas.

Dienu pirms aizbraukšanas no Buenosairesas es piepeši atcerējos kādu sarunu ar Bebitu un nolēmu viņai piezvanīt.

Bebita, jūs stāstījāt man par kaut kādu putnu veikalu te Buenosairesā, vai ne?

Par putnu veikalu? Ak jā, vienu tādu veikalu es zinu. Tas ir kaut kur pie stacijas.

—- Vai jūs varētu mani uz turieni aizvest?

Nu protams. Atbrauciet pie manis uz lenču, pēc tam aizbrauksim uz to vietu.

Pēc ieilguša lenča mēs visi trīs — Bebita, Džekija un es iekāpām taksometrā un traucāmies pa platajām ielām uz stacijas rajonu, kur vajadzēja būt putnu veikalam. Galu galā mēs to atradām pie kāda liela laukuma, gar kuru rindojās simtiem sīku veikaliņu, kuros bija gaļa, saknes un citi pārtikas produkti.

Putnu veikals bija liels, un, mums par prieku, arī Izvēle tajā bagātīga. Lēnām mēs staigājām pa veikalu, ar patiku ielūkodamies būros, kur rosījās visāda lieluma, dažādas formas un dažādu krāsu putni. Mūsu tuvumā allaž turējās veikala īpašnieks, pēc izsknfa līdzīgs neveiksmīgam smagsvara cīkstonim, ar alkatību spīdumu melnajās acīs.

\

Vai jūs zināt, ko gribat pirkt? — Bebita man jautāja.

Jā, es zinu, ko gribu, bet man ir svarīgi uzzināt, cik tas maksā. Manuprāt, šis te veikalnieks plēsīs bargu naudu.

Bebita, stalta, eleganti ģērbusies, šķelmīgi pavērās druknajā veikalniekā. Viņa novilka cimdus, kārtīgi nolika tos uz putnu barības maisa, tad veltīja veikalniekam starojošu smaidu. Viņš nosarka un pateicībā nolieca galvu. Bebita griezās pie manis.

Viņš liekas ļoti jauks, — Bebita sacīja, un viņa patiešām tā arī domāja.

Es vēl nebiju iemācījies kā Bebita saskatīt ko jauku cilvēkos, kuri man no pirmā acu uzmetiena liekas spējīgi par puskronu pārdot savu miesīgo māti, un ar izbrīnu palūkojos uz nesimpātisko putnu veikala īpašnieku.

Nu nē, — es beidzot atteicu, — man viņš nepavisam neliekas jauks.

Bet es esmu pārliecināta, ka viņš ir ļoti labs cilvēks, — Bebita pastāvēja uz savu, — parādiet man tikai, kurus putnus jūs vēlaties pirkt, un es pati ar viņu runāšu.

Šādā veidā kārtot darījumu, manuprāt, bija pilnīgi aplami, tomēr es vēlreiz ar Bebitu apstaigāju būrus un parādīju viņai tos putnus, kuri bija sevišķi reti un kurus uzlūkojot vien sirds man priekā gavilēja. Tad Bebita man pajautāja, cik esmu nodomājis par tiem maksāt, un es nosaucu samērā augstu, bet ne pārmērīgu cenu. Bebita aizslīdēja pie veikalnieka, vēlreiz samulsinādama viņu ar savu smaidu, un maigā, mīlīgā balsī — tā laikam jārunā ar eņģeli! — ieminējās par putnu pirkšanu.

Kamēr Bebita maigi dūdoja un veikala īpašnieks, viņā klausīdamies, laiku pa laikam, dedzīgi iestarpināja: — Si, si, senora, — mēs abi ar Džekiju apstaigājām veikala tumšākos, mazāk apmeklētos stūrīšus. Pēc minūtēm divdesmit atgriezāmies pie Bebitas. Viņa vēl arvien stāvēja starp netīrajiem būrīšiem kā no debesīm nokāpusi dieviete, bet veikala īpašnieks sēdēja uz maisa un slaucīja no sejas sviedrus. Viņa «si, si, senora», kas pavadīja Bebitas runu, tagad likās zaudējuši sākotnējo entuziasmu un skanēja visai nedroši. Pēkšņi veikala īpašnieks paraustīja plecus, noplātīja rokas un pasmaidīja, Bebita raudzījās viņā mīļi — kā māte uz dēlu.

i Bueno, —- viņa sacīja, —< muchlsimas gracias, genor\ [56]

De nada, senora, [57] — viņš atteica,

Bebita griezās pie mums.

Es jums tos putnus nopirku.

Ļoti labi. Cik man jāmaksā?

Viņa nosauca summu, kas bija tikai ceturtā daļa no tās, ko es biju apņēmies maksāt.

Bebita, tā taču ir aplaupīšana, — es neticīgi bildu.

Nē, nē, manu zēn, visi šie putni te ir bieži sastopami, būtu liela muļķība pārmaksāt. Bez tam es taču sacīju, ka veikalnieks ir ļoti jauks cilvēks, un, redziet, viņš, man par prieku, samazināja cenu.

Padodos, — es rāmi atteicu. — Varbūt jūs būtu ar mieru doties man līdzi nākamajā ekspedīcijā, ko? Ar jums man ietaupītos daudz mārciņu.

Nieki, tie ir nieki, — Bebita smiedamās iebilda, — ne jau es jums ietaupīju mārciņas, to izdarīja šis vīrs, par kuru jūs tik nelāgi domājāt.

Es cieši paraudzījos Bebitā, tad cienīgi atkāpos, lai atlasītu vajadzīgos putnus un ievietotu būros. Kad tas bija paveikts, uz letes izauga vesels kalns brūnā papīrā ietītu krātiņu. Es samaksāju veikalniekam, mēs apmainījāmies daudziem gracias, tad es ar Bebitas palīdzību iejautājos, vai viņam dažkārt nav pārdodamas arī savvaļas pīles un zosis.

Nē, pīļu un zosu gan viņam neesot, bet viņš varot parādīt tām radniecīgus putnus, kas varētu senjoru interesēt.

Veikalnieks mūs izveda ārā pa sāndurvīm pie nelielas tualetes telpas. Atrāvis durvis, viņš norādīja uz diviem putniem, kas tur sarāvušies čurnēja; es tikko neiekliedzos aiz sajūsmas, jo manā priekšā bija divi netīri, novārguši, bet vēl arvien skaisti melnkakla gulbji. Tēlotā vienaldzībā es tos apskatīju. Abi putni bija briesmīgi vāji, tiktāl novārdzināti, ka viņiem laikam bija viss vienalga, viņi vairs nejuta baiļu. Citā reizē es nekad nebūtu iedomājies pirkt tik nespēcīgus putnus, bet

melnkakla gulbji man bija ļoti vajadzīgi, un šī bija pēdējā iespēja tos iegūt. Ja arī gulbjiem būtu jānobeidzas, es domāju, es sirsnīgi vēlētos, lai viņi nomirst aprūpēti; man bija nepanesama doma, ka šiem skaistajiem putniem jānonīkst līdzās klozeta podam.

Bebita atkal metās kaujā, un pēc nelielas kaulēšanās ar īpašnieku gulbji bija mani. Nu radās jaunas rūpes: veikalniekam nebija pietiekami liela būra, kurā gulbjus ievietot, lai varētu pārnest mājās. Galu galā mēs sada- būjām divus maisus un ielikām katrā pa putnam, atstājot galvas ārā.

Savākuši bagātīgo pirkumu, gājām ārā, veikalnieks klanīdamies mūs pavadīja. Uz ielas es kaut ko iedomājos.

Bet kā mēs tiksim līdz Belgrano? — es jautaju.

Paņemsim taksometru, — Bebita atteica.

Katrā padusē man bija pa gulbim, un es jutos tā, kā droši vien jutās Alise slavenajā kroketa mačā ar fla- mingiem.

Neviens taksometrs mūs neņems ar tādu kravu, — es iebildu, — viņi nedrīkst pārvadāt dzīvniekus… Mums jau tā ir gadījies.

Pagaidiet, es dabūšu taksi, — Bebita teica un aizsteidzās pāri ielai, kur stāvēja taksometru rinda; viņa izvēlējās mašīnu ar visnesimpātiskāko, neglītāko šoferi un lika piebraukt tai vietā, kur mēs stāvējām.

Šoferis apjucis brīdi noskatījās uz abiem maisiem, no kuriem kā pitoni rēgojās ārā gulbju kakli, tad griezās pie Bebitas.

Tie ir bichos, — viņš sacīja, — mums aizliegts pārvadāt bichos.

Bebita viņam uzsmaidīja.

Ja jūs nezināt, ka tie ir bichos, neviens jums nevar pārmest, — viņa paskaidroja.

Bebitas smaids šoferi manāmi atbruņoja, bet viņš vēl arvien "šaubījās.

Katrs taču redz, ka tie ir bichos, — viņš iebilda.

Redzami ir tikai šie divi, — Bebita sacīja, rādīdama uz gulbjiem, — bet, ja tie ir ielikti bagāžas kastē, jūs tos neredzat.

Šoferis neticīgi kaut ko nomurmināja.

Labs ir, bet atcerieties: es neesmu neko redzējis. Ja mašīnu ceļā aizturēs, es visu noliegšu.

Un tā mēs braucām taksometrā uz Belgrano, gulbji atradās bagāžas kastē, bet priekšējais sēdeklis bija piekrauts ar būrīšiem, no kuriem skanēja čivināšana un spārnu švīkstoņa. **

— Kā jums izdodas panākt, ka šoferi dara to, ko jūs gribat? — es vaicāju. — Dažreiz viņi atsakās vest mani vienu pašu, kur nu vēl kopa ar dzīvniekiem.

Bet viņi taču ir tik jauki, — Bebita sacīja, sirsnīgi nolūkodamās uz šofera resno kaklu, — viņi vienmēr labprāt palīdz.

Es nopūtos; Bebitai piemita kaut kāda īpaša burvība, kurai neviens nespēja turēties pretī. Taisni jābrīnās: ja viņa izteica smieklīgu apgalvojumu, nosaucot par godavīru tādu cilvēku, kas drīzāk izskatījās pēc izbēguša cietumnieka, tad šis cilvēks, kā par spīti, arī patiešām pārvērtās no nelieša par godavīru. Tas mani ļoti pārsteidza.

Pēdējā brīdī nopirktie dzīvnieki mums sagādāja ievērojamas grūtības. Lai viņus varētu nogādāt uz kuģa nākamās dienas pēcpusdienā, bija jāpagatavo pienācīgi būri, un tas nebija viegli. Steidzīgi piezvanījām Karlo- sam un Rafaelam, viņi abi ieradās kopā ar brālēnu Enriki. Tad visi kopā steidzāmies uz tuvāko koktirgo- tavu; kamēr es uz papīra zīmēju man vajadzīgo būrīšu shēmas, galdnieks ar ripzāģi aši sazāģēja finiera gabalus pēc dotajiem izmēriem. Pēc tam mēs atspērušies stiepām sagatavoto kokmateriālu uz Belgrano, kur no tā vajadzēja pagatavot būrus.

Pusdivpadsmitos vakarā ceturtā daļa putnu bija ievietoti būros. Tā vien rādījās, ka vajadzēs strādāt visu nakti, tāpēc mēs aizsūtījām Džekiju atpakaļ uz viesnīcu, lai no rīta, kad paši būsim pārguruši, viņa būtu spirgta un varētu apkopt dzīvniekus. Karloss devās uz tuvējo kafejnīcu, no turienes viņš atnesa karstu kafiju, veģus un pudeli džina. Ēzdami un dzerdami turpinājām darbu.

Desmit minūtes pirms divpadsmitiem pie ārdurvīm atskanēja klauvējiens.

Tas, — es sacīju Karlosam, — būs pirmais neapmierinātais kaimiņš, kurš gribēs noskaidrot, kāda velna pēc mēs te dauzām ar āmuriem nakts laikā… Ej labāk tu, pēc džina man ar spāņu mēli nepavisam lāgā vairs nevedas.

Karloss drīz atgriezās, kopā ar viņu ienāca kāds kalsns cilvēks ar brillēm; viņš stādījās priekšā kā misters Hāns, Daily Mirror Buenosairesas korespondents.

Esmu dzirdējis, ka jums ar lielām grūtībām izdevies aizbēgt no Paragvajas revolūcijas, varbūt jūs būtu ar mieru man kaut ko par to pastāstīt, — viņš skaidroja.

Labprāt, — es viesmīlīgi sacīju, noliku viņam priekšā būri, uz kā apsēsties, un pielēju glāzi ar džinu. — Ko jūs gribētu uzzināt?

Viņš aizdomīgi paostīja džinu, pirms nosēšanās ielūkojās būrī, tad izņēma piezīmju bloku.

Itin visu, — korespondents apgalvoja.

Es stāstīju par mūsu Paragvajas ceļojumu, un manu gleznaino vēstījumu pavadīja āmuru klaudzēšana, zāģa žņirkstoņa un pat skaļa nolamāšanās spāņu valodā, par ko parūpējās Karloss, Rafaels un Enrike.

Beidzot misters Hāns nolika piezīmju bloku.

Man liekas, — viņš sacīja, — jūsu stāstā es vislabāk iejutīšos tad, kad būšu vēl iedzēris džinu un iešu talkā jums un jūsu jautrajiem draugiem.

Un tā mēs — Karloss, Rafaels, Enrike, es pats un Daily Mirror Buenosairesas korespondents, džina, kafijas, veģu un dziesmu spirdzināti, visu nakti naglojām būrus. Pulksten pussešos rītā, kad vēra vaļā pirmās kafejnīcas, mūsu darbs bija galā. Uz ātru roku es vēl mazliet iedzēru kafiju, tad aizvilkos uz viesnīcu, lai dabūtu atpūsties, pirms vajadzēs kravāties uz ostu.

Mūsu mašīna ar Karlosu un Rafaelu kravas kastē uz mantu kalna, bet mani un Džekiju kabīnē apstājās piestātnē pie kuģa pulksten pustrijos. Līdz četriem gandrīz visi cilvēki, kas atradās ostā, ieskaitot vairākus ieinteresētus garāmgājējus, bija apskatījuši mūsu atļaujas bagāžas izvešanai. Puspiecos mums tika paziņots, ka mēs drīkstam nest kravu uz klāja.

Bet tad sekoja notikums, kas varēja tūlīt pat darīt galu ne tikai mūsu ekspedīcijai, bet ari izbeigt manu turpmāko dzīvi. Kuģī tika iekrautas milzīgas ķīpas ar ādām, taču neizprotamā kārtā celtnis tās virzīja tieši pāri tam trapam, pa kuru mums vajadzēja nest augšā dzīvniekus. Es izkāpu no mašīnas, paņēmu rokās būri ar pērtiķīti Kaju un gribēju pateikt Karlosam, lai viņš nes Zāru, kad piepeši kaut kas briesmīgi smags kā liel-

gabala lādiņš iebelza man pa muguru, pasvieda gaisā un nometa uz mutes zemē pēdas divdesmit tālāk no tās vietas, kur biju stāvējis. Tas bija briesmīgs trieciens. Lidodams gaisā, es pat nevarēju iedomāties, kas būtu varējis man tik smagi iebelzt. Atsitos pret zemi un apmetu kūleni. Mugura man bija gluži nejūtīga, kreisā kaja mežonīgi sāpēja, es biju pārliecināts, ka tā ir lauzta, pats trīcēju pie visām miesām un pat nevarēju

nostāvēt, kad pārbiedētais Karloss mēģināja mani uzdabūt kājās. Pagāja piecas minūtes, iekams es varēju stāvēt taisni, un, sev par lielu prieku, atskārtu, ka mana kāja nav lauzta. Arī pēc tam vēl rokas man tik stipri trīcēja, ka es nespēju noturēt cigareti, un Karlosam vajadzēja palīdzēt. Kamēr es sēdēju, pūlēdamies nomierināties, Karloss pastāstīja, kas bija noticis. Celtņa vadītājs pacēla no piestātnes kārtējo ķīpu ar ādām, tomēr tā neatradās pietiekami augstu. Krava nevirzījās virs smagā koka trapa, bet ar lielu sparu triecās pret to un kopā ar trapu izlidoja krastā; tur es saņēmu smago belzienu. Laimīgā kārtā nāvi nesošais lādiņš trāpīja mani tad, kad tā lidojums jau gandrīz bija beidzies, citādi es būtu pārlūzis divās daļās kā nogatavojies banāns.

— Jāsaka gan, — es drebošā balsī teicu Karlosam, — tādas atvadas no Argentīnas es nebiju gaidījis.

Beidzot dzīvnieki bija laimīgi nogādāti uz klāja un pārsegti ar brezentiem; mēs varējām iet lejā smēķējamā istabā, kur bija sanākuši visi mūsu draugi. Mēs iedzērām uz atvadām un parunājāmies; tās bija jautras, nenozīmīgas sarunas — kā jau tādās reizēs, kad sarunu biedri zina: šķiršanās ir neizbēgama.

Pienāca atvadu brīdis, mūsu draugiem vajadzēja atstāt kuģi. Mēs stāvējām pie treliņa, noskatīdamies, kā viņi cits pēc cita nokāpa pa trapu un nostājās krastā pulciņā mums pretī. Atri biezējošā krēslā mēs vēl saskatījām Karlosa plato seju un viņa sievas spīdīgos, tumšos matus; Rafaelu un Enriki ar pakausī atgrūstām gaučo cepurēm; Mariju Renē Mersedesu, kura vicināja kabatlakatiņu, viņa šajā mijkrēslī vairāk nekā jebkad atgādināja gani Drēzdenes galerijas gleznās; un beidzot Bebitu — staltu, skaistu un mierīgu. Kuģim atstājot krastu, līdz mums atplūda viņas skanīgā balss:

— Laimīgu ceļu, bērni, neaizmirstiet mūs atkal apciemoti

Mēs apsolījām, mādami ardievas, bet mūsu draugi pamazām izzuda krēslā; un tad gaisu satricināja visskumjākā skaņa pasaulē^ zems, drūms sirēnas pūtiens — kuģa atvadu sveiciens.

SATURS

APSKURBUŠAIS MEŽS

TOC \o "1-3" \h \z Ievadam ……….. . 5

Saludos 7

Mūrniekputni un alu pūces II

Egberts un Negantie Dvīņi 27

Interlūdija 41

Lauki ar lidojošām puķēm 47

Bruņneši, kas izskatās kā apelsīni …. 59

Bichos kolonija , …. , … 77

Brieži, vardes un žararaka 92

Briesmīgās vardes un birums putnu . . . . 111

Putns ar četrām acīm un anakonda . , > , 126

Zara Hagerzaka ….»,..,• 143

Klaburčūskas un revolūcija 156

Interlūdija 173

Nandu medības . . . 175

Adlosl 190

1 Mate (spāņu vai.) — Paragvajas tēja.

2 — 23411

3 I Bueno, vamos! (Spāņu vai.) — Labi, dodamies ceļāl

1 i Una hora, mās o menos… una hora… comprende? (Spāņu vai) — Viena stunda, nedaudz vairāk vai mazāk… viena stunda .,. sapratat?

1 Palo borracho (spāņu vai.) — piedzēris koks.

4 … mal hombre (spāņu vai.) — slikts cilvēks.

1 Zoologico (spāņu vai.) — zooloģiskais dārzs.

1 Muy estupido (spāņu vai.) >— ļoti muļķīgs.

1 ļComo se llama? (Spāņu vai.) •— Ka jus sauc?

4 — 2341

' i Que pasa? (Spāņu vai.) — Kas noticis?

2 Senor… un bicho, senor, un pājaro muy lindo. (Spāņu vai.) — Senjor,,. dzīvnieks, senjor, ļoti skaists putns.

5 — 2341i

1 Dartmūra — mazapdzīvota kalniene Devonšīrā, Anglijā; šeit: Dartmūras cietums. (Tulk.)

6 — 2341

1 Muy bravo, muy venenoso (spāņu vai.) — ļoti nikns, ļoti i»- dīgs.

1 Adios, sefior (spāņu vai.) — ardievu, senjor,

[2] Ādolfs Menžū — pazīstams amerikāņu kinoaktieris. (Tulk.)

s Pēc Fārenheita, t i., pāri par 32 °C,

[4] henrijs Hudzons (1841—1922) — angļu biologs, dzimis Argentīnā; aprakstījis Dienvidamerikas dabu. (Tulk.)

[5] peons — zemnieks-kalps Dienvidamerikā. (Tulk.)

' hornero — mūrniekputna spāniskais nosaukums.

[7] sirreālisms — dekadentisks virziens 20. gs. mākslā kapitālistiskajās valstīs; sirreālisms attēlo pasauli kā bezjēdzīgu, cilvēkam naidīgu haosu, (Tulk.)

[12] i buenos dias! (spāņu vai.) — labdien!

6 Mire, senor (spāņu vai.) — Skatieties, senjorl

8 Gvarani — šeiti naudas vienība Paragvajā. (Tulk.)

[22] i madre de dios! (spāņu vai.) — dievmātei

[24] sing-sing — viens no lielākajiem Amerikas cietumiem. (Tulk.1

[25] diks terpins — leģendārs angļu laupītājs, sodīts ar nāvi 1739. g. (Tulk.)

[26] guava — mazs bumbierveida ēdams auglis tropu amerikā. (tulk.)

[27] papaija — ga|īgs ēdams auglis tropu amerikā. (tulk.)

[29] džons teniels (1820—1914) — slavens ang|u mākslinieks. (tulk.)

[30] vardu spēle: budget — angļu valodā nozīmē cieši piebāztu somu. (Tulk.)

[32] i gracias, senor, gracias! (spāņu vai.) — Paldies, senjor, paldies!

[35] pāri par 38° pēc celsija. (tulk.)

[43] netulkojama vārdu spēle: angļu valodā vārdi «iekoda» (bit- ten) un «dumpis» (bitiem) skan ļoti līdzīgi. (Tulk.)

*…es manso, es chiquitito — muy manso. (spāņu vai.) —• … viņš ir pieradināts, pavisam maziņš un rāms.

[50] sindbads — Bagdādes tirgotājs «Tūkstoš un vienas nakts pasakās>. (Tulk.)

2=2341)

Content

DARELS DŽERALDS APSKURBUŠAIS MEŽS

APSKURBUŠAIS MEŽS DŽERALDS DARELS

SALUDOS

MŪRNIEKPUTNI UN ALU PŪCES

EGBERTS UN NEGANTIE DVĪŅI

INTERLŪDIJA

LAUKI AR LIDOJOŠĀM PUĶĒM

BRUŅNEŠI, KAS IZSKATĀS KĀ APELSĪNI

BICHOS KOLONIJA

BRIEŽI, VARDES UN ŽARARAKA

PUTNS AR ČETRĀM ACIM UN ANAKONDA

ZĀRA HAGERZAKA

INTERLŪDIJA

NANDU MEDĪBAS

ADIOS

SATURS